
Unatoč 1 usprkos nedaćama koje ovu, hrvatsku ustanovu, Institut ,,Ivan Antunović", biju, 
ona je opstala ili bolje opstala je samo zato što u sebi ima života, koji želi ovim dvobrojem 
Zbornika ,,Ivan Antunović" podijeliti sa svim sličnim ustanovama u našem narodu i s 
ustanovama naroda sa kojima već imamo nekakove odnose i sa svim dobronamjernim ljudima, 
koji na evanđeoskim i kršćanskim temeljima kane graditi budućnost zajedničkog nam 
europskog i svjetkog doma. 

Zahvaljujući dobročiniteljima, koje vidimo kao produženu ruku Božje Providnosti, u stanju 
smo izdati ovaj dvobroj i u njemu prezentirati sve ono što je na stablu ove naše ustanove 
izraslo u protekle dvije godine. 

lako se Institut bori sa osnovnim nepogodama, s pomanjkanjem najelementamnijeg prostora i 
radi toga i pomanjkanja sila koje su raspršene. Da i ne govorimo o kroničnom pomanjkanju 
linasijskih sredstava, ali sila života se neda zaustaviti nikakovim ljudskim sredstvima pa makar 
one bile povezane i sa onim paklenim. 

Dakle, smatrali smo da moramo uspostaviti dijalog sa dijelovima našeg naroda, koji živi u 
susjednoj Madžarskoj, kao i sa onima koji žive u Karaševskoj dolini u Rumunjskoj, te s onima 
u Slovačkoj i Austriji, tim više što smo i mi, osamostaljenjem Hrvatske, postali narodna 
manjina na ovim bačkim i vojvođanskim prostorima. 

U tom kontekstu treba razumjeti godišnji susret u Baji, nazvan Bajski razgovori'' sa 
stalnom temom: ,,Bunjevci danas''. 

Kako se život ne može unaprijed planirati, ova manifestacija sa izrazito dijaloškim 
naglaskom, polako se razvija u dva smjera i to tako da lipanjski susret, koji je vezan sa 
proslavom Antunovskog proštenja u bajskoj franjevačkoj crkvi, koja je imalo izrazito hrvatski 
Karakter, ostane posvećen bunjevačko-šokačkoj-hrvatskoj problematici, dok će se negdje u 
jesenskom razdoblju organizirati susret svih hrvatskih nacionalnih manjina koje žive u 
srednjeeuropskim državama. I jedna i druga problematika je tako bremenita i hitna da bi svako 
odlaganje moglo imati kobne posljedice, jer vrijeme teče. 

Novonastala situacija osamostaljenjem Republike Hrvatske, traži da se svi mi, kao njezine 
nacionalne manjine, organiziramo, kako u odnosu prema Domovini, tako i u odnosu prema 
aktualnim državama u kojima živimo. 

U tom kontekstu treba razumjeti predavanje (str. 41-46.) u ovom zborniku pod naslovom: 
»Problematika hrvatskih nacionalnim manjina na crkvenom planu'" koje bi trebalo pokrenuti 
ljude sa područja, kulture, gospodarstva i politike, da se i ta problematika obradi i složi u neku 
pravnu formu, kako bi odgovarajuće domovinske ustanove mogle shvatiti naše potrebe te ih 
podržavati kroz odgovarajuće ustanove i kroz zakone rješavati. 

Međutim, i sama bunjevačka problematika je veoma kompleksna, tim više što je sedamdeset 
godina bio presječen svaki kontakt, Zato se ta praznina od 70 godina mora popuniti na svim 
poljima života, od crkvenog, kulturnog, gospodarskog do političkog. 

Toj problematici posvećen je veći dio ovog Zbornika. Posebno upozoravam na studiju o 
Ivanu Petrešu, koja se po prvi put ozbiljnije tretira u našoj javnosti. Time se eto popunjava 
spomenuta praznina. 

U bunjevačku problematiku želimo uključiti i onu hrvatsku bunjevačku braću iz Hrvatskog 
primorja, Like i Dalmatinske zagore. 

Druga velika problematika, koju obrađuje ovaj broj Zbornika, su naši književni stvaraoci, 
njih osam, kojima smo posvetili Književne večeri i tom zgodom vrednovali njihovo književno 
djelo. 

Tu su jednako zastupljeni i pučki stvaraoci, što je opet dijaloški vid našeg nastojanja. Mnogi 
od njih su po prvi put javno prezentirani, radi ideoloških razloga, jer je njihovo stvaralaštvo 
bilo nadahnuto kršćanskim svjetonazorom. 

No, mi nismo upali u tu pogrešku, jer jednako prezentiramo književna djela i onih ljudi koji 
ne dijele naš kršćanski svjetonazor, jer su i oni pripadnici našeg hrvatskog naroda. 

Ovaj Zbornik nastoji prezentirati i druge vidove umjetničkog stvaranja među Hrvatima u 
Bačkoj. Riječ je prije svega o umjetnosti u tehnici slame, koja se pojavljuje šezdesetih godina 
ovoga stoljeća, kao izvorno hrvatsko stvaralaštvo, jedinstveno ne samo među Hrvatima, nego i 
u Europi i po svijetu. 

Ta je umjetnost još uvijek sustavno vrlo slabo prezentirana u svijetu umjetnosti, unatoč 
mnoštva izložbi, članaka po novinama i časopisima. Još se uvijek osjeća potreba da se ta 
umjetnost objektivno vrednuje i sistematski prezentira suvremenoj kulturnoj stvarnosti. To je 
jedan od ciljeva, koji je institut ,,1. Antunović" stavio sebi kao zadatak, tim više što je ta 
umjetnost nikla i stasala u krilu Crkve. 

Stota obljetnica jednoga od najplodnijih skladatelja, rođenih na uzemlju Bačke, dr. Josipa 
Andrića, dala nam je povoda da solidno prikažemo njegovo glazbeno stvaralaštvo iz pera 
vrsnoga poznavaoca Andrićeva glazbena opusa, Julija Njikoša. 

Uz taj stručni članak objavljujemo i prikaz te svestrane osobnosti katoličkog intelektualca. 
U znak zahvalnosti Andriću, autoru do sada prve i jedine opere koja obrađuje tematiku iz 
bunjevačkog života, koju smo, davši iz dionica prepisali partituru, koja je nestala iz subotičkog 
kazališta, sačuvali od sigurne propasti i nadamo se tijekom ove godine vidjeti je na opernim 
repertoarima. 

U ovom Zborniku objavljujemo cijeli tekst (libreto) Andrićeve opere ,,Dužijanca'", što je 
također značajni kulturni događaj, kojim se možemo podičiti pred cijelom hrvatskom javnošću. 
(str. 225—255. u ovom Zborniku). 

O Kkaraševskim Hrvatima, koji žive u Rumunjskoj, ovaj povjesni prikaz, jedan je najkom- 
pletniji u novijoj hrvatskoj historiografiji, što je opet u skladu sa osnovnim ciljevima koje si je 
Institut stavio u prioritetne zadatke. Ono što se ne pozna, ne može se ni cijeniti, a još manje 
voliti, kako bismo se za to zauzimali. Bez zajedničkih nastojanja tako male etničke enklave su 
osuđene na utapanje u većinu u kojoj žive, unatoč svojoj slavnoj i dugoj povijesti, kao što je 
slučaj upravo sa tom našom hrvatskom braćom. (str. 267—272. u ovom Zborniku). 

Još jedan korak na polju dijaloga učinjen je time da smo sudelovali na znanstvenom skupu 
međunarodne razine, posvećenom jednom od najvećih učenika sv. Braće, sv. Klementu Ohrid- 
skom, koji je bio začetnik Ohridske škole, prve slavenske univerze, iz koje je izišlo tri i pol 
tisuće učenika, koji su preko bugarskog Preslava, preko rumunjske teritorije došli do Kijevske 
Rusije, noseći joj svjetlo Evanđelja, da ono prodre do Moskve i dalekog Vladivostoka. 

To je onaj najdublji razlog zašto je papa Ivan Pavao II. svetu Braću Ćirila i Metoda 
proglasio suzaštitnicima Europe. Tako se eto polja dijaloga Instituta ,,I. Antunović'? sve više 

proširuju, gradeći jedan bolji i ljepši svijet u kojem će svaki narod, pa i oni najmanji, imati 
svoje dolično mjesto za zajedničkim stolom europske uljudbe i kulture. 

A to je najsvetija dužnost kršćanske kulture, pa i ovog našeg Zbornika, i zato smo sretni da 
je možemo ispunjati Bogu na slavu, a ljudima na radost! 


Lazar Ivan Krmpotić 

BAJSKI RAZGOVORI 
"BUNJEVCI DANAS" - 


Subotica, 1994. 


dr Aleksandar Šolc, ambasador 


POZDRAV 
Dragiprijatelji! 


Drago mi je da sam ovdje. Kad sam postavljen za poklisara Republike 
Hrvatske u Mađarskoj, pitao sam gospodina predsjednika Franju Tuđmana 
da li to znači da sam poklisar samo Republike Hrvatske, ili sam i poklisar 
hrvatskog naroda. Dobio sam odgovor, koji sam i očekivao, da sam poklisar 
hrvatskoga naroda. I zato mi je osobito drago i osobita mi je čast da ste vi 
prvi Hrvati izvan Hrvatske ovdje u prijateljskoj Mađarskoj koje sam mogao 
posjetiti nakon što sam postavljen i nakon što sam dobio tu počasnu dužnost 
da budem poklisar svih Hrvata. 


Trudit ću se da opravdam povjerenje koje mi je dano, a ovdje se 
osjećam kao kod kuće. Hvala! 


(Pozdrav na Bajskim razgovorima "Bunjevci danas" u Baji, 14. lipnja (juna) 1992. god.) 

Janja Horvat 


POZDRAV 


Štovane dame igospodo! 


Upućujem vam u ime Vladinog Ureda za nacionalne i etničke manjine 
najtoplije 1 najsrdačnije pozdrave. Preko mene, koja sam stalno među vama, 
dopustite mi da se najljepše zahvalim na pozivu i na časti što svake godine 
mogu biti među vama i što sam u ranijim godinama bila među vama. 


Dragi Hrvati i Hrvatice! 


Ja sam za priliku ovih susreta donijela jedan mali poklon za vas, jer kad 
smo se prošle godine rastali uz riječi: "Daj Bože, da se vidimo i da slijedeći 
naš susret bude u Bajskoj bunjevačkoj nekada kršćanskoj, a sada katoličkoj 
čitaonici", rekli smo: "Daj Bože!" 

Drago mi je i veoma sam radosna zbog toga što se ta želja ispunila. Zato 
sam vam i donijela poklon koji je za čitati, a koji je naš Ured pripremio za 
sve one učenike koji žele tako reći iz prve početnice naučiti svoj materinski 
jezik. 

Taj poklon je pred vama i težak je nekoliko desetina kilograma, a ja ga 
želim povećati na nekoliko stotina kilograma da mnogi učenici ne čitaju 
samo kao početnicu, nego i dalje pa da Bog dade da dugo potrajemo. Hvala 
lijepa! 

(Pozdrav savjetnice u Vladinom Uredu za nacionalne i etničke manjine, 
Janje Horvat na Bajskim razgovorima "Bunjevci danas" u Baji, 14. lipnja 
1992. god.) 

fra Efrem Kujundžić 
POZDRAV 


HvaljenisusiMarija! 


Mene malo tko ovdje pozna. Ja sam Hrvat Bunjevac sa bačkih ravni. 
Rođen sam na salašu, na Verušiću, kod Subotice. Krsno mi je ime Stipan i 
ako su me zvali Pišta, ja se nisam odazivao, jer sam već u prvim godinama 
znao tko sam i što sam. Pogotovu danas znam što sam. 

Sada živim u Beču, gdje sam 21 godinu dušobrižnik naših hrvatskih 
radnika, pečalbara u Austriji, posebno u Beču a zadužen sam za cijelu 
Austriju. 


Iz Beča, iz te naše Hrvatske katoličke misije nosim vam pozdrav i radost 
što sam ovdje u Mađarskoj, u kraju gdje žive naši ljudi, naši Hrvati se 
okupljaju 1 budi se narodna svijest. Meni je posebno drago da gledam ovdje 
u ovoj dijaspori, gdje je godinama i desecima godina ugušivan taj nacionalni 
osjećaj, da se ta svijest sada budi, da se živo budi. Mi polažemo veliku nadu u 
to buđenje i to naročito u ovom mjestu, u Baji, u nekadašnjoj, sadašnjoj i 
budućoj čitaonici. Želimo da se Ovdje taj osjećaj tko smo i što smo može 
lijepo buditi i razvijati. 

Zato mi je drago, jer ja živim u dijaspori za koju nažalost mogu reći da 
se taj naš hrvatski osjećaj gubi. Mi možemo reći da ako naši radnici ostanu u 
Austriji, njihova djeca u trećoj generaciji neće znati govoriti hrvatski. Mi se s 
tom činjenicom susrećemo i danas. Nismo mi krivi. Ja ne bih rekao ni da su 
krivi roditelji. Kriva je civilizacija, krivi su mediji koji su pristupačni toj djeci. 
Krivo je društvo u koje ta djeca ulaze. Krivo je sve ono što djeci u jednom 
takvom gradu kao što je Beč i kao što je Austrija pruža na raspolaganje i oni 
pomalo osjećaju veću radost biti među strancima, nego radost biti među 
svojima. 

Ja danas ovdje vidim i osjećam da je velika radost biti među svojima i 
zato vas od svega srca pozdravljam. 


Zahvalan sam što mislite i na nas. Ja svake godine dobivam poziv da 
dodem na vašu svečanost ovdje u Baji. Zahvaljujem vam na tom pozivu i još 
jednom izručujem pozdrave Hrvatske katoličke misije u Beču i u cijeloj 
Austriji. Hvala! 


(Pozdrav na trećim Bajskim razgovorima "Bunjevci danas" u Baji, 14. lipnja (juna) 1992. god.) 

Lazar Ivan Krmpotić 


POZDRAV KARAŠEVSKIH HRVATA 


Braćoisestre! 


Želim vas srdačno pozdraviti i podijeliti s vama radost u ime Instituta 
Ivan Antunović" koji dijeli istu sudbinu kao Bajska bunjevačka čitaonica. 
Mislim da danas u subotičkoj katedrali kosti pokojnog biskupa Lajče 
Budanovića igraju od radosti i veselja, jer se opet njegov narod kao prije 80 
godina sakupio u ovoj dvorani. Tu radost posebno želim danas podijeliti sa 
svima vama. 


Sada želim pročitati pozdrav Karaševskih Hrvata u Rumunjskoj, koji je 
poslao gosp. Marijan Tynkul (Cinkul), župnik u Lupaku. 


Najljepše zahvaljujem na pozivu da u ime Karaševskih Hrvata 
sudjelujem na narodnom skupu Bajski razgovori sa tematikom o Hrvatima u 
dijaspori, u Rumunjskoj, Mađarskoj i Vojvodini. To je u novoj nastaloj 
situaciji osamostaljenjem i međunarodnim priznanjem Republike Hrvatske 
postalo još akutnije i potrebnije. 


Veoma mi je žao što radi pastoralnih obaveza u svojoj župi nisam u 
mogućnosti prisustvovati na tom skupu kako bih prikazao problematiku 
našega naroda ovdje u Rumunjskoj. 


Od srca želim uspjeh ovom susretu i bratskom razgovoru i dogovoru, da 
bude plodan i koristan za boljitak našeg naroda kako u domovini tako i 
svugdje u dijaspori da očuvamo svoj nacionalni identitet i da ga možemo 
razvijati sebi na radost, a široj zajednici na korist. 

Nadam se da će ubuduće na Bajskim razgovorima biti prisutna i 
tematika o Hrvatima u Rumunjskoj tim više što se 1993. godine bliže dva 
okrugla datuma iz njihove povijesti: 600 godina od prvog spomena mjesta 
Karaševa i 550 godina obljetnice našeg doseljenja u te krajeve, pa je dobro 
da o tom bude obaviještena i šira hrvatska kulturna javnost kako bismo te 

datume što dostojnije obilježili i proslavili. 


Srdačno pozdravljam sve prisutne i želim obilje svjetla Duha Svetoga 
Bogu na slavu, narodu na korist, a nama na radost. 


S izrazima Poštovanja Marijan Tynkul, svećenik. 


(Pročitano na Bajskim razgovorima "Bunjevci danas" u Baji, 14. lipnja 1992. god.) 

Antun Mujić 


POZDRAVNI GOVOR 


Dameigospodo, poštovaniprijatelji! 


Prošle godine završio sam otvaranje ovog našeg skupa ovim ričima 
biskupa Ivana Antunovića: 


"Mene je prava Bunjevka rodila i zato donle neću da virujem dok se ne 
osvidočim da i vi blagog naroda sinovi, koji ste na prsih Bunjevaka i Šokica 
odhranjeni, otaca vaših trudom i krvavim znojem izučeni, žestoku bol ne 
osićate kad gledate gdi oni vaši rođaci u neznanstvu čame, brojem i 
imovinom se gube, jer neimaju tko bi im knjige znanstva sadanjeg svita 
otvorio 1 nauk potribni udilio, da se njihova lipa narav razvija, umitnost 
povećava. Bratjo mila! Svanilo je, neka je kraj neplodnoj tužbi. Nastao je 
dan i pozivljemo se svikoliki u kojima je još bunjevačka, šokačka ili 
bošnjačka kerv vrije, da se sdružimo, snagu i svu našu silu sjedinimo i narod 
naš od sigurne propasti izbavimo. A na onog, koji bi se iz ova narodna posla 
izvukao, na sve gerlo vičemo, da ga nije mila Bunjevka, Šokica svojim slatkim 
mlikom dojila, već ljuta nemilosrdna Turkinja odgojila." ("Poziv Bunjevacah, 
Šokacah i Bošnjakah na utemeljenje jednog pučkog Lista") 


Nas je bunjevačka nana dojila i to slatko mliko pritvorilo se u krv i dok 
imamo jednu kap te krvi, postojat će ta živa bunjevačka grana divnog 
hrvatskog naroda. 


Na prvim Bajskim razgovorima "Bunjevci danas" magistar Lazar Ivan 
Krmpotić, predsjednik Instituta "Ivan Antunović" rekao je - između ostalog i 
ovo: Kad se razgovor započinje, poželjno je da se počne ondje gdje je 
prijašnji završio." 

Ja sam prihvatio taj savit i tamo sam počeo gdi je prijašnji razgovor 
završio. Umisto uvoda, ja smatram da je potribno dati odgovor na to pitanje 
šta hoćemo sa ovim Bajskim razgovorima koje sada već treći put 
priređujemo. 


Za ove Bajske razgovore smatram da su razgovori sinova jedne Nane. 
To je susret jednog istog puka iako nas prije 72 godine prisikla državna 
granica. Ovi Razgovori triba da dokažu da poštujemo ove Antunovićeve riči: 
"Koji hoće i želi živiti kao osoba, kao obitelj, taj neka znade da mu je tlo 
života onaj narod u kom se začeo, rodio i odgojio." ("Razprava" str. 4.). 
Nama je tlo života bunjevački, hrvatski narod. 

Rat je... Na našu matičnu zemlju, na lijepu našu Hrvatsku nametnut je 
rat. Taj rat je donio mnogo suza i jada, proliveno je mnogo krvi, razrušeni su 
gradovi i sela, ali taj jad i bol donijeli su i radost, jer ostvario se osamstolitni 
san svih Hrvata, a to je mađunarodno priznata, slobodna i nezavisna 
Republika Hrvatska. 


Malo je naroda na zemaljskoj kugli dalo toliko žrtava, toliko mladih 
života za slobodu, koliko je dao hrvatski narod. Mi smo ponosni na to što tu 
borbu nismo gledali, ni danas ne gledamo skrštenih ruku, nego prema našim 
skromnim mogućnostima pomagali smo u toj borbi hrvatski narod kojem i mi 
pripadamo. Primali smo i nažalost još uvik primamo izbiglice ne samo iz 
Vojvodine, već i iz Bosne. Mi nismo i nećemo praviti atraktivnih 
demonstracija, nego ćuteći nastojimo pomoći one kojima je to potribno. 

Bili smo i danas smo jedina veza kao pupčana vrpca između Vojvodine i 
Zagreba. Mnogo visti je javljeno i dospilo do svitske javnosti baš kroz tu 
jedinu vezu. Ta činjenica da imamo međunarodno priznatu slobodnu 
Republiku Hrvatsku i nama znači mnogo, jer sada imamo zaista našu 
matičnu zemlju. 


Počima se novo poglavlje u povisti hrvatskog naroda, a tako i naša 
povist. Imamo poklisara (ambasadora) Republike Hrvatske u Budimpešti. 
To je, kako ja znam, u povisti prvi koji se rado odazvao našem pozivu i sada 
se nalazi među nama. Ja se i sa ovog mista zahvaljujem što je pozdravio naš 
skup. Imamo našeg branitelja, imamo našeg čuvara i ja sam uviren da će za 
nas njegova vrata biti uvik otvorena. 


U povisti Bunjevaca Hrvata nastala je nova situacija. Sinovi iste 
bunjevačke Nane, koji žive sa one strane granice u Vojvodini, postali su 
nacionalna manjina tako kao i mi. Ta činjenica još više nas zbližava. Ta 
činjenica - ja tako mislim - daje nov zadatak da s pažnjom pratimo položaj 
Hrvata u Vojvodini. I oni su ostali sami u jednom moru kao i mi. 

Proglašenje i međunarodno priznanje Republike Hrvatske mi smo ovdi 
proslavili u manjim zajedicama izbjeglica, a proslavili smo i 1. veljače 1992. 
god. na prelu u Baji. Tada smo sa Bunjevcima iz Subotice i drugim gostima 
zajedno slušali i pivali hrvatsku himnu prvi put javno izvedenu na tlu 
Republike Mađarske. Tada su se ne samo zidovi tresli, nego su i suze kapale 
iz očiju. Naša srca su zajedno kucala u nevolji, a sad osobito zajedno kucaju, 
jer za nas je to najveća radost kad možemo slaviti nezavisnu Hrvatsku. 


Gospodine Poklisaru, 


jedna mala, ali divna grana hrvatskog naroda moli Vas da buedete 
branitelj i čuvar te grane, koja je uvik živila u tuđini, uvik bez zaštite matične 
zemlje, ali je kako tako sačuvala svoj jezik i nepokolebljivu svoju svist i 

odanost svom matičnom hrvatskom narodu. Ja bih želio, a mislim da mogu 
reći u ime sviju nas, da se Vi osićate među nama kao kod kuće. Mi se svim 
srcem radujemo Vašem dolasku. Iz sveg srca se zahvaljujemo što ste došli. 
Virujem, da ako je ovo prvi put, neće biti poslidnji. 

Ja sam dobio zadatak da govorim o radu Bajske bunjevačke katoličke 
čitaonice u periodu od prošlih Bajskih razgovora do danas. Smatram da se ne 
može govoriti o radu čitaonice odvojeno od okolnosti u kojima diluje. 


Prošle godine priredili smo Bajske razgovore "Bunjevci danas". Ti 
razgovori dobili su široki publicitet u sredstvima za javno priopćavanje. 
Prikazi su bili uglavnom pozitivni, ali bilo je i primedaba, za koje smo 
smatrali da ih triba uvažiti. Takav jedan pridlog je bio da damo mogućnost za 
diskusiju. To smo i uvažili. Drugi takav pridlog je bio da - radi troškova - to 
bude jednodnevna priredba. I to smo uvažili. 


Kad govorim o radu čitaonice, ne možem da ne stavim kao prvu točku - 
pitanje zgrade čitaonice. Prošle godine govorio sam o tom da su htili da ovu 
zgradu prodaju na licitaciji. Ali, uz pomoć Janje Horvat, članice Vladinog 
Ureda za nacionalne i etničke manjine ta licitacija je obustvaljena. Nažalost, 
učinjen je samo jedan korak, a drugi, da se zgrada vrati, nije. Što više, dobili 
smo pismo od pridsidnika Ureda za nacionalne i etničke manjine da nema 
pravne osnove za vraćanje te zgrade. 


To je bilo prije godinu dana. Pošto se blizu godinu dana u vezi zgrade 
čitaonice nije ništa dogodilo, uputili smo pismo pridsidniku mađarske Vlade 
gospodinu Jozsefu Antalu sa molbom da intervenira u vezi sa vraćanjem 
stare zgrade "Bunjevačke čitaonice". Dobili smo odgovor da nema pravne 
osnove za vaćanje te zgrade. U stvari, rič je o ovoj zgradi gdi se sada 
nalazimo. To je ta zgrada koju su Bunjevci sagradili svojim vlastitim novcima, 
svojim vlastitim rukama i znojem, a sada nema pravne osnove za vraćanje 
zgrade. 


To nam nepristano pišu već četiri godine. Ja ne znam tko pravi zakone i 
hoće li uopće taj zakon napraviti. Ja u to sumljam. Zidine ove zgrade vidile 
su još župnika Lajču Budanovića, koji je bio osnivač čitaonice 1910. godine. 


Ja se sa ovog mista zahvaljujem svim tim organima koji su nam bili na 
pomoći da natrag dobijemo ovu zgradu. Kad vlasti kroz četiri godine nisu 
zgradu vratile, sada već i ne tražimo. Dr Ivan Vacić dobio je ovlašćenje od 
kaločkog nadbiskupa da u ime Katoličke crkve priuzme zgradu za Bajsku 
bunjevačku čitaonicu. 


Učinjeno je sve da se to što brže obavi. U gruntovnici je upisana 
zabrana otuđivanja i opterećenja u korist Katoličke crkve i to odlukom 
protiv koje nema mogućnosti uložiti žalbu. 

Onda, kada smo mislili da je sve izgubljeno, kad smo dobili odgovor na 
naše pismo, koje smo uručili pridsidniku Vlade, da nema pravne osnove da 
se zgrada vrati, (sad ću upotribiti riči mr Lazara Ivana Krmpotića) "umišao se 
Bog . Došla je u pomoć Katolička crkva. Davne 1910. god. župnik u Baji, 
Lajčo Budanović bio je inicijator i organizator gradnje ove zgrade, a sad uz 
pomoć jednog čovika, koji je ovdi među nama, opet je branitelj Katolička 
crkva. 

Ja mislim da je sad razumljivo zašto smo sad u ovoj zgradi ove godine 
organizirali Bajske razgovore, a ne tamo gdi smo lani. I s tim hoćemo da 
damo svakom na znanje, da smo privrženi ovoj zgradi koju smo uvik osićali 
našom. Jedna vragolasta vlada je tu zgradu oduzela, a Katolička crkva je 
pomogla da je dobijemo natrag. Razumljivo je sad već i to zašto smo izminili 
ime. To u stvari nije izmina, jer kada je 1910. god. osnovana ova čitaonica, 
bila je pod imenom "Kršćanska čitaonica". 


MATICA HRVATSKA 


Možemo reći da ima sličnosti između Matice hrvatske i Bajske 
čitaonice, jer su ove obadvije kulturne ustanove bile razformirane u istom 
društvenom poretku. Ali, Matica je oživila, a evo i mi smo živi, priživili smo. 

9. veljače 1992. god. u povodu 150. obljetnice Matice hrvatske održana 
je svečana sjednica Glavnog odbora Matice hrvatske u Zagrebu. Na toj 
sidnici (kao što je gospodin Šentija rekao) Bajska bunjevačka čitaonica 
primljena je za kolektivnog člana Matice hrvatske. Ja zato sa ovog mista 
kažem: Hvala! To ima veliki značaj za čitaonicu. Nama to znači opstanak, 
život, priznanje, vezu sa matičnom zemljom, podršku u radu, pomoć, čuvanje 
svisti, kulture i običaja. Nisam u stanju da izrečem sve što to nama znači. 


Ponosni smo na članstvo i zato što, kako ja znam, mi smo jedino 
udruženje iz bivših socijalističkih zemalja koje je kolektivni člna Matice 
hrvatske. Zahvaljujem gospodinu J. Šentiji i gospodinu Anti Sekuliću što su 
se odazvali našem pozivu i došli na ovu našu svečanost. 


Ja imam dužnost da se zahvalim Matici hrvatskoj za pomoć što nam je 
pružila u organiziranju ovogodišnjeg prela i posebno zato što je u povodu 
bajskog Bunjevačkog prela objavila knjigu "Lipe riči" To je izbor iz 
književnosti bunjevačkih Hrvata. Obećavam, kada se otvori Bunjevačka 
čitaonica, na počasnom mistu bit će ovaj prvi primerak, a ostali primerci 
virujem da neće biti na policama, nego u rukama čitalaca. 


: 

DEMOKRATSKI SAVEZ HRVATA U VOJVODINI, 
INSITUT "IVAN ANTUNOVIĆ", KUD "BUNJEVAČKO 
KOLO"u SUBOTICI 


Ja smatram da nemam šta dodati tim što su prethodnici rekli gospodin 
mr Bela Tonković, vIč. mr Lazar Ivan Krmpotić i gospodin Bela Ivković, 
nego ja ovaj susret, ove Bajske razgovore želim iskoristiti za ono što je moja 
stara čežnja. To je ujedinjenje bunjevačkih Hrvata sa dvi strane granice. 


Političari stalno govore o lako prilaznim granicama i o tom da granice 
ne razdvajaju narode. Ja to još nisam primetio, a isto tako ni oni sa druge 
strane granice. Šta više, organiziranje jednog ovakvog susreta uvik je pratila 
strepnja 1 bojazan da li će ih puštiti priko granice, kako će doći, da li će biti 
gužva na granici itd. 

Sada, kada smo ovdi na skupu, odlučimo da li hoćemo i kako ćemo to 
ostvariti. Ispitajmo mogućnosti kod naših i kod vlasti s one strane granice da 
li se može osnovati jedna zajednička organizacija radi očuvanja i gajenja naše 
zajedničke kulture i običaja. Da li je to moguće u jednoj zajedničkoj 
kulturnoj autonomiji, ili na drugi način u drugim okvirima. 

Mađari bez granica“ (ima jedna radio emisija na mađarskom jeziku pod 
tim imenom) štite svoj mađarski narod u susjednim zemljama. Srbija želi 
ujedinjenje svih Srba, jer oni ne mogu biti nacionalna manjina. Samo mi 
možemo biti nezaštićeni, nečuvani i bačeni kao zalogaj viših političkih 
interesa. 

Ja se još sićam, virovatno i vi kad su se susretale vladine i partijske 
delegacije 1 izdavale su zajedničke izjave u kojima su konstatirali da je 
narodnosno pitanje kako u Jugoslaviji tako i u Mađarskoj na primeran način 
razrišeno. Istodobno su ukinuli sve hrvatske škole, sve hrvatske kulturne 
organizacije, ukinuta je Bajska bunjevačka čitaonica, Mohački šokački krug 
itd. Ja pridlažem: Donesimo odluku da kanimo osnovati zajedničku kulturnu 
organizaciju i tražimo za to okvire. 


INSTITUT "IVANANTUNOVIĆ" 


Gospodine, velečasni Lazare Ivane Krmpotiću, 


ja nikad neću zaboraviti onaj lipanjski dan kad smo se upoznali na obali 
Šugavice u Baji. To naše prijateljstvo za te tri godine imalo je mnogo radosti, 
ali isto toliko nevolja i tuge. Kad sam rekao da ima sličnosti između Matice 
hrvatske i Bajske čitaonice, onda to možemo podvučeno reći i za Institut 
"Ivan Antunović" 

Možda nisam bio u pravu. Možda triba reći: Istovitna nam je sudbina. 
Šta samo mogu reći "meću nam upriko". Ako triba, to rade i javno, ili ako se 
može sa ućutkivanjem. (na primer: zagrebačka "Danica" za 1992. ni jednu rič 
ne piše o Bajskim razgovorima, ali ništa zato "Subotička Danica" je to 
nadoknadila). Ja samtram da ako mi i imamo velikih poteškoća, zato ne triba 
kloniti, jer ako idemo tim putem koji je I.Antunović odredio, na dobrom smo 
utu. Nama ne vraćaju zgradu, Institut "Ivan Antunović" isto nema zgradu. 
Šta još da kažem? Valjda toliko da nećemo kloniti! 


BOSANSKI FRANJEVCI 


Prošle godine na ovim Bajskim razgovorima sudjelovali su i franjevci iz 
Bosne. Na prvom takvom Razgovoru, koji smo 1990. god. organizirali kao 
simpozij", sv, Misu kao osobni izaslanik kardinala Franje Kuharića, 
zagrebačkog nadbiskupa služio je o. fra Efrem Kujundžić, Bunjevac iz 
Subotice, a već 21 godinu živi u Beču u hrvatskoj katoličkoj misiji. 

Za nas je veoma velika radost što ga i ove godine ovdi možemo 
pozdraviti. Ostat će zapisano u povisti da je on služio svetu Misu na 
proštenje sv. Antuna u franjevačkoj crkvi u Baji, kad su bili prvi Bajski 
razgovori. 


Na drugim Bajskim razgovorima sam rekao da su franjevci bili nama 
jedini štit i kad su razformirali Franjevački red u Mađarskoj, ostali smo sami i 
razštrkali se ko pilići. 


Mi smo tražili i sad tražimo i molimo da franjevci dođu natrag u bajski 
(ranjevački samostan. Taj je samostan uvik bio njihov i mi ih željno čekamo. 
Ali, rat je! Razoren je Vukovar, a sad već mnogi gradovi u Bosni, no i to će 
jedared prestati. Taj bis, taj rat ne može civilizirani svit gledati skrštenim 
rukama. Kad se sve to završi, mi ćemo osobno njih potražiti i zamoliti da 
dođu. Ako sada u žarištu rata moraju napustiti svoje samostane u Bosni, 
neka dođu u Baju, rado ih čekamo. Kao što smo sve izbiglice, koji su nama 
došli, primili, prihvatili, pomogli, i franjevce ćemo sa posebnom pažnjom 
čekati. 


UDRUŽENJE VOJVOĐANSKIH I PODUNAVSKIH 
HRVATA 


Uvik smo rado dočekali naše Bunjevce iz Zagreba, koji su morali 
napuštiti svoj zavičaj i naći utočište u Zagrebu. Te veze, te kontakte nikada 
nećemo prikiniti. Za nas je velika čast što su i ove godine došli na Bajske 
razgovore, Ja smatram, da kad dođu ovamo u Baju, barem malo osićaju žar i 
miris svojeg rodnog grada, metropole Bunjevaca, drevne Subotice. 

ODNOSI SA SAVEZOM HRVATA U MAĐARSKOJ 


Da ne okružujem pitanje, odmah na početku toliko: Nema odnosa i 
suradnje. Ove godine u Kaćmaru tamošnja organizacija "Neven" priredila je 
prelo. Na prelo su pozvali zastupnike Bunjevačke šokačke stranke iz 
Subotice. To je u stvari bila manifestacija suradnje te dvi organizacije. 


U “Hrvatskom glasniku" koji objavljuje Savez Hrvata u Mađarskoj piše 
da je zasjedalo Predsjedništvo Saveza Hrvata u Mađarskoj i tamo je bilo riči 
o tome na kakav način će surađivati Savez Hrvata u Mađarskoj i oranizacija 
"Neven' u Kaćmaru, koja sarađuje sa Bunjevačko šokačkom strankom u 
Subotici. 


Bajska bunjevačka katolička čitaonica nije kolektivni član Saveza 
Hrvata u Mađarskoj i nikada neće ni u jednom kolu igrati sa Anom Prčić, ni 
sa kaćmarskim "Nevenom", a u takvim okolnostima, ni sa Savezom Hrvata u 
Mađarskoj. 


Mađarski Parlament prošle godine je odredio 18,5 miliona forinti iz 
državnog budžeta za hrvatske organizacije u Mađarskoj. Bajska bunjevačka 
čitaonica nije dobila od tih novaca ni forintu. Sada kad Savez Hrvata u 
Mađarskoj te novce dili po virnosti kao feudalac, nama ti novci ni ne tribaju. 
Mi nismo vazali Saveza Hrvata u Mađarskoj. Mi smo samostalna organizacija 
i nikad se nećemo družiti sa onima koji kidaju plakate nama bliskima, to jest 
Demokratskom savezu Hrvata u Vojvodini. 


Mi smo pozvali pridsidnika Saveza Hrvata u Mađarskoj gospodina Đuru 
Frankovića da dođe da rasčistimo sva pitanja. Ne, on nema vrimena, a ja 
smatram da nema ni hrabrosti. Žao mi je što nije tu i tako sam prinuđen da 
govorim u njegovom odsustvu. 


Gospodin dr Đuro Šarošac je napisao članak u Hrvatskom glasniku, u 
kojem se isto ne slaže sa metodama pridsidnika Saveza Hrvata u Mađarskoj. 
Ja ovdi izjavljujem znajući da su to teške optužbe kako se Savez Hrvata u 
Mađarskoj protivzakonito služi novčanim sredstvima. To izjavljujem na 
osnovu pisma koje sam dobio od glavnog tužilaštva u Budimpešti. Ja sa ovog 
mista predlažem pridsidniku Saveza Hrvata u Mađarskoj da sredi te 
protivzakonite stvari u Savezu Hrvata u Mađarskoj i onda ćemo naći 
zajedničku platformu da surađujemo. 


Mi nismo i nikada nećemo biti vazali pridsidnika Saveza Hrvata u 
Mađarskoj. Ne tribaju nam mrve što smete spahija sa stola birošima. Nema 
pravo da govroi u ime svih Hrvata u Mađarskoj. Na prvom saboru HDZ-a u 
Zagrebu u dvorani “Vatroslav Lisinski" pridsidnik Đuro Franković je rekao: 
"Ako crvenu lisicu ufarbaju na bijelo, ona će i onda kokoške krasti". 

Dame i gospodo, štovani prijatelji! 
A sada, da imam s čim početi na godinu, završavam ričima biskupa Ivana 


Antunovića: "Živite sa svim narodima u miru i bratskoj slozi gradite bolji i 
jedinstveniji svijet". 


Doprinosite na oltar zajedništva onu svetu baštinu ćirilo-metodsku na 
koju Ivan Pavao II. upozorava postavljajući svetu Braću Čirila i Metoda za 
zaštitnike Evrope. No, pri tom dok živite sa svima "u ljubavi i bratskoj slozi, 
da ostanemo svaki pri onom što nam je sveto i milo, što nam je od vikovah 
duši i srcu priraslo" ("Rasprava", str. 180). 


"U gradnji tog jedinstvenog i boljeg svijeta sačuvajte svoju samobitnost. 
Budite ono što jeste i ne zaboravite da ćete to postići samo po vjeri i 
suživotu sa Isusom Kristom u krilu jedine, svete, katoličke, apostolske 
Crkve, na slavu Oca, na čast Sina, Gospodina našega Isusa Krista, u Duhu 
Svetom, u zajedništvu sa presvetom Djevicom Marijom, našom najvjernijom 
Odvjetnicom od sada pa do vječnosti". 

Dame i gospodo! 

Zahvaljujem gospodinu Tomislavu Vukoviću, predsjedniku Udruženja 
podunavskih i vojvođanskih Hrvata u Zagrebu na paketima knjiga koje je 
dao kao dar Bajskoj bunjevačkoj čitaonici. Isto tako zahvaljujem gospođi 
Janji Horvat, savjetniku u Uredu za nacionalne manjine na knjigama koje je 
darovala našoj čitonici. Hvala vam! 


(Govor predsjednika Čitaonice, Antuna Mujića na Bajskim razgovorima "Bunjevci danas" u 
Baji, 14. lipnja 1992. god.) 


.— jebe 

Josip Šentija 


POZDRAV U IME MATICE HRVATSKE 
Gospođeigospodo! 


Dopustite mi da vas pozdravim u ime Upravnog i Glavnog odbora 
Matice hrvatske u Zagrebu. Dopustite da ovom prilikom izrazim svoju 
zahvalnost gospodinu A. Mujiću i gospodinu dr Ivanu Vaciću što su uputili 
poziv Matici hrvatskoj da netko u njeno ime danas ovdje bude prisutan. 


Ja osobno imam veliku čast što sam se prvi našao na ovakvom skupu 
ovolikog broja Bunjevaca. Zaista mi je čast i velika radost, jer do sada sam 
imao priliku, kao vjerojatno i mnogi Hrvati iz drugih krajeva, da vidim velike 
skupine. Ja sam južnjak iz okolice Sinja i zato mi srce igra. 


Vas je životna sudbina tijekom stoljeća rasula svuda tako da nema šanse 
bilo kojem Hrvatu iz drugih krajeva a da ne upozna u svom životu barem 
jednog Bunjevca. 


Ja sam imao čast upoznati jednog Bunjevca, baš pravog Bunjevca i to 
ovdje spomenutoga i prisutnoga Antu Sekulića. Neka se on sada ne srdi, ali 
ja moram kazati da je to poznanstvo za mene osobno ne samo radost, veselje 
1 korist, nego je imalo svoju veliku svrhu za opću hrvatsku stvar i na korist 
Bunjevaca kao ogranka hrvatskog naroda. 


Evo o čemu se radi. To moram reći. Vi ćete meni sada malo dopustiti da 
nešto kažem iz osobnog života, jer je vezano za ovu bunjevačku 
problematiku i za život Bunjevaca. 


Ja sam se nakon nekih životnih okolnosti, poslije jednog brodoloma, 
poslije Karađorđeva našao u Leksikografskom zavodu, koji je vodio 
Miroslav Krleža, sigurno najplodniji pisac tokom hrvatske povijesti 
književnosti po tom što je napisao najveći broj knjiga. Moram reći da je imao 
osjećaj za Bunjevce i znanje o Bunjevcima. 

Možda zahvaljujući baš toj okolnosti što sam imao sreću upoznati dr 
Antu Sekulića i što sam imao naklonost u zavodu našega glavnoga šefa 
Miroslava Krleže, mi smo u edicijama, koje sam ja uređivao tijekom 
posljednjih 20 godina u Leksikografskom zavodu, mogli umetnuti 
elementarne obavijesti o Bunjevcima kojih do sada u edicijama te kuće nije 
bilo. Toga nije bilo ne samo u izdanjima te kuće, nego i u drugim izdanjima u 
cijelom poslijeratnom vremenu. To je, jamačno, bilo prvi put da se u ono 
vrijeme u tako ozbiljnim i na neki način oficijelnim kulturno-znanstvenim 
izdanjima prezentira problematika Bunjevaca. To je u prvom redu 

književnost bunjevačkih Hrvata. Obuhvaćeni su svi ogranci bunjevačkog 
roda s jedne i s druge strane trianonske granice država. Zahvaljujući maru, 
ljubavi i predanosti Ante Sekulića mi smo u Enciklopediji Jugoslavije u 
izdanju Leksikografskog zavoda u Zagrebu objavili članke o glavnim 
ličnostima iz bunjevačke povijesti. (na pr. članak "Antunović, Ivan", I. sv. 
131. str. i velik članak "Bunjevci", II. sv. 304-309. str. (U tri sveska 
Hrvatskog biografskog leksikona" u izdanju istoga Zavoda prikazan je život 
i rad nekoliko istaknutih predstavnika bačkih Hrvata. - napomena urednika) 


Koga to zanima, može pogledati ta izdanja pa će se tamo osvjedočiti. Ja 
ovdje moram kazati da je to zasluga Ante Sekulića, a sve što je tamo loše, ili 
što je propušteno, a moralo se kazati, to je moja krivica. 


Toliko kao uvod u ono što sam htio reći o Matici hrvatskoj i što vi 
značite za Maticu, a što bi Matica morala vama značiti. 

Gospodin Antun Mujić uputio nam je poziv i naznačio što bi bila tema o 
kojoj bih ja govorio. To je važnost kolektivnog članstva kulturnih ustanova 
bunjevačkih Hrvata u Matici hrvatskoj. 


Vjerujem da znate kako Matica hrvatska u svojim Pravilima načelno 
predviđa 1 taj oblik članstva, tj. kolektivnog članstva hrvatskih kulturnih 
ustanova bilo gdje se nalazile. Kad i ne bi to bilo u Pravilima, to bi tako 
moralo biti. Zato Matica hrvatska očekuje da se Bajska bunjevačka katolička 
čitaonica i druge hrvatske ustanove iz ovih krajeva učlane kao njeni 
kolektivni članovi. 


Smatram da nije potrebno vama mnogo govoriti o Matici hrvatskoj. To 
nema potrebe, jer vi znate vrlo dobro da je to najstarija kulturna ustanova 
hrvatskog naroda. Ove 1992. god. ona je u trostrukom svom zlatnom jubileju 
(1842 - 1992. god.) slavi 150. obljetnicu svoga opstanka. Mi ćemo na jesen 
imati malo veću i dostojniju proslavu toga jubileja pa želim da i bunjevački 
Hrvati i vi budete prisutni i zastupljeni na toj proslavi. 

Matica hrvatska je kroz svoju povijest djelovala kao nacionalna 
institucija koja je održavala svijest i duh hrvatskoga naroda na različite 
načine: svojim publikacijama i drugim djelatnostima. | 

Djelovala je i misionarski. Svuda gdje su bili Hrvati kao pojedinci ili kao 
obitelj i zajednica, tamo je bila i Matica hrvatska kao stanište i žarište, ali 
živilo se u posebnim prilikama. Hrvatska nije imala svoga političkog 
suvereniteta. To je dalo pečat cjelokupnoj djelatnosti Matice hrvatske. Ona 
je nastupala u tim uvjetima tijekom svojih 150 godina. Kao institucija 
nastupala je svojim djelatnostima u ime opstanka hrvatskog naroda. U ime 
njegovog kulturnog i nacionalnog bića tražila je svoje mjesto pod suncem. 
Prema tadašnjim političkim vlastima i prema državnim organima djelovala je 

manje ili više opoziciono, tražeći za hrvatski narod u kulturnoj sferi ono što 
mu pripada. Zahvaljujući tome, ona je mnogo postigla. Međutim, na sreću, 
okolnosti su se promijenile, čemu smo mi svjedoci. Hrvatska je postala 
suverena, nezavisna država. Matica hrvatska danas u tim okolnostima nema 
pred sobom nijednog Khuena Hedervarija na Gornjem gradu u Zagrebu, ni 
bilo kojeg predstavnika nekog drugog državnog suvereniteta. 

Matica hrvatska danas djeluje u promijenjenim općim političkim 
okolnostima. Iz te osnovne činjenice proizilaze mogućnosti za njezin rad i za 
njezin program. Taj je program u fazi formiranja, u fazi izradbe i on će do 
glavne svečanosti na jesen biti pripremljen 1 izrađen. U tom programu 
sigurno će biti definirano i odredeno mjesto za ogranke Matice hrvatske pa i 
za ogranak koji će obuhvatiti bunjevačke Hrvate. 

Mislim da u tom programu Matice hrvatske sa podjednakom važnošću, 
kako za Hrvate u matičnoj domovini, tako i za Hrvate u mnogim ograncima 
diljem svijeta, bitan je jedan cilj, a to je da se učini sve da se iziđe iz stanja 
duhovne, kulturne 1 političke zapuštenosti. Ovaj izraz "zapuštenost" je stari 
izraz hrvatskog nacionalnog ideologa, najvećeg među svima koji su ikada bili, 
dr Ante Starčevića, koji je u svoje vrijeme definirao da je hrvatski narod 
"zapušten narod" ili "zaturen narod". 

Vi znate da su hrvatske državne vlasti sada objavile jedan takav program 
prevladavanja takvog povijesno — naslijedenog stanja  zaturenosti ili 
zapuštenosti. Ja bih vam o tome mogao dugo pričati, ali sada nije prilika i ne 
mogu vam oduzimati vrijeme. 

(...) Treba reći što bi bilo najbitnije 1 najvažnije i što se može očekivati 
od kolektivnog članstva u Matici hrvatskoj. Tu je sada poenta zašto sam 
ovdje prisutan 1 zašto je Matica hrvatska pozvana da kažem kako zamišljam 
to kolektivno članstvo u Matici hrvatskoj bunjevačkih Hrvata, njihovih 
kulturnih organizacija i ustanova pa i Bajske bunjevačke čitaonice. Vrlo 
pragmatički. Matica hrvatska će morati pomoći ograncima bunjevačkih 
Hrvata i njihovim institucijama. Treba pomoći i u školovanju djece u onoj 
vrsti izobrazbe koja je bitna radi održavanja nacionalne svijesti i nacionalne 
kulture bez kojih se ne može govoriti o opstanku naroda. 

Prema tome, ova organizacijska povezanost, ovo kolektivno članstvo 
mora biti prilika i poticaj da se ostvare neki sasvim određeni korisni ciljevi. 

Danas je bilo vrlo dirljivo gledati ovu djecu van. Time počinje, ali mora 
se raditi sa svim uzrastima, mora biti obuhvaćena i srednja škola i sveučilište. 
To su različiti oblici pomaganja u odgoju mladeži i pomaganje održavanja 
nacionalne i kulturne svijesti među onim ograncima hrvatskog naroda koji 
ne živi u matičnoj domovini. Prema tome, kada govorimo o kolektivnom 

članstvu u Matici hrvatskoj vaših kulturnih institucija, onda vidim svrhu u 
takvim oblicima kao što je pomoć u izobrazbi mladeži, pomoć u 
publikacijama i knjigama, pomoć u raznim manifestacijama kao što jeiovai 
kao što će biti mnoge druge, a osobito pomoć u istraživanju. 


Ovdje su danas sjajni takvi primjeri. Zato sam zahvalan gospodinu 
Marinu Mandiću i gospodinu Lazaru Krmpotiću i svima koji drže luč i koji 
drže pod okom ono što je bitno u kulturnoj i duhovnoj supstanci 
bunjevačkih Hrvata. Takve stvari moraju doći na opću hrvatsku nacionalnu 
razinu, ali jedna stvar mora biti predmetom sviju nas i sviju vas, osobito vaših 
intelektualaca ovdje i u Budimpešti i u drugim krajevima gdje žive Hrvati, a 
to je pomoć da se istraže oni korijeni i ona isprepletenost koja Hrvate veže s 
Mađarskom. To je važno toliko više ukoliko ste vi građani i državljani 
Mađarske. Hrvatski narod ima sa Mađarskom povijesnu vezu dulju i veću 
nego sa bilo kojim drugim susjednim narodom u Europi sa različitim 
oscilacijama i različitim sudbinama. Sada o tome nećemo Opširnije govoriti, 
ali poznato je da u mađarskim arhivima ima više državnopravnih 
dokumenata nego ih mi imamo u Zagrebu ili bilo kojoj drugoj nacionalnoj 
instituciji. Prema tome, došlo je vrijeme da se rastvore stvari, došlo je 
vrijeme da se okupe istaživačke mlade snage da se osvjetli i rasvjetli sve ono 
što se rasvjetliti može u interesu budućnosti i opstanka bunjevačkih Hrvata 
na ovim prostorima. Ali, dopustite da kažem jednu stvar koja ima političku 
važnost. Vi vidite kako nacionalni ogranci etničkih velikih matica (naroda) 
mogu biti uzročnici najvećih tragedija vlastitih i vlastitog naroda i vlastite 
matice. To se dogodilo u Hrvatskoj. Zato dopustite da vas upozorim i da vam 
kažem: Ogranak matičnog naroda sve što čini u kulturnom, političkom i 
nacionalnom smislu mora biti lišeno od trećih misli. Treća misao može 
dovesti do nesreće. Treća misao je živjeti u jednoj državi, u jednoj zemlji 
među većinskim narodom i neprekidno misliti da ti je to neprijateljski narod 
protiv kojega se treba boriti. 


Mislim da u modernom svijetu postoje mnogi drugi načini kako se može 
organizirati život jednog naroda etničkog ogranka koji živi u nekom drugom 
suverenitetu. Zato postoje dvije formule. Prva formula je: Vjernost i 
politička lojalnost državi u kojoj si. Druga formula: Ljubav prema zemlji iz 
koje sl. 

U to ime vrata Matice hrvatske kao opće hrvatske nacionalne institucije 
bit će uvijek otvorena za svaku vašu inicijativu, za svaki vaš program, bilo da 
je organiziran zajednički ili individualno. Kad po individualnoj inicijativi 
dođete u Zagreb, ta vrata moraju biti otvorena i onda ako su zatvorena zbog 
nekog nemara ili zaborava na dužnosti. (...) 


(Govor na Bajskim razgovorima "Bunjevci danas" u Baji, 14. lipnja 1992. god:) 

Bela Ivković 
KUD "BUNJEVAČKO KOLO" 


Dragidomaćiniigosti! 


Mi okupljeni u Kulturno-umetničkom društvu "Bunjevačko kolo" u 
Subotici pozdravili smo sa simpatijom prve Bajske razgovore sa temom 
"Bunjevci danas". Odmah poslije tih prvih razgovora, posebno poslije drugih 
razgovora prošle godine razmišljali smo o tome da bismo i mi trebali biti 
domaćini jednih od narednih razgovora. Danas bez ikakve griže savjesti 
možemo reći da bez naše krivice to ne možemo učiniti. Ipak smo sretni što ti 
razgovori teku dalje i znamo da je u tome najveća zasluga Bajske bunjevačke 
katoličke čitaonice, svih njenih članova, a posebno njenog predsjednika 
gospodina Antuna Mujića. Hvala im zbog toga u ime "Bunjevačkog kola". 


Hvala organizatoru i zbog toga što mi je kao predsjedniku KUD 
“Bunjevačko kolo" pružio mogućnost da vas upoznam sa našim radom i s 
našim planovima, a time sam dobio priliku da od ovako uglednog skupa 
čujemo kritike, primjedbe i sugestije. 

Znate da je "Bunjevačko kolo" osnovano 18. siječnja (januara) 1970. 
godine pod imenom Hrvatsko kulturno umjetničko društvo "Bunjevačko 
kolo“. Pod tim imenom "Bunjevačko kolo" je živjelo i djelovalo do polovine 
1973. god. 1 tada na osnovu odnosa prema nama članovima toga Društva a 
pod pritiskom moćne partije izbačen je pridjev "hrvatsko" i od toga vremena 
pa do danas Bunjevačko kolo" živi i radi kao Kulturno umetničko društvo. 

Poslije izbacivanja slova H iz skraćenice toga naslova Društva bila je 
opasnost da iz naslova ispadne i koje drugo slovo, jer rad društva se sveo na 
folklor i tamburaše. Zato je Društvo čitav taj period vremena muku mučilo 
da se očuva kao 'kulturno" a ne kao "umetničko". 


Do obnove rada KUD Bunjevačko kolo" došlo je nastojanjem grupe 
ljudi koji su drugom polovinom 1988. god. gotovo silom se uključili u rad 
Predsjedništva i u rad sekcija. U atmosferi kada je to životarenje svima 
dosadilo mi smo dočekali političke promjene koje su se u to vrijeme 
nagovještavale. 

U proljeće 1991. god. izabrano je novo Predsjedništvo iz kruga članstva, 
a ne kao ranije kada je bilo delegirano iz raznih društveno-političkih 
institucija. Donet je nov Program rada i nov Statut u kojem je u članu 2 
zapisano da je zadatak Društva da razvija kulturu i njeguje kulturnu tradiciju 
i običaje Hrvata - Bunjevaca 1 drugih naroda i narodnosti našeg kraja. 

U periodu obnovljenog rada KUD "Bunjevačko kolo" ponovo je 
organiziralo tri "Velika prela" u Subotici, u zimu 1990, 1991. i 1992. god. i 
dvije obnovljene dužijance. "Veliko prelo" je isključivo naša priredba, a u 
dužijanci je naš doprinos najveći. Obnovljen je rad i drugih sekcija. Danas 
osim folklorne kao najživotnije sekcije radi Muzička, Likovna, Literarna, 
Dramsko-recitatorska, Naučno-istraživačka, Pravna i Filatelistička sekcija. 


U ovom periodu KUD "Bunjevačko kolo" gostovalo je dva puta u 
Berlinu, u Švedskoj i više puta na prelima u Mađarskoj. Prije ratnog sukoba 
bili smo i u Slavonskom Brodu, Beogradu, Loznici i više puta na smotri u 
Rumi. Naša Likovna sekcija ima svoju koloniju u Đurđinu. Likovna sekcija 
tokom godine prosječno organizira četiri veće i više manjih slikarskih izložbi. 

Literarna sekcija okuplja više uglednih književnika i bila je veoma 
aktivna, a napose njen voditelj Vojislav Sekelj, književnik iz Subotice i 
potpredsjednik našeg Društva. On je najzaslužniji što je ova sekcija 
organizirala niz vrlo lijepih i posjećenih književnih večeri. Tako je u Subotici 
predstavljena knjiga dr Ante Sekulića "Bački Bunjevci i Šokci" (Zagreb, 
1989.) 1 o.Tome Vereša "Pružene ruke" (Zagreb, 1989.) 


Održane su književne večeri posvećene pjesničkom stvaralaštvu Jakova 
Kopilovića, Ivana Pančića i drugih. Ne želim povrijediti skromnost našeg 
potpredsjednika, ali reći ću još samo nekoliko riječi o njemu. Mi sada u 
"Bunjevačkom kolu" pripremamo veliko književno veče posvećeno Vojislavu 
Sekelju povodom objavljivanja njegove zadnje zbirke pjesama "Rič fali" 
(1991.), koju je ilustrirao član naše Likovne sekcije, akademski slikar Ivica 
Balažević. Ovo književno veče bit će u dvorani KUD "Bunjevačko kolo" u 
Subotici. (Preradovićeva 4). 


Sa novim knjigama javili su se članovi Literarne sekcije: Milovan 
Miković sa zbirkom pjesama "Avaške godine" (1991.), Milivoj Prćić sa 
romanom “Stari zid" (Subotica, Osvit, 1992.), zatim Petko Vojnić Purčar i dr. 

U proteklom periodu dosta smo se bavili našim prostorijama. U vrijeme 
dok je zamro rad Društva, mnogo toga od prostorija je dato u zakup i to 
dosta nepovoljno i na duži rok. Sada polako vraćamo te društvene prostorije. 
Međutim, to je stara zgrada i potrebno je njeno renoviranje. Ipak smo 
Odlučili da počnemo osposobljavati za rad našu veliku dvoranu. Naš 
potpredsjednik Alojzije Stantić vodi grupu stručnjaka koji su privrženi 
"Bunjevačkom kolu" i treba da osigura novce i uradi taj posao. Mi nemamo 
novaca ni za izvršavanje svojih redovnih poslova i zadataka. Za kulturu se 
sada malo izdvaja, a izdvojeno se za nas nepovoljno podijeli. Sa druge strane, 
naši članovi nisu iz slojeva društva koji bi mogli značajnije pomagati Društvo 
svojom članarinom ili darovima. 

U članstvu su zastupljeni svi narodi koji žive u našem kraju, ali su 
najbrojniji Bunjevci. Smatramo da KUD "Bunjevačko kolo“ treba da bude 
van prevelikog utjecaja bilo koje političke stranke, ali isto tako pripadnik 
bilo koje stranke može biti član "Bunjevačkog kola“, a kao član može 
sudjelovati u radu i upravljanju Društva. Naši članovi se nigdje ne moraju 
izjašnjavati kojem narodu pripadaju, jer mi osim kulture Hrvata < Bunjevaca 
njegujemo i kulturu ostalih naroda sa kojima živimo na istom prostoru. KUD 
"Bunjevačko kolo“ se trudi da dobro surađuje sa svim kulturno-umjetničkim 
društvima u našoj sredini, a posebno kulturno-umjetničkim društvima drugih 
naroda. Posebno nam je stalo do suradnje sa ostalim bunjevačkim društvima 
u Vojvodini. Imamo dobre veze sa KUD “Matija Gubec" u Tavakutu i KUD 
"Vladimir Nazor“ u Somboru. Isto tako, bolje nego ranije, surađujemo sa 
bunjevačkim društvima u Mađarskoj, ali smatramo da se ta suradnja mora i 
dalje proširivati. Naš i njihov položaj je sada izjednačen u odnosu na našu 
matičnu zemlju. Što se tiče naših odnosa sa matičnom zemljom nama je 
teško što to nije razriješeno među novim državama. Smatramo da smo mi 
sada dijaspora sa najmanje veza sa matičnom zemljom. Do sada mi nismo bili 
dijaspora u pravom smislu, jer smo bili u jednoj državi i zato se sada teško 
snalazimo u ovoj novonastaloj situaciji. 

Primjera radi navodim da smo pozvani da sudjelujemo na 
Međunarodnoj smotri folklora u Zagrebu od 25, do 29. srpnja ove godine. 
Prihvatili smo taj poziv, ali nismo sigurni da ćemo moći otići. Sve nas u 
Vojvodini pogađa blokada, ali ne pada nam jednako teško. Svi se nadaju da 
će se u blokadi naći neka pukotina, a mi bački Bunjevci mislimo da za nas 
treba da to bude naša matična zemlja. Zato ovdje prisutne iz matične zemlje 
molim da nam pomognu. Molim za KUD "Bunjevačko kolo“ i konkretno za 
slučaj koji sam naveo. 

Evo ukratko o radu i problemima KUD "Bunjevačko kolo*. Mislio sam 
da to treba reći u ovom uvodnom izlaganju. Ponovo smo danas s vama u nadi 
da će i ovi razgovori pomoći da već iduće godine predstavnik "Bunjevačkog 
kola* može napisati ljepši izvještaj. Na kraju u ime "Bunjevačkog kola* želim 
da jedan zid Bajske bunjevačke katoličke čitaonice krasi slika, dar naše 
Likovne sekcije, zapravo dar našeg slikara Stipana Šabića. Ja ovaj dar 
predajem predsjedniku gospodinu Antunu Mujiću. (Publika to pozdravlja 


aplauzom.) 


(Aman Muujuć pe zahvalno uz Zelju da ova zgrada Čitaonsce dovta bude naša.) 
(Grover Beše rkovića na Bajikim razgovorima "Bunjevci dana“ u Baji 14 abai) 

Lazar Ivan Krmpotić 


PREGLED RADA INSTITUTA "IVAN 
ANTUNOVIC" U 1991. GOD. 


Unatoč nemalim poteškoćama koje je sa sobom donio rat kojega smo 
nažalost još i danas svjedoci, i pored opstrukcija Institut "Ivan Antunović" 
ipak može pokazati veoma pozitivnu bilancu svoga djelovanja u protekloj 
1991. godini. 


1. Zalaganjem Instituta u hrvatskim selima u Rumunjskoj organizirane 
su prve pučke emisije nakon 54 godine. Misije je vodila ekipa hrvatskih 
salezijanaca (0. Ambrozije Matušić) sestre Kćeri Božje ljubavi (s. Silvana 
Jukić, s. Darija Cutuk i s. Slavica Buljan) i Lazar I. Krmpotić, predsjednik 
Instituta. Tom zgodom rodila se misao, da se u cilju očuvanja katoličke vjere 
i hrvatske nacionalne svijesti u tom dijelu našeg naroda, da sestre Kćeri 
Božje ljubavi otvore i među tamošnjim Hrvatima kuću sa tim da bi iz jednog 
centra katehizirale i poučavale u školama hrvatski jezik, povijest i pjevanje u 
svih sedam karaševskih škola. Misao je prihvaćena i polagano se radi na 
njezinom ostvarenju. Možda sestre prihvate rad i u jednoj velikoj bugarskoj 
Župi u rumunjskom dijelu Banata. 


2. Svečano je uručeno 22. travnja 1991. god. prof. Beli Gabriću, članu 
Vijeća Intituta, najviše crkveno priznanje "Pro Ecclesia et Potifice" u povodu 
70. obljetnice života i 50. obljetnice književnog rada za njegov neumorni rad 
na očuvanju, njegovanju i unapređivanju kulture bačkih Hrvata i hrabro 
svjedočenje svoje vjere i nacionalnog identita u najtežim ratnim i poratnim 
vremenima sve do naših dana. To je prvo ovakvo priznanje jednom vjerniku 
u Bačkoj. 

3. Jedno od najbolnijih mjesta u životu Instituta "Ivan Antunović" od 
samog njegovog osnutka jest njegov smještaj. U dekretu o osnutku određeno 
je sjedište Instituta u Subotici u Harambašićevoj ulici broj 7. Svakom je jasno 
da je u istoj zgradi Župni ured sv. Terezije, te da tamo za Institut nema više 
mjesta od one jedne sobe u kojoj je smještena arhivska građa ove Ustanove. 
Svi pokušaji da se na miran, ljudski i kršćanski način riješi pitanje smještaja 
Instituta, premještanjem njegova predsjednika u jednu subotičku župu, ostali 
su bez uspjeha. Dapače, uljudne molbe različitih kulturnih institucija nisu 
bile dovoljne da se pozitivno riješi taj problem. 


4. U povodu 50. obljetnice smrti (1941.) našeg šokačkog pjesnika Stipe 
Bešlina bio je planiran jednodnevni znanstveni skup o pokojnom pjesniku i 
naručeno je njegovo poprsje kod Zvonimira Orčića, sina našeg poznatog 

U članstvu su zastupljeni svi narodi koji žive u našem kraju, ali su 
najbrojniji Bunjevci. Smatramo da KUD "Bunjevačko kolo" treba da bude 
van prevelikog utjecaja bilo koje političke stranke, ali isto tako pripadnik 
bilo koje stranke može biti član "Bunjevačkog kola", a kao član može 
sudjelovati u radu i upravljanju Društva. Naši članovi se nigdje ne moraju 
izjašnjavati kojem narodu pripadaju, jer mi osim kulture Hrvata - Bunjevaca 
njegujemo 1 kulturu ostalih naroda sa kojima živimo na istom prostoru. KUD 
Bunjevačko kolo" se trudi da dobro surađuje sa svim kulturno-umjetničkim 
društvima u našoj sredini, a posebno kulturno-umjetničkim društvima drugih 
naroda. Posebno nam je stalo do suradnje sa ostalim bunjevačkim društvima 
u Vojvodini. Imamo dobre veze sa KUD "Matija Gubec" u Tavakutu i KUD 
Vladimir Nazor" u Somboru. Isto tako, bolje nego ranije, surađujemo sa 
bunjevačkim društvima u Mađarskoj, ali smatramo da se ta suradnja mora i 
dalje proširivati. Naš i njihov položaj je sada izjednačen u odnosu na našu 
matičnu zemlju. Što se tiče naših odnosa sa matičnom zemljom nama je 
teško što to nije razriješeno među novim državama. Smatramo da smo mi 
sada dijaspora sa najmanje veza sa matičnom zemljom. Do sada mi nismo bili 
dijaspora u pravom smislu, jer smo bili u jednoj državi i zato se sada teško 
snalazimo u ovoj novonastaloj situaciji. 


Primjera radi navodim da smo pozvani da sudjelujemo na 
Međunarodnoj smotri folklora u Zagrebu od 25. do 29. srpnja ove godine. 
Prihvatili smo taj poziv, ali nismo sigurni da ćemo moći otići. Sve nas u 
Vojvodini pogađa blokada, ali ne pada nam jednako teško. Svi se nadaju da 
će se u blokadi naći neka pukotina, a mi bački Bunjevci mislimo da za nas 
treba da to bude naša matična zemlja. Zato ovdje prisutne iz matične zemlje 
molim da nam pomognu. Molim za KUD "Bunjevačko kolo" i konkretno za 
slučaj koji sam naveo. 


Evo ukratko o radu i problemima KUD "Bunjevačko kolo". Mislio sam 
da to treba reći u ovom uvodnom izlaganju. Ponovo smo danas s vama u nadi 
da će 1 ovi razgovori pomoći da već iduće godine predstavnik "Bunjevačkog 
kola" može napisati ljepši izvještaj. Na kraju u ime "Bunjevačkog kola" želim 
da jedan zid Bajske bunjevačke katoličke čitaonice krasi slika, dar naše 
Likovne sekcije, zapravo dar našeg slikara Stipana Šabića. Ja ovaj dar 
predajem predsjedniku gospodinu Antunu Mujiću. (Publika to pozdravlja 
aplauzom.) 


(Antun Mujić je zahvalio uz želju da ova zgrada Čitaonice doista bude naša. ) 


(Govor Bele Ivkovića na Bajskim razgovorima "Bunjevci danas" u Baji, 14. lipnja (juna) 1992. 
god.) 

Lazar Ivan Krmpotić 


PREGLED RADA INSTITUTA "IVAN 
ANTUNOVIC" U 1991. GOD. 


Unatoč nemalim poteškoćama koje je sa sobom donio rat kojega smo 
nažalost još i danas svjedoci, i pored opstrukcija Institut "Ivan Antunović" 
ipak može pokazati veoma pozitivnu bilancu svoga djelovanja u protekloj 
1991. godini. 


1. Zalaganjem Instituta u hrvatskim selima u Rumunjskoj organizirane 
su prve pučke emisije nakon 54 godine. Misije je vodila ekipa hrvatskih 
salezijanaca (0. Ambrozije Matušić) sestre Kćeri Božje ljubavi (s. Silvana 
Jukić, s. Darija Cutuk i s. Slavica Buljan) i Lazar I. Krmpotić, predsjednik 
Instituta. Tom zgodom rodila se misao, da se u cilju očuvanja katoličke vjere 
i hrvatske nacionalne svijesti u tom dijelu našeg naroda, da sestre Kćeri 
Božje ljubavi otvore i među tamošnjim Hrvatima kuću sa tim da bi iz jednog 
centra katehizirale i poučavale u školama hrvatski jezik, povijest i pjevanje u 
svih sedam karaševskih škola. Misao je prihvaćena i polagano se radi na 
njezinom ostvarenju. Možda sestre prihvate rad i u jednoj velikoj bugarskoj 
Župi u rumunjskom dijelu Banata. 


2. Svečano je uručeno 22. travnja 1991. god. prof. Beli Gabriću, članu 
Vijeća Intituta, najviše crkveno priznanje "Pro Ecclesia et Potifice" u povodu 
70. obljetnice života i 50. obljetnice književnog rada za njegov neumorni rad 
na očuvanju, njegovanju i unapređivanju kulture bačkih Hrvata i hrabro 
svjedočenje svoje vjere i nacionalnog identita u najtežim ratnim i poratnim 
vremenima sve do naših dana. To je prvo ovakvo priznanje jednom vjerniku 
u Bačkoj. 

3. Jedno od najbolnijih mjesta u životu Instituta "Ivan Antunović" od 
samog njegovog osnutka jest njegov smještaj. U dekretu o osnutku određeno 
je sjedište Instituta u Subotici u Harambašićevoj ulici broj 7. Svakom je jasno 
da je u istoj zgradi Župni ured sv. Terezije, te da tamo za Institut nema više 
mjesta od one jedne sobe u kojoj je smještena arhivska građa ove Ustanove. 
Svi pokušaji da se na miran, ljudski i kršćanski način riješi pitanje smještaja 
Instituta, premještanjem njegova predsjednika u jednu subotičku Župu, ostali 
su bez uspjeha. Dapače, uljudne molbe različitih kulturnih institucija nisu 
bile dovoljne da se pozitivno riješi taj problem. 


4. U povodu 50. obljetnice smrti (1941.) našeg šokačkog pjesnika Stipe 
Bešlina bio je planiran jednodnevni znanstveni skup o pokojnom pjesniku i 
naručeno je njegovo poprsje kod Zvonimira Orčića, sina našeg poznatog 

kiparskog majstora Neste. Sve te akcije su radi ratne situacije odložene za 
mirnije dane. 

5. Institut je sudjelovao u organizaciji i preimenovanju "Bajskog 
simpozija"Bajske razgovore" sa podnaslovom "Bunjevci danas". 


Ta godišnja manifestacija ima zadatak pratiti kulturna, društvena, 
crkvena 1 politička zbivanja među Hrvatima sa jedne i sa druge strane 
trianonske granice, vrednovati ih i po mogućnosti usmjeravati. 


6. Institut ima zadatak povezivati se sa sličnim ustanovama koje se bave 
kulturnom djelatnošću. U tom smislu uspostavljena je suradnja sa Hrvatskim 
kulturnim društvom "Napredak" ogranak iz Tuzle. Zbor "Albe Vidaković" je 
održao zapažen koncert u Tuzli (13.4.1991.) u povodu otvorenja tuzlanske 
podružnice spomenutog Društva. U organizaciji istog Društva održan je 
koncert i u susjednom rudarskom gradiću Lukavcu. 


7. Etnografska grupa, danas Etnografski odjel Instituta pokrenula je 
akciju izdavanja prospekta: "Narodni običaji Hrvata u Bačkoj". Ovih dana je 
izišao već treći broj. Prvi je posvećen prelu, drugi Matericama, a treći 
običaju polivanja na drugi dan Uskrsa. U tu akciju smo uključili našeg 
poznatog akademskog slikara Ivana Balaževića, koji živi u Novom 
Vinodolskom. 


8. "Dani Kruha i Riječi" u 1991. godini bili su posvećeni 600. obljetnici 
prvog spomena grada Subotice, a prvi put su obavljeni u Katoličkom krugu, 
a ne kako je to do sada bio običaj kroz jedanaest godina u sjemenišnoj kapeli 
u Paulinumu. Dvorana je za tu manifestaciju premalena, tako da su glazbene 
točke, u kojima je sudjelovao i tamburaški orkestar, morale odvijati u 
dvorištu spomenute ustanove. 


9. Jedan anonimni rodoljub, koji živi i radi u Njemačkoj, da bi stimulirao 
mlade hrvatske talente na stvaralački rad, osnovao je nagradu koju smo 
nazvali “Antušova nagrada. Da bi se ta nagrada dodjeljivala pravedno, 
Pravna komisija Instituta sačinila je pravilnik za dodjelu "Antušove nagrade", 
ali prošle godine su nagrade dodiljene po osobnoj želji darovatelja 
predsjedniku Kulturno-prosvjetnog društva "Matija Gubec" iz Tavankuta 
Branku Ištvančiću, tamburaškom orkestru "Hajo" iz Subotice i Grgi 
Piukoviću, pročelniku Etnografskog odjela ovog Instituta. 


10. U okviru proslava 600. obljetnice spomena grada Subotice održana 
je u Gradskoj biblioteci književna večer, posvećena 70. obljetnici smrti 
Miroljuba Ante Evetovića. Bila je to prva javna književna večer održana 
poslije rata u Subotici, a posvećena književnom stvaralaštvu jednog 
svećenika, a predavač je bila katolička redovnica s. Eleonora Merković 
(28.8.1991.) 

11. Institut je uspostavio vezu sa "Zajednicom šokačkih Hrvata" u 
Santovu i po njihovoj želji predsjednik ove Ustanove održao je dva 
predavanja: jedno o obnoviteljskom radu biskupa Ivana Antunovića i drugo 
o zaslugama bosanskih franjevaca za Hrvate u Madžarskoj, a u povodu 700. 
obljetnice dolaska franjevaca u Bosnu. Sudjelovao je na spomenu hrvatskog 
književnika i kulturnog radnika Branka Filakovića u Santovu u povodu 
polugodišnjeg spomena poslije njegove smrti. Zauzimanjem ove Ustanove 
sva su šokačka djeca u Santovu dobila hrvatske katekizme. 


12. Susret mladih hrvatskih vjernika Subotice i bliže okoline u 
postojećim hrvatkim društvenim i crkvenim ustanovama koje trenutačno 
postoje u Bačkoj. Sve se više osjeća potreba organiziranja naše katoličke 
mladeži u jedno društvo ili pokret. 


13. Svečano je proslavljena 6. listopada 1991. god. obljetnica postojanja 
Hrvatkog kulturno-prosvjetnog društva "Matija Gubec", koje dugi period 
vremena radi u Tavankutu pod imenom Kulturno umetničko društvo "Matija 
Gubec", a prije kratkog vremena vratilo je sebi izvorni naslov. 


Radi ratne napetosti odgođene su sve kulturne manifestacije, jedino je 
u župnoj crkvi Srca Isusova u Tavankutu održana misa za mir na našim 
prostorima i za žrtve besmislenog rata. U okviru tog liturgijskog slavlja 
predsjednik ovog Instututa je održao izlaganje o 45-to godišnjoj plodnoj 


djelatnosti tog Društva. U proslavi je vidnog sudjelovanja uzeo dječiji zbor 
pod ravnanjem s. Beate Zebić. 


14. U prostorijama Katoličkog kruga u Subotici 10. listopada 1991. god. 
osnovan je Književni odjel ovog Instituta, koji se istovremeno proglasio 
Književnim klubom "Miroljub". To je posebno značajan datum, jer su se po 
prvi put poslije rata na okupu našli književni stvaraoci hrvatske narodnosti 
udruženi u jedan zajednički klub, koji bi trebao poslužiti skupljanju i 
publiciranju naše književne riječi. Dogovoren je ritam sastajanja i program 
rada za ovu akademsku godinu. 

15. Organizacija "Antunovićeva dana" u Bačalmašu (u Madžarskoj) je 
održana 23. studenog 1991. god. u župnoj crkvi Uzvišenja sv. Križa i u 
mjesnom Domu kulture. To je veliki korak naprijed u buđenju svijesti kod 
naših sunarodnjaka u upoznavanju velike kulturne baštine koju nam je 
namro biskup Ivan Antunović. Ta će se svečanost ubuduće svake godine 
organizirati u Bačalmašu. Tom je zgodom katedralni zbor "Albe Vidaković" 
održao dobrotvorni koncert u korist naših izbjeglica u Madžarskoj. 


16. Obitelji pokojnog Ente Ostrogonca i pokojnog Ivana Prćića 
darovale su stanoviti broj knjiga za knjižnicu "Ivan Kujundžić", koja je još 
uvijek nesređena i u svojim konstitutivnim dijelovima! O svemu tome postoji + 

uredna dokumentacija, knjige su na čuvanju kod prof. Bele Gabrića, 
odnosno u župi sv. Terezije. 


17. Tijekom cijele prošle godine vode se pregovori da bi bosanski 
franjevci preuzeli vođstvo hrvatske katoličke misije u Baji, a kasnije na 
traženje Hrvatske gimnazije u Budimpešti vidjela se potreba da se jedna 
takova misija otvori u Budimpešti. Franjevci će preuzeti službu katehete u 
spomenutoj gimnaziji koja ima oko 340 daka te pastoralne skrbi vjernika u 
samoj Budimpešti, te susjednim hrvatskim mjestima Tukulji 1 Erčinu. Akcija 
je u završnoj fazi, možda bi već i bila realizirana da nije došlo do ratnih 
eskalacija. Svakako veoma značajan korak u osiguranju katoličkog i 
vjerničkog identiteta našega življa u susjednoj Madžarskoj, koja sve 
otvorenije prihvaća demokratizacione procese i uključuje se u njih, pa tako 
istinski postaje dio demokratske europske zajednice. 


18. Institut je uspostavio suradničke odnose i sa senjskim kulturnim 
krugom, u kojemu živi i djeluje veliki broj Bunjevaca. U njihovom časopisu 
"Usponi" već dvije godine surađujemo i objavljujemo tekstove 1 prikaze naših 
istaknutih književnih imena. U prošlogodišnjem broju su objavljeni prilozi 
Alekse Kokića, Jaše Kopilovića, Ante Sekulića i Matije Dulićeve, a za 
ovogodišnji smo im poslali suradnju Stipe Bešlina i Ante _ Miroljuba 
Evetovića, zatim Branka Jegića i Stipana Vojnića. Tako se eto i u Hrvatskom 
primorju i u Lici zna da "Bunjevci žive“. 

19. Što se izdavačke djelatnosti tiče, "Bačko klasje" je izišlo u 
predviđenih šest brojeva, kao i Subotička Danica, a "Zbornik Ivan 
Antunović" br. 2-3 je pripremljen za tisak, a donosi materijale sa prvog i 
drugog "Bajskog razgovora', te druge aktualne priloge o društevnim, 
crkvenim i kulturnim pitanjima bunjevačko-šokačkih Hrvata u Bačkoj, 
Bajskom trokutu i Rumunjskoj. 

Obećane knjige, koje smo željeli izdati, Joze Pašića: "Krv se suši" i Jaše 
Kopilovića: "Moja dužijanca", nismo objavili radi ratnih neprilika te ih i dalje 
imamo u svom izdavačkom planu. Pokretanje biltena Instituta "Ivan 
Antunović" sve se više osjeća kao potreba. To sam posebno osjetio u 
kontaktu sa dopisnim članovima koji po šturim izvještajima u "Bačkom 
klasju" saznaju za neke akcije Instituta. Tijekom 1992. godine to se mora 
realizirati bez obzira na sve poteškoće, jer ima ljudi koji vrlo ozbiljno 
shvaćaju ulogu ove Ustanove za rad i život hrvatskog naroda na ovim 
prostorima, pogotovo sada nakon što smo, osamostaljivanjem Republike 
Hrvatske, postali nacionalna manjina, doduše konstutivna ove Pokrajine u 
kojoj živimo. Sve više ćemo sudbinu svoga naroda mi morati preuzimati u 
svoje ruke, tim više što vidimo da ustanove, koje su se do sada koliko toliko 
brinule o našoj sudbini, sve više dižu ruke i zatvaraju se u se. 

20. Kao veliki propust smatramo neorganiziranje hodočasničkog susreta 
sa Papom u susjednoj Madžarskoj. Ispočetka se govorilo da će Crkva, tj. 
Liturgijsko vijeće Biskupije organizirati taj susret. No, kasnije je sve to 
svišilo kao organizatorska inicijativa pojedinca i tako smo prošli kako smo 
konačno i zaslužili. Sv. Otac je pozdravio sve, čak i skupinu koja je za tu 
zgodu došla iz Beča, a "zaboravio je" nas Hrvate koji živimo u Baranji, 
Bajskom trokutu i nas u Bačkoj. Dijelom je to zasluga 1 vatikanske 
diplomacije, kojoj baš nismo stvar srca, ali sa druge strane dogodilo nam se 
OnO što smo si i sami priredili prema onoj narodnoj Koga nema ni dila mu 
nema!" Neka nam ovo bude pouka za budućnost. 


Tako je eto Institut "Ivan Antunović" u protekloj 1991. godini poslužio 
svoj narod unatoč svim nedaćama rata i opstrukcijama. Neka nam to bude 
poticaj u daljem radu. 

(Lazar Ivan Krmpotić je pročitao ovaj izvještaj na Bajskim razgovorima "Bunjevci danas" u 


k Baji 14. VI 1992. god.) 
Ivan Petres 


Madarska 


BUNJEVCIMA 


Jao tužni u verigama' krutim 
Čameći mi rode! 

Zar da ti stvorim, zaman se trudim 
Čas slavne slobode? 

Kad ti lanci oko ruku zveče, 

Nek te bude: Miči se Bunjevče! 


Koliko već puta bilo je prigoda 
Izmaci udesu! 

A ti prezireć smione zgode 
Trpiš krutu svezu! 

Kad ti lanci oko nogu zveče, 

Nek te hrabre: Budi se Bunjevče! 


| nuz svirku sitne tamburice 
Igraš s lancem kolo. 

Ta kada ti tamburice ječe, 

Nek ti šapcu: Budi se Bunjevče! 


(odlomak) (1896.) 

Lazar Ivan Krmpotic 


ZADACI INSTITUTA "IVAN 
ANTUNOVIĆ" U 1992. GODINI 


Mislim da je svakom dobronamjernom i razumnom čovjeku jasno da 
jedna Ustanova ne može živjeti djelovati bez prostorija i da odgovorna osoba 
bude udaljena 120 km od sjedišta Ustanove, a o kolektivnom vodstvu mislim 
da je suvišno i govoriti. To se jasno pokazalo na primjeru koji se htjelo 
kopirati. 

Zato je jasno da je smještaj Instituta prvi zadatak u 1992. godini. Osim 
onoga što je već rečeno, Pravna komisija poduzima 1 konkretne korake za 
dobijanje barem nekih zgrada od strane društvenih vlasti. U toku su 
pregovori sa Skupštinom Općine 1 gradonačelnikom da se barem neke 
zgrade, vlasništvo bivših katoličkih društava, koje nisu dane na uživanje 
nekim institucijama, dadnu na korišćenje Institutu do pravnog rješenja 
pitanja vlasništva. 

Pokušaj da se sruši zgrada "Matice subotičke" bila je dobar povod da se 
Ovo pitanje počne filtrirati na javnim forumima. Tako mislimo da će se 
pitanje smještaja Instituta tijekom 1992. godine pozitivno riješiti, a ako se i 
ne riješi, Institut neće prestati raditi makar i pod tuđim krovovima samo 
unaprijed skidam odgovornost sa sebe i sa ove Ustanove. 

2. Etnografski odjel "Blaško Rajić" je već učinio znatan dio posla. 
Održao je već nekoliko sjednica, a što je još daleko važnije, uradio je dobar 
dio posla. Popisao je više oblika našeg narodnog stvaralaštva. Sada je pred 
nama ostvarenje velikog zadatka: uređenje etnografske zbirke "Bunjevački 
salaš“ na Đurđinu. 

Već su poduzeti konkretni koraci u realizaciji te misli. Ovaj odjel 
nastavlja sa izdavanjem serije: "Narodni običaji bačkih Hrvata". Upravo je 
izišao iz tiska treći broj posvećen "polivačima". Imamo sasvim konkretne 
ponude da se otvori škola vezenja naših narodnih vezova i šlinga. Također 
imamo i ponudu da se otvori škola rada sa slamom. No, dok Institut nema 
svojih prostorija, te škole ne mogu početi raditi, jer to ne možemo 
organizirati po privatnim kućama. 

3. Književni klub "Miroljub" u 1992. godini kani organizirati slijedeće 
književne večeri: s. Fides Ružici Vidaković, prikaz knjige Milovana Mikovića 
"Avaške godine' u okviru jedne književne večeri. Planiramo predstvaljanje 

knjige Vojislava Sekelja: "Rič fali" i književnu večer posvećenu poeziji 
Branka Jegića. 

Zatim priredba "Dani Kruha i Riječi" bit će ove godine posvećena Dr 
Josipu Andriću, Peri Tumbasu Haji (u povodu 25. obljetnice smrti obojice!) i 
maestru Milanu Asiću. 

U jesen pak obilježit ćemo 80 godina od rođenja Ante Jakšića jednom 
književnom večeri. A u Bačalmašu ćemo organizirati "Antunovićev dan". 

Sve to dakako uz rad na sređivanju osobne pisane baštine kao i baštine 
naših već preminulih pjesnika i književnih stvaralaca, pripremajući to 
polagano za objavljivanje, jer za to imamo sasvim konkretnih mogućnosti. 

4. Glazbeni odjel, kojega bismo željeli nazvati "Josip Andrić" ima za ovu 
godinu ambiciozni plan i on se ostvaruje u bogatom radu naših glazbenih 
ustanova, katedralnog zbora "Albe Vidaković" i dva tamburaška orkestra, 
koje vode naši poznati zborovođe i nadahnitelji s. Mirjam Pandžić te 
supružnici Jelena i Stipan Jaramazović. Oni će ove godine našu kulturnu 
stvarnost obogatiti uobičajenim uskršnjim koncertom, zatim koncertom 
posvećenom godišnjici smrti Albe Vidakovića (koncem travnja). 


U okviru "Dana Kruha i Riječi" želimo posebno osvježiti stvaralaštvo dr. 
Josipa Andrića i Pere Tumbasa - Haje. 


U rujnu mjesecu 1992. god. bio bi poseban koncert posvećen 
stvaralaštvu Maestra Milana Asića. Kasnije u jesen zajedno sa tamburaškim 
orkestrima organizirali bi poseban koncert sa kratkim prikazom djela 
J.Andrića 1 izvođačke vještine Pere Tumbasa. Sezona bi kao i obično bila 


zaključena svečanim božićnim koncertom  katedralnog zbora "Albe 
Vidaković". 


5. Likovni odjel bi također trebao proraditi i učiniti slijedeće zadatke 
koji kao otvoreni problemi stoje pred nama. Organizirati izložbu slamarskih 
radova +Anice Balažević u okviru "Dana Kruha i Riječi" jer je to naš dug 
prema njezinoj osobi i radu. Pobrinuti se da bude riješen pravni status 
Perčićeve donacije u Zagrebu i napose u Subotici. Ako grad nije u stanju da 
se o tome stara, onda ćemo potražiti tko će ispuniti donatorovu posljednju 
volju. Ovaj odjel bi se morao pobrinuti da se bogata slamarska baština 
pokupi, sačuva i prezentira budućim pokoljenjima i kulturnoj javnosti ovoga 
mjesta pa 1 šire. 

6. Što se tiče izdavačke djelatnosti i tu su neki pomaci. "Bačko klasje" 
nastojat ćemo da postepeno postane mjesečnik. Poduzimaju se koraci, da taj 
list postane glasilo svih katolika Vojvodine, čak i onih istočnog obreda - 
grkokatolika. No, i razvoj situacije mnogo će toga diktirati. Kalendar 
Subotička Danica" za 1993. godinu normalno pripremamo. Zbornik "Ivar 

Antunović“ je u tisku. To je zbornik radova učinjenih tokom protekle 
godine. Bilten Instituta ćemo nastojati da se pokrene i da barem dva puta 
zakuca na vrata dopisnih, počasnih, pa i redovnih članova i srodnih ustanova, 
koje bi detaljnije izvjestili o radu Instituta. 

Što se pak tiče izdavanja naše beletristike, poezije, pa i ozbiljnih 
znanstvenih radnji sa područja povijesti, dogovoreno je sa izdavačkim 
kućama u Hrvatskoj da bismo ih tamo tiskali u svojstvu suizdavača i to ne 
samo radi finansijskih razloga, nego i radi književnog tržišta, da naše stvari 
stignu na sva područja gdje žive Hrvati. Kao prva takova knjiga, trebalo bi 
izići drugo prošireno i dopunjeno izdanje "Književnost bačkih Hrvata" od dr. 
Ante Sekulića, a zatim će slijediti drugi naši autori. 

7. Odjel za društvena pitanja ima pred sobom veliki zadatak. a to je prije 
svega temeljito ispitati pitanje hrvatskog školstva u prošlosti na ovim našim 
prostorima, kao i sadašnje stanje i mogućnosti za sutra. Ali ne samo sa 
istraživačke točke gledišta, nego sa čisto praktične strane sa konkretnom 
mogućnošću bolje organizacije jedne katoličke klasične gimnazije, ali 
otvorenoga tipa. Sa do sada postignutim rezultatima smo veoma 
nezadovoljni. Pitanje školstva srž je kulturne autonomije za koju se bore naši 
političari i u tom ih moramo u potprunosti podržati. Za ovu gimnaziju su 
zainteresirani i predstavnici naših manjina u susjednim državama. Sa tim je 
usko povezana briga za intelektualnu formaciju naših budućih naraštaja, što 
je u Zagrebu veoma dobro organizirano. 


Tu je pitanje formacije naših budućih kateheta, koji moraju dobiti 
ispravnu kulturološku i hrvatsku orjentaciju (o ovom bi trebao povesti 
računa Postoralni odjel ovog Instituta!) 


Ponavljam da bi trebalo poduzimati akcije za biološko ozdravljenje 
našeg naroda i zato bismo trebali, čim to bude moguće, preseliti kakovu 
prikladnu svjetsku ili nacionalnu "akciju za život!" 


Pred ovim odjelom su zapravo najvitalnije funkcije života ovoga naroda. 
Ovaj bi odjel trebao pomoći u organizaciji Bajskih razgovora kao tribine na 
kojoj se tretiraju vitalna pitanja našega naroda. 


8. Institut ima kontakte sa mnogim kulturnim ustanovama. Poznata je 
suradnja sa "Bajskom bunjevačkom čitaonicom" osobito što se tiče 
organizacije "Bajskih razgovora". Od muzeja "Kanizsai Dorottya" iz Mohača 
pozvani smo na suradnju u organizaciji pokretne izložbe "Katolička crkva i 
Hrvati u Madžarskoj" za jesen 1992. godine. Riječ je o najbogatijem muzeju 
hrvatske nacionalne manjine ne samo u Madžarskoj nego možda i u svijetu. 
U stalnom smo kontaktu sa Malom scenom pečujskog kazališta koji ima 

odjel za dramu na hrvatskom jeziku i koji želi izvoditi i naše bunjevačke 
autore. 


Uspostavljena je živa suradnja sa Leksikografskim zavodom u Zagrebu 
u cilju istraživanja naše prošlosti i sređivanja ovdašnje arhivske građe. 
Također smo u kontaktu sa hrvatskim izdavačkim kućama u svezi izdavanja 
književnih djela naših autora. I sa Društvom podunavskih Hrvata u Zagrebu 
uspostavljena je dobra veza i suradnja u novonastaloj situaciji, jer oni moraju 
postati naši zastupnici kod tamošnjih kulturnih i znanstvenih ustanova. 

To su, eto, naši ljudski planovi, koji su nužni, ali smo svjesni da je Bog 
onaj koji usmjerava tokove povijesti pa često puta i po našim krivim crtama i 
potezima ravno piše povijest svoga djela, no nikako ne smijemo isključiti i 
ljudski destruktivni elemenat koji je mnogo toga pokvario. Želimo vjerovati 
u pozitivne sile u čovjeku i sa njima uz pomoć Božje milosti želimo surađivati 
na korist našega naroda i Crkve u njemu. 


U Bačkoj Palanci, 16. travnja 1992. 


(Lazar Ivan Krmpotić je pročitao ovaj plan rada na Bajskim razgovorima "Bunjevci danas" u 
Baji 14. VI 1992. god.) 


Ivan Petres 
Madarska 


LIPO J' VIDIT 


Lipo J vidit kad zazori zora, 

Slatko j' piti na česmi izvora, 
Raj je klapit na zelenoj travi, 
Milo j' čuti ptica poj ubavi... 


OCI dike lipše su od zore, 
Slatkim usnam nadmaša izvore, 
Od trave su mekše njene grudi, 
Milim glasom i ptice zaludi. 


OCI dike, to je moja zora, 

S usna njenih pijem slast izvora, 
Raj je klapit na mehki joj grudi, 
A glas grla pravo me zaludi. 


Ipak meni nij' najlipša zora, 

Ne sladi mi biser tok izvora, 
Zažulji me kad legnem na travu, 
Ptičja pisma zaboli mi glavu. 

Antun Mujić 


POZDRAV 


Prošle godine svoje izlaganje na Bajskim razgovorima završio riječima: 
A sada da imam s čim početi na godinu, završavam riječima Ivana 
Atunovića: "U gradnji jedinstvenog i boljeg svieta sačuvajte svoju 
samobitnost. Budite ono što jeste i ne zaboravite da ćete to postići samo po 
vjeri i suživotu sa Isusom Kristom, u krilu jedne, svete, katoličke, apoštolske 
i rimske Crkve, na slavu Oca, na čast Sina Gospodina našega Isusa Krista, u 
Duhu Svetom, u zajedništvu sa presvetom Djevicom Marijom, našom 
najvjernijom Odvjetnicom do sada pa od vječnosti". 


Obećanje sam ovim izvršio. Druga je stvar da se od prošlog našeg skupa 
pa do danas mnogo toga izmijenilo. Imao bih i drugih riječi da počnem ovaj 
skup, ali o tom ću govoriti kasnije. 


Na žalost, još uvijek je rat. Razaraju se sela i gradovi i ginu ljudi. 
Povijest, ako se ne ponavlja, ali može služiti kao primjer.* 

Štovani gosti, da vas obavijestim kako smo 3. lipnja 1993. god. bili 
pozvani na prijem u veleposlanstvo Republike Hrvatske u Budimpešti i to u 
ime poklisara gospodina Aleksandra Šolca i njegove mnogocijenjene 
supruge. Za nas je taj poziv značio veliku radost i mi smo se u tom pozivu 
odazvali bez kolebanja. Za nas je taj prijem bio nezaboravan. Ostavio je 
dojam kojeg nećemo nikada zaboraviti. Koliko ja znam da tokom povijesti 
Hrvatska nikada nije priredila prijem u Budimpešti povodom Dana 
Republike. Tako smo mi bili sudionici jednog historijskog čina. Za mene je 
taj događaj još više značio, jer ja sam među malo njih iz Mađarske bio 
sudionik veličanstvenog čina u Hrvatskom saboru kada je proglašena 
Nezavisna Republika Hrvatska. 


Mi koji smo iz Bačke bili na prijemu u Budimpešti, u nekom smislu 
nismo se osjećali kao gosti, nego kao mali domaćini koji su sa strepnjom 
pazili da se tamo ništa ne dogodi što bi negativno utjecalo na izhod prijema. 
Na početku sam osjećao malu napetost u strahu da sve bude dobro i da sve 
dobro prođe, da se svaki dobro osjeća. 

Sve je uspjelo, uspio je prvi prijem prvog hrvatskog ambasadora, našeg 
ambasadora u Budimpešti. Na kraju, kada su se drugi gosti razišli, ostali smo 
mi koji smo, kako rekoh, bili mali domaćini. Sjeli smo za jedan stol i za nas je 
bio vrhunac veselja kada je gospodin ambasador, Aleksandar Šolc sa 
mnogocijenjenom suprugom došao među nas. To je bila proslava Republike 
Hrvatske i ja želim da bude još mnogo takvih prijema. 

Štovani gosti! 


Prošle godine - između ostalog - govorio sam o odnosima Bajska 
bunjevačke katoličke čitaonice i Saveza Hrvata u Mađarskoj. Sada, kada 
sam ponovo pročitao taj moj govor, smatram da sam koristio dosta grubih 
izraza uperenih protiv pridsidnika Saveza. Sada, posli godinu dana ništa 
nemam oduzeti ili dodati tim mojim ričima. 


Ali, izminilo se mnogo toga u Savezu Hrvata. Imamo novog pridsidnika 
iz naših krajeva i smatram da su naši odnosi zauvijek riješeni. Na primjeran 
način surađujemo i to mora biti u korist ovdašnjeg hrvatskog naroda. U 
stvari tu nije bilo drugih problema, nego bivši predsjednik je smatrao da 
može slijediti kralja Luja XIV, koji je rekao: "Država, to sam ja". Bivši 
predsjednik je mislio: "Savez Hrvata, to sam ja!" 

Štovani gosti! 


Bajska bunjevačka katolička čitaonica je kulturno udruženje. To znači 
da nije političko društvo. Ali, to ne znači da nemamo svoje gledište i 
mišljenje o političkim zbivanjima i o položaju Hrvata kao nacionalnoj 
manjini u Mađarskoj. Zato smatram za svoju dužnost da kažem nekoliko 
riječi o zbivanju prema narodnostima u Mađarskoj. 

Pitanje broj 1 

To da je jedna politička stranka, kada pobijedi na izborima ne izvrši 
obećanje u predizbornoj kampanji, nije ništa novo i to nisu pronašli u 
Mađarskoj. Ali oni to urade u tako visokoj mjeri i na vrhunski način da su 
zaslužili olimpijsku medalju. Obećali su da će se riješiti zastupništvo 
narodnosnti u državnom Parlamentu. Nemojte nagađati. Nisu riješili, a tri 
godine su na vlasti. Ako se za tri godine to nije moglo riješiti, neka prestanu 
sa varkama i obećanjima. Vjerovatno će doći na vlast druga stranka koja će 
još više obećati, a još manje učiniti. Jedno je već jasno i u ovim danima se 
razjasnilo tko hoće, a tko neće da se to pitanje riješi. U ime opozicije 
Tolgyesi Peter neće da nacionalne manjine dobiju mjesto u Parlamentu. Ne 
znam, ali on kao da nije čitao knjigu koju su objavili slobodni demokrati pod 
naslovom “A rendszervaltas programja" ("Program promjene sistema".) 

Pitanje broj 2 

Zakon o narodnostima. Pet godina se priprema Zakon o narodnostima. 
Bilo je tu svega i svačega. Napravili su nacrt zakona i poslali su ga Evropskoj 
zajednici da dade ocjenu toga zakonskog nacrta. Kada su tamo dali ocjenu 
da taj zakon nacrta odgovara evropskim normama, tada su narodnosnom 
okruglom stolu predložili jedan sasvim drugi tekst. Sadašnja Vlada je tri 
godine na vlasti, a prethodna Vlada je barem dvije godine radila na nacrtu 

toga zakona. To je ukupno pet godina. Ako netko nešto pet godina obećaje, 
a to ne izvrši, taj to ne želi i neće. 


Ja ovdje izjavljujem da Mađarska ne želi taj narodnosni zakon, a to što 
se radi oko donošenja toga zakona, to je samo zato da se mogu zalagati za 
prava mađarske nacionalne manjine u susjednim zemljama. Oni znaju što 
treba tražiti za Mađare u Slovačkoj, u Rumuniji, u Vojvodini itd. a sasvim 
druga mjerila koriste kada se radi o nacionalnim manjinama u Mađarskoj. 


Pitanje broj 3 


U privatnim ali i u zvaničnim razgovorima postavljaju nam pitanje tko 
nas ugrožava ovdje u Mađarskoj. Svakako moramo definirati šta znači 
ugrožavanje". Ako to znači ubijanje ili stavljanje u zatvor, interniranje i 
slično, onda moram reći da je ovo oaza mira i relativno gledano ovo je mali 
raj za nacionalne manjine, jer u tom smislu mi smo slobodni. Ali, ako 
gledamo da nemamo zastupnike u Parlamentu, da nemamo Zakon o 
narodnosti, da u parničkom ili krivičnom postupku ne možemo koristiti naš 
maternji jezik, kada nemamo nijednu školu u kojoj se svi predmeti uče na 
hrvatskom jeziku, kada u Baji u javnoj prodaji ne možemo kupiti nijedan 
hrvatski list. onda neka netko drugi procjeni da li je to sloboda ili 
ugroženost. 


Pitanje broj 4 


Pet godina tražimo u tom zemaljskom raju za nacionalne manjine da 
nam vlasti vrate našu zgradu bivše Bajske katoličke čitaonice. Pet godina 
žele nam uspjeh u radu i dobro zdravlje, ali nam ne vraćaju zgradu čitaonice. 
Zato ću vam predočiti nekoliko dopisa. Pismo od predsjednika Ureda za 
narodne i etničke manjine od 3. rujna 1990. god. ima ovaj prijedlog: 
Dočekajte mjesne (samoupravne) izbore i onda se obratite novom 
rukovodstvu grada. Poželjno je dočekati da se stavi van snage naredba po 
kojoj su oduzeli zgradu čitaonice. Izbori su davno prošli, novo rukovostvo 
grada postoji, a zakon nije stavljen van snage. 


U pismu ministra, zaduženog za pitanja nacionalnih manjina od 3. 
travnja 1992. god. piše: Nema pravne osnove da se zgrade vrate. Oni nastoje 
da se ta pitanja riješe na najbolji način. Našu molbu je poslao Državnoj 
agenciji za imovinu. 

Parlamentarna komisija za ljudska prava, za manjinska i vjerska pitanja 
u pismu od 3. veljače 1993. god. piše: Sa žaljenjem vas moramo obavijestiti 
da se vaša molba ne nalazi u prijedlogu za 1993. god. koje Katolička crkva 
želi da se riješe. Predlažu da se obratimo kaločkom nadbiskupu. 


Da dalje ne nastavljam. Kad se nešto ne želi riješiti, onda ima još ureda i 
foruma kamo nas mogu slati. Pedsjednik Antal Jozsef nije odgovorio na naše 
pismo. Ali, ja smatram da je i to odgovor koji znači: Šta vi hoćete, zar ne 
vidite da nećemo natrag vratiti te zgrade. Pet godina vam pišemo zašto se ne 
mogu vratiti te zgrade, a vi ne možete da ostanete na miru. Mi imamo dosta 

Štovani gosti! 


Prošle godine - između ostalog - govorio sam o odnosima Bajska 
bunjevačke katoličke čitaonice i Saveza Hrvata u Mađarskoj. Sada, kada 
sam ponovo pročitao taj moj govor, smatram da sam koristio dosta grubih 
izraza uperenih protiv pridsidnika Saveza. Sada, posli godinu dana ništa 
nemam oduzeti ili dodati tim mojim ričima. 


Ali, izminilo se mnogo toga u Savezu Hrvata. Imamo novog pridsidnika 
iz naših krajeva i smatram da su naši odnosi zauvijek riješeni. Na primjeran 
način surađujemo i to mora biti u korist ovdašnjeg hrvatskog naroda. U 
stvari tu nije bilo drugih problema, nego bivši predsjednik je smatrao da 
može slijediti kralja Luja XIV, koji je rekao: "Država, to sam ja". Bivši 
predsjednik je mislio: "Savez Hrvata, to sam ja!" 

Štovani gosti! 


Bajska bunjevačka katolička čitaonica je kulturno udruženje. To znači 
da nije političko društvo. Ali, to ne znači da nemamo svoje gledište i 
mišljenje o političkim zbivanjima i o položaju Hrvata kao nacionalnoj 
manjini u Mađarskoj. Zato smatram za svoju dužnost da kažem nekoliko 
riječi o zbivanju prema narodnostima u Mađarskoj. 

Pitanje broj 1 

To da je jedna politička stranka, kada pobijedi na izborima ne izvrši 
obećanje u predizbornoj kampanji, nije ništa novo i to nisu pronašli u 
Mađarskoj. Ali oni to urade u tako visokoj mjeri i na vrhunski način da su 
zaslužili olimpijsku medalju. Obećali su da će se riješiti zastupništvo 
narodnosnti u državnom Parlamentu. Nemojte nagađati. Nisu riješili, a tri 
godine su na vlasti. Ako se za tri godine to nije moglo riješiti, neka prestanu 
sa varkama i obećanjima. Vjerovatno će doći na vlast druga stranka koja će 
još više obećati, a još manje učiniti. Jedno je već jasno i u ovim danima se 
razjasnilo tko hoće, a tko neće da se to pitanje riješi. U ime opozicije 
Tolgyesi Peter neće da nacionalne manjine dobiju mjesto u Parlamentu. Ne 
znam, ali on kao da nije čitao knjigu koju su objavili slobodni demokrati pod 
naslovom "A rendszervaltas programja" ("Program promjene sistema".) 

Pitanje broj 2 

Zakon o narodnostima. Pet godina se priprema Zakon o narodnostima. 
Bilo je tu svega i svačega. Napravili su nacrt zakona i poslali su ga Evropskoj 
zajednici da dade ocjenu toga zakonskog nacrta. Kada su tamo dali ocjenu 
da taj zakon nacrta odgovara evropskim normama, tada su narodnosnom 
okruglom stolu predložili jedan sasvim drugi tekst. Sadašnja Vlada je tri 
godine na vlasti, a prethodna Vlada je barem dvije godine radila na nacrtu 

toga zakona. To je ukupno pet godina. Ako netko nešto pet godina obećaje, 
a to ne izvrši, taj to ne želi i neće. 

Ja ovdje izjavljujem da Mađarska ne želi taj narodnosni zakon, a to što 
se radi oko donošenja toga zakona, to je samo zato da se mogu zalagati za 
prava mađarske nacionalne manjine u susjednim zemljama. Oni znaju što 
treba tražiti za Mađare u Slovačkoj, u Rumuniji, u Vojvodini itd. a sasvim 
druga mjerila koriste kada se radi o nacionalnim manjinama u Mađarskoj. 


Pitanje broj 3 


U privatnim ali i u zvaničnim razgovorima postavljaju nam pitanje tko 
nas ugrožava ovdje u Mađarskoj. Svakako moramo definirati šta znači 
ugrožavanje". Ako to znači ubijanje ili stavljanje u zatvor, interniranje i 
slično, onda moram reći da je ovo oaza mira i relativno gledano ovo je mali 
raj za nacionalne manjine, jer u tom smislu mi smo slobodni. Ali, ako 
gledamo da nemamo zastupnike u Parlamentu, da nemamo Zakon o 
narodnosti, da u parničkom ili krivičnom postupku ne možemo koristiti naš 
maternji jezik, kada nemamo nijednu školu u kojoj se svi predmeti uče na 
hrvatskom jeziku, kada u Baji u javnoj prodaji ne možemo kupiti nijedan 
hrvatski list, onda neka netko drugi procjeni da li je to sloboda ili 
ugroženost. 


Pitanje broj 4 


Pet godina tražimo u tom zemaljskom raju za nacionalne manjine da 
nam vlasti vrate našu zgradu bivše Bajske katoličke čitaonice. Pet godina 
žele nam uspjeh u radu i dobro zdravlje, ali nam ne vraćaju zgradu čitaonice. 
Zato ću vam predočiti nekoliko dopisa. Pismo od predsjednika Ureda za 
narodne i etničke manjine od 3. rujna 1990. god. ima ovaj prijedlog: 
Dočekajte mjesne (samoupravne) izbore i onda se obratite novom 
rukovodstvu grada. Poželjno je dočekati da se stavi van snage naredba po 
kojoj su oduzeli zgradu čitaonice. Izbori su davno prošli, novo rukovostvo 
grada postoji, a zakon nije stavljen van snage. 


U pismu ministra, zaduženog za pitanja nacionalnih manjina od 3. 
travnja 1992. god. piše: Nema pravne osnove da se zgrade vrate. Oni nastoje 
da se ta pitanja riješe na najbolji način. Našu molbu je poslao Državnoj 
agenciji za imovinu. 

Parlamentarna komisija za ljudska prava, za manjinska i vjerska pitanja 
u pismu od 3. veljače 1993. god. piše: Sa žaljenjem vas moramo obavijestiti 
da se vaša molba ne nalazi u prijedlogu za 1993. god. koje Katolička crkva 
želi da se riješe. Predlažu da se obratimo kaločkom nadbiskupu. 


Da dalje ne nastavljam. Kad se nešto ne želi riješiti, onda ima još ureda i 
foruma kamo nas mogu slati. Pedsjednik Antal Jozsef nije odgovorio na naše 
pismo. Ali, ja smatram da je i to odgovor koji znači: Šta vi hoćete, zar ne 
vidite da nećemo natrag vratiti te zgrade. Pet godina vam pišemo zašto se ne 
mogu vratiti te zgrade, a vi ne možete da ostanete na miru. Mi imamo dosta 

nevolja s Rumunima koji neće da vrate Madjarmi Bolyai univerzitet, a vi 
stalno pišete 1 pišete pisma. 

Gospodine ministre predsjedniče, znat ćemo za koga treba glasati na 
sljedećim izborima. Ja Vam sada i sa ovog mjesta obećavam da neću pisati 
mađarskim vlastima u vezi zgrada Bajske bunjevačke čitaonice. Ja sam 
razumio vaš odgovor i ne samo Vas, nego i sve odgovore, koje sam dobio za 
vrijeme ovih pet godina. 

Štovani gosti! 


Smatram da moram objasniti neke stavove koji se meni pripisuju. Kažu 
da sam ja rekao da nam ne treba Hrvatsko kazalište i ne treba nam Hrvatski 
institut. Da bude jasno, ja ovdje javno izjavljujem: Hrvatsko kazalište je 
potrebno. Na svaki način treba pomagati u tom da se u Mađarskoj što više 
nastupa i u najmanjim selima i naseljima. Ne treba da gostuje u tako zvanoj 
iseljenoj Hrvatskoj. Tu mislim na Hrvate u Svedskoj, u Švicarskoj, u 
Njemačkoj. O njima se mora brinuti matična zemlja Hrvatska, a ne 
nacionalna manjina u Mađarskoj. 


Hrvatski institut treba da postoji i treba da radi. Ja sam već istakao svoj 
stav da Institut treba da radi, a ja osobno nisam primjetio da Institut postoji. 
Ako ja nisam primjetio, onda to nisu primjetili ni drugi. Takav Institut nam 
ne triba. Imamo Institut "Ivan Antunović" u Subotici koji radi. Stalno 
primamo list “Bačko klasje", gdje često piše i o nama. Pozivaju nas na 
pojedine svečanosti i priredbe, gdje po mogućnostima sudjelujemo. Moj stav 
nije osamljen. Volfart Janos, predsjednik Narodnosnog i etničkog 
manjinskog ureda u pismu od 28. travnja 1992. god. piše da za organiziranje 
Hrvatskog instituta nije bilo dovoljno brige od strane Saveza Hrvata u 
Mađarskoj. 


Također treba riješiti niz pitanja u odnosima sa matičnom zemljom 
Hrvatskom. 


Štovani gosti! 


Ove godine pripremili smo manje predavanja u želji da bude više 
diskusija 1 razgovora. Smatram da i mi moramo tražiti nove metode. Mislim 
da ćemo na taj način doći do pravog cilja da to bude susret Bunjevaca Hrvata 
Sa ove i sa one strane granice. 


Prošle godine ja sam predložio da sastavimo jednu zajedničku 
deklaraciju koju bi poslali nadležnim Vladama o položaju Bunjevaca u 
Mađarskoj i u Vojvodini. Zbog općeg stanja do toga nije došlo. Ja sad 
ponovo predlažem da formiramo jedan odbor koji će sastaviti tu zajedničku 
deklaraciju. 

Završio bih ne sa riječima Ivana Antunovića, nego sa željom sviju nas: 
Nek se odmah završi rat! 


(Pozdravni govor predsjednika Bajske katoličke bunjevačke čitaonice, Antuna Mujića na 
četvrtim Bajskim razgovorima "Bunjevci danas" u Baji, 12. lipnja 1993. god.) 

Lazar Ivan Krmpotić 


PROBLEMATIKA HRVATSKIH 
NACIONALNIH MANJINA NA 
CRKVENOM PLANU 


U cjelokupnoj iseljeničkoj problematici položaj nacionalnih manjina 
nije dovoljno uočen ni vrednovan. Ta se tvrdnja slobodno može primjeniti i 
na crkveno područje. Kada je riječ o crkvenim nacionalnim manjinama ili 
narodnosnim skupinama i njihovu odnosu prema Crkvi i uopće religioznoj 
problematici, mislim isključivo na Katoličku crkvu, kojoj pripada velika 
većina hrvatskog naroda, a ostale vjerske zajednice predstavljaju 
zanemarljivo mali postotak naroda. 


Katolička crkva, koja poput dobre majke i budnog domaćina bdije nad 
cjelokupnim životom svojih vjernika, odavno je zapazila problem velikih 
migracija, bilo ekonomskih, bilo političkih. 

Ova je problematika postala posebno izražena poslije II. svjetskoga rata 
i širenja komunističkog totalitarizma na istoku Europe. Zato papa Pio XII. 
izdaje dokument "Exul familia", 1. kolovoza 1952. godine, koji želi upozoriti 
crkvenu javnost, a osobito pastire Crkve na taj rastući problem Crkve i 
čovječanstva. Sedamnaest godina kasnije papa Pavao VI. 15. kolovoza 1969. 
godine preko Kongregacije za biskupe izdaje novi dokumenat "Pastoralis 
migratorum'-"Pastoralna briga za migrante" u kojoj daje veoma konkretne 
smjernice za pastoralnu brigu migranata-selilaca. 


Ti su dokumenti imali stanoviti utjecaj i na pravne norme i odredbe 
kako dokumenata II. Vatikanskog koncila, tako i novog Kodeksa crkvenog 
prava. No, u svim tim dokumentima ne uočava se specifični položaj 
nacionalnih manjina, koje su također uklopljene u ovu opću problematiku 
selilaca, ali imaju sasvim specifični položaj i probleme, na koje upravo želimo 
upozoriti. 

Prije svega, riječ je o više manje kompaktnoj većoj grupi jednog naroda 
koja prebiva na jednom prostoru, dulje vrijeme, od nekoliko desetljeća pa do 
nekoliko stoljeća. Imaju sva obilježja  starosjedilačkog obivateljstva 
(posjeduju kuće, zemljišta, dijelove sela ili grada, pa i cijela sela i gradove), a 
ponekad predstavljaju konstitutivni elemenat jedne regije ili pokrajine. 

Imaju vlastiti jezik, više ili manje čist, kojim se služe. Ta upotreba jezika 
može biti svakidanja i potpuna ili djelomična. Ovamo treba pribrojiti i one, 

koji su u velikom postotku izgubili uporabu jezika, ali imaju živ osjećaj 
pripadnosti određenom narodu. 

Te narodnosne skupine imaju svoje specifične običaje, različite od 
drugih naroda sa kojima žive. Tu su posebno važni običaji vjerskoga ili 
religioznoga karaktera. 


Nacionalne manjine imaju svoju vlastitu kulturu življenja, način života, 
ishrane, odijevanja, ophođenja, po čemu se razlikuju od drugih naroda. 

Ove skupine imaju svoju povijest, više ili manje zabilježenu, svoje 
velikane, crkvene i svjetovne, između kojih su neki obilježili cijela razdoblja 
njihove povijesti i života npr. biskup Ivan Antunović Hrvata u Bačkoj. 


Ovi dijelovi naroda redovito imaju i svoju književnost, narodnu i pisanu, 
svoju umjetnost, ponekad tako specifičnu i osebujnu da postaju znakom 
raspoznavanja npr. umjetnost u tehnici slame kod bunjevačkih Hrvata u 
Bačkoj, svoju glazbu, vlastite plesove, nošnju i igre, a sve to ima odliku 
trajnosti, nekada i po nekoliko stoljeća. 


Često puta matični narod o tome veoma malo zna ili ništa ne zna, a to 
nerijetko predstavlja veliko kulturno bogatstvo za cijeli narod. Tako se može 
ustvrditi da ovi dijelovi naroda imaju svoju vlastitu kulturu, dakako kao 
sastavni dio opće hrvatske kulture. 


Nacionalne manjine žive duboko ukorijenjene u svom zavičaju i ne 
pomišljaju da ga napuste, makar ponekad moraju trpjeti siromaštvo, 


Tvrd život, a često šikancije i progone, čega smo svjedoci osobito u ova 
posljednja vremena. 


Svako preseljavanje tih dijelova naroda, pa bilo to i u matičnu 
domovinu, znači gotovo redovito njihov nestanak. U svakom slučaju gube 
onaj svoj specifični identitet i karakteristična obilježja, koja ih u prostorima, 
gdje žive, obilježavaju i čine prepoznatljivim. Zato je svako njihovo čupanje 
iz vlastite sredine pravo nasilje i zločin. 

Zato je dužnost podržavati svim raspoloživim sredstvima njihovu 
nacionalnu svijest i stalno ih vezivati sa matičnom zemljom, uprisutnjujući u 
njihovoj svijesti brigu matične zemlje, ali treba uprisutniti svaku pojedinu 
nacionalnu manjinu u svijesti matičnog naroda. 

U tom cilju treba organizirati pojedinačne ili skupne manifestacije, gdje 
će se pojedina nacionalna manjina prezentirati svoj hrvatskoj kulturnoj 
javnosti - prirediti npr "Dan Hrvata iz Vojvodine, Rumunjske, Slovačke..." 
To valja činiti i na crkvenom i na kulturnom planu. Ovo se može postići 
češćim posjetima crkvenih, kulturnih, društvenih i političkih delegacija, kako 
matične domovine područjima na kojima žive nacionalne manjine, tako i 

delegacije nacionalnih manjina većim kulturnim centrima u matičnoj 
domovini. Tu valja dakako uzimati u obzir već postojeće veze, nastale bilo iz 
podrijetla pojedine od tih skupina npr. za bunjevačke Hrvate su veoma 
interesantni Bunjevci u Senju i Dalmatinskoj zagori, te Hrvati u 
Hercegovini, ili bilo kojeg drugog razloga. 


Što nacionalne manjine očekuju 
od Domovine na crkvenom planu? 


lako se Crkva širi prihvaćanjem vjere od strane pojedinca koji se po 
krštenju pritjelovljuju jednoj, svetoj, katoličkoj i apostolskoj Crkvi, ipak se 
Crkva utjelovljuje u kulturu svakog pojedinog naroda, čiji pojedinci postaju 
članovi Crkve. Tu su misao u poslijeapostolskoj Crkvi posebno naglašavali 
sv. Braća Ćiril i Metod, a čija je načela prihvatio i II. Vatikanski koncil, 
osobito u Dekretu o misijskoj djelatnosti Crkve. 


Poštujući autonomiju mjesnih Crkava u smislu Odredbe kanonskog 
prava, kanon 369. i slijedeći, u smislu odredaba i smjernica posljednjih Papa, 
želimo upozoriti domovinsku crkvenu i svjetovnu javnost na neke specifične 
probleme nacionalnim manjina, na evangelizacijskom, inkulturacijskom i 
organizacijskom planu. 


Domovinska pomoć na planu evangelizacije 


Domovinska Crkva dužna je u smislu koncilskih dokumenata opskrbiti 
svim potrebnim liturgijskim tekstovima sva područja, gdje se u liturgiji 
upotrebljava hrvatski liturgijski jezik. Tu valja poštivati neke vlastitosti 
pojedinog kraja, koje imaju vjekovnu tradiciju, ali se za te tekstove trebaju 
pobrinuti pripadnici dotične manjine. 

Radi veće jedinstvenosti dobro je da Domovinska Crkva opskrbljuje 
katehetskim pripučnicima i ona područja, gdje žive nacionalne manjine. To 
posebno dolazi do izraza nakon što je izdan jedinstveni katekizam Katoličke 
crkve. Za područja, gdje djeca imaju jezičnih poteškoća, trebat će izdati 
jedan kraći katekizam jezično prilagođen tim slojevima djece. Pri svemu 
tome treba respektirati potrebe dotične mjesne Crkve, nužno poznavanje 
vlastite povijesti i liturgijskih vlastitosti. 

Domovinska Crkva treba da se brine za izdavanje molitvenika i za 
područja na kojima žive nacionalne manjine. Ako pak pojedini kraj smatra 
da ima potrebu vlastitog molitvenika, neka se to izda u suradnji sa 
domovinskim stručnjacima, ali svakako treba uzeti u obzir domovinska 
izdanja koja su općenito prihvaćena. 


—.——_——— o 
Subotica, 1994. 43 


Veoma je značajno da se što više domovinskog katoličkog tiska širi na 
područjima, gdje žive nacionalne manjine i uz cijenu da se nešto materijalno 
izgubi. No, istovremeno Domovina treba poticati i pomagati razvoj lokalnog 
tiska u prostorima gdje žive manjine, jer je taj tisak veza između Domovine i 
dijaspore. 

Posebno je važno da se i Domovinska Crkva stara da sva naša područja 
imaju svećenički, redovnički i svjetovnjački kadar, koji je sposoban 
evangelizirati na hrvatskom materinjskom jeziku. Tu prednost treba dati 
zvanjima sa dotičnog terena, koji dio barem svoje formacije trebaju primiti 
na hrvatskom jeziku, kako bi sami pronikli u našu kulturu i kako bi je mogli 
prenositi narodu, kojemu će služiti. Ako takvih kadrova dotični kraj nema, 
Domovinska Crkva treba da se postara da ta područja dobiju vjerovjesnike 
hrvatske riječi. Dobro bi bilo kada bi se ta skrb imala trajni i organizirani 
karakter. 


Doprinos domovinske Crkve na planu inkulturacije 


U posljednje vrijeme sve se više otkriva značenje međusobnog 
prožimanja kulture pojedinog naroda sa Evanđeljem, a taj proces zovemo 
inkulturacijom. U tom je poslu nezamjenljiva uloga crkveno-narodnih 
kulturnih ustanova, koje sakupljaju, čuvaju i njeguju unapređujući 
crkveno-narodnu kulturnu baštinu, osobito na planu = čuvanja 
crkveno-narodnih običaja, folklora, glazbe, umjetnosti sve do izučavanja 
prošlosti i njegovanja narodne književnosti. Ako takve ustanove već postoje, 
treba ih zdušno pomagati u njihovim nastojanjima, uključujući i materijalnu 
pomoć. Ako pak ne postoje ustanove takve vrste, uznastojati da se čim prije 
osnuju i djelotvorno počnu služiti Crkvi i narodu. U tu svrhu mogu se 
iskoristiti i diplomatska predstavništva u dotičnoj zemlji. 


Na tom planu mogu dobro doći različite crkveno-narodne svečanosti i 
kulturne manifestacije religioznog sadržaja, gdje se dotična manjinska 
zajednica prezentira, možda uz domovinsku pomoć većinskom narodu u 
zemlji u kojoj živi ili se predstavlja vlastitom narodu u Domovini. To su 
različiti susreti, kongresi, javni nastupi, smotre, književne večeri, izložbe itd. 


Organizacioni vid pomoci domovinske Crkve 


Možda ne bi bilo na odmet razmišljati da se osnuje jedna redovnička 
zajednica koja bi posebno imala na brizi našu veliku migraciju, pa u sklopu 
nje da se brine o nacionalnim manjinama kao što npr. imaju Poljaci, Talijani 
i drugi narodi. Ili da se neka od postojećih redovničkih zajednica 
organizirano primi brige o našim nacionalnim manjinama. Neke redovničke 
zajednice su to veoma uspješno činile u dalekoj povijesti npr. Franjevačka 

provincija "Bosna Srebrna". Možda bi bilo potrebno stanovito doškolavanje 
u sličnim institutima drugih naroda. Za naš narod bi to svakako bio veliki 
uspjeh i blagoslov, jer gotovo dvije petine našeg naroda živi rasuto po 
cijelom svijetu. 


Od redovničkih zajednica, kako muških tako i ženskih, očekuje se 
aktivna podrška, a gdje je potrebno i da iniciraju rad hrvatskog školstva 
među manjinama i to od predškolskog uzrasta sve do univerze. To se osobito 
očekuje od onih ustanova, koje u svojim karizmama imaju školsku i 
odgojiteljsku notu. Njihova uloga na očuvanju nacionalne svijesti manjina je 
neprocjenjiva, kao i odgovornost ukoliko je propuste. Istu ulogu bi trebale 
odigrati i na karitativno-socijalnom radu među pripadnicima svoga naroda. 
Na tom planu ima divnih primjera suvremenog trenutka npr. slovački 
redovnici i redovnice i njihov rad među njihovim manjinama u Rumunjskoj i 
Ukrajini, unatoč velikoj krizi u samoj domovini. 

U Vijeće za hrvatsku migraciju koje postoji pri Biskupskoj konferenciji 
Hrvatske i dušobrižničku službu za sve iseljene Hrvate, koje su više 
orjentirane našoj novijoj političkoj i ekonomskoj migraciji, povjeri posebna 
briga nekim ljudima i za nacionalne manjine Hrvata u zemljama Srednje 
Europe, kako je to predviđeno papinskim dokumentom  "Pastoralis 
migratorum" br.29 za sve migrante. U svakom slučaju, to bi morale biti osobe 
koje bi za tu vrstu apostolata imale ne samo znanja, nego i volje i srca. Ovi bi 
morali voditi djelotvornu brigu domovinske Crkve o dotičnoj narodnoj 
manjini. 

U biskupijama, gdje žive naše manjine, trebalo bi nastojati, da se odrede 
vikari“ ili barem svećenici zaduženi da se duhovno brinu o dotičnoj 
narodnosnoj skupini u okviru biskupije. To je sasvim u skladu sa odredbama 
Crkvenog Zakonika (kanon 476) i papinskom dokumentu PM br.29. Ovi bi 
svećenici bili odgovorni svom biskupu za duhovnu skrb za dotični narod, ali 
bi mogli biti i veza sa odgovarajućim svećenicima u Domovini, zaduženim za 
nacionalne manjine. 

Kada je naša manjina raširena u više župa ili čak u više biskupija, dobro 
bi bilo kada bi se_i za njih organizirale hrvatske katoličke misije, po uzoru na 
istoimene misije za naše ekonomske emigrante, jer su se misije pokazale 
veoma korisne 1 djelotvorne. 

Prigodom imenovanja biskupa i sličnih većih pothvata u biskupijama, 
gdje živi naša manjina, dobro je da predstavnici Domovine, kako Crkve, tako 
političkih struktura, učine diplomatskim putem sve što bi bilo od koristi za 
našu nacionalnu manjinu. 

ŠTO NACIONALNE MANJINE OČEKUJU OD 
DOMOVINE NA CRKVENOM PLANU? 
(PRIJEDLOG REZOLUCIJE) 


Na planu evangelizacije od domovinske Crkve se očekuje: 

- da osigura potrebne liturgijske knjige na hrvatskom jeziku; 

- da opskrbe nacionalne manjine katehetskim priručnicima; 

- da osigura dovoljan broj molitvenika, pa 1 onih regionalnih; 

- da što više domovinskog katoličkog tiska nastoji osigurati područjima, 
gdje žive nacionalne manjine i podržava izdavanje regionalnih listova; 

- da se pobrine da pripadnici našeg naroda imaju dovoljan broj 
navjestitelja Evanđelja iz redova svjetovnog, redovničkog klera i katoličkih 
svjetovnjaka, koji dobro poznaju hrvatski jezik. u područijima koja imaju 
dovoljan broj zvanja, da ih se barem djelomično školuje u Hrvatskoj. Gdje ih 
nema, da im Domovina pošalje misionare. 

Na planu inkulturacije od domovinske Crkve se očekuje: 

- da potiču osnivanje crkveno-narodnih ustanova - društava, koja bi 
sabirala, čuvala, njegovala i unapređivala duhovno-kulturnu baštinu našeg 
naroda u tim prostorima; 

- ondje, gdje postoje takve ustanove, da ih se podupire u radu; 

Na organizacionom planu od domovinske Crkve se očekuje: 

- da se osnuje redovnička zajednica, koja bi imala na brizi naše 
narodnosne zajednice ili da se ta služba povjeri kojoj od postojećih 
redovničkih zajednica; 

- da redovničke zajednice iz Domovine pomognu ili preuzmu 
organizaciju školstva (od predškolskog do srednje škole) kao i karitativno 
socijalni rad među pripadnicima manjina; 

- da se u okviru Vijeća za migraciju Biskupske konferencije Hrvatske 
odrede ljudi koji bi imali na posebnoj brizi nacionalne manjine, kao 
specifični problem u okviru brige za sve naše emigrante. 

- da se u biskupijama gdje živi znatnija nacionalna manjina, odrede 
vikari - svećenici kojima bi bila povjerena briga za taj narod; 

- da bi se na područjima, gdje žive naše manjine, a nemaju svojih 
vlastitih svećenika, otvore hrvatske katoličke misije, po uzoru na one po 
Zapadnoj Europi 1 cijelom svijetu. 

- da se diplomatskim putem zauzimaju za botiljak naše nacionalne 
manjine na tom prostoru, posebno u značajnijim zbivanjima u dotičnoj 
biskupiji. 


Zaključet, prihvaćeni na "Bajskim razgovorima" u Baji, dne 12. lipnja 1993. godine. 

Lazar Ivan Krmpotić 


PREGLED RADA INSTITUTA "IVAN 
ANTUNOVIC" U 1992. GODINI 


Unatoč kroničnim bolestima ove Ustanove sa kojima se bori od svog 
rođenja, a to je pitanje smještaja. U Subotici nema vlastitih prostorija u 
kojima bi mogla razvijati svoje djelatnosti (Arhiv se nalazi dijelom u 
prostorijama Zupnog ureda sv. Terezije, Harambašićeva 7, dijelom kod 
predsjednika u Bačkoj Palanci, Trg Bratstva-Jedinstva 28, dijelom kod prof. 
Bele Gabrića. Knjižnica se također nalazi na tri mjesta: u Župnom uredu sv. 
Roka u Subotici, kod predsjednika u Bačkoj Palanci i kod prot. Bele 
Gabrića, Subotica, Ljubljanska 21.) Izdavački odjel se sastaje u Župnom 
uredu sv. Terezije ili u Župnom uredu Isusova Uskrsnuća. List "Bačko 
klasje" se priprema dijelom po privatnim stanovima, dijelom u prostorijama 
"Bunjevačkog kola", a strojevi se prenašaju prema potrebi. 

Književni odjel-Klub "Miroljub" sastaje se u Katoličkom krugu, 
Župnom uredu sv. Terezije ili kod sestara Naše Gospe, M. Bursać 38. 

Etnografski odjel "Blaško Rajić" sastaje se u kući Grge Pijukovića. 
Vijeće se sastaje u Župnom uredu sv. Terezije, a Skupština ispočetka u 
sjemeništu "Paulinum", a zatim u Katoličkom krugu. (Ostali odjeli i ne rade, 
pa ne trebaju prostora). Pođimo kronološkim redom: 


1.Drugi "Razgovor" Instituta. Usprkos vrlo teškoj politički napetoj 
situaciji, "Razgovor" se ipak održao i zato se, da nikoga ne bi izložio 
neugodnim posljedicama, glavno izlaganje preuzeo je predsjednik, govoreći 
O temi Prosvjetom slobodi". "Razgovor" je održan u prostorijama u 
Gradskoj biblioteci, 16. siječnja, uz punu dvoranu posjetilaca. 


2.Književna večer s.FIDES (RUŽICE) VIDAKOVIĆ. Održana je u 
Gradskoj biblioteci 17. veljače. Glavno predavanje je održao prof. Ivo Prćić, 
a bilo je više veoma pozitivnih intervenata, a atmosfera izvrsna. 


3.Suradnja sa Hrvatskim kazalištem u Pečuhu. 16. ožujka realizirali smo 
raniji dogovor sa Hrvatskim kazalištem u Pečuhu. Poslano im je desetak 
manjih kazališnih komada bunjevačkih i šokačkih autora. A. Kokić, I. Prćića, | 
A. Jakšića, J. Andrića i M. Poljakovića. 

4.Susret hrvatskih intelektualaca na Balatonleleu. Na inicijativu DSHV 
21-22. ožujka sastali su se hrvatski intelektualci iz Vojvodine, Madžarske i 
Hrvatske, da se dogovore o novonastaloj situaciji, .poslije međunarodnog 

priznanja Republike Hrvatske, čime su Hrvati u Bačkoj postali nacionalna 
manjina. Institut je zastupao predsjednik Instituta. 


S. Suradnja sa izdavačkom kućom "Radosna vest" iz Ohrida. U duhu 
dobre ekumenske suradnje (Izdavanje katekizma "Hristoviot odgovor", 
pokretanje kalendara 'Svetiklimentovo slovo" i pokretanje samog lista 
“Radosna vest'!) dogovoreno je izdavanje dvije brošurice za mlade na 
makedonskom jeziku: P. Clemente Pereira D.I. "Tko će nam reći istinu" i 
Anne M. “Tko će mi odgovoriti?" uz pomoć Uredništva "Glasa Koncila" 


6. Uskršnji koncert katedralnog zbora "Albe Vidaković. 24. travnja 
katedralni zbor "Albe Vidaković" pod ravnanjem s. Mirjam Pandžić, održao 
je u Subotici, u sinagogi uskršnji koncert. 

7. Sjednica Vijeća Instituta. 27. travnja je sjednica Vijeća na kojoj je 
podnesen izvještaj o radu u godini 1991. program za 1992. god. Predložene 
su neke dopune Statuta Instituta, te usvajanje Pravilnika rada odjela 
Instituta. Bila je to ustvari priprava Skupštine Instituta. 


8. Skupština Instituta. 9. lipnja održana je Skupština Instituta na kojoj 
su usvojeni svi prijedlozi Vijeća i odobren rad u prošloj godini, kao i plan za 
1992. godinu. 

9. Sjednica književnog kluba "Miroljub". 10. lipnja održan je radni 
sastanak književnog kluba "Miroljub" na kome su precizirani zadaci na 
proslavi ovogodišnje Dužijance, te književni susreti tijekom jeseni. 

10. Pokretanje molitvene akcije za mir. Tijekom lipnja predsjednik je 
razaslao svim svetištima, gdje se skupljaju vjernici hrvatskog govornog 
područja, da se moli za mir u povodu 75. obljetnice fatimskih ukazanja. 
Akcija je uglavnom prošla bez jačeg odjeka. 

11. Treći Bajski razgovori". 13. i 14. lipnja održana je manifestacija 
"Bajski razgovori“ sa općenitom temom: "Bunjevci danas". Predsjednik je 
sudjelovao i u pripremama i u samom programu, pročitavši izvještaj o radu 
Instituta u 1991. god. 

12. Sudjelovanje u pripremama Znanstvenog skupa o sv. Klimentu 
Ohrid. Predsjednik se aktivno uključio u pripreme međunarodnog simpozija 
O sv. Klimentu Ohridskom u povodu 1100. obljetnice njegovog preuzimanja 
biskupske službe u Ohridu, najavivši svoj referat o kultu učenika sv. Braće u 
Zapadnoj Crkvi. 

13. Dani "KRUHA I RIJEČI". Ovogodišnja književna večer bila je 
posvećena 25. obljetnici smrti dr. Josipa Andrića. Glavno predavanje imao je 
Branko Jegić, a manifestacija se održala u Katoličkom krugu, dijelom u 
dvorani, dijelom u dvorištu, radi manjka mjesta. Bilo je to 13. kolovoza. 


14. "FOND MALOG MARINA". 21. kolovoza prigodom smrti 
petogodišnjeg dječaka Marina Ivankovića, na njegovom sprovodu 
predsjednik je predložio da se pokrene akcija za život i obitelj i nazove 

Fond malog Marina", što su podržale mnoge ozbiljne kršćanske obitelji i 
pojedinci. 

15. Premještaj predsjednika na đurdinsku župu. Napuštanjem đurdinske 
župe od strane svećenika Marijana Đukića, svećenika Lazara Ivana 
Krmpotića su premjestili na đurđinsku župu, poslije 28 godina rada u teškoj 
dijaspori. Očita nagrada, uz obrazloženje da se time rješava problematika 
smještaja Instituta. 


16. Briga o karaševskim Hrvatima. Predsjednik se u nekoliko navrata 
obraćao i Biskupskom ordinarijatu u Temišvaru, da se riješi problem najveće 
hrvatske župe Karaševo, jer je svećenik Teodor Katić teško obolio, a 
pregovori o dolasku sestara Kćeri Božje Ljubavi je stalno u tijeku. 


17. Okrugli sto o Vilijamu Kovaru u Trnavi. 14. studenog u povodu 10. 
obljetnice smrti velikog prijatelja Hrvata prof. Vilijama Kovara predsjednik 
je bio jedan od organizatora tog okruglog stola, da se otme zaboravu taj 
vrijedni lik slovačke kulturne stvarnosti. Na okruglom stolu održao je1 
predavanje o Kovarovim vezama sa Hrvatima. 


18. Antunovićev dan u Bačalmašu. 21. studenog održana je kulturna 
manifestacija nazvana "Antunovićev dan" na kojoj je aktivno sudjelovao 
predsjednik Instituta. Tako se eto ustalila još jedna kulturna manifestacija u 
Bajskom trokutu. 


19. Vijeće Instituta. 23. studenog, održana je sjednica vijeća Instituta, 
kao priprema za četvrti "Razgovor" Instituta i odlučeno je da će on biti 
posvećen pitanju hrvatskog školstva u Bačkoj. 


20.Književna večer Matiji Dulićevoj. 10. prosinca u dvorani Pastoralnog 
centra u Đurđinu održana je književna večer, posvećena pučkoj pjesnikinji 
Matiji Dulićevoj. Glavni referat imala je Kata Ivankovićeva, također pučki 
pjesnik i majka brojne obitelji. Recitirane su pjesme Matije Dulić. 


21.Božićni koncert katedralnog zbora "Albe Vidaković". 27. prosinca 
održan je božićni koncert katedralnog zbora "Albe Vidaković" u Gradskoj 
vjećnici uz sudjelovanje Subotičkog tamburaškog orkestra. 


22. Postavljanje portreta sluge Božjega Tome Gerarda Stantića. 27. 
prosinca u subotičkoj franjevačkoj crkvi postavljen je portret o. Tome 
Gerarda Stantića, rad akademskog slikara Stanka Zubovića iz Odžaka. 
Portret je darovao i postavio predsjednik Instituta u cilju širenja kulta tog 
prvog kandidata za oltar bunjevačko-hrvatskog porijekla, ali pod vidom 
širenja ideje pokreta za život i obitelj zvanog "Fond malog Marina". 


To je bilansa rada Instituta "Ivan Antunović", uz redovno izdavanje lista 
Bačko klasje" i kalendara "Subotička Danica". Tako smo u godini 1992. 
podvorili svoj narod, njemu na korist, a Bogu na slavu! 

U Đurđinu, 6. travnja 1994. 

(Predsjednik Instituta je pročitao ovaj izvještaj na četvrtim Bajskim razgovorima "Bunjevci 

danas" u Baji 12. lipnja 1993.) 

Dai zo 


Josip Ostrogonac 


RAD SAVEZA HRVATA U 
MAĐARSKOJ 


Dameigospodo,dragiprijatelji! 


Čast mi je pozdraviti Vas u ime Saveza Hrvata u Mađarskoj. Sredina 
mjeseca lipnja, sada već pet godina za nas Hrvate Bunjevce u Mađarskoj i za 
one sa druge strane granice je povijesno značajan, jer Bajski razgovori - 
mirno mogu reći - spadaju među najkvalitetnije manjinske konferencije. 


Svi vi, koji ste došli iz raznih krajeva Republike Mađarske, iz naše 
matične zemlje, iz susjedne Vojvodine, sigurno ste došli, jer vas zanima šta se 
ovdje kod nas dešava, kako živimo, koji su naši problemi i težnje, šta radimo i 
šta želimo u svakodnevnoj borbi za opstanak i očuvanje naše baštine. 

Postavilo se pitanje: Možda Bajske razgovore ne bi trebalo održavati 
svake godine pa bi eventualno postali bolji. No, i današnji dan je dokazao po 
vašem velikom zanimanju od svih vas da Bajske razgovore treba sačuvati i 
održavati. Imamo dovoljno tema naučnih, političkih, povijesnih i kulturnih 
koje trebamo obraditi, o kojima trebamo govoriti, jer svi događaji u svijetu 
odvijaju se veoma brzo. 


U labirintu društveno-političkih zbivanja možemo se snaći samo 
dijalogom, razgovorima, tolerancijom i demokracijom. 


U Mađarskoj su ne tako davno bili parlamentarni izbori. Sa velikim 
brojem glasova narod je smijenio Vladu bivše koalicije i dolazi nova vlast. 
No, sve se to odvilo bez nas, bez narodnosti, jer - na žalost - još nas uvijek ne 
priznaju kao politički faktor iako nam to garantiraju u Ustavu i Zakonu. 


Kao što znate, mi nemamo svojih nezavisnih zastupnika u Parlamentu. 
Jednostavno, fizički nije bilo moguće progurati bar jednog našeg zastupnika 
u redove Parlamenta. Nije to uspjelo ni ostalim manjinama. 

Pokušali smo u nekom smislu i zajedno istupiti na scenu. “Okrugli 
manjinski stol" je izradio dokumenat gdje su iznesene zajedničke težnje 1 
stav o tom pitanju izbora. No, nije se ništa dogodilo. Četiri godine manjine u 
neovisnom sastavu neće biti zastupljene u zakonodavnom tijelu. Neće nas 
biti lako smo se dokazali tokom proteklih godina da smo: 

- zajednički jak politički faktor, 

- da imamo određene ciljeve i zadatke, 

- da imamo programe, priredbe, konferencije i skupove odakle nam se 
daleko čuje riječ. 

- Na ovo 90 tisuća Hrvata u Mađarskoj ipak se mora računati, jer ako 
nabrojim samo one priredbe koje su bile priređene, ili su u toku u Bačkoj, vi 
ćete mi dati za pravo. Da navedem samo neke najvažnije priredbe: 


- Tradicionalno prelo u niz naselja gdje žive Bunjevci, 

- Narodni omladinski i dječji festival, 

- Natjecanje u recitiranju i u interpretiranju proznih sastava, 

- Čitalački logor u Pečuhu za bačvansku djecu, 

- Kompleks logor u Santovu, 

- Hrvatski dan knjige u bajskoj knjižnici, 

- Nastup folklornih grupa na "Bajalištu“, 

- Snimljeni filmovi "Bunjevački svatovi u Gari“ i "Balint Vujkov", 

- Izložbe, susreti i učešće u fondovima i na narodnosnim komisijama itd. 


A nije to bilo ove godine samo u Bačkoj. Nisam govorio o samostalnom 
radu u regijama, jer za sve to danas ne bi bilo vremena. Dakle, stalno se 
moramo dokazivati da smo živi, da nas ima, da želimo živjeti sa svojim 
pravima. 

Kad bi i mi sami više puta bili složniji 1 jedinstveni - više bismo uspjeli. 
Često puta u nekim pitanjima - naročito financijskim - ne možemo se složiti. 

Zato ističemo potrebu jedinstva. Evo nekoliko primjera za to: 

- Samo zajedničkim istupanjem mogli smo postići garancije da se izgradi 
nova zgrada u Budimpešti za đački dom, za osnovnu školu i gimnaziju. 

- Samo zajednički možemo uticati na vlast da se već jednom riješi 
pitanje Hrvatskog kazališta i Hrvatskog istituta. 

- Samo zajednički možemo istupiti na mjesnim izborima za 
samoupravne organe. 

- Samo zajednički i poštujući jedan drugog možemo sačuvati našu 
zemaljsku organizaciju. 

Mi često pogrešno tumačimo demokraciju. Mislimo da ako na "ne" 
kažemo "ne" i uvijek radimo suprotno, onda smo dobri i hrabri. Onda će nam 


se bolje čuti glas. Ne pazimo na to da često vređamo jedni druge i nesložni 
smo, a možda neki to žele. 


Stara bunjevačka poslovica kaže: "Prvi komšija najbliži rod", a mi Hrvati 
u Mađarskoj, u Hrvatskoj, u Vojvodini i u ostalim krugovima zemaljske 
kugle svi smo rodovi, komšije unatoč svih granica i zemljopisnih daljina. 

Stovani skupe! 
U ovom kratkom izlaganju ne mogu, a nemam za to ni vremena da 


govorim o svim uspjesima i potrebama našeg Saveza Hrvata u Mađarskoj. 
Spomenuo sam samo neke momente u našem radu. 


Sumirajući suštinu svojih riječi, mogu ponoviti: 
Tolerancija, razumjevanje i uljudnost je jedina garancija jedinstva, bez 
kojeg nijedna nacionalna manjina nema budućnosti. 


Naš domaćin ovog skupa, gospodin Antun Mujić je ne tako davno 
smjelo rekao i izjavio u jednom zemaljskom listu: "Samo sa nama o nama". 


Zelim vam uspješne razgovore i hvala na pažnji. 


(Predsjednik Saveza Hrvata u Mađarskoj, prof. Josip Ostrogonac Je održao ovaj govor na petim 
Bajskim razgovorima "Bunjevci danas" u Baji, 17.VI .1994. god.) 


Ivan Petreš 
Mađarska 


OTKUD TOLKE... 


Otkud tolke suze teku, 

Da ih sušeć već sustadoh? 
Zašto me tak vrilo peku 
Kupajuć mi lice mlado? 


Nit' sam rika, niti more, 
Kako da već ne pristanu? 
| izvori bujne gore 

Katkad stanu i sasahnu. 


I" su se zar moji jadi 

U tok suza pritvorile, 
Pa im zato kus ne sladi 
| zato su tako vrile? 


Jao, jao onda meni! 
Nema više za me slasti! 
Srce moje, brzo veni, 
Jer su more moje jadi! 

Lazar Ivan Krmpotić 


PREGLED RADA INSTITUTA "IVAN 
ANTUNOVIC" U 1993. GODINI 


S obzirom na osnovni problem Instituta tj. na njegov smještaj, ni 
tijekom ove godine nije učinjen nikakov pomak ka boljem. Arhiv na tri 
mjesta, knjižnica na tri mjesta, sastanci pojedinih odjela se također odvijaju 
po različitim mjestima u gradu Subotici. No, usprkos tome Institut nastavlja 
svoj rad 1 svoje služenje narodu. Evo pojedinosti učinjenih tijekom 1993. g. 

1. Treći "Razgovor" Instituta. 15. siječnja u prostorijama Gradske 
biblioteke u Subotici održan je treći "Razgovor" Instituta sa temom: 
"Hrvatsko školstvo u Bačkoj". Glavni relatori su bili prof. Julije Skenderović 
i prof. Stipan Stantić.Posjet je bio veoma dobar, a diskusija na temu veoma 
konstruktivna i pozitivna. 


2. Radni sastanak Etnografskog odjela. 1. veljače u stanu Grge 
Pijukovića održan je radni sastanak Etnografskog odjela Instituta, 
razmatrajući pripreme za postavljanje Etnozbirke "Bunjevački salaš" na 
Đurđinu, nastavak opisa narodnog života i rada po grupama, te izdavanje 
brošura o našim narodnim običajima. 


3. Književna večer Branka Jegića. 22. veljače održana je u prostorijama 
KUD "Bunjevačko kolo" književna večer pjesnika Branka Jegića. Glavni 
relatori su bili: Marko Vukov, svećenik i Vita Grunčić. Ovoj književnoj 
večeri prethodilo je izdanje zbirčice stihova Branka Jegića: "Jeka s ravnice", 
kao književni prilog "Bačkog klasja" br. 69/92. 

4. Sastanak književnog Kluba "Miroljub". 1. ožujka održan je sastanak 
Kluba Miroljub. Raspravljalo se o kalendaru "Subotička Danica", učinjen je 
osvrt na rad Kluba u protekloj godini. Ocijenjeno je da je izvršeno sve što je 
za proteklu godinu bilo zacrtano. Iznesen je obilat program djelatnosti za 
1993 godinu. 


5. Saziv Predsjedništva Instituta. Budući da su neki članovi Vijeća 
Instituta i to svećenici: Josip Temunović, Stjepan Beretić i Blaško Dekanj 
osporili legalitet rada Predsjedništva Instituta, pozivajući se na dekret 
utjemeljitelja, negirajući da je od tada izglasan novi Statut Instituta u koje su 
sve funkcije na pet godina. Tu su stvarnost pokušali objasniti pravnici tj. 
Pravna komisija Instituta, čiji je elaborat prezentiran Predsjedništvu, ali su 
ga negirali dvojica dopredsjednika (Andrija Kopilović i Stjepan Beretić). Oni 
su predlagali da sadašnji biskup produži mandat sadašnjem Predsjedništvu, 

što nema nikakve pravne osnove u postojećim dokumentima Instituta. Ovo 
je bilo 15. ožujka. 


6. Sastanak Etnografskog odjela Instituta. 15. ožujka održao se radni 
sastanak Etnografskog odjela Instituta u kući Grge Pijukovića. Teme su bile 
Etnografska zbirka u Đurđinu, problematika umjetnosti u tehnici slame, 
proslava 80. obljetnice života prve umjetnice u tehnici slame Kate Rogićeve, 
izdavanje brošura o našim narodnim običajima. 


7. Načelni dogovor. Već se dulje vrijeme osjeća potreba da se 
koordiniraju kulturne i druge djelatnosti postojećih hrvatskih ustanova u 
gradu tj. Demokratskog Saveza Hrvata Vojvodine, KUD "Bunjevačko kolo" 
i Institut "Ivan Atunović" pa je tako 22. ožujka došlo do dogovora da ćemo u 
svojim akcijama voditi više računa da ne dolazi do kolizije, nepotrebnih 
ponavljanja ili dupliranja radnji ili ustanova. U tom smislu je potpisan i 
načelni sporazum. Inicijator je bio Institut. 

8. Znanstveni skup u Mohaču. 31. ožujka i 1. travnja održan je u 
Mohaču (Madžarska) Znanstveni skup "300 godina franjevačke prisutnosti u 
Podunavlju". Institut je sudjelovao u pripremi i organizaciji ovog skupa, 
predsjednik je održao predavanje o franjevačkom širenju Marijanskog kulta 
u ovim prostorima. 


9. Povratak bosanskih franjevaca u Bajski trokut. 2. travnja, dan po 
završetku Znanstvenog skupa o ulozi bosankih franjevaca na tim prostorima, 
došao je u bajski franjevački samostan fra. Ivica Alilović, bosanski franjevac i 
time počeo obnavljati staru tradiciju bosanskih fratara, koji su prije tristo 
godina doveli oveće skupine našeg hrvatskog življa u ove krajeve. Koliko je 
truda uloženo u taj pothvat samo Bog zna, a On će to blagosloviti i naplatiti. 


10. Koncert katedralnog zbora "Albe Vidaković". 13. travnja u 
subotičkoj katedralnoj crkvi održan je uskršnji koncert katedralnog zbora 
“Albe Vidaković". I ovaj koncert se uklopio u proslavu 20. obljetnice 
postojanja i rada zbora "Albe Vidaković". 


11. Književna večer Vite Grunčić. 3. svibnja u prostorijama KUD 
Bunjevačko kolo" održana je književna večer posvećena poeziji Vite 
Grunčić. Glavnu relaciju napisao je prof. Bela Gabrić. Bilo je više pozitivnih 
relacija o poeziji ove autorice. pored ostalih govorila je s. Fides Vidaković. 

12. Stalna izložba radova u tehnici slame Kate Rogić i Mare Ivandekić. 
9. svibnja u okviru nedjeljne sv. Mise i neposredno poslije nje župnik Lazar 
Ivan Krmpotić, otvorio je stalnu izložbu radova umjetnina u tehnici slame 
Kate Rogić i Mare Ivković-Ivandekić u uredu u Pastoralnom centru župe u 
Đurdinu. Riječ je o radovima koje su ove umjetnice tijekom dugih destljeća 
napravile za mjesne dužijance i poklonile župi. 


—-—-—_—-—WFm=————————_>_——_—\N\7 
Sub 


ubotica, 1994. 55 


13. Četvrti "Bajski razgovori". 12. i 13. lipnja održani su "Bajski 
razgovori" sa općenitom temom "Bunjevci danas". Ovog puta govorilo se o 
problematici hrvatskih nacionalnih manjina u susjednim zemljama. U okviru 
ovih hrvatskih kulturnih manifestacija otvorena je izložba naših umjetnika u 
tehnici slame u gradu Baji i izvedena kazališna igra Antuna Karagića 
"Rastatkinja" u izvođenju Hrvatskog kazališta iz Pečuha. 

14. 20. obljetnica postojanja i rada zbora "Albe Vidaković". 20. lipnja 
svečanim koncertom u katedrali proslavljena je 20. obljetnica postojanja i 
uspješnog rada katedralnog zbora "Albe Vidaković, pod vodstvom 1 
ravnanjem s. Mirjam Pandžić. 


15. Znanstveni skup o sv. Klimentu Ohridskom. 3.-5. srpnja održan je 
na Ohridu tj. u manastiru sv. Naum na obalama Ohridskog jezera 
Znanstveni skup o učenicima sv. Braće u povodu 1100. obljetnice 
preuzimanja biskupske službe sv. Klimenta Ohridskog. Predsjednik Instituta 
je bio jedan od inicijatora ovog skupa i sam uz još dvojicu katoličkih teologa 
bio sudionik tog međunarodnog skupa sa predavanjem na makedonskom 
jeziku o štovanju učenika sv. Braće u zapadnoj liturgijskoj tradiciji. 

16. Prvi sabor umjetnika u tehnici slame u Đurđinu. 1. kolovoza u 
sklopu godišnje zahvale za žetvu župe Đurđin održan je 1. Sabor umjetnika 
u tehnici slame u povodu 80. obljetnice rođenja najstarije umjetnice u 
tehnici slame Kate Rogić, koja je u međuvremenu umrla, 4.VI 1993., pa je 
skup imao i komemorativni karakter. Proslava se sastojala od izložbe preko 
40. umjetnika u tehnici slame u prostorijama buduće Etnografske zbirke, te 
svečanog skupa na kojima su pročitali referate Lazar Ivan Krmpotić, a prof. 
Stipan Stantić je pročitao rad Nace Zelića. Glazbene točke su izveli članovi 
tamburaškog sastava "Hajo'. 


17. Književna večer pjesnika Jaše Kopilovića. U okviru ovogodišnjih 
proslava "Dužijance", koje su se ove godine po prvi puta sjedinile i ona 
crkvena i ona koja se zvala "društvena". U okviru proslave "Dani Kruha i 
Rječi" održana je 13.VIII književna večer Jaše Kopilovića, najstarijeg 1 
najuglednijeg pjesnika bačkih Hrvata. Glavne relacije održali su prof. Bela 
Gabrić i vlč. Andrija Kopilović, župnik. 

18. Susret svećenika Gradišća. 9. rujna održan je susret svećenika 
gradišćanskih Hrvata iz Austrije, Madžarske i Slovačke u predgrađu 
Bratislave - Jarovce, gdje živi hrvatska manjina. Predsjednik Instituta je 
sudjelovao na tom skupu i pozvao ih na zajedničku suradnju za očuvanje 
hrvatske svijesti naših manjina u srednjo-evropskim zemljama. 

19. Umro akademski kipar Nesto Orčić. 18. rujna u 64. godini života 
nenadano je preminuo u Zagrebu, naš poznati akademski kipar Nesto Orčić, 
koji je rođen u Subotici. Izradio je nekoliko poprsja naših velikana. 


20. Proslava 100. obljetnice rođenja dr. Josipa Andrića u Slovačkoj. 
Za vrijeme svog godišnjeg boravka u Slovačkoj, predsjednik Instituta inicirao 
je i organizirao najuglednije slovačke kulturne ustanove, kako bi se obilježila 
ova obljetnica velikog prijatelja Slovaka. U akciju su se uključili: Spolok sv. 
Vojtjecha, Matica Slovenska, župa Chorvatsky Grob i Savez Hrvata 
Slovačke. 


21. Sastanak književnog kluba "Miroljub". 4. listopada sastao se klub 
Miroljub" da provjeri, koliko je ovogodišnjeg plana ostvareno, a ono što je 
preostalo da još učini. 


22. Preuzimanje zgrade Bajske bunjevačke čitaonice. Predsjednik 
Instituta je sudjelovao 21. listopada na sjednici Skupštine Bunjevačke 
čitaonice u Baji u povodu povraćaja konfiscirane zgrade, koju je daleke 
1911. godine sagradio trudom tamošnjih ljudi, župnik Lajčo Budanović. 

23. Sto godina od rođenja fra Radoslava Kujundžića. 14. studenog u 
Kapeli Crne Gospe održan je okrugli stol u povodu 100. obljetnice rođenja 
fra Radoslava Mije Kujundžića. Glavnu relaciju imao je Lazar Ivan 
Krmpotić, a u ime Provincije sv. Cirila i Metoda iz Zagreba, o. Marijan 
Kovačević pročitao je oproštajnu riječ fra Rajka Gelemanovića na sprovodu 
ira Radoslava. Mnogi od prisutnih su iznijeli svoje uspomene na uglednog 
redovnika, koji je niz godina bio u subotičkom samostanu. 


24. Književna večer Marge Stipić. 15. studenog u prostorijama KUD 
"Bunjevačko kolo" održana je književna večer pučke pjesnikinje Marge 
Stipić. Glavni referat o poeziji Marge Stipić imao je prof. Ivo Prćić mlađi, a 
zatim je svoje predavanje pročitao Ivan Stantić. 

25. Radni susret Etnografskog odjela. 22. studenog održan je radni 
sastanak Etnografskog odjela Instituta. Sastanak se održao u privatnoj kući 
Grge Pijukovića. Na susretu je ustanovljeno da su svi postavljeni zadaci u 
ovom roku, gotovo potpuno ispunjeni. 


26. Književna večer Alekse Kokića. 13. prosinca 1993. godine u 
prostorijama KUD "Bunjevačko kolo" održana je književna večer u povodu 
80. obljetnice rođenja Alekse Kokića. Glavni referat imao je Lazar Ivan 
Krmpotić sa temom: "Žena u poeziji Alekse Kokića". Skupu su sudjelovali 
još živuća braća i sestre Alekse Kokića i mnogi njegovi poštovatelji. 

Tako je eto, unatoč, ozbiljnih poteškoća, Institut ipak uspjeva 
ostvarivati svoje ciljeve, sakupljati rasutu hrvatsku baštinu u Bačkoj. U ova 
teška vremena Institut ima zadaću bodriti i hrabriti svoj narod u teškoj 

političkoj, ekonomskoj i društvenoj krizi, koju proživljavamo već petu 
godinu ne računajući onih ranijih 45 godina koje nam također nisu bile 
naklone. Živimo u nadi dolaska boljih vremena. 


U Đurđinu, 8. travnja 1994. 


(Predsjednik je pročitao ovaj izvještaj na petim Bajskim razgovorima "Bunjevci danas" u Baji, 
17. lipnja 1994.) 


Aleksa Kokić 


LJUDI NIZINE 


Naši su ljudi ozbiljni i mirni 

kao što je mirna nepregledna bačka nizina 

u vedre jesenske noči, 

Kad se na svakom koraku osjeća blagoslov neba 
| Božja blizina. 


Oni su tako rijetko vesela lica, 

| kad se okupe oko tople peći u rane sutone, 
najradije pričaju o svojim njivama dugim 

U čije crne brazde, ko u valove beskrajnoga mora, 
svaka njihova bol utone. 


Nikad se glasno ne tuže, ako ih nevolja bije, 

ne traže pomoći kada ih nenadano nesreća zateče, 
iako imaju meku osjetljivu hrvatsku dušu, 

Koju tako strašno znade zaboljet, 

Kada je nepravda zapeče... 


Katkad u noći mirne tambure zaore glasno 
i u njihove teške grudi unesu nešto vedrine, 
onda im oči ožive vatrom, 

iz grla se vine pjesma, koja suze mami, 

jer je puna boli i topline. 

DODATAK 
Marin Mandić 


MJESTO IVANA PETREŠA U 
BUNJEVAČKOJ PROZI 


Ukratko: oBunjevcima 


O porijeklu Bunjevaca već se prilično pisalo, ali u većini slučajeva samo 
uzgred ili površno. Naravno, to je imalo za posljedicu da je ovo pitanje 
neprestano ostajalo neriješeno i da su se o njemu do sada iskazivala vrlo 
raznovrsna mišljenja. 


Dio južnoslavenskog naroda koji se označava imenom Bunjevci ne čini 
jednu i jednostavnu etničku skupinu, Bunjevci žive u raznim naseljima, u 
većim ili manjim grupama, i to u najvećem broju u sjevernoj i u srednjoj 
Dalmaciji, u znatno manjem broju u Hrvatskom primorju sa Podgorjem i u 
Lici, a u priličnom broju u Podunavlju, to jest u Bačkoj i u susjednim 
podunavskim predjelima. Po svome smještaju oni su i u stručnoj literaturi 
dobili naziv dalmatinski Bunjevci, primorsko-lički Bunjevci i podunavski 
Bunjevci. 

O porijeklu naziva Bunjevac, Bunjevci mnogo je raspravljano i pisano. 
Ima veliki broj pisaca koji su iznijeli mišljenje da je ime Bunjevci dato po 
hercegovačkoj rijeci Buni. Najprije je takvo mišljenje dao Vuk Karadžić 
(1849.) pa su ga zatim mnogi pisci ponovili. Ovo mišljenje pobija sama 
rječica Buna kratkog toka sa uskom dolinom gdje se nije moglo razviti veće 
pleme, a ime plemena koje bi po rijeci dobilo ime ne bi moglo glasiti 
Bunjevci. Neki su iznijeli mišljenje da je naziv Bunjevci došao od imena 
negdašnje varoši Bune. Ovome se suprotstavio Đuro Daničić i s lingvističke 
strane dokazao netočnost ove tvrdnje. Osim toga ima još puno raznih 
mišljenja. Tako npr. neki pisci smatraju da su Bunjevci dobili ime otuda što 
su se uvijek bunili (od riječi "buna" - mađarski znači "l4zad4s"), dok drugi 
vele da je to podrugljiv naziv u kojemu se korijen može tražiti u riječima 
'bunjati' i "trabunjati" (govoriti nešto nerazumljivo) i od toga je postalo 
Bunjavac, a zatim Bunjevac, kao podsmijeh katolicima koji mole Boga na 
nerazumljivom latinskom jeziku. 


Na tragove Bunjevaca u Podunavlju, odnosno Bačkoj nalazimo Još s 
početka 16. stoljeća, dok su njihove glavne seobe izvršene potkraj 17. 
stoljeća. "Bunjevci su... u 16. i 17. vijeku došli u Ugarsku dijelom kao 
kmetovi turskih vlastelina, a dijelom se svojevoljno nastanjivali po Bačkoj. 

Seoba pod Markovićem i Vidakovićem (1687.) samo je dovršila onaj, veliki 
južnoslavenski narodni pokret, koji je dotada već stoljećima postojao." 

Podunavski Bunjevci su od svoga doseljenja u današnja mjesta nazivali 
sebe sa tri imena: najčešće imenom Bunjevci, vrlo čestim imenom Raci, a 
dosta puta i imenom Dalmatinci. Ovo treće nije bilo toliko rasprostranjeno u 
narodu, nego je više kod bunjevačke inteligencije, koja ga je primila pod 
utjecajem zvanične administracije u kojoj se ono već u 17. stoljeću 
udomaćilo. 

Po Ivđnyiju, naziv Bunjevci kod Podunavskih Bunjevaca se ne javlja u 
književnim spomenicima u ranije vrijeme zato što se njihova inteligencija 
stidjela toga imena, koje se smatralo za seljačko, te sebe nazivala 1 pisala 
Dalmatincima, ali je, veli, u javnom narodnom životu ime Bunjevci bilo 
uvijek upotrebljavano. 

Đorđe Brkić u svom članku naziva Bunjevce Erda, Perkate, 
Torokbilinta, Čepela i Tukulje "Racima" ("R4cok") a njihov jezik "rackim" 
("Rćez nyelv"), 

Objašnjavajući riječ "Buna" Đena Sanić kaže da ona "na rackom" (r4tzul) 
znači uzbunu. 

U Bunjevačkim 1 šokačkim novinama (1924. br. 3.) Ivan Petreš između 
ostalog kaže: "Bunjevci u Hamzabegu isto tako kao i u Tukulji (Tokol) 
odnosno Jerčinu (Ercs1) živeći Bunjevci sebe Raci zovu... Treba i to znati da 
su još prije 80 godina tukuljski, hamzabegski 1 jerčinski Raci sebe 
Bunjevcima zvali, ali je danas to već sasvim pristalo". 

Kao što smo već rekli, godine 1687, kada se većina Ugarske oslobodila 
turskog jarma, dogodila se 1 posljednja velika seoba Bunjevaca u Bačku. U 
tim predjelima bilo je dosta starijeg južnoslavenskog življa, što svjedoče i 
mnogi pouzdani spomenici iz 15, 16. i prvih decenija 17. stoljeća. Da se 
doseljeni Bunjevci počeli već u 17. stoljeću mješati sa tim prvim 
stanovništvom, pokazuje i spisak "starosidioca" Bunjevaca u Subotici od 
1868. godine. Među njihovim prezimenima nalazimo i takva koja glase 
Bošnjak, Budimac, Šokac, Šokčić, Šokčević. Sve ove činjenice da u starim 
spomenicima — Bunjevce — nazivaju — Dalmatincima, —Racima, Vlasima, 
Morlacima, Rascianima, kao i to da su se doseljeni Bunjevci u Bačkoj i u 
ostalim podunavskim krajevima već od prvih godina svoga dolaska miješali sa 
Slavenima koji su već od prije bili ovdje naseljeni, u mnogome otežavaju 
traganje za prvim spomenicima koji se odnose na skupinu podunavskih 
Bunjevaca. 


Neki pisci smatraju za prvi spomen imena Bunjevci u Podunavlju 
podatak koji se nalazi "u turskim defterima gdje se prvi put spominje u selu 

Maroku (u Baranji) 1550. godine Martin Bunjevac". Godine 1565. bijaše u 
Subotici odlikovan prvi Bunjevac Stjepan Prćić." Tek početkom 17. stoljeća 
imamo sigurnije dokumente o Bunjevcima. Godine 1622. svećenik Šimun 
Matković moli papu Pavla V da mu povjeri župu Bunjevci u Bačkoj. "Ne 
znamo da je u Bačkoj postojala župa sa imenom Bunjevci. Bit će da je on 
pod tim razumijevao koji geografski predio u kojem su živjeli Bunjevci". 

Život Bunjevaca poslije naseljavanja u novoj domovini bio je težak. 
Zbog turskih ratova bunjevačka naselja pretvaraju se u ratno poprište. 
Stalno smo u sjeni smrti..." piše fra Radnić 1686. godine. Bunjevci su mnogo 
stradali i za vrijeme Ra4kdczijevog ustanka. Oni se bore na strani 
austro-njemačke vojske, a protiv Mađara. No, i jedna i druga vojska je 
pustošila slavenske krajeve. "... Kuda nije naišao Turčin, tu je vazda plijenio 
Kuruc, a kuda ovaj nije dospio, tamo su harali Labanci." - piše Antunović u 
svojoj Razpravi. Poslije konačnog izgona Turaka, kada su nastali novi, 
povoljniji uvjeti za razvitak podunavskih Bunjevaca, državne vlasti, zbog 
plodnosti i ekonomske važnosti Vojvodine, otpočinje potkraj 18. i početkom 
19. stoljeća njeno koloniziranje njemačkim i mađarskim stanovništvom, što 
je među Bunjevcima povlačilo za sobom masovnu mađarizaciju. 

Dakle, u vrijeme poslije protjerivanja Turaka, kada se pod povoljnijim 
uvjetima mogla stvoriti i razvijati bunjevačka inteligencija, slijedi period kada 
je bilo sramota kazati čak i ime Bunjevac koje se smatralo za seljačko, kada 
je u Bačkoj mađarski jezik i mađarstvo bilo oličenje gospodstva, i kada se 
zahtijevalo: "...koji se je Bunjevac i Šokac pogospodio, on je u isti mah i 
Mađarom postao... te pod nipošto ne bi htio priznati da je Bunjevac il' 
Šokac. Ovo je ime nosio i do današnjeg dana zadržao samo poljodjelac." - 
piše u svojoj Razpravi Ivan Antunović. 

U procesu pomađarivanja Bunjevaca odigrala je znatnu ulogu i crkva. 
Crkvene vlasti su u bunjevačke krajeve planski upućivale mađarske 
svećenike, što je često puta izazvalo revolt kod Bunjevaca. Zbog toga je, na 
primjer, u Santovu 1899. godine skoro čitavo južnoslavensko stanovništvo 
sela, sagradivši sebi jednu posebnu crkvu, sa katoličke vjere prešlo na 
pravoslavnu. Ovakvi slučajevi ili njima slični sukobi dosta su česti u to 
vrijeme, te oni jasno svjedoče da su usprkos svih poteškoća i jakog pritiska 
mađarizacije bunjevački seljaci ipak očuvali nacionalnu svijest. 

Tome su svakako doprinijeli vrli i odani sinovi bunjevačkog naroda, kao 
što je preporoditelj i prosvjetitelj bačkih Bunjevaca i Šokaca Ivan Antunović, 
a kasnije njegovi učenici i sljedbenici: Pajo Kujundžić, Ante 
Evetović-Miroljub, Mijo Mandić, Blaž Rajić i Ivan Petreš. 

Kratak pregledbunjevčake proze do Ilvana Petreša 


Kao doseljenici iz jugozapadnih strana današnje Jugoslavije, Bunjevci su 
se naselili u Bačku u jedno zlo i teško historijsko vrijeme. Borba s Turcima, 
započeta još u zavičaju, ovdje je samo nastavljena. Tako je cio ovaj preiod 
njihova života ispunjen ratničkom borbom, te je prirodno da ovo vrijeme nije 
moglo biti vrijeme njihovog književnog i uoćpe kulturnog obrazovanja. "Dok 
su naši krvlju sebi domovinu stekli, dok su zemlju znojem oplemenili, prošlo 
je ravno dva stoljeća. Jest, 200 godina je prošlo i Bunjevac nije mogao na 
drugo pomisliti, već samo da život osigura..., slabo je pomišljao na svoju 
knjigu." 

Prve štampane knjige podunavskih Bunjevaca su u prvom redu plod 
otpora Katoličke crkve protestantskom učenju koje je u 17.stoljeću uspjelo 
da privuče 1 zatalasa široke slojeve ljudi. Protestanti su knjigama pisanim na 
narodnom jeziku pokazali Katoličkoj crkvi da se na taj način može mnogo 
efikasnije djelovati na narodne mase. Ugledajući se u tome na njih, Crkva je 
u želji da ovlada dušom i svješću čovjeka, da ga ponovo potčini sebi i svom 
utjecaju, i sama počela da radi na izdavanju knjiga pisanih narodnim jezikom 
i u duhu svojih novih ideja. Ona je poučena velikom opasnošću od 
protestanata počela obraćati naročitu pažnju na široke slojeve ljudi, pa čak i 
one koji su živjeli u dalekim i zabačenim krajevima pojedinih zemalja. Za te 
ljude su štampane knjige na narodnom jeziku. Prevođeni su i preštampani 
katekizmi, zatim tumačenja evanđelja i drugih poučno-pobo'nih knjiga. 

Takva književnost se naročito razvijala u Bosni, a stvarali su je bosanski 
franjevci. 

Budući da su još u to vrijeme podunavskim Bunjevcima svježe živjele 
uspomene na ostavljenu domovinu, a još više da su bunjevački fratri, pisci 
bunjevačkih knjiga toga vremena, bili prpadnici provincije Bosne Srebrene 
(Bosna Argentea),? prvi bunjevački štampani spomenici nesumnjivo su 
nastali pod utjecajem bosanskih franjevaca. 

Podunavski Bunjevci nemaju bogatu književnost. Došavši u novu 
domovinu, oni su se naselili u manjim ili većim grupama po raznim krajevima 
Mađarske. Ova njihova rascjepkanost, pa neznanje mađarskog jezika i težak 
život u novoj domovini sve je to sprečavalo stvaranje šire bunjevačke 
inteligencije. Bunjevačku inteligenciju u to vrijeme je predstavljalo ono 
nekoliko franjevaca i svećenika koji su ujedno i pisci bunjevačkih književnih 
spomenika, a to nisu drugo nego knjige vjerskog sadržaja. 

Prvi pisac podunavskih Bunjevaca je Mihajlo Radnić. O njegovom 
životu se malo zna. On već spada među one Bunjevce koji su se rodili u 

novoj domovini. Jedno vrijeme je bio provincijal Kapistranske reodržave, a 
kasnije bogoslov i savjetnik kralja Leopolda I. Umro je u Budimu 2. veljače 
1703. godine. 


Radnić je za vrijeme boravka u Rimu, 1683. godine, izdao dvije knjige 
na slovinsko-bosanskom jeziku". Ta njegova djela se uzimaju za prve 
bunjevačke štampane knjige. To su Radnićeva razmišljanja na temelju 
Svetog pisma. 

Naslov prve knjige je: Pogargegne izpraznosti od Sviyeta. Rim, 
(Pogrđenje ispraznosti od Svijeta). 

Druga Radnićeva knjiga nosi naslov:" Razmiseglagna pribogomiona od 
glivbavi Boxye, Rim, 1683. ("Razmišljanja pribogomiona od ljubavi Bojže"). 

Lovro Bračuljević je bio isto fratar franjevačkog reda u Budimu u prvoj 
polovici 18. stoljeća. Godine 1730. u Budimu je štampao svoje djelo: Uzao 
scerafinske (nascki) goruchie gliubavi...("Uzao serafinske (naški) goruće 
ljubavi"). 

U predgovoru tog djela Bračuljević predlaže svojoj "bratji" fonetski 
pravopis piši kako govoriš" i to čitavo stoljeće prije Vuka Karadžića. 
Zalagao se za latinicu protiv tada uobičajene bosančice kojom su se u Bačkoj 
služili bosanski franjevci. 


Godine 1747. također na "ilirskom jeziku", izdao je u Budimu još dva 
manja rada vjerskog sadržaja. 


Antun Bačić je jedno vrijeme bio gvardijan budimskog samostana, a 
1754. godine bude imenovan provincijalom. Umro je 1759. u Našicama u 
Slavoniji. Osim svojih prijevoda sa talijanskog, španskog i latinskog jezika, 
on je i sam napisao dvije knjige: 1.Istina katoličanska..., Budim, 17322. 
Xivot majke božje...,Pečuh, 1773. (Život majke Božje) 

Petar Lipovčević, fratar kapistranske provincije i lektor filozofije. Umro 
je u Baji 26. ožujka 1785. godine. Na bunjevačkom jeziku je štampao dva 
djela. 1. Zafalno govorenje...,Budim , 1779.. ; 2. Pjesmarica "bunjevačkih 
narodnih pisama". 


Mirko Pavić rodio se 7. siječnja 1716. godine u Budimu. Gimnaziju je 
završio u rodnom mjestu, kada je stupio u franjevački red provincije Ivana 
Kapistranina, gdje je studirao filozofiju i teologiju. Zaredivši se, otišao je u 
Bač za propovjednika. U Baji je dvije godine predavao filozofiju, a u Budimu 
je preko devet godina bio profesor teologije. Umro je 15. travnja 1780. 
godine u Budimu. 


—-——-—————————————— e, 
Subotica, 1994. 63 


Napisao je više knjiga na latinskom jeziku, a poznate su mu dvije knjige 
pisane na "iliričkom": 1.Rucsna knjixica, ( Ručna knjižica"), Pešta, 1769. ; 
2.Epistole i evangelja, ("Epistole i evanđelja"), Budim, 1808. 

Mirko Pavić je najplodniji pisac starije bunjevačke književnosti. Njega 
spominje i Mihovil Kombol u svom poznatom djelu Povijest hrvatske 
književnosti. (Zagreb) 

Ivan Ambrozović rođen je u Somboru. U Pešti je studirao pravo, kada je 
1808. godine izdao svoj rad pod naslovom: Proricsja i narecsenja... (Proričja i 
narečenja). 

Sve su te knjige vrlo daleko stajale od bunjevačkog naroda, koji je s 
jedne strane udaljen od Hrvatske, a s druge strane, izoliran od Srba zbog 
vjerske razlike, sve više i opasnije bio prepušten nacionalnoj propasti. 
Bunjevački i šokački narod u Ugarskoj "...nije mogao da radi svoje koristi i 
kulture upozna dubrovačku književnost, koju je proslavio Gundulić sa 
svojim "Osmanom", nije mogao uživati u srpskoj književnosti, u dragocjenim 
djelima Vuka Karadžića, Đure Daničića, Branka Radičevića i Zmaj Jovana 
Jovanovića, nije mogao da se divi "Ilirskom pokretu“ 1 istrajnoj borbi 
Ljudevita Gaja, grofa Janka Draškovića, da uživa u pjesmama Petra 
Preradovića i Ivana Mažuranića" 


Poslije nagodbe, godine 1867. izglasani su mnogi zakoni po kojima 
inteligencija nacionalnih manjina sve borbenije istupa za svoja nacionalna 
prava, kada se i kod Bunjevaca u taj presudni čas 'kad je najveća žestina, 
žestina naprednih narodah, koji se vrhu naše glave uzdigli pa nam peku 
time" = pojavio Ivan Antunović, koji je prvi "zapalio luč narodnog 
prosvećivanja i razvio barjak napretka i blagostanja", koji je prvi pružio 
organizirani otpor protiv nasilne mađarizacije i otpočeo sistematski rad za 
nacionalnu obranu svoje narodnosti. 


Ivan Antunović se rodio 19. lipnja 1815. godine u Kunbaji, u Mađarskoj. 
Potječe iz ugledne obitelji čiji su članovi zauzimali najodličnije položaje u 
Bačkoj županiji. Otac mu je rano umro, te je u odgoju djece majci udovici 
pomagao rođak Albert Antunović, kasniji podžupan županije Bačke. On je 1 
školovao Ivana Antunovića. 


Osnovnu školu je završio u Bačkom Aljmašu, a gimnaziju u Subotici. 
Poslije gimnazije studira bogoslovske nauke u Kalači. Za svećenika je 
zaređen 1838. godine, pa je otada na tom polju svojim savjesnim radom 
stepen po stepen napredovao postavši župnikom u Aljmašu, pa kalačkim 
kanonikom, dok je 1876. godine postao naslovnim biskupom "bosonskim". 


Antunović je svoje sile posvećivao napretku i procvatu Bačke županije, 
pa tako i bunjevačkog i šokačkog življa. Kao predsjednik odbora za župničke 

ispite on je nastojao da se u prvom redu primaju mladi koji govore tri jezika: 
mađarski, njemački 1 bunjevački. O svome trošku je školovao preko 200 
siromašnih đaka, među kojima su od poznatijih Bunjevaca bili Ivan Evetović, 
Ante Miroljub Evetović, Mijo Mandić i dr. 

Na književnom polju je počeo djelovati 1870. u 55. godini svoga života, 
kada je u Kalači pokrenuo Bunjevačke i šokačke novine i kao prilog 
Bunjevačku i šokačku vilu. "Želja...da postane čuvarom narodne svijesti, 
braniteljem narodnih prava...utisla mu je već kao starcu u ruke pero koje 
nikad nije otupilo u velikoj i teškoj borbi i obrani narodnih svetinja". 

Tako je 1870. godina od velikog značaja u povijesti bačkih Bunjevaca i 
Šokaca. Te godine je Ivan Antunović sa svojim novinama stao na branik 
svoga potlačenog naroda koji je zavrijedio bolju sudbinu. ("Bunjevačke i 
šokake novine", Kalača, 19. III 1870.). Mnogo je bio napadan od strane vlasti, 
ali je Antunović do kraja ostao neustrašiv u obrani svoga mišljenja i istine. 


Književna djela mogu mu se podijeliti u četiri skupine: 
1. Djela čisto: bogoslovskog i nabožnog značaja: 
a) Bog s čoviekom na zemlji, Vac, 1879. 
b) Čovik s Bogom u svojih molba i prošnji, Kalača, 1884. (molitvenik), 

2. Djela poučnog, vjerskog i rodoljubivog sadržaja: 

a) Poučne iskrice koristnoj pučkoj zabavi putem po Italiji godine 
1869-te..., Temišvar, 1872. (putopis) 

c) Odmetnik, Zagreb, 1875. (pripovijetka) 

d) Naputak za one koji osićaju napast postati Nazarenom, Kalača, 
1882. 

€) Posliednji Gizdarev (rukopis), (pripovijetka) 

1) Bariša Kitković (rukopis), (pripovijetka) 

g) Radovi na latinskom i mađarskom jeziku 

3. Povijesno djelo: Razprava o podunavskih i potisanskih Bunjevcih i 
Šokcih u pogledu narodnom, vjerskom, umnom, građanskom i 
gospodarskom, Beč, 1882. 

4. Djela zabavnog sadržaja: crtice, pripovijesti i neki dopisi. 

Posebno mjesto u Antunovićevoj književnoj djelatnosti zauzima 
njegova Razprava. To je historijsko djelo u kome Antunović prikazuje 
prošlost Bunjevaca i Šokaca. I u ovom djelu se vidi da je Antunović bio veliki 
pobornik za slogu i prjateljstvo među narodima. On u ono vrijeme kada su se 
Srbi i Hrvati zbog vjerskih razlika razilazili, piše slijedeće: "Budite...srdačno 
pozdravljeni, braćo Srbi! Ta ma sviet što govorio i pisao, nikada neće 

podrmati moje najčvršće uvjerenje da smo jednim otcem od jedne te iste 
matere rođeni, krv od krvi, kost od kosti". 


Antunović je vrlo savjesno i marljivo sakupljao materijal za ovu knjigu 
po raznim mađarskim i inozemnim knjižnicama i arhivima, te je ovo prva 
pisana historija Bunjevaca i Šokaca. 


Od velike književno-historijske vrijednosti su njegove dvije novele, koje 
je objavio u Bunjevačkoj i šokačkoj vili: Svilenka (1874, br. 7-16.), Nesretna 
Marija (1876, br. 15-17.). 


S ovim dvjema novelama Antunović je kao prvi pripovjedač kod 
podunavskih Bunjevaca otvorio put bunjevačkoj noveli, koju će kasnije 
nastaviti Ivan Petreš. 

U pogledu bunjevačkog jezika i pravopisa najvažnije mjesto zauzima 
knjiga isto vjerskog sadržaja, koja nosi naslov Bog s čoviekom na zemlji 
(Vac, 1879.). 

Antunović već 1870. godine u "Pozivu na pretplatu novina" između 
ostalog kaže: “...Ovi pravopis, premda ga ne odobravam, umoran sam izperva 
uporabiti da puku komu pišem, razumljen budem; ništa nemanje, lagano 
ćemo se uvik po listvam slovnice penjati da skalin sadašnje pravopisne 
izvertitosti dostignemo". Od toga vremena je prošlo tek 9 godina, kada je 
Antunović već osjećao da je "skalin sadašnje pravopisne izvertitosti" 
dostigao, i već pomenutu knjigu "Bog s čovijekom na zemlji" napisao je 
novim pravopisom. 

Prije Antunovića bunjevački pravopis je bio neka vrsta smjese sa 
mađarskim i njemačkim pravopisom. Antunović je vidio ovu veliku pogrešku, 
pa je po primjeru Vuka Karadžića uveo u bunjevačku knjigu fonetički 
pravopis i ijekavski govor štokavskog narečja. U predgovoru ove knjige koji 
nosi naslov: "Mojim milim odrastlim Bunjevcem i Šokcem do znanja" on 
kaže: Jedino u čem molim za oproštaj. U pravopisu nisam mogao izbjeći da 
ne budem okaran je ako bi nariečjem bunjevačkim pisao, koje u cielosti 
neodobravam: Onda bi s tiem stavio na put više no jednu prigaču onom 
ujedinjenju književnom o kojem trieba svakom Slavjanu nastojat ako je 
prijatelj svom rodu, i neće da bude navieke robljem tudjina, i ne ostane 
podnožjem, po kom se drugi narodi penju u svietlost obražena svieta dok on 
čami, u gustih tmina razuma, i surovosti neoplemenjenih čuvstva". 

Kao pristalica i pobornik jedinstva svih južnoslavenskih naroda, 
Antunović predlaže da latinica bude njihovo zajedničko pismo. Na jednom 
mjestu piše: "...kako bi lipo i korisno bilo da se i Srbi, bratja naša po rodu i 
jeziku, istimi pismeni slaže, dočijem nas sada ćirilica bez ikakva opravdana 

uzorka većma razdvaja na duševnom polju, no Dunav na travnom na desnu i 
livu obalu..." 


Godine 1892. već je i uredništvo Nevena primilo hrvatsku tonologiju, "al 
tako da je na volju pustilo suradnicima sliditi ma koji pravopis". Ovdje 
želimo napomenuti da ni sam Antunović nije uvijek bio dosljedan u SVOJiIm 
pravopisnim nastojanjima. 

Antunović je u svim svojim djelima, bez razlike na njihov sadržaj, pa i u 
onima čisto vjerskog sadržaja, uvijek bio u prvom redu prosvjetitelj svoga 
naroda, njegov učitelj i borac protiv zaostalosti, za bolju i ljepšu budućnost. 
U svojim djelima mnogo puta je naglašavao da bunjevački i šokaki narod ne 
smije ostati u prosvjeti i napretku sa zaostalim narodima, zato on poziva 1 
agitira roditelje da šalju svoju djecu u školu. 


1 


Osjećajući 'grihe" što su se on i njegovi suradnici malo prekasno "u 12 
satu na rad pokrenuli“, i u želji da to prije i to uspjenije postigne svoj cilj, 
Antunović je besplatno dijelio među Bunjevcima i šokcima svoje knjige, 
školovao je mnogo sinova siromašnih bačvanskih obitelji, izdano je pomagao 
bunjevačku štampu (podmirivao je troškove sve do svoje smrti oko izdanja 
Nevena) i na taj način u mnogome pridonio društvenom i kulturnom razvoju 
svoga naroda. 


Zbog svoje rodoljubive i prosvjetne djelatnosti bio je mnogo napadan 
od strane vlade, to je u mnogome pogoršalo njegovo ionako slabo zdravlje. 
Umro je 13. siječnja 1888. godine, a sahranjen je u Kalači, (u Mađarskoj). 

Rad na prosvjećivanju i kulturnom uzdignuću Bunjevaca poslije smrti 
Ivana Antunovića nastavili su njegovi učenici, ali ni jedan nije nastavio 
njegovu književnu djelatnost. Dok bi o bunjevačkoj poeziji toga vremena 
mogli dosta govoriti, jer je ona tada već imala pjesnika Antu Evetovića 
Miroljuba, dotle bunjevačku prozu je uvijek predstavljaju molitvenici ili u 
najboljem slučaju samo zabavno-poučni = članci iz pera najaktivnijih 
prosvjetnih radnika. 

Na književnom polju najplodniji Antunovićev učenik bio je Ivan 
Evetović, "povjesničar bunjevštine i Bačke", !* narodni poslanik za ugarski 
sabor, a za vrijeme stare Jugoslavije vođa Bunjevačke i šokačke stranke i 
narodni zastupnik u jugoslavenskom parlamentu, odnosno skupštini u 
Beogradu poslije izbora 1920. i 1923. god. 

Rodio se u Bačkom Aljmašu 1860. godine. Školovao se u Kalači. On je 
brat bunjevačkog pjesnika Miroljuba Evetovića. Umro je u Baču 1923. 
godine. 

Kao član historijskog društva županije Bach-Bodrogh, svoja najbolja i 
najvrednija djela napisao je i objavio na mađarskom jeziku. Važniji radovi su 
mu slijedeći: Rćszletek B4cs multjab6l XVII. ćs XVIII. szizadbći; B&cs 
varmegye multja a bunjevacok €s sokacok totrtćnetćbćl; Kćpek Baja v4ros 
multjabdi. 

Kao vrlo obrazovana ličnost, govorio je više jezika, te je prevodio 
pjesme francuskih, njemačkih, talijanskih i španjolskih pjesnika. Od 
Francuza je prevodio Chateaubrianda, Fallkonneta, od Nijemaca Webera, 
Schillera, od Talijana Petrarcu i Dantea, od Engleza Thomasa Moora i 
Wordswortha. 


Pored prevodilačkog rada i sam je pisao pjesme na bunjevačkom jeziku, 
koje je pod pseudonimom Janko Kostelinac objavljivao u bunjevačkom 
Nevenu 1 Danici. 


Dakle, Antunovićevi učenici su samo na političkom i na 
kulturno-prosvjetnom polju bili i njegovi pravi nasljednici, dok su na 
književnom polju bili mnogo manje od toga. 

Pravi Antunovićev nasljenik koji je i na društvenom i na 
kulturno-prosvjetnom, a i na književnom polju nastavio put kojije zapoet 19. 
ožujka 1870. godine, bio je Ivan Petreš. 


ŽivotIvana Petreša 


Ivan Petreš se rodio 21. listopada 1876. godine u Kaćmaru. Sin je 
siromašnih roditelja, poljoprivrednih radnika. Osnovnu školu je pohađao u 
rodnom mjestu Kaćmaru od 1884/1888. godine. Već se u ranom djetinjstvu 
pokazao kao veliki ljubimac knjige, te su ga roditelji, iako su bili vrlo 
siromašni, upisali u gimnaziju. 

Četiri razreda niže gimnazije je položio u Baji od 1888/1892. godine. 
Već mu je ovdje, kao mladom dječaku, školovanje bilo vrlo teško. Pored 
knjige on se uvijek morao brinuti da bi na neki način došao do nešto novca 
kojim je nabavljao potreban školski pribor. Tih godina, provedenih u Baji 
Ivan Petreš se ovako sjeća: "Stipan Gal je bio taj delija, a upoznao sam se s 
njim onda, kada su me u prvu đačku škulu u Baju odneli. Kod njega sam 
ostao na kosti i kvartilju. Ne zato da bi ovako najzgodnije misto bilo za 
jednog đaka, već zato, jer je Gal najmanju plaću zaktivao. Sedam forinti na 
misec i na godinu dana dva džaka krumpira . To je zaista jeftino bilo. Istina 
da sam pored toga i dite dadiljo, u lužnice vode navlačio i u pekarnicu kruh 
nosio, al to bi i kod kuće morao raditi, zato mi nije bilo na teret". 

No, pored svega toga, on je nižu gimnaziju završio tako da je od 27 
učenika u njihovom razredu jedino Petreš postigao odličan uspjeh.17 Inače, 
sva četiri razreda je završio sa odličnim uspjehom te je svake godine za 
istaknuto učenje dobijao i novčane nagrade. Tako je, na primjer, u II 
razredu, 1889/90. školske godine dobio tri novčane nagrade, to je ukupno 
iznosilo 34 Ft 51 kr. 15 

Na višu gimnaziju u Kalaču primljen je 1892. godine. Već u prvoj godini, 
dakle u petom razredu gimnazije, Petreš je nagrađen za inzvanredan uspjeh 
iz mađarskog, latinskog i grčkog jezika, zatim iz zemljopisa i računa, te je 
istu, 1892/93. školsku godinu završio s odličnim uspjehom. Poslije toga je do 
završetka gimnazije dobio stalnu stipendiju od 20 Ft mjesečno, budući da je 
uvijek postizao odličan uspjeh i u učenju i u vladanju. 


Pored obaveznih školskih predmeta i obaveza, Ivan Petreš je i na 
drugim poljima školskoga života bio vrlo aktivan. Kao učenik VIII razreda 
gimnazije izabran je za predsjednika Prirodoslovno-filozofskog kružoka 
( Termćszettudomanyi Bčleselo Kor), čiji su članovi 1895. godine u Kalači 
izdali studiju pod naslovom'Foldink miltja ćs jelene", a za koju je 
predgovor i pogovor napisao sam Ivan Petreš. 


Poslije završetka VIII razreda gimnazije, 15-16-17. lipnja 1896. godine 
položio je maturu s odličnim rezultatom. Te godine je osim Petreša u istoj 
školi maturiralo još 28 učenika, dakle svega 29, od kojih su 11 izabrali 
svećenički poziv. 

Ako dalje pratimo životni put Ivana Petreša, mi ćemo ga još iste, 1896. 
godine, naći u imeniku studenata Bogoslovskog fakulteta na sveučilištu 
Pazmany Pčter' u Budimpešti. (A Budapesti Kiraly Magyar 
Tudomany-Egyetem Hittudomany Kara). Uzmemo li u obzir da se od onih 
11 kalačkih đaka, koji su poslije velike mature odabrali svećenički poziv, 
samo se Ivan Petreš nalazi na budimpeštanskom fakultetu, moramo 
prihvatiti tvrdnju da su ga iz Kalače poslali u Budimpeštu jedino zbog 
izvanredno dobrih rezultata u učenju. A na čitavom fakultetu tada je bio još 
samo jedan mladić iz Kalače, po imenu Janos Szendelbach , koji se nalazio 
na trećem godištu. 


Svoje studije u Budimpešti Ivan Petreš je svršavao odlično i tako lijepo 
napredovao da su ga školski poglavari u četvrtom godištu imenovali glavnim 
'duktorom'" zavoda, što znači da je od strane studenata on postao prvim 
nadzirateljem. Jedan od njegovih drugova, dobročinitelja bio je Ivan 
Evetović iz Bačkog Aljmaša, koji je - kako smo već spomenuli - 1912. godine 
bio izabran za narodnog poslanika za ugarski sabor. 

Na fakultetu je tada bio više studenata iz Zagreba, !? od kojih je najbolji 
Petrešev drug bio Karlo Delić, s kojim su bili i na istom godištu. Petreš je 
Deliću pomagao u mađarskom jeziku, što je vjerojatno omogućilo da je od 
svih zagrebačkih studenata za vrijeme Petreševog sturdiranja, jedino Delić 
završio fakultet, dok su ostali postepeno otpali. Preko Delića je Petreš 
upoznao hrvatsku i srpsku književnost, čiji se utjecaj kasnije osjeća u 
njegovom književnom radu, naročito u pjesmama. 

Fakultet je završio 1900. godine, te je 1. srpnja iste godine zaređen za 
svećenika. Svećenički poziv je vršio u Kaćmaru, Bačkom Aljmašu, slovačkom 
selu Miske, Horgošu, Subotici, Gornjem Sentivanu, a od 1912. godine pa sve 
do smrti u Čavolju, kao župnik tamo je ostao do svoje smrti. 


U davolju je Ivan Petreš neumorno radio na kulturnom uzdignuću 
svoga sela. Osnovao je dječiji i omladinski pjevački zbor koji je postigao lepe 
rezultate na županijskim natjecanjima.“ Bio je odličan govornik, te je u svim 
prilikama, kada bi neki visoki gost posjetio đavolj, bio zamoljen od strane 
rukovodstva sela da ga pozdravi. Tako, na primjer, kada je 17. ožujka 1935. 
godine sekretar ministrstva poljoprivrede Ferenc Marschall pohodio selo 
Cavolj, Ivan Petreš mu je uz birane riječi predao počasnu diplomu građanina 
sela Čavolja 


Poslije I svjetskog rata i nadalje je ostao uz svoje voljene Bunjevce u 
Čavolju. On je bio zapravo jedini kulturno-prosvjetni radnik Bunjevaca koji 
je svoj život i sudbinu vezao za Bunjevce i Šokce u mađarskoj, te neumorno s 
perom u ruci vodio borbvu protiv nepravde, za nacionalnu ravnopravnost i 
za kulturno uzdignuće svoga roda. Odmah poslije rata u svim većim 
bunjevačkim selima (Gara, Bački Aljmaš, Čavolj, Gornji Sentivan, Kaćmar, 
Bikić, Baja, donji di grada, Sanrovo) osniva čitaonice, razna omladinska 
folklorna i diletanska kazališna udruženja. 


Za hrvatski živalj u Mađarskoj pokreće 1924. godine kalendar pod 
naslovom "Danica ili kalendar za u Ugarskoj živeće Bunjevce, šokce, Hrvate, 
Bošnjake i Dalmatince' koji je izlazio u Budimpešti do 1944. godine. Iste, 
1924. godine je urednik, odnosno osnivač lista "Bunjevačko-šokačke novine", 
koje su također izlazile u Budimpešti. 


Pisao je pjesme, novele, kazališne komade i razne članke. Surađivao je u 
Nevenu, Subotičkim novinama, Subotičkoj danici, te u Danici (Budimpešta). 
Svoje radove je objavljivao pod pseudonimima: Čudomil, Čongradac, Če, Či 
Ivan P. 


Umro je od šećerne bolesti poslije neuspjele operacije u a ue a 
16. lipnja 1937. godine, a posmrtni ostaci su mu preneseni u avolj 1 
pokopani na tamošnjem groblju. 

Smrt Ivana Petreša potresla je čitav bunjevački i šokački živalj u Bačkoj. 
Sve bačvanske bunjevačko-šokačke i mađarske novine, štoviše i neki 
zagrebački listovi, objavili su kraći ili duži članak o njemu i s priznanjem se 
izrazili o njegovom radu. Evo nekoliko odlomaka iz tih nekrologa: 

"Smrt hrvatskog narodnog borca u Mađarskoj“! 


Umro je župnik Ivan Petreš poznati kulturni radnik = među 
Hrvatima-Bunjevcima. 


Jučer je u Mađarskoj iza kratke bolesti umro Ivan Petreš, dekan-župnik 
i poznati kulturni i nacionalni radnik bunjevačkih Hrvata u Mađarskoj. 
Njegova smrt učinila je dubok dojam ne samo među Bunjevcima u 
Mađarskoj, nego i u Jugoslaviji, jer je pokojnik svojim radom dobro poznat u 
svim bunjevačkim i šokačkim mjestima u Bačkoj... Bio je jedan od 
najučenijih bunjevačkih svećenika i odličan govornik, pa ga je narod veoma 
ljubio i poštovao. Hrvati u Mađarskoj gube u njemu ne samo nacionalnog 
borca, već i člana odbora za zaštitu hrvatskih manjina u Mađarskoj." 


Tih dana je i zagrebačka Hrvatska straža pisala sljedeće: "Smrću Ivana 
Petreša hrvatski narod je izgubio jednog svog ustrajnog borca za narodna 
prava, jednog muža koji je zaboravljen i zapostavljen svoj život vezao za 
tužnu sudbinu potlačenog naroda. Hrvati širom bačke ravnice duboko su 
potreseni nad svježim grobom svog...prosvjetitelja i tješitelja. Najteži udarac 
zadan Hrvatima-Bunjevcima i Šokcima u Mađarskoj. Oni su s Ivanom 
Petrešom izgubili svoj posljednji oslon i svoju takoreći jedinu nadu. Bolni, 
satrveni i klonuli kraj grobova svećenika i velikana biskupa Ivana 
Antunovića i pjesnika Ivana Petreša čekaju svoju smrt." 


Toliko ukratko o životu Ivana Petreša, a još bi se moglo govoriti o 
njegovom školovanju ovdje u Baji, zatim u Kaloči i Budimpešti, jer je zaista 
bio izvrstan đak i sve se može samo pohvalno govoriti o njemu. 


Radnaknjiževnomikulturnom polju 


Kada govorimo o književnoj djelatnosti Ivana Petreša, prije svega 
trebamo imati u vidu teške društveno-političke prilike pod kojima su tada 
živjele -— narodnosti, pa tako i = bunjevačko-šokački živalj. 
Nacionalno-šovinistička politika mađarske vlade nastojala je tok 
mađarizacije ubrzati svim mogućim sredstvima. Uzalud su Bunjevci uvijek 
naglašavali vjernost prema svojoj domovini, i na svaki način dokazivali svoje 
domoljublje. S tim ciljem je 1895. godine Ambrozije (Boza) Šarčević i izdao 
'Ričnik magjarsko-bunjevački", jer je "neugasiva njegova želja otvoriti oči 
suplemenima svojima, da svojim sopstvenim očima mogli budu gledati onu 

lipotu štono se nalazi u bunjevačkoj 1 magjarskoj knjizi". Uzalud su 
Bunjevci na svakom koraku podvlačili da "prvo naše načelo je da svaki 
podanik Ugarske poštiva zakone te svagda nastoji podupirati interese mile 
nam domovine". I Bunjevci s pravom pitaju: "Zašto nas gone! Mi smo se 
borili za slobodu i napridak ove zemlje, koju našom, domovinom zovemo... A 
danas kako je nestalo krvavi bitaka...sve je naopako. Sad kada mi kao virni 
sinovi ove zemlje hoćemo da i naš bunjevačko-šokački rod na prosvitnom 
polju uzdignemo na uglednije misto, na koje misto je baš upravo pozvan, kao 
potomak slavni pradidova. To nama nije slobodno...Grihota je bunjevačkoj 
dici bunjevačku abecedu dati u ruku".“* 


I u ovako teškim prilikama kada su već mnogi Bunjevci zatajili svoje 
bunujevačko porijeklo, kada je svim nacionaliostima, pa tako i bunjevačkom 
Zivlju prijetila opasnost od potpune asimilacije, trebalo je udariti u jednu 


takvu žicu, Čiji će zvuci buditi narodnosnu svijest tako da ti "probuđeni" 
Bunjevci ostanu vjerni i odani sionovi svoje domovine. 


Takvom žicom je zagudio Ivan Petreš, kada mu je još kao đaku više 
gimnazije u Kalači 1895. godine u Nevenu pojavila prva pjesma pod 
naslovom Jesen. “Već je u ovoj pjesmi Petreš kao devetnaestogodišnji 
mladić pokazao svoju veliku ljubav prema narodu i zabrinutosti zbog njegove 
sudbine. U prvim kiticama pokazuje jesenju prirodu koju će uskoro pokriti 
bijeli snijeg, ali poslije toga mlado proljeće će sve iznova oživiti, probuditi. 
Tada on zabrinuto pita: 


A ti rode slatki sanak 

Otkad snivaš? Davno već! 
Hoće U tebi svanit danak 
Dok snig vodom stane teć?... 


('Jesen") 


Sva prošlost pjesnikova roda je herojska, ovjenčana bezbrojnim žrtvama 
slavnih predaka, koji su još u Bosni prolijevali svoju dragocjenu krv u borbi 
protiv Turčina. Njegovo rodoljublje je buntovno, nadahnuto stvarnim 
težnjama masa. Pjesme mu predstavljaju izraz jednog stvarnog i nacionalnog 
stanja i jedne realne rodoljubive zanesenosti. U prvom djelu pjesme Kadgod 
i sad ratničkim podvizima je potvrđivao iskrenost svojih osjećanja. Slaveni 
su u borbi protiv Turaka samo zato pobijedili jer su bili složni. A sad? Nema 
sloge. Zato pjesnik uzvikuje: 


Ne budalmo, već na no 
Sad kad goni triba sloge. 

Zvonkim i gromkim glasom i riječima, u razbuktaloj snazi osjećanja i 
izraza pita na početku pjesme Na izmaku godine 1895. 


Jaoh tužni, u verigah krutih 
Cameći mi rode! 

Zar ne žudiš u okovih ljutih 
Za časom slobode?" 


A u nastavku pjesme bodri svoj narod: 


"Kad ti lanci oko ruku zveče 
Nek te bude: Svisti se Bunjevče!" 


"Ta kada ti tamburice ječe 
Nek ti šapću: Ponosno Bunjevče!" 


Ivan Petreš je zaneseno vjerovao u snagu svoga naroda. Znao je da je ta 
pasivnost samo privremena, a da narodnosna svijest još nije potpuno 
ugašena. Ona još u mnogima živi, gori, tinja, kao žeravica, kojoj samo jedan 
lak vjetrić treba, pa da bukne u neugasivi plamen. 


A vi kruta sredstva zlobne sriće 
Koji lance daste, 

Ma nas gavran zlosutno obliće 
Radost ne imajte! 

Jer dok sitn tamburice ječe 
Bunjevcima ništ nahudit neće! 


Ivan Petreš kao sin bunjevačke grane, koja iz velikog slavenskog 
korijena izrasla, raduje se jedinstvu jugoslavenskih naroda, koje se nakon 
dugog i željnog čekanja 1918. godine i ostvarilo. 

Grle se već Srbin, Hrvat, Sloven 


Tni ogranka kojih jedan koren 
Na kom stablu Bunjevci i Sokci 
Nade puni cvataju poljupci. 
("Pri slomu sužanjstva") 

Snažna je i pjesma Na čamcu. To je alegorija teške sudbine 
bunjevačkog naroda i pjesnikove nade u bolju budućnost: 
Okolo ga vihor goni 
Svak čas pljusne u njeg mal" 
On pun nade ipak vesla 
Postopice val po val. 


Stani vihor, zalud hučiš 
Neuspišan sist ćeš zar, 
Jel u čamcu nade punog, 
Mojeg roda, vesla žar. 


Za vrijeme prvog svjetskog rata mnogi su Bunjevci učestvovali u 
borbama na raznim frontovima. Subotička Danica je u ratnim godinama, u 
rubrici "Naši pokojnici" uvijek objavljivala spisak poginulih Bunjevaca i 
Šokaca. Tragovi ratnog klanja i besmislenog prolivanja nedužne ljudske krvi 
odrazili su se i u lirici Ivana Petreša. To se najbolje ispoljava u pjesmi pod 
naslovom Zašto: 


Vrh biser izvora ina burnom moru, 
Po plodnoj dolini i uz kamen goru 
Vrh divnih palača, vrh trošnih koliba 
Od uzdasa gonjen gust oblak se giba. 
Silnih prolivenih gorkih suza para 
Ogorčenih grudi razuzdana para 
Cine ovaj oblak...U njem grmi, siva... 
Za sivanjem čudno pitanje žamori: 
Zašto?...zašto?...ječi i doli i gori? 


Njegovo ogorčenje zbog besmislenog ubijanja rađalo je u uznemirenoj 
mu duši bolna i protestna pitanja: 


Zašto da se kolju nepoznati ljudi? 

Nije čovik stvoren da rušit 1 pali 

I da jedan drugog smrtnim hicom svali... 
Zašto usiv pale? hranu bidnog svita? 
Zašto pale sela i ruše varoši, 

Stan kukavnih ljudi, mar vjekova prošlih. 
Zašto se ne možmo krušca nasititi 
Jadnom mukom kog smo zaradili? 

Rat nije samo pokopao tisuće ljudskih tijela. Za njima su ostale u srcima 
majki, supruga, djece i ljuba gorke rane i osjećanja koja su pokolebala i vjeru 
i mogućnost da se čovjek može ponovo vratiti miru i životu. 


Zašto sam dojila, mukom othranila? 
Kuka bidna mati..., zašto sam rodila? 
Zašto J' mor'o umrit u cvatu života, 

U starosti tko mi triba bit' potpora? 
Zašto sam u hramu božjem prid oltarom 
Pita tužna ljuba...vinčala se s parom? 
Zašto j' u tudinstvu ostavio kosti 

I povećao s otim teške mi žalosti. 

Jer niti grob mu kitit, nit križ mu celivat 
Nij' mi dozvoljeno grob suzom polivat?... 
Zašto nam je otac mor'o poginuti!... 
Pitaju siročad svagdan i sto puti. 

Ta dobar je bio, kako nas volio? 
Krušcom nas ranio, ruhom zaodio? 

U cilom selu nije imo dušmana... 

Zašto ga ubiše nit' kriva nit? dužna? 


Pored ovih rodoljubivih pjesama, u kojima je Petreš i dušom i srcem na 
strani naroda, u kojima se bori za ljepšu sutrašnjicu, on je ispjevao i nekoliko 
ljubavnih pjesama. 


Petreš je bio veseljak, pa je uvijek tražio zgodu da okupi goste oko 
svoga stola. Volio je društvene zabave, gdje se veselilo i pjevalo. Svećenički 
poziv mu je, međutim, u mnogome sprečavao izražaj njegove vesele prirode. 
Volio je život u potpunom smislu riječi, ali zbog svećeničkog poziva nikada 
nije mogao u izobilju uživati. U duhu te vječite suprotnosti u srcu, napisao je 
niz pjesama koje je u Subotici 1912. godine izdao pod naslovom Moje jadi. 
Sve pjesme ove zbirke ispjevane su u tuzi za neizživljenim životnim 
strastima. I kad ga zbog toga obuzme tuga, on u zvucima tamburice i veselju 
traži utjehu. U potpunom ogorčenju, prosto opijen ljubavi prema životu, 
pjesnik sav obuzet voljenim zvucima tamburice želi da mu sviraju "tužne 
pismice“ sve dotle dok "zadnja struna pukne", jer samo "Grob će sakrit moje 
tuge!" 

Najljepša i najpoznatija ljubavna pjesma Ivana Petreša je Prid prozorom 
procvatala ruža... koju je Josip Milinko uglazbio, te se još i danas ona može 
čuti u emisijama radio-stanica. U njoj je pjesnik izrazio svoja ljubavna 
osjećanja i tugu što ih on nikada neće moći dostići i doživjeti. Pjesnikova 
ruža je puna trnja zbog čega je on ne može ubrati i na srcu nositi, jer kao što 

i sam veli: "čarna ružo vik će me boliti, neuzbrana što ćeš uveniti". Ona, sada 
mlada 1 lijepa, samo onda može biti njegova, svećenikova, kad ostari, uvene: 


Kad uveneš, onda 'š moja biti 
Uvenutu ja ću te skupiti. 

U nidarcu, na srdašcu 

Nosit ću te divnom slašću! 

A kad umrem, ti ćeš me katiti, 
Onda 'š ružo, navik moja biti 


Nagoni mladalačkih impulsa kod njega su ostali neizživljeni. Otuda i 
težak osjećaj zbog prolaznosti života sa dolaskom smrti. 


one Palo J' lišće, 

A mene jad jada stišće. 
Osta samo jedan ora" 

I kostena na njem kora. 


("Prolaznost") 


Ivan Petreš je napisao mali broj pjesama, ali je s njima postigao svoj cilj. 
Još kao đak, 1895. godine, svojom prvom pjesmom Jesen, kao da je zatrubio 
svom narodu kao da na njega uvijeg može računati. Od tog je vremena Ivan 
Petreš stao na čelo svog puka. Gromkim glasom je budio njegove uspavane 
osječaje. Od tog vremena Petreš je preko rodoljubivih pjesama gromkim 
glasom budio uspavane osjećaje svoga naroda, a uz zvuke tamburica, u 
narodnom duhu ispjevao je svoje ljubavne pjesme tako da je ubrzo stekao 
veliku popularnost, te se s pravom može reći: "Vječna je šteta što je tako 
rano prestao pjevati, jer je imao sve preduvjete da postane drugi Miroljub 
(Ante Evetović)". 


Mnogo veći i značajniji dio Petreševog književnog rada zauzimaju 
prozna djela. To su pripovijetke, crtice, kazališni komadi i razni članci koje 
je objavljivao u  Subotičkim novinama, Subotičkoj Danici, u 
budimpeštanskom kalendaru Danica, i u Danici Katoličkog pučkog saveza. 
Kao pjesme tako su i prozna djela pisana u rodoljubnom duhu. Podučavati 
svoj narod, buditi u njemu narodnu svijest. To su bila glavna načela Ivana 
Petreša. Međutim, treba reći da u ovim proznim djelima nije sve izraženo 
tako otvoreno, gromko i 1 borbeno kao u pjesmama. On je u svojim proznim 
djelima mnogo oprezniji, ali mnogo efikasniji. Teme za ova djela j je uzimao iz 
narodnog života. Budući da je preko svojih pjesama već razvio barjak borca 
za ljepšu budućnost svoga naroda, on je u proznim djelima do kraja nastojao 

da se taj barjak i nadalje vije. Zbog toga je i ostavio tako rano pisanje 
stihova, jer je smatrao da će se proznim djelima još bolje približiti narodu. 


Kao i pjesme, tako su i prozna djela pisana u rodoljubivom i 
domoljubivom duhu. Poučavati narod, buditi u njemu narodnosnu svijest i 
odgajati ga u ljubavi prema svojoj domovini - to su bila glavna načela Ivana 
Petreša. To je on već i prije dokazao svojim pjesmama, a taj svoj program je 
još jasnije potvrdio 10. listopada 1909. godine, kada je postao odgovorni 
urednik Subotičkih novina, u kojima je objavio velik broj svojih 
pripovjedaka. Tu on između ostalog kaže: "...još koji misec, te ćemo završiti 
II godinu otkako naše novine izlaze. Kako broj pritplatnika dan za danom 
raste, bez oholosti smijemo izreći da smo pogodili onaj pravac koji k srcu 
naših velecijenjeni čitaoci vodi. Ta svakim redkom neprestano za 
boljitak...puka smo se borili, bez da bih ma ikad na svoju korist ili diku 
pomislili. Nismo sebe tražili ni do sada, a nećemo ni odsele!" Na dalje se 
zahvaljuje tadašnjem uredniku dr Josi Mamužiću, te nastavlja: "...tvrdu viru 
dajemo da ćemo Naše Novine i odsele u istom domoljubivom i nesebičnom 
pravcu uređivati po kojem je naš skromni list milim čitaocima tako 
neočekivano omilio". 


Naše novine" nije dugo uređivao. Pozivajući se na veliku zauzatost, 22. 
svibnja 1910. godine zahvalio se na uredništvu koje je preuzeo kasniji "vođa 
bačkih i baranjskih Hrvata" mladi Blaž Rajić. Tada su u novinama pisali: "Ne 
možemo se oprostiti sa bivšim urednikom, a da ne bi koju rič rekli. Ta njegov 
neumoran rad učiniše tjednik "Naše novine" širom = poznatim, 
milo-primljenim. Više, no jednom kandidatu Pučke stranke je on ravnao, 
pripravljao put u izbiračkom kotaru. 


A može se Bačka ili Međimurje na skoro ponositi sa kojim zastupnikom 
Pučke stranke, to zacilo pripada od te slave i Ivanu Petrešu dobranički 
dio". 

Ovako velikom uspjehu nesumnjivo u mnogome su pridonijele i njegove 
pripovijetke i crtice, od kojih je tako reći u svakom broju "Naših novina" 
objavio po jednu. 

Pripovijetke Ivana Petreša, kao što smo to već rekli, sve su nadahnute 
iskrenim i dubokim rodoljubljem i domoljubljem. Ali to u njima nije tako 
izraženo tako otvoreno i tako gromkim i borbenim riječima saliveno kao u 
pjesmama. On je u njima mnogo oprezniji, ali ipak mnogo efikasniji nego u 
pjesmama. Ne čujemo ni u jednoj od njih tako buntovan glas kao što je u 
pjesmi "Pri slomu sužanjstva" uzviknuo: "Probudi se progonjeni rode!..." ili u 
pjesmi Malodušnost, "Ne budalmo već na noge", a ipak je s pripovijetkama 
postizao mnogo više uspjeha. To je i sam Petreš znao, zato je i premjestio 

svoje pero na prozu. Bunjevački 1 šokački živalj u Bačkoj je u to vrijeme na 
kulturnom polju bio vrlo zaostao, i sam Petreš osjeća da će mnogo više moći 
utjecati na njega pripovijetkom ili crticom sa temom iz narodnog života, 
nego makar kojom pjesmom ispjevanom u visokom patosu. 


Trebalo je prvo dokazati da i oni, Bunjevci i Šokci, imaju svoje narodne 
običaje, narodne pjesme, a to je najjasnije samo prozom mogao učiniti. 
Trebalo je progovoriti njihovim , pravim narodnim jezikom, a to u stihu već i 
zbog rime ne bi se moglo u svakom slučaju. Bunjevačkom narodu, koji već 
godinama 'sladki sanak sniva", zaludu su bili ti borbeni uzvici, pozivi na 
borbu zbog nepravde; njemu je prvo trebalo prikazati samog sebe kako 
spava dok se drugi bude, i na taj način ga prosto navesti na onaj put koji je 
Petreš u pjesmama pokazao. 


Da li je mogao Petreš na neki drugi način snažnije utjecati na svoj 
narod, ako ne tako kada je u svojim pripovijetkama ocrtao čika-Lošu, Ča 
Savu i njima slične ličnosti, kakvih je u svakom bunjevačkom i šokačkom selu 
bilo? Da li je bilo efikasnijeg načina za buđenje svijesti od onoga kada je u 
pripovijeci uz zvuke tamburice prikazao bunjevački "divan" u dugim zimskim 
noćima, ili vesele momke i djevojke u bunjevačkim svatovima? 


Petreš je najvažnijim zadatkom smatrao razveseliti svoj narod na sve 
moguće načine. Zbog toga je najveći broj njegovih pripovjedaka šaljivog 
sadržaja, ili opis nekog veselog narodnog običaja gdje se pjeva i igra. 

Njegove šaljive pripovijetke su čiste, bez političke ili socijalne pozadine. 
Njihov glavni i jedini cilj je samo da razvesele bunjevačkog seljaka, kako bi i 
za trenutak zaboravio svoj težak život. U tome je Petreš uvijek uspijevao. 
Njegove pripovijetke su s uživanjem čitali, pa se zbog toga 1 broj pretplatnika 
za 'Naše novine" naglo povećavao, čak i prevazišao broj Nevenovih 
pretplatnika. "Neven za 28 godina nije mogao steći ni treći dio pritplatnika, 
koliko su "Naše Novine" za 5 godina". ; Najpoznatije su mu pripovijetke: 
"Prokleta tintaroška", "Vađenje zuba", "Svidodžba", "Materice", "Na 
majčinom grobu", Nagrađena virnost", "Badnji dan" i dr. 

Jedna od najboljih Petreševih pripovjedaka šaljivog sadržaja je Prokleta 
tintaroška.>? 

Činovnik Ico Cacić u svojoj kancelariji već po treći put piše jedno te isto 
pismo. Prvi put se baš pri kraju zabunio, drugi put je dovršio, ali se 
tintarnica izvrnula i polila pismo. Sada po treći put piše i vrlo pazi. Jedna 
muha mu ne da mira i nju želi uhvatiti. Kad ona sleti na prozor, a on 
"tintarošku" bočicu sa tintom baci na nju. Prozor se polupa i tintaroška 
padne na glavu jedne gospođe koja je na ulici baš onuda prolazila. Ico, da ga 
ne bi zbog toga oglobili i kaznili, pobjegne iz svoje kancelarije i ode u 

obližnju krčmu kao "ni kriv ni dužan". Ali ga u krčmi policajac, koji već traga 
za krivcem, prepozna. S "tintaroškom u ruci stupi pred Icu i kaže mu da ga 
slijedi. Na to će Ico: "Čuješ Đuka - baci tu tintarošku, pa bolje na uzmi piva u 
ruku . Ali policajac Đuka ne pristaje na to, te se i tintaroška i njemu osveti. 
Kada je iz jedne ruke stavio tintarošku u drugu ruku i zasukao brkove, jedan 
brk mu ostao crn, jer mu je ruka bila umazana tintom, a drugi plav. Na to 
izbije smijeh u krčmi. Policajac se razljuti i baci bočicu sa tintom, koja umaže 
sav stol i goste oko njega. A tamo je bila žena koju je tintaroška prvu 
umazala još na ulici. To bješe baš Icina žena i kada je redar upitao da li da 
kazni Icu, ona razmisli i zapita Icu: "Hoćeš li mi kupiti onu svilu, koju smo 
prikjučer u Stantićevom izlogu gledali?" A Ico će na to: "Hoću, slatka 
golubice, kupit ću pol tuceta svilenih sukanja." - Onda ne želim kaznu - reče 
žena kapetanu. 


Pripovijetku je Petreš duhovito završio: "Kažu, da otkako se ova nesrića 
desila, Ico je najmirniji zvaničnik u ciloj varoši. Kad stupi u zvaniju i opazi 
tintarošku, nazove joj dobro jutro i slatko ju upita kako je provela noć. Kad 
pak muha zazuji po sobi, odmah sklopi ruke i zavapi: ne uvedi nas u napast, 
zatim pak ustane i kudan muha želi , otvori joj vrata ili prozor, pa ju uljudno 
ponudi: izvolite izletiti. A kad izleti zaželi joj sretan put. Pitaš zašto? Hjo, 
brate, skupa je svila". 

Slične ovoj su i pripovijetke: Vašar, Čika Šaco, Čobanin i ciganin, Koji je 
glupavlji?, Na vicinalki, Baća Joso, Moji svinji, Najmudnji čovik, Putovanje, 
Stari Venjingi, Jeftino vino.“ 

Među gore navedenim izdvajaju se pripovijetke Svidodžba“! i Vađenje 
zuba. “ U njima je Petreš - za razliku od ostalih pripovjedaka, gdje mu je 
jedini cilj da vedrim narodnim humorom samo nasmijava bunjevački i 
šokački narod - i učitelj svoga puka. U pripovjeci Vađenje zuba prikazuje 
jednog bunjevačkog škrticu kojega je zabolio zub, a neće da ide lječniku da 
ga izvadi jer je to skupo, nego ode berberinu pošto je onaj jeftiniji. A taj ga 
dobro izmuči. 

Pored odličnog humora oko vađenja zuba, Petreš povlači iz toga 
događaja i pouku, koju upućuje svome narodu: "Kad nam štogod triba, uvik 
potražimo onog tko će nam sigurno znati pomoći ili nas uputiti. Kao što 
cipele kod cipelara, , odilo kod krojača, bravu kod bravara naručuješ, tako 
ako ti triba idi doktoru". 


U pripovijeci Svidodžba Petreš se bori protiv neukosti svoga naroda. On 
ismijava čika Luku, kojega je njegov maloljetni unuk samo zato mogao 
prevariti što čika Luka ne zna dobro mađarski. 

Mali Tošo donese iz škole svjedodžbu sa vrlo lošim ocjenama. Čika 
Luka uzme svjedodžbu u ruke i gleda Tošine ocjene. Tamo stoji: "...iz 
katekizma jeles. A što je jeles?" - digne glavu pa će na Tošu: "- pa što je to, 
derane, ti si iz katekizma na rovašu?" 

Gleda dalje: "Iz mađarskog "jo", iz zemljopisa "jo". "No, to volim, a to i 
razumim" prihvati čika Luka. "Jo" to je dobro. Pa kad je dobro, onda ne triba 
kvariti“. 

Gleda dalje: "Iz latinskog" "elćgs€ges". No, to ne razumim" To im Tošo 
rastumači ovako: "Odsicite rep riči, pa ćete odmah razumiti, Ostat će vam 
"elćg", kad Madžar kaže "elćg", to znači da je dosta. Al da nije baš sasvim, 


dosta to opet rep tumači, i zato ta rič 'elećgseges" znači: samo još malo da sam 
bolje duro sasvim bi zadovoljni bili sa mnom". 


"Iz računa "elćgtelen", iz geometrije "elćgtelen". Čika Luki se već usne 
razvlače, jer je opet ovdje elćg', a to dobro znači. Znači da je opet dosta. 
Samo još rep ne razumije. Ovaj "elćgtelen" čika Luka ovako tumači samom 
sebi; 'to je najbolje, taj elćgtelen". Kada mi baća Đura Preklin dođe, pa 
pijuckamo, čim malo prilijemo čašu, a on oma kaže: 'el€g tele van", a to je 
dobro kad je čaša puna. Zato svidodžba to svidoči da je Tošina glava iz 
računa i iz geometrije puna. Više već ne može ni stati u nju". 


"o" 


Ovaj veliki smijeh je Petreš završio rečenicom: "Tako je čika Lukine oči 
zaslipila svoja neukost" s kojom i opominje i podučava Bunjevce da pored 
svog materinskog jezika treba znati i mađarski. 


Petreš je bio veliki ljubitelj narodnih običaja. Stoga je on na svakom 
koraku opominjao svoj narod da čuva svoje običaje, pa makar oni ponekad 
donijeli i manje neprilike. Takav jedan slučaj je opisao u pripovijeci 
Polivanje' 

Opili su se momci koji su na Uskrs išli polivati, a među njima je najviše 
bio pijan neki Maksa. Njegova dva druga, koja su isto pijani, ali malo manje, 
vode Maksu kući. Na putu im Maksa neprimjetno ispadne iz ruku, a kad su 
došli do Maksine kuće, oni će Maksinoj mami: "Evo doneli smo Maksu. - Pa 
gdi je Maksa? - upita majka, ta to su samo rukavi i Maksin kaput". 


Ovu pripovijetku Petreš završava ovako: "Al to zato ne fali ništa! Ajdmo 
samo po starom adetu polivati!" 


Koga ne bi razveselile ove pripovijetke ako ne bunjevačkog seljaka, koji 
je često doživljavao takve ili tome slične zgode. A on, koji je u bunjevačkim 
novinama to čitao, i sve na svome jeziku, ubrzo je zavolio ime "Čongradac", 
koje se nalazilo pod svakom od tih pripovijedaka, zavolio je i u srce ga 
usadio, njega pisca, Ivana Petreša. Tako je - sudeći po broju pretplatnika 
"Naših novina  - broj čitalaca iz dana u dan rastao, a Petreševa popularnost 

među Bunjevcima i Šokcima iz dana u dan bivala sve veća i veća. I tada 
Petreš koraknu jedan korak naprijed. Pored toga što je samo zabavljao i 
nasmijavao svoj narod, on kasnije često objavljuje pripovijetke koje imaju 1 
odgojni cilj. U tim pripovijetkama se najbolje ispoljava Petreševa plemenita 
ličnost. Preko njih odgaja svoj narod u duhu najljepših čovjekovih vrlina. 
Zato u njegovom djelu najčešće žive i kreću se moralno zdravi, srčani i 
duboko čovječni ljudi. 

Petreš je od svega najviše cijenio ljubav prema roditeljima, a naročito 
prema majci. Bunjevačkim majkama je posvetio više pripovjedaka. Skoro 
svake godine on je u nekom bunjevačko-šokačkom listu, u broju dva tjedna 
prije Božića napisao je jednu pripovijetku pod naslovom Materice. Materice 
su lijepi bunjevački običaj, koji se još i danas drži u bunjevačkim selima. 
Toga dana svatko dijete slavi svoju majku. Tako se oko starijih majki tada 
okupljaju sva njena djeca i unuci i nastane pravo obiteljsko veselje. Materice 
su ujedno i praznik mira kod Bunjevaca, jer se toga dana prilikom posjete 
svojoj majci pomire i zavadena braća oko podjele imanja preminulog oca. 


Toga se dana i tvrdoglavi Blaško pomirio sa svojom majkom. Njega je 
Petreš na dan Materica odveo u krčmu, ali tada je i krčma bila prazna. 
Svatko je kod svoje majke. I kad je Blašku krčmarica podrugljivo rekla: 
Lipog li Bunjevca, ta ti valjda ni ne znaš da su danas Materice, on nije 
mogao odoljeti svojoj tvrdoglavosti, nego je sa ženom i djecom i on posjetio i 
pozdravio svoju majku." 

Uloga majke u očuvanju obiteljskog mira je velika U Petreševim 
pripovijetkama. Na majčinom grobu se i otac pomirio sa svojom jedinicom 
Maricom. Poslije smrti Maričine majke, njen otac se po drugi puta oženio. 
Maćuha je mrzila Maricu, tako da je ona morala pobjeći iz očeve kuće. Otac, 
koga je to vrlo boljelo, ništa nije učinio za Maricu, jer je bio pod utjecajem 
svoje druge žene, Maričine maćuhe. Ali kada je na Dan mrtvih u groblju 
vidio svoju Maricu kako na grobu rođene majke otvorila srce da izlije svoje 
jade, nije mogao odoljeti prevelikom bolu. 


Nane moja, slatka ljubav moja, 
Al sam tužna, alaj sam sirota. 
Tebe krije ova zemlja crna, 

A kod oca vrata zatvorena. 

Ko siroče tumaram po svitu, 
Plačem tamo gdi drugi ne vidu. 

Na ove riječi otac je - sav izvan sebe - upitao svoju kćer: "Marice, za 
ljubav tvoje pokojne majkice te pitam, obil' mogla oprostiti tvome 
nesretnome otcu?" 

Misto odgovora obisi se Marica ocu o vrat i roneće suze stope im 
nanovo srca. 

Petreš uvijek je volio i tražio pravdu. Na pravednost i poštenje 
upozoravao je svoj narod često i preko fantastičnih slika. Unosio je u svoje 
pripovijetke i praznovjerja, samo da bi očuvao svoj narod čak i od pomisli da 
učini neku nepravdu. Čovjeka, koji je za svog života, bio nepravedan, i u 
grobu mori griža savjesti. Njegov duh se svake noći pojavljuje sve dotle dok 
se ne oduži. "Od onoga doba nitko u okolici nepravde ne čini. 


Petreš je također visoko cijenio i vjernost. Vjernost prema svojim 
bližnjima, prema domovini bila je za Petreša najdragocjenija ljudska vrlina. 
Krajem 19. stoljeća zbog nerodnih godina iz Bačke su mnogi; ostavljali 
domovinu, iseljavali se u zapadne zemlje, a naročito u Ameriku. “ Ostavljali 
su kod kuće žene koje su s djecom u najvećoj bijedi 1 neimaštini, živeći na 
kori crnog kruha sačuvale vjernost. 

I Bono Migović je otišao da oproba sreću. Ostavio je kod kuće ženu 
Evu sa šestoro djece. Već je godina dana prošlo, a oni još ni pismo nisu 
dobili od njega. Došao je i Božić, a oni ništa nemaju osim crna kruha. Drugi 
Božić već "tako im žalosno izgledalo dvorište kao posli požara. Mrka bida 
letila tu oko stola, a misto vesele božićne pisme začulo se često jecanje 
Evino, kojoj su suze bila jedina utiha u onoj zapuštenosti'. Mala dječica tješe 
svoju majku i obećavaju joj da će manje jesti, da će se na ljeto pogoditi za 
guščara, samo da materi bude lakše podnositi teret života. Već su mislili da 
je Bono, otac i muž umro, kada im je nakon tri godine na vratima zakucao 
jedan nepoznati putnik i zatražio od Eve prenoćište. "Drage volje bih učinila 
reče Eva, al' muž mi nije kod kuće, pa kad sam tri godine dana od zli jezika 
sačuvala, ne bih volila da me ogovaraju komšince." A kada je u nepoznatom 
putniku prepoznala svog muža, bila je presretna. 

Petreš je u iseljavanju vidio nacionalnu tragediju i bio je veliki protivnik 
toga. Njegovi iseljenici, vrativši se u svoj zavičaj, "više ni pomisliti ne vole na 
Ameriku. Dapače, svakog odgovaraju od tog puta..." : 

Petreš je pravu i iskrenu vjernost bogato nagrađivao. Vjerni sluga Luka 
je godinama služio kod gazda Andrije i za to vrijeme zavolio njegovu kćerku 
Milicu. Pošto je znao da ona ne može biti njegova, slugina, odlučio je da se s 
drugom ženi i da ostavi ča-Andrino imanje. Na rastanku mu gazda reče: "Ne 
mogu ti zadosta zahvaliti, ali štogod ti ipak želim učiniti da ti se odužim za 
tvoju vjernost i marljivost. Tako te želim nadariti kako još nitko slugu svoga 

nadario nije. Pri ženidbi mnogo koješta ti triba. Evo primi od mene ono, bez 
čega nema ženidbe...dosad si mi bio sluga, a od danas mi budi zet". 

Prikazujući u svojim pripovijetkama bunjevački živalj, Petreš ne ulazi u 
njegovu klasnu podjelu. Kod njega ne nalazimo posebnu grupu siromašnih 
seljaka. On je svoje zemljake dijelio na čisto moralnoj osnovi. U njegovim 
djelima nalazimo samo dobre i rđave seljake, vjerne i nevjerne, pravedne i 
nepravedne, poštene i nepoštene. Pošto ga je najviše boljela nesloga među 
ljudima i pošto je bio veliki protivnik međusobne mržnje, zavidnosti i zlobe, 
Petreš je čak i klasne suprotnosti pokušavao premostiti bez borbe, bez krvi. 
U pripovijeci Suvišak bogatih potriba *2 samo je stari bogataš Luka Škrtić 
tako nemilosrdan da sa svoje zemlje otjera sirotu Anicu Milićevu, koja je 
tamo kupila klasove koji bi inače propali. Lukin sin, mladi Stevo već nije 
takav. On žali Anicu, ali joj zbog oca ne može priteći u pomoć. Zato noću, 
bez očevog znanja, odnese sirotoj Anici vreću žita. A kad mu otac, stari Luka 
dozna, on slobodno i radosno hita Anici u pomoć i uzima je za ženu. 


Nepravdu, koja je proisticala iz klasnih suprotnosti, Petreš je gledao 
samo s moralne strane, ne dajući mjesta revoltu. To se dobro vidi u 
pripovijeci pod naslovom Riba, riba.?? Tošin otac je umro još kad je on bio 
malen. Majka ga othranila, a sada je i ona smrtno bolesna. Tošo je stalno 
pored nje i poslužuje ju. Kada mu bolesna majka zaželjela ribe, Tošo ode na 
spahijsko jezero da ulovi ribe, kako bi udovoljio želji svoje majke. Na jezeru 
ga uhvati spahija, dobro ga istuče i tri dana baci u tamnicu. Uzalud je Tošo 
molio spahiju da mu vrati ribu _koju je uhvatio, da s njom zadovolji majčinu 
posljednju želju, spahija nije popuštao. U tamnici je Toša čuo zvono koje je 
najavilo smrt njegove majke. Spahija ga još ni na pogreb nije pustio. Kada je 
izašao iz tamnice, Tošo je želio da se osveti spahiji. Ali nije trebalo. Prilikom 
jedne gozbe spahija se zagušio od riblje kosti. 


U toj pripovijeci postoji samo želja za osvetom, ali ona nije potrebna. 
Kao da Petreš kaže da se zbog toga nije vrijedno boriti, žrtvovati mir i slogu. 
On spahijinom tragičnom smrću sprečava taj sukob. Spahija ne umire zato 
što se suprotstavio Toši, siromahu, nego zato što je tako podle 
prirode.Vjerojatno da bi se to i sa Tošom dogodilo, kad bi bio tako podle 
prirode, jer to Petreš ne trpi. 


Pored spomenutih pripovjedaka Petreš je objavio još velik broj 
pripovijedaka u Našim novinama i budimpeštanskoj Danici, ali one su manje 
važne. Mnoge su od njih vjerskog sadržaja, a neke su značajne zbog 
folklorno-etnografskog obilježja, jer u njima nalazimo odlične Opise 
bunjevačkih narodnih običaja, u prvom redu božićnih. 

Vrhunac rada na kulturno-prosvjetnom, a možda i na književnom polju 
Petreš je postigao u svojim kazališnim komadima. S pjesmama i 
pripovijetkama on je u mnogome pridonio kulturnom uzdizanju svoga 
naroda. Bačvanski Bunjevci i Šokci najviše su preko njegovih radova došli do 
saznanja da su oni kao vjerni sinovi ove domovine zaslužili humanija prava. 
Petreš je probudio u njima narodnosnu svijest, učinio da zavole narodne 
običaje, svoj materinjski jezik, pjesme i igre, tako da su se u svim 
bunjevačkim i šokačkim selima — osnivale = čitaonice, = priređivala 
bunjevačko-šokačka prela. 


Kada je sve tako uspješno postigao i ostvario, Petreš je ponovo 
koraknuo jedan korak naprijed i opet dokazao svoju sposobnost za kulturno 
prosvjeni rad. Pokušao je sve ono što je do tada preko pripovjedaka, 
pjesama i poučnih članaka uputio svome narodu, još živopisnije i očiglednije 
prikaže, a to je uspio posredstvom igrokaza, te je on u bunjevačkoj 
književnosti prvi koji je bunjevačkog seljaka stavio na pozornicu. Može se 
reći da je Ivan Petreš u književnosti bunjevačkih i šokačkih Hrvata pisao i 
kazališne komade i igrokaze. 

Poznati su nam slijedeći njegovi igrokazi: Dva bila gavrana, Dositna 
ljubav, Poštenje i marljivost sve savlada, Kasno cvatanje, Graničari, Teška 
vrimena. 


Pored ovih komada se u Narodnom kalendaru za 1958. godinu*? 
spominje još jedan igrokaz pod naslovom Igra nevestina. Međutim to nije 
točno, jer samo rukopis Kasnog cvatanja nosi naslov Igra nevestina, a isti je 
objavljen pod naslovom Kasno cvatanje. Dakle, to je, u stvari, samo jedan 
igrokaz, ali ga nije Petreš napisao, već ga je samo "ponaškio". 

Petreš je bio odličan organizator. Pohađao je bunjevačka sela i 
organizirao u njima amaterske kazališne družine, koje su s velikim uspjehom 
prikazivale njegove komade u Gari, Bačkom Aljmašu, Čavolju, Gornjem 
Sentivanu, Santovu, Kaćmaru i dr. 


Budući da je malo vremena imao za taj rad, on je u svakom našem selu 
imao svog povjerenika, koji je sa omladinom uvježbavao i prikazivao njegove 
igrokaze. Sa tim ljudima je Petreš bio u stalnoj vezi i preko pisama 
usmjeravao njihov organizatorski rad. 


Ivan Petreš je svoje kazališne komade namijenio isključivo seoskom 
puku, prostom bunjevačkom i šokačkom seljaku. Stoga su njegovi igrokazi 
svi s temom iz narodnog života, napisani čistim bunjevačkim dijalektom, 


84 Zbornik "Ivan Antunović", br. 4-5. 


protkani narodnim pjesmama, igrama i najmilijim običajima i uopće onim 
čime se prosti bunjevački i šokački narod najviše znao veseliti. 

Najpopularniji i najviše prikazivani Petreševi kazališni komadi su Teška 
vrimena i Dva bila gavrana. 

: 57 Sje : % 

Temu za igrokaz Teška vrimena * Petreš je uzeo iz prošlosti Bunjevaca. 
Po svojoj prilici, on je svoju istoimenu pripovijetku s podnaslovom Iz života 
Bunjevaca u Bačkoj za tursko vrime "“ dramatizirao. To je igrokaz u 4 čina sa 
predigrom. Radnja se događa 1709. godine. 


Na pozornici progovoriti u ono vrijeme bunjevačkom seljaku da su 
njegovi pradjedovi još teže živjeli - to je bio Petrešev način davanja hrabrosti 
u borbi za općeljudska i narodnosna prava. Prikazivanjem "Teških vrimena" 
bunjevačkog i šokačkog življa on je hrabrio svoj narod da ne klone, da ne 
bježi iz domovine, kako su onda mnogi činili. To Petreševo domoljublje 
najbolje dolazi do izražaja u predigri kazališnog komada, preko razgovora 
petorice graničara-Bunjevaca, koji se poslije krvavog rata protiv Turaka 
vraćaju svojim kućama. Oni su puni nade i optimizma, iako su možda i 
njihove kuće, kojima sada žure, sve razrušene. "Možda ćemo priko 7 atara 
morati tražiti naše mile. Al neka zato! I najžešća bura ima kraja, a za njom 
nanovo zatrepti sunce. Tako ćemo i mi jedared doživiti blaženijih dana". 

Poslije tako tužne predigre, Petreš u četiri čina prikazuje najljepše 
bunjevačke običaje: Materice, Božić, prelo i svadbu. 

Graničari su baš na Materice stigli svojim kućama. Dok se oni na 
bojnom polju borili protiv Turaka, ni njihovi u selu nisu mirovali. I tu se 
proljevala krv, jer je neprijatelj i ovamo stigao. U toj borbi je momak Živko, 
koji se sada vraća kući iz boja, izgubio oca i majku. Živko ostane sam, ali u 
velikoj i složnoj bunjevačkoj obitelji on brzo nađe svoje mjesto i utjehu. 
Gazda Jerko, najugledniji čovjek u selu, zagrli Živka i reče mu slijedeće: 
Zato kad smo za vrime ljute borbe bili složni i braća, a ti primi moju ponudu 
i nemoj ići u tvoju praznu kućicu, nego ostani kod mene...i budi kod nas 
položaj“. I tako se taj prvi čin završi veselo uz uzvike "Živile Materice". 

Nezgode "teški vrimena" se još više zaboravljaju u božićnom veselju i 
ljubavi između Živka i gazda Jerkine kćeri Pavke, koja se sve više razbuktava 
kada Živko biranim riječima zaprosi Pavku za ženu. (Drugi čin) 

Vrhunac veselja je u trećem činu, gdje Petreš prikazuje "prelo". Ovdje 
se nalaze momci i djevojke sela, muževi i njihove žene, koji uz veselu "pismu, 
divan i pripovidke" dočaravaju na pozornici pravi bunjevačko-šokački 
ambijent. Ovdje je i stari šaljivdžija sela ča Savo, koji svojim šalama i 
zagonetkama još više upotpunjuje to narodno veselje. 

U četvrtom činu, kada je sve selo spremno za veliko svadbeno veselje, 
prilikom vjenčanja Živka i Pavke, dođe vijest da Turci ponovo prijete 
domovini. I tada svi muškarci, pa i mladoženja Zivko, uz pjesmu krenu u boj, 
a Pavka, okrenuvši se prema publici, govori sljedeće: "Dok posli stotina i 
stotina godina tadašnji Bunjevci i Šokci čitali i budu čuli šta su im ovdi 
podneli pradidovi, valjda će nas sa ponosom spominjati 1 valjda će poći našim 
tragom da će milu domaju koja nas hrani 1 koja nam kosti krije ljubiti, i sa 
svojim plemenom, svojim običajima 1 pismama ponositi, jer će samo tako biti 
dostojni unuci bunjevačkih i šokačkih pradidova!" Tako je Ivan Petreš 
izrazio vjeru u budućnost svoga naroda pa je ovu svoju dramu završio tim 
zanosnim riječima. 

Dva bila gavrana je igrokaz u 5 činova. Tema je također iz bunjevačkog 
seoskog života. 


Mladi momak Gabor voli kćer "imućnog posidnika" Bene Dulića. I 
Marica - Benina kći - voli Gabora, ali to njen otac zabranjuje, jer je Gabor 
siromašan momak. Bogati Beno Dulić želi svoju jedinicu Maricu dati 
bogatom Švabi Mikliki, ali Marica ne želi ni čuti o tome, jer kaže: "Ponosna 
sam na bunjevačke pradidove, na naš jezik, na naše bunjevačke običaje, na 
bunjevačku nošnju i pisme. Neću za tuđina poći, makar po svita bilo 
njegovo'. No, kasnije se sam Beno uvjeri da ljubav i sreća nije u bogatstvu, 
jer će njegova kćerka Marica biti najsretnija pored muža koji je iste grane 
kao 1 ona. Tako se ostvarila ljubav dvoje mladih, Gabora i Marice, a stari 
Beno ih je blagoslovio riječima: "Bog neka blagoslovi našu ljubav i neka vam 
dade sriću u svemu. Neka poravna prid vama staze kamo god krenete. Neka 
cviće niče za svakim vašim korakom. Ostanite obadvoje bili gavrani, volite 
svoje bunjevačko pleme, čuvajte i negujte naše bunjevačke narodne običaje i 
bodrite svu braću na iskrenu međusobnu ljubav". 


Ivan Petreš je bio svećenik, pa prema tome bilo bi besmisleno pristupiti 
njegovim djelima sa zahtjevom materijalističkog pogleda na svijet. Uzalud bi 
netko u njegovim djelima tražio prikazivanje klasne borbe. Toga u 
Petreševim pripovijetkama, kazališnim komadima nema. On ne prikazuje 
suprotnost između bogataša i siromaha kao nepremostivu. Kod njega dobar 
sluga može da dobije za ženu kćer bogataša (Nagrađena virnost). Ako i slika 
vapijuću nepravdu nanesenu siromasima, on nalazi rješenje u tome da zlog 
čovjeka sustigne kazna i da na kraju dođe do pomirenja (Suvišak bogatih), 
pa poslije prebrođenih patnji i stari i mladi žive u nepomućenoj slozi i 
blaženom miru. (Badnje veče) 

Treba reći, Petreš nije bio realist. Doduše, njegove slike seoske sredine 
su žive - ta on je poznavao bunjevačku sredinu, seoski način života, seljački 
govor bolje nego itko ovdje u Mađarskoj, ali ne zahvata dublje u probleme 

društvenog razvitka. On je selo poznavao kao dijete siromašnih 
zemljoradnika i kao seoski svećenik, koji se nije otcijepio od svoga naroda, 
nego je ostao da s njim i za njega živi. Ali ta okolnost kao i njegov poziv 
upravo i određuju njegov pogled na svijet, stav prema životu i kretanju 
društva. Bio je pjesnik sela. Iskreno je volio svoj narod i sa toplinom i 
nježnošću slikao bačvansko selo i seljake, onakve kakve ih je vidio. Sa 
intimnim poznavanjem ljudi "bunjevačkog mentaliteta" on Opisuje običaje, 
vjerovanja, navike, svu narodnu dušu. 

Potrebno je da se podvuče: ma kako to bila idealistička, ružičasta, a 
često i naivna slika, uljepšan prikaz sela što nam Petreš daje, njegov rad ima 
trajnu vrijednost, koliko svojom poetskom toplinom, toliko živim, slikovitim 
prikazivanjem starog bunjevačkog života, a nadasve zbog iskrene, velike 
ljubavi prema svom narodu, koja zrači iz svih njegovih redova. 

Ivan Petreš je svoja djela pisao čistim bunjevačkim jezikom, ikavicom, 
suprotno književnicima "jugoslavenskih" bačkih Hrvata koji su se postepeno 
orjentirali prema književnom jeziku, i to prema ijekavštini. U Mađarskoj je u 
periodu između dva svjetska rata ikavica predstavljala "književni jezik" 
Bunjevaca, iako je Ivan Antunović već mnogo ranije zauzeo stav pored 
ijekavice. To udaljavanje od književnog jezika ne možemo smatrati 
naprednim, jer je ono išlo u prilog tadašnjeg Horthyjevog režima, koji je 
savjesno pomagao svako razjedinjavanje naroda. 

Najveća je zasluga Petreševa što je u godinama nasilnog odnarođivanja, 
odrekavši se karijere, koja bi mu se otvorila da je zanijekao svoje porijeklo, 
stao na branik bunjevačko-šokačke narodnosti i pod teškim uvjetima stare 
nacionalno-šovinističke Mađarske radio kako mu je. savjest nalagala, za 
opstanak i podizanje svog tlačenog, prezrenog naroda. 

Bunjevački i šokački narod se još i danas sjeća svog omiljenog pisca 
Ivana Petreša, jer "navik on živi, ki zgine pošteno!" 


(Prilozi kulturnoj i književnoj povijesti Srba i Hrvata u Mađarskoj. Izdanje Demokratskog 
saveza Južnih Slavena u Mađarskoj. Poduzeće za izdavanje udžbenika, Budimpešta, 1982. 171 - 
197. str.) 

(Marin Mandić je pročitao glavne dijelove ove književne studije na Bajskim razgovorima 
Bunjevci danas" u Baji, 14. lipnja (juna) 1992. god.) 

Antun Šimčik, Zagreb 


BUNJEVAČKE POSLOVICE BLAŠKA 
RAJIĆA 


Ovu zbirčicu bunjevačkih poslovica bio mi je prije drugoga svjetskog 
rata poslao pokojni Blaško Rajić, župnik Svetoga Roka u Subotici, preko 
pokojnoga svećenika i pjesnika Alekse Kokića, da ih priredim za štampu i 
objelodanim. Taj posao svršio sam dosta kasno i žalim što ova zanimljiva 
zbirka ne izlazi na svijet za života njena sakupljača. 

Rajić je još prije prvoga svjetskog rata, g. 1910, izdao "Narodno blago" - 
zbirku pučkih pjesama bunjevačkih, koju je nanovo izdao u drugom izdanju 
pod naslovom "Narodno blago". Zbirka narodnih pjesama 1 poslovica. 
Sakupio Blaž Rajić. I knjiga Svatovske pjesme, Subotica 1923, 82 strane (sa 
64 pjesme pripovijednog karaktera). Poslovica u toj zbirci nema, može biti 
da su te poslovice ove iste koje sada izlaze na svijet u Zborniku za narodni 
život i običaje. Te pjesme, koje je sam bio izdao dva puta, ustupio je Rajić 
kasnije Ivi Prćiću, svomu mlađemu prijatelju, koji je bio sabrao oveću zbirku 
pučke poezije bunjevačkih Hrvata i spremio za štampu. Ja sam imao napisati 
komentare i naznačiti varijante hrvatske i srpske k tim tekstovima, no kako 
je njemački nacionalni socijalizam sve žešćim = valima zapljuskivao i 
Jugoslaviju, a Madžarska sve više popuštala pritisku Hitlerovu, požurio se 
Prćić sasvim opravdano i dao je na svijet svoju zbirku 1939. god. pod 
naslovom "Bunjevačke narodne pisme". Subotica 1939. (264 strane). Prikaz 
te zbirke dao sam tada u Hrvatskoj Reviji 1940, br. 1, str. 42-44. 


B. Rajić (rođen u Subotici 7. siječnja 1878) poznavao je savršeno jezik 
svoga bačvanskog zavičaja 1 osim poslovica sabirao je i pučke priče. Tko nije 
čitao "Subotičke Novine", kojima je Rajić bio urednik, može njegov sočni 
jezik i humor upoznati iz zbirke "Našim šorom". Pripovijesti. Izdanje društva 
Alfa, Subotica 1928. 1 iz druge njegove zbirke "Bunjevčice". Izdanje 
Hrvatskog književnoga društva Sv. Jeronima, Zagreb 1937, gdje je Josip 
Andrić na kraju opisao život i rad ovoga prvaka bunjevačkoga između oba 
rata. 


Za madžarske najezde Blaško Rajić bio je od madžarske vojske uhićen i 
u lancima kao zločinac proveden kroz grad, pri čemu su ga zlostavili i tukli 
ne samo vojnici nego i civili, madžarski rodoljubi, koji su ga sretali putem. 
Postupak s njim na preslušavanju može se nazvati mučenjem. Bio je odveden 
u Budim, gdje je bio zatvoren i, da ne bi umro u zatvoru, smjestili su ga u 
franciskanski samostan, gdje se oporavljao od pretrpljenih muka. U zatvoru 
tješio je i hrabrio svoje zemljake koji su s njim bili zatvoreni i od kojih su 

neki bili vrlo klonuli duhom. Poslije, vratio se u domovinu na svoju župu. 
Jugoslovenska vlada, ocjenjujući njegove zasluge i ugled u narodu, ponudila 
mu je ministarsko mjesto, koje on nije mogao prihvatiti. U toku razgovora 
pokazao je najzad Moši Pijadi, koji je s njim o tom pregovarao, svoje 
izmrevareno tijelo. Videći da su Blaškove tjelesne snage doista slomljene, 
izaslanik vlade priznao mu je da ne bi mogao vršiti dužnosti koje bi 
ponuđeno mjesto zahtijevalo. Umro je u Subotici od raka 3. siječnja 1951. 
god. 

Ovu zbirčicu bio je pokušao A. Kokić složiti abecednim redom. Ja sam 
taj posao dovršio i nekim poslovicama dodao razjašnjenja, kojih sam jedan 
dio dobio od Bunjevaca, ponajviše Subotičana, koji žive u Zagrebu ili su 
ovamo dolazili na duže ili kraće vrijeme. Označio sam i paralelne poslovice 
iz nekih drugih zbiraka, u prvom redu iz J. Muškatirovića zbirke Pričte iliti 
po prostomu poslovice. Vtoroje i umnoženo izdanje. V. Budime grade 1807, 
zatim iz Karadžića po izdanju od 1900. i drugih nekih sličnih djela. Moja 
razjašnjenja razlučio sam od teksta i Rajićevih razjašnjenja stankom -. 


kk kkkokokok 


Ajde, diži Varadin. Ustaj! Varadin ovdje znači stražnjicu. 

Ako ti ja dođem, tebi će biti tisno polje. Tj. bježat ćeš. 

Alaj veliku rokvu iščupo. Tj. kako je nešto veliko slagao! Rokva mjesto 
rotkva kažu i oko Sombora. Neki dodaju: - repom do Bajmoka. 

Baš nije mu uteko. Ni malo nije bolji od njega. 


Baš ne kida štrange.Reče se za onog tko hotimice lijeno radi. Vatren 
konj pokida i štrange (potegne) kad povuče. Govori se i u Kovinu. 

Bazo je tamo, ovamo. Tj. vodati nekoga tamo, amo. Bazati znači lutati. 

Bere ko Tumbasov gvozdenjak. Tumbas je prezime u Subotici. 
Gvozdenjak je kotao od gvožđa, nabran, velik, širok. 

Bijen se priti. Tj. jak se brani, a slab priti. - Isp. Bijen se selu vazda prijeti, 
a u selo ne smije. 

Blt će sto kiša! Kad se prijeti kome. - Kao kad oblak prijeti kišom. 

But će svašta ko na Božić rokve. To jest neće biti ništa. - Ovo razjašnjenje 
ne zadovoljava sasvim, jer na Božić iznosi se na sto svega i od svega što rodi 
treba malo okusiti. Isp. Bit će svašta kao i na Božić (na trpezi). K 247. 

Blid ko duvar. 

Bog uzo od njega ušur. - Isp. Uzeo Bog od njega ušur. K 6687, bez 
razjašnjenja, koje daje Karadžić u svom riječniku kod ušur: uzo Bog od njega 
ušur. 

Boljan bi se ličio. - Isp. Bolan da se liječiš. Kad se hvali kakvo jelo. K 
365. 


Cic, guzo, do Uskrsa mesa! Kad se tko odbija 1 tjera od čega što bi htio. 
Po starom običaju Bunjevci nijesu jeli mesa cijele korizme, pa se zato ovdje 
veli "do Uskrsa“. 

Crveni se ko ćup. 


Čakšire sve laju oko njega. Prevelike su mu hlače, preširoke. - Ova živa 
personifikacija uzeta je od psa, koji se mota i obilijeće oko čovjeka. 


Čeka ga ko ovca nož. Tj. čeka ga nevoljko kao žena lošega muža. 

Čeka ga ko ozebo sunca. - Isp.:Čeka kano ozebo sunca. Muškatrović 
127, iz kojega je ima Karadžić 7019. Ceka kao - s uputom na Pogleda kao -. 

Čekaj, doćeš ti meni pod brkljaču (ili na brkljaču). Brkljača je lopta od 
goveđe dlake. - Za ovu igru kečaju lopte. U toj igri ima meta, veliki kapoš, 
mali kapoš, no potanjega opisa nijesam dobio. 

Čvrst ko čelik. Reče se za jaka, mišićava čovjeka. 


2 


Čvrsto stoji ko vrbov klin. Za nešto što je dobro učvršćeno. - U ovakvom 
značenju u pravom, ironijskom, ima Karadžić 5080 i 5081 Pouzdan ko vrbov 
klin 1 Pouzdati se u koga kao u vrbov klin. 


Čušio ga onako đalćnski. Jako ga je udario po obrazu. 


Čuti ko duvar. Nema šta da reče kao dokaz. O šutljivosti duvara ima 
Karadžić 127 drugu: Ako taj duvar zna, tako 1 ja znam. 


Daj Bogu dušu! Veli se za čovjeka koga je stegla bola pa će skoro 
izdahnuti. - Isp. Daje Bogu dušu, a Bog Je ne će (da primi). Kad se kazuje da 
je tko u kakvoj nevolji. Kar. 925. 


Dat ću ti novaca dok nađem na poderanoj ćupriji vragbabe. Tj. nikada. 
Vragbaba je vještica. - Tj. Platit će kad nađe na poderanom mostu. 


Debo je ko cdip. 
Deko ga je do mrtva mraka. Radnika silio na naporan rad. 
Deru se ko da jih kolju. Kada djeca vrlo plaču. 


Dobio više babutaka nego komada kruha. - Inače Bunjevci kažu 
bubatak. RJA 1, 701 ima samo bubotak. 


Do zla Boga, npr. nekome nadivaniti, nalagati; s nekim živjeti u svađi. 
Dobro ga se nadeko. Nekoga dobro iskoristio. V. Deko ga je - 


Dočeko ih štrangom na propust. Kad otac (zvonar) čeka djecu da ih 
kazni. - 


Dolaze ko na daću. Kada negdje navali mnogo svijeta. 

Domotalo se do njega. Doznalo se da je on krivac. 

Domotava se. Izlazi djelo na vidjelo . - Isp.: Motalo se i domotalo. 

Dosta mu biše ko pretelju kajgane. Kad kome što prisjedne ili ga grde. 
Pretelji su u Bačkoj i u Srijemu očevi mladenaca. Inače za amicus kaže se 
pretelj. - Poslovica je od žene koja je prijatelju ispekla jedno jaje da ga 
počasti. 

Došle vile očima. Pao je u nuždu. - Isp.: Kad dođu vile k očima. K 2196 i 
Stojanović Zbirka 214 i 215. 

Dotiro je do vašaka. Svojom krivnjom iz blagostanja spao na prosjački 
štap. - Isp.: Doćero je do pasa. Muškatir“. 41 i K 1244: 

Dreči se, jezika ne uvlači. Bez prestanka viče i plače. 

Dubi prid njim. Nekome mnogo ugađa. Dubiti znači ugađati djetetu. 
Veli se da dijete dubi kad stoji na dlanu. - Dubiti znači stajati dupke, RJA 2, 
841. 

Dugačak ko gladna godina. Za onoga tko je slabunjav i jako visoka 
rasta. - Isp.: Oteglo se kao gladna godina. K 4768. 

Dušu griši. Onaj koji o nekome govori zlo bez razloga i dokaza. 


Dužan je i glavom. Prekomjerno zadužen. Isp.: Dužan Je 1 kosom na 
glavL M 43, koju ima i K 1312: Dužan je i kosom - Isp. i RJA glavodužan. 


Đubre ono neopivano. Čovjek kome se ne pjeva kod sprovoda. - Ovo 
razjašnjenje ne zadovoljava. Fraza jamačno znači isto što Neopojan grob. 
EI daj, el biž! Kad tko navali na koga hitnom molbom. 


Gazda praznih jama. Kad se tko razmeće, a nema ništa. Bunjevci su u 
stara vremena žito spremali u jame i za bogataša smatrao se onaj koji je imao 
mnogo velikih jama punih pšenice. - 

Glacnio se ko Čvarak u svatovi. Veli se za onog tko doma štedi, a na 
tuđi račun ne žali se Opiti. Cvarak je pridjevak jedne grane Dulićevih u 
Subotici. Za osnivača Cvarkove grane Dulićevih kaže se da je bio vrlo 
čuvaran. - Glacnuti se znači oporaviti se tako da lice postane opet glatko. 

Gojan ko Šimokov mrtvac. Kad je tko jako mršav. 

Glup ko put. Veli se za vrlo nespretno čeljade. 

Gluv ko duvar. Tko je sasvim gluh. 

I tebe je svaka čapa čapila. Kad se nešto žali. Čapila te čapa, tj. nevolja. 
Čapa je noga od medvjeda, orla. Po RJA I, 888 1. Čapa, znači nenadna i 
velika nesreća. 

Ide ko gajtan; kad tko hoda bez zapreke, lako, odmjereno. 

Iđe ko po loju. Kad nešto dobro pođe za rukom. 

I njegove će ševe propivati. Doći će jednom i njegovo vrijeme. Isp.: 
Zapevala mu ševa. Našla ga sreća. K 85. 

Iđe za svitom ko baba za batom. tj. baba, koja ne vidi, nego po sluhu ide 
za drugima. 

Ima glavuru, ne bi je tri kera priko razora privukla ili - po ledu povukli. - 
Od jednog Hercegovca iz Bekije čuo sam drugu ovaku humorističku 
hiperbolu: Ima glavu, ne bi je bumbar za tri dana obletio. 

Imam niku globu. Imam teret ili neku tešku dužnost. 


Imaš noge ko u matorog Kuckala. Kuckalo je pridivak jedne obitelji u 
Subotici. Kuckalo je pogazio kvočku s trideset pilića, tako je imao velike 
noge. 

Ima uši ko fratarske cokule. Kaže se za one koji imaju velike uši. 

Inžinjer. Kad tko pijan miri sokak s jedne strane na drugu. 

Isporučio ga. Otjerao ga od sebe. - U istom smislu reče se 1: Isperuško ga. 

Išlo je, al molbom. Tj. nije mogao sam svršiti, nego su mu drugi morali 
pomoći. 

Izaće ti to na nos. Platit ćeš zbog toga što si uradio. - Isp.: Skočiće to 
njemu na nos. Platiće on to, skupo će ga stati. 

Izgleda ko Toma iz kuruza. -Pripovijedali su mi Bunjevci o nekom Tomi 
koji je išao k tuđoj ženi pa morao bježati u kukuruze u polju. 

Izili bi striju s kuće. Tako su gladni. Misli se debeli krov od trske. Katkad 
se dodaje:mjesto striju - kosu s glave. 

Izio ga ko Ličanin jaje. Tj. pohlepno i brzo. 

Iznebušilo ga ko Bandžoka Božić. Zateći koga iznenada, neočekivano. - 
Bandžok bio je malo pijanac, pa ništa nije bio pripravio za Božić. 

Ja tako šijem. Tako mislim, to je moja odluka. 


Jače selo od svatova. Zna se da su svatovi počinjali svakojaka obijesna 
dijela. - IsporediJače je selo od svatova.Muškatir“ 136, i otuda Karadžić 
2090, M. Stojanović Sbirka poslovicah 84. 


Jak ko zemlja. Veli se za snažna, razvijena čovjeka ili živinu. - Isp.Jak 
kao zemlja Karadžić 2043 


Jak si ko ren. Kaže se u šali djetetu. 


Jide ko mećava, pije ko gusina. Kad ko ima velik apetit.-Isp..Jede kao 
mećava (sijeno i slamu).Karadžić 2108; Kapetanović Nar. blago 385, 104. 
Gusina je gusjena, gusjenica. 

Jide ko Dulićevi: sir zamače, pa otresa. Kad tko previše štedi. 
Jideš me ko crv koru. Kaže se onom tko čovjeka uznemiruje. 
Jio je svakoji, koliko mu pod kožu stalo. 


Kaki pop, taka pridika. Prostak prosto divani. Kaže se katkad za 
sljedećom poslovicom: 


Karlo karlavo divani. Tj. nezrelo, hrapavim glasom. (Kakav je, onako 
divani). 

Kaži mu u bebu. Tj. u oči. U Bunjevaca beba znači i zjenica. 

Ko će čitavom svitu napeć kolača? Ne može se svima ugoditi. 


Ko laže taj će i ukrasti - Isp.:Ko rad laže, rad i krade. Muškatir. 69 i onda 
K 2908. 


Ko se lud rodio, lud će i umrit. 

Kruv za uši pa glad zabuši. 

Kupa mi se u krvi. - Vidi Sav mi se -. 

Kupi tralje, idi dalje. Kad se tjera tko. 

Lako je vragu u ritu praviti karabu (ili sviriti). Lasno Je đavolu u ritu 
svirati (u karablje). Jer onđe ima dosta trske za karblje? K 3212. RJA 4, 852 
ima karabe i karablje, vrsta frule pastirske. 


Latio se ćorava posla. Radi nešto uzalud. RJA 2, 141 ima ovu frazu 5.v. 
ćorav: Prođi se, sine, ćorava posla. 


Laže i što pljune. - Isp. Laže dok zine. 

Lin, na kolju ga triba dizati. Ili - na koljima. Misle se dva koca što se na 
njima sijeno nosi. 

Lip ko nenin Marko. I dodaju: Nenin Marko ko mušica, a mušica ko 
guzica. Bio je gadan. 

Lizat ćeš mačka. Bit ćeš tučen, kažnjen. 

Ludom nema suda. 

Lupa se u grudi. Kaje se za neko učinjeno djelo. 

Lupo noge zabadava. Drezgao uzalud. 

Mi ćemo ko popo bez rakije. Tj. skromno. 


Modi se ko mačka s opaljenom šapom (ili nogom). - Isp. Ponosi se ko 
mačka ogorelom nogom. Muškatir. 101 


Na civ se ljube. Slabo se vole. - Isp.: Sa svojim se valja kroz cijev ljubiti 
(da ne odgrize usta). K 5445. 

Na ovčije Dove (Duhove). Nikada. 

Na proliće, dok stanu vaške brijati. 

Najprije diži Varadin, onda glavu! Vidi: Ajde, diži Varadin! 

Ne bi crna noć na nju pala. Tako je gadna. 

Ne da mu zuba obiliti. Ne da mu ni riječ progovoriti. - Isp.: Ne da mu ni 
bijela zuba promoliti. Ne da mu ni riječi reći. 

Ne daj pokrke! Ne daj da dihne, nemoj popustiti. 

Ne mož se zakleti, (na primjer) nožem, šećerom. Kad djeca iz kuće sve 
razvuku. 

Ne volim ga ni u snu viditi. 

Nek gleda otkud šarov laje. Ako tako nastavi ostat će bez ičega. 


Nema kašike. Tj. nemože ništa zapovijedati. Nezvan je gost, prema 
tome nema dijela. 


Nema ništo pod milim Bogom. 


Nevolja tanko prede, debelo nosi, a daleko snuje. - Isp.: Nesreća tanko 
prede. Nesreća se lasno može dogoditi. Kar. 4080. Nevolja kudjelu (!) na 
tanko prede. Kapetanović Nar. blago 157, 381. Nevolja tanko prede. Daničić, 
Posl. 2900 1 Tanko prede nevolja 4647. 


Ni vire ni pare. Veli se kad tko govori zamršeno, bez sadržaja. 


Ni u tikvi suda, ni u Totu druga. U Subotici naselili su se kopncem 19. 
stoljeća Slovaci (madžarski Tot, Slovak), koji su se svi pomadžarili, pa su 
Bunjevci sve Madžare prozvali Totovima. 


Nosi ga ko hejo pile. Hejo je ptica grabljivica (jastreb, madžarski heja). 
Ovo se veli za curicu koja u rukama drži veliko dijete. 


Obisio usne ko žedno magare. Veli se za dijete kad obelji usne ili uzalud 
plače. Tako 1 za žalosna ili srdita čovjeka. 


OČI ko balučke. Kaže se za oči poslije slaba sna, lumpovanja. 
Očli konji u zob! Veli se za onoga koji u društvu zadrijema. 
Ode mast u propast. Kad nešto pođe u krivo. 


Odvalio komadinu kruva koliko fratarske cokule. - Isp. ovdje poslovicu: 
Ima uši -. 


Omatono ko sinoćnji kupus. Kad tko prebrzo ostari. 


On baš ne igra kod (ili do) prdaljke. Nikome se ne ulagiva. Prdaljka je 
cijev na gajdama. 

On o tim i ne froljL Kad dijete ne sluša majku. Froljiti znači hajati. 
On se baš ne futira nikoga. Futirati se, ustručavati se. 


Oteže se ko čorapin početak. Isporedi: Ide mu posao ko čorapin početak 
(ružno). K 1808 i: Usta su mu ko čarapin početak. (velika, kao čarapa kad je 
još nedovršena). 6843. 


Ostavio ga je na duž njiva. Kad tko bolje hoda i ostavi drugoga za 
sobom. Duž je mjera za daljinu. Jedan kilometar ima dvije i pol duži. 


On, om ali kad staneš drljati. Isp. K. 4740 i Kapetanović: Nar. blago, 
182, 147. 


Otkako ga je Bog lupio o put. Otkako je rođen. 


Ovdud kacne, ondud kacne krajcera. Kad tko što pomalo skuplja. Kacati 
se kaže kad se što odvaja kao kap po kap. 


Pod tuđim zidom umniti. Znak velika siromaštva. 

Poso se sve dreči oko kuće. Reče se u prezaposlenosti. 

Polomio prst ko Čvarak, kad je io fanaka sa sirom. Čvarak je nadimak 
jednih Dulićevih, mali su, koturati, široki. 

Pokiso ko pivac. Kad tko jako pokisne. - Ova je poredba stara. 

Pošalji luda na vojsku, pa sidi, pa plači. Isp. Pošlji luda na vojsku pak 
sedi te plači. Muškatir. 99. i otuda Karadžić 5092: Pošlji luda na vojsku pak 
sjedi te plači. 

Potparila se ko Gabrić pućka na jaji. -, kaže se, kad je vruće zdravo bilo. 


Povezana ko na larmu. Kad žena na brzu ruku sveže maramu na glavi. 
Ova je poslovica jamačno iz onih vremena kad su u Subotici Joiš trpjeli 
opasnost od Turaka i Kuruca u 18. stoljeću. Larma znači ovdje uzubuna na 
vojnički alarm. 

Prošeta se ko magarac kroz Beč. 

Pukniće i njeva tikva. Tj. biće kraj zlom prijateljstvu. 


S neba tarane dohvatio bi. - Tako je dugačak. 

S tudeg konja na srid polja (padam, silazim) - Isp. S tuđeg konja nasrid 
polja. K 5916. S tuđeg hata usred blata Muškatir. 111 i otuda Kar. 5915 S 
tuđeg ata usred blata. 

Sakrij zube, traže vaške košćuru. Veli se onome tko ima velike zube pa 
ih uvijek kesi. 

Sav mi se u krvi okupo. Kaže se kad čovjek mrzi na koga. 

Sidi ko svet, gleda ko bisan. 


Sije baba brašno, toči dida vino, da se veselimo! Veli se maloj djeci kad 
pucaju kokice. 


Sijo na paradičku. Sio na rajčicu, tj. osramotio se. 
Siroma ko Veliki Petak. 


Skuvala čorbu, najili bi se troji Tonkovićevi svatovi. Kad gazdarica nalije 
mnogo vode u čorbu pošto je skuha. 


Smoto skute, pa begaj! Ostavio borbu. 
Starije jutro od večeri. - Isp. Stanje je jutro od večera. 
Stigo ko jež na Božić. Jako zakasnio 


Stigo ko kudilja iz Pešte. Došao raščupan. Bunjevci ne siju konoplje 
nego su gotovu naručivali iz Madžarske. 


Stoji ko na vodi. Tj. labavo. 


Svaki kaže komu god su usta prorizana. Svi isto govore. - Isp.: Kome god 
su usta prorezana. K_ 2810. 


Svaka mu je u devet umotana. Veli se za onoga tko u govoru nešto 
prikriva, ne možeš uhvatiti što govori ni za glavu ni za rep. 

SVI oni u jednu tikvu pišaju. Zajedno završavaju ne baš lijepe poslove. 
Ips.: Puhati s kim u jedan rog ili u jednu tikvu RJA 12, 623 s.v. puhati. 

SvI su u jedno brdo tkani. Svi su jednaki. 

Svitu nit nadrobi, nit nasoli. Svijetu ne možeš ugoditi. 


Šćućurio se ko grošćić u kesi. Isp.: Stiskao se ko dva novca u kesi. K_ 5889. 

Šta me praviš Jevolom? Nekoga nasamariti, činiti Jovom ili Jevolom. 

Šta se dotiravate? Kad se dugo o čemu prepiru. 

Šta si zašla ko madžarska Madžarica po Bečeju. 

Šta tražiš kod pogače proje? Isp.: Traži hljeba preko pogače. Karadžić 
6489. 


Što je maca okotila sve u slamu gledi. Isp.: Što maca koti, sve miševe lovi. 
Muškatir 131 i otuda Karadžić 7258. 


Što na umu, to na drumu. Isp.: Što na um, to na drum. Karadžić 7270. 

Tako radi ko s tuđom (rukom). Radi nevoljko. Kaže se i kad žene ne 
znaju fino šiti. 

Tako se kuća ne kući! Ukor nekome kad nemarno živi. 

Teško pravom, dok se kriv pronađe. Isp.: Dok se pravi ne namuči, ne 
može se kriv naćL 


Ti nemoj moliti Boga da ti ja ustanem. Tj. nemoj nešto željeti, jer će biti 
zlo, bit ćeš bijen. 

Tisan mu je sokak. Kad pijan tetura lijevo, desno. 

To je još cviće. U poredbi prema nečemu lošijem. - Isp.: To je smilje i 
bosilje. K. 6446. 


Im mu pod rep, pa nek leti! - Isp.: Trn mu pod rep (i borova šešarka ili 
šiška). Kad tko otide, osobito rasrdivši se na nešto. K. 6515. 


Tušta će kapa još dotle ostati pusti'. Dok ne dođe ono o čemu se govori. 
- Isp.: Dosta će dotle pustih kapa ostati. K. 1235. 


U ludog pope luda pridika. 

U zime dugačak rep. Zna ošinuti i na kraju. - Isp.: Ako zima ustima ne 
ujeda, ona repom ošine. 

Udario ga pudar dinjom. Prijio se dinja, dobio proljev. 

Udano u bubanj. Razglasio nešto na sve strane. 

Udesio gajde. Kad nekome nešto dobro ide. 

Uh, al si jak ko ren! Veli se jaku djetetu. 

Ukočio se ko ren na vodi. 

Uputio se ko Keđa na grožđe. Keda je pridjevak jedne obitelji. 

Uzdiše ko siroče na podušama. 


Uzo hajku na batajku. - Isp.: Haljku na bataljku. Nema ništa nego 
haljinu na štap pa kud hoće. K. 6912. 


Uzo vraga radi blaga. Veli se za rdavu ženu. 


Uzvrtio se ko šarov po peći. To je od šarova koji je utrčao bio u vruću peć 
da pojede sakrito jelo. - Isp.: Ustumarao se kano kučka po mlečari. Muškatir. 
1201 otuda K 6848. 


Vadili su mu oči Sekirali su ga ženskom, uzeli ga na rešeto. 

Valda nisi kum provala pa da sve izideš (da pojideš cilo Jaje?) Za onoga 
tko mnogo jede. Isp.: Nije kum hala, da sam pojede cilo Jaje. 

Već je Bogin (Bogina). Zaspao (zaspala) je. 

Viče ko s badnja (s tavana). Veli se kad tko jako glasno govori. - Badanj 
je stog koji se sadijeva od kukuruzovine. 


a <, <<y«»—s—oaoao_o_o_a_ao_r_—_aa—a—ao—ao———_—— \ 
Subotica, 1994. 99 


Vijala ga krmača, Nešto ga protjeralo. 

Voli ga ko svinji rokvu. - Svinji je množina muškoga roda od svinja. 
Vrlo su mu narasli rogovi. Postao je ohol, nasilan. 

Vuče vodu mrtvima. Kad tko hrče. 


Zaboravio Bog od njega miru. 

Zadio mu čuiku. Osvetio mu se. - Čutka je ostatak od klipa, kad se 
kukuruz smrvi. 

Zadodo se ko babo u arendu. Zamislio se ko otac oko najma zemlje. 

Zadio mu perlicu. Ozloglasio ga je. Perlica je kita cvića, kupovna, kojom 
se kite uzvanici na svatovima. 

Zaintačio ko Švabo tralala. Veli se djetetu kad nešto od dosade traži. 

Zamličio mu očL Prevario ga; dao mu manje nego što je obećavao i 
nego što je onaj tražio. Isp.: Zamliječio mu oči. Tj. opčarao ga, obećao mu 
puno nešta, a na srijedi ništa. 

Zao ko ker. 

Zdrenjo se, stoji ko cap. Tko se odeblja, zaokruži se priko forme. 

Zdudala se ko Perčić pućka. Vidi: Potparila se. 


Žedne privesti priko vode. Nasamariti koga. Isp.: Žedna preko vode 
prevesti (prevariti nekoga). Muškatir. 46; Tako i Karadžić 1467. 

Žestok ko žervanj (ko donji žervanj). Tj, nepokretan. Slične su poredbe 
Daničič. Posl. 4169. K. 4678. Kapetan. Nar. blago 179, 114; 406, 16. 

Žežen kašu ladi. Tako i Muškatir. 46 i po njemu Karadžić 1468: Ožežen 
kašu hladi, Daničić Posl. 3429. 

Živi ko čela u medu. 


(Zbornik za narodni život i običaje Južnih Slavena, Jugoslavenska akademija znanosti i 
umjetnosti, Zagreb, 1964. knj. 42, str. 475 - 487.) 


Napomene: 

Radi skučenog prostora neka tumačenja su skraćena ili izostavljena ako nisu potrebna za 
razumijevanje poslovica. 

Bela Gabrić 

Naco Zelić 


POSLOVICE | IZREKE U GOVORU 
BUNJEVACKIH HRVATA 


U govoru bunjevačkih Hrvata u Bačkoj često su u uporabi poslovice i 
druge izreke u značenju dosjetke, dokaza, zaključka, pouke, upozorenja i 
slično, a ponekad je to upadica, pripomena ili reakcija na koji događaj, ili na 
nečiju izjavu ili ponašanje. 

U razgovoru o poslovima, u prepričavanju doživljaja i zbivanja, kao i 
prigodom zaključivanja poslova i sličnim prigodama sugovornici često svoje 
izjave, opažanja, prosudbe i druge misli potrepljuju navodeći (citirajući) 
odgovarajuću poslovicu ili drugu izreku. To u pravilu čine na način da 
tijekom razgovora navode uzrečicu: "K'o što J onaj kazo" kojoj dodaju 
odgovarajuću poslovicu ili izreku. 


Ponekad se poslovice ili druge izreke, na koje se sugovornici u 
razgovoru pozivaju, pripisuju nekoj u toj sredini mudroj i uglednoj osobi, pa 
se tako kaže: "K'o što j' kaz'o bać Grgo" ili "K'o što j kazo ča Stipe" ili "K'o 
što J' kazala strina Koca" i slično. 

Obrazaca u kojima se u govoru Bunjevaca u Bačkoj upotrebljavaju 
poslovice i izreke ima više i ne mogu se tipizirati ni prema sadržaju 
razgovora u okviru kojega su sugovornici posegli za pojedinom poslovicom, 
ii izrekom, niti prema sadržaju poslovice i izreke kojom su se u razgovoru 
poslužili. Poslovice i druge izreke upotrebljavaju se u svim vrstama 
razgovora. Njihova je uporaba ovisna o mudrosti i spretnosti sudionika u 


PALI 


razgovoru da nađu "pravu rič". 

Primjerice: 

Kada se u razgovor starijih i uglednih ljudi uključi ("uplete u divan") 
netko mlađi i nepozvan, jedan od sugovornika, u pravilu onaj koji govori 
(koji ima rić"), prekorit će nepozvanog izrekom: "K'o što J' onaj kaz'o: Sto 
ničeš (tamo) 'di nisi sijan." U slučaju da se netko gradi neobavješten, 
neupućen ili nevješt, reći će mu: "K'o što j' onaj kaz'o: Nemoj se pravit? 
mikast (lud, blendav ili bazmegom)". 

Za one koji se grade gospodom i to ističu svojim govorom, odjećom ili 
uopće ponašanjem, kaže se: "To su, k'o što j' onaj kaz'o, gospoda što za 
brašno sviraje". 

Govoreći o nekoj osobi potpuno neupućenoj u kakav posao ili odnos 
kaže se: "K'o što j' kazo ča Stipe: Razumi se k'o magarac u kantar" ili 
"Razumi se ko Marta u klince (u atoš)". 


Starija žena u razgovoru s nekim djetetom koje joj se osobito svidjelo 
zbog načina ili točnosti odgovora na pitanje o kojemu se razgovaralo, rekla 
je: "A izijo te onaj 'ko te je (prvi) u'vatijo za nogu da vidi šta si." 

U sirotinjskoj kući u kojoj je i krompir praznično jelo, kaže se: "Samo ti 
dici daj krumpira jel, k'o što j' onaj kaz'o, od krumpira glava raste". 

Gazdu koji u velikim žetvenim poslovima ("u risu"), kada dan traje od 
"zvizdana do zvizdana", traži žetelaca ("risara") da odmah nakon ručka 
("užne") bez odmora nastave sa radom, žeteoci će upozoriti: "E gazda Mate, 
k'o što j' onaj kaz'o, posli užne se mora pravit' podne". 

Za onoga koji stalno naglašava da mu je previše vruće dok je ostalima 
hladno, kaže se: "Pazr_ nemoj k'o što J' onaj kaz'o, da se potpariš k'o 
Gabrić-pućka na jaji". 

Za one koji se ne znaju rastati već se prate od kuće jendoga do kuće 
drugoga, kaže se: "Ti se, k'o što j' onaj kaz'o, prate k'o bajmačke babe". 

Kada se u nekoj kući skuha previše jela, kaže se: "Skuvali su, k'o što j' 
onaj kaz'o, k'o na Zelić-dicu". 

Govoreći o nekome tko se nepozvan ili neupućen uključuje u neki 
posao ili odnos, kaže se: “Trpa se k'o Sime u kotaricu" ili "Trpa se k'o Pajo u 
crkvu“. 

Želeći upozoriti da čovjek, koji je učinio nešto nepoželjno ili 
nedozvoljeno, ne može to prikriti, kaže: "K'o što j' kaz'o bać Ive: Krtina iđe 
ispod zemlje pa joj se pozna trag, a komali neće onom 'ko iđe po zemlji". 

Poslovice 1 izreke dane u ovom prikazu zabilježio sam u vremenu od 
1949. godine pa do ovih dana prateći razgovor često nepoznatih mi osoba. 
To su najčešće bile starije osobe. Više poslovica i izreka zabilježio sam na 
osnovi razgovora s poznatim mi ljudima, koji su u svojoj sredini uživali ugled 
mudrih ljudi. Među kazivačima poslovica i izreka najznačajniji su: 

- Klara Kozma rod. Pavlik (1903. - 1985.), živjela je u Tavankutu 
(Subotica) 


- Jovana Skenderović rođ. Kozma (1912. - 1978), živjela je u 
Tavankutu (Subotica), 


- Liza Dulić rođ. Vukov (1898. - 1985.), živjela je u Tavankutu 
(Subotica), 


- Pavka Zelić rođ. Skenderović (1870. - 1955.), živjela je na Verušiću - 
Klisi (Subotica), 

- Pajo Perčić (1888. - 1957.), živio u Subotici, 
- Antun Matarić (1899. - 1985.), živio na Nenadić salašima (Sombor), 
- Matija Dulić rođ. Jaramazović (1912.), živi na Đurđinu (Subotica), 
- Marko Francišković (1915.), živi na Đurđinu (Subotica), 

Pojedine poslovice i izreke saopćili su mi moji prijatelji i vršnjaci: 
- Joso Mamužić, nastavnik, rođ. 1929. u Žedniku, živi u Subotici. 


- Ante Skenderović, dipl. ing. agronomije, rod. 1932. u Žedniku, živi u 
Subotici. 


- Stjepan Poljaković, dipl. pravnik, rođ. 1928. u Subotici, živi u Novom 
Sadu. 

Od navedenih kazivača čuo sam najljepše i najmisaonije poslovice i 
izreke, kao što su: "Što ničeš tamo (tamo) 'di nisi sijan", "I ker biži ispod 
batine, a ne da neće čovik", "I nimo udaj pa će progovorit", "Glava nije 
kalendar", "Niko neće ostat? svr' zemlje", "Teško je vraćat? po'iden kruv", "Bolje 
je povirovat' neg" ić" gledat", "Ja sam od ti' što su rođeni Prija sramote, a ne 
posli sramote", "Dok je stida, bi? će i svita, kad nestane stida, nesta će i svita", 
"Eto tebi pivac u čelo", " Šta mož' uzet' od prosjaka, samo prosjačku torbu", 
Krtina iđe ispod zemlje pa joj se pozna trag, a kamo li neće onom k'o iđe po 
zemlji", “Konj posrne a iđe na četri noge, kako neće ćovik kad iđe samo na 
dvi , “Nije dobro sve što je lipo" i druge. 

U ovom prikazu dana je većina zabilježenih poslovica i drugih izreka, a 
manji dio je izostavljen iz razloga što su objavljene u Zborniku za narodni 
život i običaje, (JAZU, Zagreb) knjiga 42. (Antun Šimčik: Bunjevačke 
poslovice Blaška Rajića, str. 475 - 487). (Vidi u ovom Zborniku). 

Prikaz poslovica i izreka daje se po abecednom redu. 


U Zagrebu, kolovoza 1988. 


. Aizijo te onaj 'ko te prvi u'vatijo za nogu da vidi šta si" 

. Ajde, ajde, samo požuri, što prija manje grija" 

. A kad okrenemo usr. naprid, tad? ćemo vidit" na počemu smo" 
. A kad padne slime na time" 

. Blago gostima, mogu ić' kući kad 'oće" 

6. "Bolje danas jaje, neg' sutra kokoš" 

7. "Bolje jaje u ruki, neg tica na grani" 

8. Bolje je povirovat' neg ić' gledat" 

9. “Bolje momku da se uči. nego starcu da se muči" 

10. "Crveni ko tuckovi" (vidi pod brojem 218), 
11. "Cvata zova, evo D'ova" 

12. "Čitavom svitu ne mož' napeć' pogače" 

13. "Čitavom svitu nikad (niko) ne mož' ugodit" 
14. "Čuvaj se dok te Bog čuva" 

15. "Čuvaj se pa će te i Bog čuvat" 

16. "Da je lako tkati i vrana bi gaće nosila" 

17. "Da je znati k'o zjati" 

18. "Dedara ti tvog (gosinog)" 

19. "Di bolje, tamo dulje" 

20. "Di su čeljad bisna, tu je kuća tisna" 

21. "Divanu nikad kraja“ 

22. "Do'će kuso na kolač" 

23. "Do'ćeš ti meni pod ruku" 

24. "Dogorilo do nokata" 

25. "Dok je stida, bi'će i svita, kad nestane stida nesta će 1 svita“ 
26. "Dok na moj nos para iđe ne dam uzde (kajase) iz šaka" 
27. "Doće (došo) vrag po svoje" 

28. "Dotiro do duvara" 

29. "Drž' se reda k'o ker taraba" 

30. "Duga kosa, kratka pamet" 

31. "Eto tebi pivac u čelo" 

32. "Frišak (žustar) k'o dolnji žervanj" 

33. "Glava nije kalendar" 

34. "Gleda u njeg! k'o kerče u gov" 

35. "Gluvo ludo, to je sve'dno" 

36. "Gospoda što u 'ladnu peć dušu" 

37. "Gospoda što za brašno sviraje" 

38. "Gospojina Mala, jesen prava“ 

39. "I ciganki bi dite (iz utrobe) ukr'o" 

40. "I ker biži ispod batine, a da neće čovik" 

41. "I ker na velik rakaš s" 

42. "Ima (bilo) lice k'o da se saračikom mazala" 

. Ima lice k'o kliderska beba" 

. Inimo udaj, pa će progovorit'" 

. "Isti velikom kašikom" 

. Itaj je zaradijo guru na leđi" 

. Itaj je dotir'o do vašaka" 

. Itajse o'siko, pas  podase" 

. Izvez'o (izvrpč'o) ko ciganin prase" 
50. 


“Ja sam od ti što su rođeni prija sramote, a ne posli sramote" 
Ja se usr'o pa ja kriv e to ne mož' bit (nije moguće), mora bit 


kogod drugi" 


DU 
33! 
54. 
55. 
56. 
S: 
58. 
39! 
60. 


"Kad" bi Bog slušo šta kaćure prde" 

"Kad' je Božić, nek' je božićanski" 

"Kad" pomislim da si tamo, da si već tu" 
“Kaki je na 'ilu, taki je na dilu" 

"Kaki otac taki sin, kaka mater tak/a 'ćer" 
"Kako Bog i ljudi 'oće" 

"Kako došlo, tako očlo" 

“Kako drugi 'oće" 

"Kako je derano nije ni krvavo" 


. "Kiša pada k'o da se nebo otvorilo" 

. Koda ga krava zalizala" 

. Koda je križ prid kućom" (vidi pod brojem 115) 
. "K'o da su ga vištice sisale" 

. "Ko dasu na trn pišali" 

.“ Ko drugom jamu kopa, sam pada u nju" 

. "Kod tri ante" 

. Koga silom tiraju u crkvu, taj Boga ne moli" 

. Koje dužan i na Božić je tužan" 

. Ko kerećije živi, kerećije će i umrit' (crknit")" 

. "Ko laže, taj i krade" 

. "Kome kuća gori, taj diže graju" 

. Ko ne teli, taj (ni) ne liže" 

. "Konj posrne, a iđe na četri noge, kako neće čovik kad' iđe na dvi" 

75. "K'o onaj što na oranju nije naš'o zemlje" 

76. "K'o onaj što u vinogradu nije naš'o piska" 

77. "Ko prdi ne smrdi, a 'ko se upuva da ga Bog sačuva“ 

78. "Ko šta radi, sebi radi" 

79. "Ko zna bolje, široko mu polje" 

80. "Krtina iđe ispod zemlje pa joj se pozna trag, a kamo li neće onom 
ko iđe po zemlji“ 

81. "Kruva i luka, svađaju se" 

82. "Kupi bulje pa seli" 

83. "Ku'š gedžo med' debele svinje?" 

84. "Lako je tako hajku na bataljku, pa šorom sridom (redom)" 
85. "Lin je, sve zemlja plače pod njim" 

86. "Lipa rič i gvozdena vrata otvara" 

87. "Lipsaj magarče dok trava naraste" 

88. "Malo fali, a veliko dekaj (tiraj)" 

89. "Matori konji deru pokrovce" 

90. "Mislit i uradit to su dva“ 

91. "Moja roba, moj dućan, možem dat! kome 'oću" 

92. "Mora se ić' makar vancage (sikire) padale" 

93. "Možda neće doteć' do kraja, pa će pod tuđim zidom umrit'" 
94. "Na kraju švigar puca" 

95. "Na njemu (već) krajcara ne raste" 

96. "Na'rani pa dekaj (tiraj)" 

97. "Na svom kruvu su se rasrdili, na svom će se (kruvu) i odsrdit" 
98. "Nedaj Bože da mi padne šaka" 

99. "Nedaj Bože kad se opanak popapuči“ 

100. "Nema ga ni zarad lika (ni blizo)" 

101. "Nema pročke" 

102. "Nema pokrke" 

103. "Nema rđavi' vina, već ima rđavi' stomaka" 

104. "Nema tog što (se) ne mož' potrošit" 

105. "Nemoj da ga zagušiš k'o Purčari pule" 

106. "Nemoj da ti usta iđu k'o pusta" 

107. Nemoj se ćibat k'o ušljiva kokoška" 

108. Nemoj se pravit' mikast (lud, blendav ili bazmegom)" 
109. "Nemojte zabavit" 

110. “Ne pitaj me odkaleg sam, već odkaleg mi je žena" 
111. Nije dobra (ne vridi) ni zimska snaja, ni prolićno tele" 
112. Nije kome je naminjeno, već kome je suđeno" 
113. Nije kum provala da po'ide cilo jaje" 

114. "Nije sve dobro što je lipo" 

115. Nije valda križ prid kućom?" (vidi pod brojem 63) 
116. Ni'ko neće ostat" svr? zemlje!" 

117. Ništa što je priviše nije dobro" 

118. Očito mu bukvicu" 

119. 'Očlo Lucinim sokakom" (vidi pod brojem 217) 
120. "Od duvara, do duvara" 

121. "Od krumpira glava raste" 

122. Od linosti nema gore (veće) žalosti" 

123. "Okrenila krava rep" 

124. Ortačkom konju ožuljana leđa" 

125. "Otego se k'o Šimokov mrt'ac" 

126. Oteto, prokleto" 

127. "Pazi ga ko jaje na dlanu" 

128. Pazi, nemoj da ostaneš prazni šaka" 

129. "Pijan 1 dite nikad ne lažu" 

130. "Pita, s puta ne salazi" 

131. "Pod noć tikve cvataju" 

132. "Podradila se Menđa uoči D'ova" 

133. Po jutru se dan pozna" 

134. Popo sveže ruke, al? jezik odriši" 

135. "Posli kiše, kasno kabanica" 

136. "Posli užne mora se pravit' podne" 

137. "Prate se k'o bajmačke babe" 

138. Prav k'o Lizino oko, samo što je Liza bila ćorava (ždrakava)" 
139. Prazni čardaci (čardakovi) se ne pokrivaju" 

140. "Prinemaže se k'o vrag prid kišu" 

141. "Priv'o ga žednog priko vode" 

142. "Privrnijo kabanicu" 

143. "Prkos kola tare' 

144. "Prvi Bog, pa ženin rod" 

145. "Razumi se k'o magarac u kantar" 

146. "Razumi se k'o Marta u klince (u atoš)" 
147. "Rugala se tiganjica loncu, a kad" ono i ona umrčena" 
148. "Sad" već kad" smo udarili u divan" 

149. "Sav je na pedig'" 

150. "Sidi k'o na Gajgerovom" 

151. "Silan puk ja i moja baba" 

152. "Sirotinjo i Bogu si teška“ 

153. "Skupila se k'o Prćićeva pogača" 

154. "Skupi svoje bulje, pa seli" 

155. "Skuvali k'o na Zelić-dicu" 

156. "Skuvo mu gra" (papulu)" 

157. "Smrdi k'o tvor" 

158. "Smrt nije izbirljiva" 

159. "Sprema se k'o na Jud" 

160. "Svačem vrime isteče“ 

161. "Svemu dugačkom kraj izađe" 

162. "Sve (ni) u bakać" 

163. "Sa svojima 1'1 pi', al' ne trguj! 

164. "Srićan čovik kad' šešir digne 1 pod njim g nađe" 
165. "Svadi i' Bože, da 1' se natučem" 

166. "Svako ima svoj križ, pa nek ga nosi" 
167. "Svako mož' spast' na prosjački štap" 
168. "Svedno je njemu jel divanijo, jel s." 
169. "Svi su ljudi crveni ispod kože" 

170. "Š njim zlo, brez njeg" još gore" 

171. "Šta mož' uzet od prosjaka, samo prosjačku torbu" 
172. "Šta ničeš (tamo) 'di nisi sijan" 

173. "Šta se češeš 'di te ne svrbi" 

174. "Šta se dotiravaš k'o da ćeš na ogled" 
175. "Šta se migoljiš k'o da imaš pundravca u turu" 
176. "Šta si tražijo, to si dobijo" 

177. "Šta si zaintačijo k'o Nimac tra-la-la" 
178. "Šta te peče (žeže) ladna gar" 

179. "Što je pravo i Bogu je drago" 

180. "Što je puno (priviše), ni s kruvom nije dobro" 
181. "Što više marve, to više galebe" 

182. "Taj baš nije svaku (treću) noć dočuvan" 
183. "Taj ima i bili 'čela" 

184. "Taj je nakratko nasađen" 

185. "Taj je uvik na palori" 

186. "Taj k'o da je s vraga sadrt" 

187. "Taj k'o da se bunike naijo" 

188. "Taj se boji i svog osima" 

189. "Tamo će i ker pit bile kafe" 

190. "Tane mu gosino" 

191. "Teško je vraćat' po'iden kruv" 

192. "Tira mak na konac" 

193. "To je kaštiga Božja" 

194. "Točak se okreće i naprid i natrag" 

195. "Trbuvom za kruvom" 

196. "Trče (dolaze) ko na solilo“ 

197. "Trče za njom (njim) k'o da nosi soli u turu" 
198. "Trpa se k'o Pajo u crkvu" 

199. "Trpa se k'o Šime u kotaricu" 

200. "Trza gujca grkljan" 

201. "Tuđe poštuj, a svojim se diči" 

202. "Ubili ga k'o Purčari pule" 

203. "U laži su kratke noge" 

204. "Upala mu kašika u med" 

205. "Uplevo se k'o pile u kučinu (šemflik)" 

206. "Usta mira“ 

207. *U tuđoj ruki je uvik veći komad kruva“ 

208. "Utvara se k'o vrag (davo) prid kišu" 

209. "Uvik ti usta iđu k'o pusta“ 

210. "Uzdaj se use i svoje kljuse" 

211. "Uzet' na mindrac (zub)" 

212. "Vidi vraga, čerez blaga" 

213. "Zablenijo (zagledo) se ko tele u šarenu kapiju" 
214. "Začepi (zabuši) mu usta“ 

215. "Zadit za pojas" 

216. "Za morom jim večera bila“ 

217. "Zatrčalo mi se" (vidi pod brojem 119) 

218. "Zdarvi ko tuckovi" (vidi pod brojem 10) 

219. "Zdravo za gotovo" 

220. "Znojiš se valda ispod nosa“ 

221. "Žena gleda isprid sebe samo kad" dite gura (nosi)" 


Varodna pripovitka 


VRANINA ŽALOST 


Vrana 1 njezin čovik živili priko dvistotine godina, pa vrani dosadio dida i 
uvik se tuži komšincama: 

-— Da mi ga je već saranit, pa da Živim tri svita. Ne znam šta bi od 
dragosti, da ga jedared ujtru nađem ukočenog. 

Tako vrana dan za danom, kad jedared stego i zavijo sičanj, a vrana već u 
zoru razbudila komšije, tako plače i žali. 

Vrane se strčale i vide — umro vranin čovik 

— Šta te je napopalo, zašto sad plačeš? 

— Kako ne bi žalila? Umro usnd zime kad u kući nema ni zalogaja, ni 
rana Iz čega ću tužna i žalosna kupit cmo ruvo da ga ko čestita žena 
okajem 


(Bali Vujkov: .Šaljive narodne pripovijetke — bunjevačke“, Subotica, 1958. ur 40) 

Naco Zelić 


SLIKE OD SLAME 


Bunjevci kao dio hrvatskog naroda, rasuti na širokom podunavskom 
prostoru, na bačkoj ravnici, po salašima, u selima i gradovima Baji, 
Somboru, Subotici i drugim, sačuvali su sVOj štokavsko-ikavski govor, 
narodne običaje, nošnje, pjesme, pripovijetke, plesove i druge oblike 
narodnog stvaralaštva i kulture. 

Na tradiciji bunjevačkog narodnog stvaralaštva - pletenje slame, 
vezanog uz bunjevački narodni običaj proslave završetka žetve pšenice (žita) 
pod imenom "dužijanca" i "dožejanca" razvila se bogata i izvorna likovna 
umjetnost i tako je došlo do slikarskih ostvarenja od slame sestara Ane, Teze 
i Đule Milodanović iz Žednika, Kate Rogić, Mare Ivković Ivandekić, Matije 
Dulić i Ruške Poljaković iz Đurđina, Teze Vilov s Bikova, Marge Stipić, 
Anice Balažević, Ane Crnković i Ruže Dulić iz Tavankuta, Ruže Sarić iz 
Subotice i drugih. 

Slični porivi i uvjetovanosti doveli su i do slikarskih ostvarenja s 
klasičnim materijalom i postupkom slikarskih naivki Cilike Dulić-Kasiba iz 
Subotice, Jele Cvijanov iz Male Bosne, Nine Poljaković iz Đurđina, Marge 
Stipić iz Tavankuta i drugih. 

O toj sponi između bunjevačke narodne tradicije i slikarskih ostvarenja 
od slame Bunjevaka iz Subotice i okolnih sela poznati bunjevački književnik 
i skupljač narodnih pripovjedaka Balint Vujkov je napisao: 

Istinska radost ne zna za strah, 

a narodno stvaralaštvo od slame - 

- tog simbola krhkosti - plod je 

elementarne i rudimentalne radosti 

koja izvire i sliva se u jednu 

od centralnih svetkovina težačkog 

rada - u dovršetak žetve. Kroz 

oklop znoja, lom i drhtaj napregnutih 

žila i mišića uspinje se do pobjede, 

koja je neponoviva u godini - rodio 

se novi kruh, stigao je predujam života 

za cijelu narednu godinu. 

Nepisane zakonitosti težačkog života, 
tradicija etničke sredine, bolje rekuć 
čak obitelji, udarila je ovdje međaš 
svetkovine. Za njezino uljepšavanje 
rođene su prve umjetničke rukotvorine 
od slame - njoj su najviše 1 služile. 


"Dožejanca" je ime te svetkovine rada 

cijelog žitorodnog kraja, sela 1 

obitelji, te svetkovine godišnjeg novog 
kruha.... Kad se dožnjelo - dožejanca 

se priprema. Odvoje se najvještije žene, 
pletu vijenac od slame i klasja bandašu 

za šešir, - vođi žetelaca u mukotrpnom 

radu - žitne perlice ženama u kose. Usput, na 
predahu, djevojka momku, on djevojci ispletoše 
po koji prsten i cvijet od slame, tog 

- tada 1 uvijek - njihovog suhog i 

žeženog zlata. 


A kad je 1 posljednja krstina stavljena 

u svoju simetriju i simetriju njive, 

bandaš sa kosom na ramenu, rukovetočice 
sa kukom ili kosakom (srpom), on okićen vijencem 
na obodu šešira, ona perlicama od žita - 

i sve par po par redom - povorka 

prilazi domaćinu kuće. 

Bandaš se sagiba, domaćin polijeva 

vijenac svježom vodom, skida ga i 

vješa u trijem (ambetuš) da tu bude 

do iduće dožejance, nakon čega nastaje 
opće polijevanje, protkano šalom i veseljem. 

Svečana užna i veselje do u noć čeka 
žeteoce." 


Ovaj običaj je kod bunjevačkih Hrvata 
žitorodne Bačke rodio narodno stvaralaštvo 
od klasja 1 slame. Isprva je njegovana 
ornamentalno-funkcionalna plastika da bi 
se kasnije došlo do slikarskih ostvarenja 
žena slikarki, članova Likovne kolonije 
HKPD "Matija Gubec" Tavankut. 


Likovna kolonija osnovana je 1961. godine na inicijativu nastavnika 
likovnog odgoja u Osnovnoj školi "Matija Gubec" u Tavankutu, Stipana 
Šabića, slikara i Ivana Jandrića, slikara i keramičara. Likovna kolonija 
djeluje kao likovna sekcija Hrvatskog Kulturno prosvjetnog društva "Matija 
Gubec" u Tavankutu, osnovanog 1946. godine pod tim imenom. 


Slikarima amaterima "Grupe šestorica" odmah nakon osnivanja Likovne 
kolonije pridružile su se Ana Milodanović, tada već poznata pletilja kruna i 
drugih simbola i ornamenta od slame, izrađivanih za proslave "dužijance" i 
slikarke - naivke Cilika Dulić-Kasiba i Marga Stipić. 

Prvu sliku od slame "Rit" izradila je 1962. godine i pokazala javnosti 
Ana Milodanović. Iza toga su se u rad Likovne kolonije uključile njezine 
sestre Teza (1962) i Đula (1964.) a zatim već poznate pletilje od slame Kata 
Rogić (1964.), Mara Ivković Ivandekić (1965.), Anica Balažević (1966.), 
Teza Vilov (1968.) i druge danas poznate slamarke. 


Priređeno je oko 70 izložbi, najviše u Jugoslaviji, a nekoliko u 
inozemstvu - Moskvi (SSSR), Modeni (Italija), u Baji i Budimpcšti 
(Mađarska) i u drugim zemljama. 

Slike od slame stvaraju Bunjevke upravo onako kako priroda stvara i 
obnavlja svoje krajobraze. Riječ je o prvotnoj, izvornoj umjetnosti. Slike od 
slame svojom neposrednošću i gotovo lirskom kvalitetu pokazuju kako se iz 
najpotrošnijeg materijala, a uz prisustvo stvaralačke mašte anonimnog 
umjetnika materijala, mogu dobiti neobični i svojevrsni kvaliteti. One slikaju 
svakodnevicu života, ali svojem doživljaju uspiju uvijek dati poetično ruho. 


=. g A: jj jj EI, 
Subotica, 1994. 113 


Pjesma žetelice ili bunjevački rečeno 'risaruše', čuje se ondje gdje se 
obnavlja žetva i ne treba se čuditi što u prizoru žetve Ana Milodanović 
nastoji umjesto slike pokazati naprosto komad polja, odlomak njive-žitnice, 
isječak pejzaža kojemu je čovjek neposredno nametnuo svoju namjeru. One 
su, kako kaže Petar Brečić, urednik Radio Zagreba, "u slaganju slame, u 
nježnom tkanju tradicijskog veza, u boji 1 liniji zadržale napor orača i kopača, 
vještinu kosaca i lovaca, skrb muža, srodstvo brata i ljubav dragoga. Te 
nježne čuvarice domaćeg ognjišta i vestalke naših običaja klasjem pšenice i 
vlatima nježnih stabljika dočaravaju život ove grude, život dug od ljupkog 
ritma u njihanju zipke do turobnog pozdrava u baladi narikače." 

Radeći filigranskom preciznošću s tim krhkim, zlatastim materijalom, 
one dobivaju sasvim neočekivane ugođaje 1 efekte. Lete ptice, povija se 
trava, lopov prelazi ogradu, bjesni oluja, živina skače po drveću, brekće žetva 
u naporu risaruša i kosaca, dječak lovi leptira. Ili su opsjednute ritualima 
seoske svakidašnjice. koji u monotoniji beskonačnih dana bivaju izdvojeni i 
malo dublje zapamćeni. 


Između "Močvare" ("Rita") iz 1962. godine, tog zlatastog snoviđenja 
tajnovitog salašarskog okruženja Ane Milodanović (1926.) i "Novog ruva" iz 
1992. godine Jozefe Skenderović (1952.), odnosno novog senzibiliteta, 
protegla su se ravno tri desetljeća ovog specifičnog stvaralaštva. Nastajala su 
nova nezaboravna djela, kao na primjr "Opaklija" Mare Ivković-Ivandekić, 
"Deran s pivcom'", Matije Dulić i brojna druga prisjećanja na doba salaša. 
"Novo ruvo" nudi blagi savijutak odjevnog predmeta prebačenog na stolici: 
nove su i nude sve novija viđenja: prizorima nostalgičnog lamenta nad 
salašima udružuju se, kako to vidi povjesničar umjetnosti Bela Duranci, u 
moderni simbol pletena stabla s krošnjama tajnovitog i neuništivog "drva 
života“ i ljudske kreativnosti, poput kreacije Ane Crnković. 

Nepomućenih osjetila i čista srca opserviran život postaje na njihovim 
slikama jedan novi, iako znani ali nepatvoreni i cjeloviti svijet. Svijet koji živi. 

Ovaj prikaz možemo završiti riječima Božidara Krašovca, likovnog 
umjetnika iz Zagreba koji je nakon posjete izložbi slika od slame zabilježio: 
"Shvatio sam da prazna slama nije uvijek prazna...." 


Slike od slame bile su pravo otkriće za sve posjetioce izložbi! 
Zagreb, 16. ožujka 1990. 

Vita Grunčić: 


SUSRET SA PJESMAMA BRANKA 
JEGICA 


Pjesnik Branko Jegić je pravi sin naše ravnice. On je vješt posmatrač, 
dobar oslušnik i velik zaljubljenik naše Bačke i Subotice. jegovom oku 1 
uhu nikad ne promaknu zbivanja, a srcem punim ljubavi daje poseban ton i 
toplinu u svojim pjesmama, koje piše najčešće slobodnim stihom. 

U pjesmi "Jutro u bačkoj ravnici" kaže: 


"U moru zlatnom 

Sunčanim zrakom 

Sunčanim cvijetom 

Ogrnuta u plašt klasova zrelih, 
Budiš se meko 

Budiš se mirno. 

Klas, žuto zlatni povijen, miran 
Na vjetru se njiše, 

Na vjetru se moli, 

Ravnico draga, na jutru u zori." 


I na toj našoj bogatoj i prelijepoj bačkoj ravnici on otkriva svu ljepotu i 
idilu salaša. Njemu je drag svaki klas i treperenje kukuruza. Priželjkuje 
ledinu salaša i u pjesmi "Sve su samo moje slutnje" kaže: 


 Osluškujem vjetar što ćarlija, 
Treperenje lista kukuruza, 
Povijanje zlatnih klasova. 


Priželjkujem ledinu 

I salaš bijeli, 

Dol kraj njega, 

Okom tražim jablan stari. 


Sve su moje slutnje 
Moje želje, 
Trag do sreće. 


Srce moje sve kad vidi 
Osluhnut će, 
I usnut će. -" 


= 

Veliko je pjesnikovo poznavanje života i rada na salašu. On voli te 
drage i jednostavne ljude koji rade mnogo i teško. Poštujte njihove dlanove, 
pune žuljeva, koje naziva "zlatnim slovima" i kaže: 


Ruke seljaka, 

u vama stenju oranja 

i sjetva jesenjih usjeva, 
SVOJU priču stvaraju 

za pokoljenja. 

Vama će se klasovi zreli 
klanjati. 


Na dlanovima vašim 

upisana u žuljevima kao slova zlatna 
na spomeniku 

kojeg još nitko 

nije podigao 

vječno će stajati. 


Orali smo crnu brazdu duboku 
grob do groba iz kojih niču sjemenja. 


I svi ćemo gledati kako klija 
1 nećemo dugo razumjeti 

taj očinski zagrljaj neba. 

Iz vašeg srca rod će izrasti. 


A znali ste duboko u duše 
SVOJIh sinova, poput klesara, 
sveto ime hrvatsko na grudi 
kao vezilja izvesti. 


( Ruke seljaka") 
Pjesnik žali što naši salaši i dolovi ostaju napušteni i prazni. On kaže: 
Nikada nećemo saznati 
koga opustjeli dolovi oplakuju. 
("Koga oplakuju dolovi") 
Sa puno topline i ljubavi pjesnik piše o Subotici. Svojim pjesmama on 


želi istaći svu njenu ljepotu i draž. Čak je personificira i govori o njenom 
toplom krilu. A, o svom gradu kaže: 

"Voljenom te nazvah riječju... 
Onoga slijepcem, tko reče 

da u tebi čara i draži nema. 

Brezo nizije! Cežnjom umiješ cvasti. 


Zore ti plave. Podneblja žarka. 
Sutoni purpumno crveni. Noći sjajne, 
u krunu krošnje mjesec kad se toči. 
Sve blažiš. I u krilo što hoće ti pasti. 


Dolovi, pojila tvoja. Mutne vode, 
zrcala klasova zrelih. Magle 

i rose, biserje plavog jutra. 

Sunčana zrako nizine, nećeš se ugasiti." 
("Subotica") 


Branko Jegić osjeća u dubini svoje pjesničke duše da je sudbinski vezan 
za naš grad Suboticu i nama svima, rođenim u njoj, poručuje: 


Prijatelju, 

suđeno mi 

roditi se u ovom gradu 
umrijeti u ovom mjestu 
1 neću kriviti sudbinu. 


Želim 
uljepšati života san. 


I mrtav u njem ostati, 
pod humkom zakopan. 


Suđeno mL... 

Sudba, 

ljubav za žitna polja. 

I kad ću mrtav trunuti, 
da guta me zemlja moja, 
1 tad ću znati - 

suđeno mL..." 


("Suđeno mi") 


Palić je sastavni dio našeg grada. Opis njegove ljepote susrećemo u 


zn. 


pjesmi "Palićka noć": 


Ima li ljepše radosti 
maja 


_————————__________XXXX--—_—-—A 
Subotica, 1994. 117 


sa zvijezdama noć kad se pojavi 
u našim palićkim baštama. 


Parkovi, cvijeće, 
naše bašte na mirnim vodama 
trepere sjajnim zvijezdama. 


Snovi snova, gdje bijahu ispunjeni, 
putniče, 

i tebi srce može ovdje ostati 

i naše će biti na sve to vezano". 


Pjesnik ističe da je obiteljsko ognjište središte i svetost njegova življenja. 
U svojim pjesmama, koje su posvećene obitelji, on naglašava ljubav, a majke 
stavlja na pijedestal za sva vremena. Pjesmom poručuje majkama: 


"V1 ste najljepša harmonija vremena, 
vječiti svijetnjak, upaljen 

u domovima našim 

i u pjesme pokoljenja. 


Ne dajte, da izgine ova arija! 

Vječite patnje 

urezat će vam likove u sinovska srca 
kad budete otišle izvan vremena. 


Načinit ćemo za vas najljepši spomenik 
ljubavi, za sva vremena. 


Nedajte, da ugasne u našim domovima 
sveta Vatra. 

Za kog će ostati vaša pjesma 

u praznoj vasioni?" 

("Majke") 


Stalno se osjeća i prisutna je briga i ljubav prema djeci. Zato on iskreno 


kaže: 


"Ako bih ti pričao o svom domu, 

O troje dječice sitne, 

O Svojoj sreći u životu, 

umora bi bila svaka riječ o svemu. 
To nije idila kraj kamina topla, 

niti a sina ili kćeri 

niti osmjeh dragog roditelja. 
To je skrbna briga 
i zbog toga smo sretni." 


( Zbog toga smo sretni") 
Zbog toga u toj brizi o djeci poručuje: 


Ljubavlju žeđajte samo cvasti. 
Pređima svojim vjerni 

samilosnih u vjeri dubokih osećanja. 
Cast vam iz srca ne smije pasti. 


Budućim naraštajima 
u vama gledam proljetni osvit srca 
u kom se ljubav ne može ugasiti." 


( Poruke djeci") 
Pišući o svojoj obitelji, pjesnik na kraju kaže: 


"Večeras je snijeg na cesti, 
Snijeg u vrtu, 

Snijeg na krošnji, 

Snijeg na krovu, 

Snijeg je, dušo, i po nama. 


Zasuti smo bijelim perjem, 
Bijelim nebom, 

bijelom zimom, 

bijelim putem, 

bijelim svjetlom. 

Zasuti Smo... 


Proslavimo našu ljubav 
bijelu, žarku - umjerenu. 


( Proslavimo našu ljubav") 


Pjesnik sa zahvalnošću ističe da mu je Bog središte života. Zato on moli 
pomilovanje za sve: 


“Molim za pomilovanje 
ispod svetog propela 

za pomilovanje, Bože, 
molim za sve." 


(Molim za pomilovanje") 

Iskreno se obraća Bogu kao svojem najboljem prijatelju: 


"Dođi večeras, 
moje umorne misli 
rasprši svojom bogatom pričom. 


Pričaj mi o oluji Galilejskog mora 
i kako si spavao u barki 


Dođi večeras u moj stan, 
dat ću Ti malodušnu nevjeru svoju 
1 čitavo srce. 


Uz kafu jednu pričat ću Ti 
kako je teško ostati sam 

i kako je svaka radost plaćena 
teškom nesanicom. 


("Dođi večeras") 


Kao nemoćni ljudski stvor pjesnik moli, obraćajući se Mariji, Božjoj 
Majci ovom toplom molitvom: 


"Ti koja umiješ mirisom skrbnice cvjetati 
Majko odvjetnice, 

Majko štićenice, 

Na ruke svoje kao pomirenje 

nas primi. 


Poput žrtve paljenice na kamenom oltaru, 
Cvijetom zle sreće 

Nemoć naših htijenja, 

Sažezi vatrom svetom u trajno pomirenje. 


Svijetleći kao neka lojanica dogorimo 
za naše nedaće 

za naše ufanje 

Vapijuć za spasom Majke milosti. 


("Molitva nemoćnika") 


Pjesnik želi novi i bolji svijet 1 zato moli: 
"O ja bih danas htio 
izbrisat iz misli svijetu jad, 
sa kamena izlučit moći nepotizma 
ina njem izgradit novi svijet." 
("Htio bih") 

Onakav svijet 

O kom su sanjali mudraci, 

u čijem krilu se rađa 

neugasiva sveta žar 

koja svijetli u svim teškim noćima. 


Trudila sam se da Vam prikažem Branka Jegića i kako sam ga doživjela 
kao pjesnika, kao sina bačke nizine, njegovu ljubav i brigu za obitelj, njegovu 
ljubav i sudbinsku vezanost za Suboticu. Njegova odanost i ljubav prema 
Bogu me je ponela. 

Veseli me ako ste, slušajući ovaj moj osvrt, osjetili pjesničku dušu i 
ljepotu pjesama našeg pjesnika Branka Jegića. 


Na kraju želim da mu u svoje ime svih nas čestitam i poželim da nam 
daruje još mnogo lijepih pjesama. 


Subotica, 10. II 1993. 
(Autorica je pročitala ovo predavanje na književnoj večeri Branka Jegića u KUD "Bunjevačko 


kolo" u Subotici, 22. II 1993. u organizaciji književnog kluba "Miroljub" pri Institutu "Ivan 
Antunović") 


Branko jegić 

Branko Jegić 


ZA OVAJ GRAD 

Za ovaj grad 
moje je srce svelo 
na kapi krvi jecaja 


Još samo život se budi 
za njega 
u drvoredu visokih jela 


Suze se toče 
plavih ljetnih kiša 
1 potoci teku voda 
Široka 

kao moje srce 

Branko Jegić 


U NOCI 


Moj dan traje dugo u noć... 
SVI Mio već u san zađu 
1 sniju, čega se u jutro sjećati neće 


Ja snijem u isto vrijeme 
na tvrdom stolu uz rub dogorjele svijeće 


O tebi najdraži grade 

snijem snove 

tražim sreću 

uz osvijetljen prozor zvijezdama 


I strah me tjera u zvjezdanu noć 


Noć 
koja nikad ne prolazi 


oro S a NK A 


Subotica, 1994. 

Branko Jegić 

MOJ GRAD 


Na zlatnim klasovima 
derdan od kiše 
pomaže zrenje plavoga 
Jutra 


ravnica pjeva 
u plaštu boje od klasja 


A kruna sazdana nad svim 
moj grad 

najljepši ukras svijeta 
Subotica 

majka Bunjevaca 


Sva plava drijema 
pod kupolom srpanjskog 
Jutra 

Branko Jegić 
BIO BiH SRETAN 


Biro bih sretan 
nositi misli dobrote i mira 


Svijetu 

nad uzglavljem šaptat uspavanku 
umjesto željeznih parčadi 

1 tona užasna trotila 


Svirao bih tišinu 
večeni 
neugaslih na nebu zvijezda 


Skidao bih ljubav 


1 snove 


Pa E_____—_—__________.....—j.jj.j..A X 

Ivo Prćić, mlađi 


TIHI ŽIVOT U SJENI KATEDRALE 


(povodom osamdesete obljetnice rođenja Tone Kujundžić) 
l. 


Možemo nastaviti i dalje nabrajati: (oko) šezdeset godina patnje tijela, 
jobovske patnje, ali istovremeno i čvrstine duha, nepokolebljivost vjere i 
predanosti Kristu - Spasu: (oko) pedeset godina kako pronalazi svoje pute u 
pjesmi, u stvaralaštvu; nažalost, osjetila je represije poslije rata i ona i mama 
i sestre. 


Znam Tonu, teta Tonu, još dok sam kao mali nemirko hodao u kratkim 
hlačama. 


Njenu životnu putanju zamišljam u trokutu i četverokutu: Katedrala - 
Crkva Isusova uskrsnuća, ova, ovdje, gdje se sada nalazimo - Kapelica svete 
Elizabete u Bolnici - dodajmo i samostan "Anuncijata", "Kuća kraj parka" 
(Tonina pjesma objavljena 1984. godine); u samostanu boravi još jedina živa 
Tonina sestra č.s. M. Anđelina. 


Ne znam sve putove Tone Kujundžić; dugo se nismo viđali, dugo me 
služba odvela van Subotice. No, znam da se uvijek nalazila baš tamo gdje je 
najpotrebnija: da li u radu za vjeru i Crkvu, ili za dobrobit svog naroda, za 
njegov stalni prosperitet. 


Njen život se zaista odvijao tiho, skoro nevidljivo, jedva čujno, ali zato 
uvijek potaknuto dubokim osjećajem dužnosti. 

Eto, zašto sam svoje predavanje naslovio "Tihi život u sjeni katedrale". 

Dugo poznajem Tonu. Razgovaram s njom, pričamo, pročitavam njene 
pjesme objavljivane u "Bačkom klasju" i "Subotičkoj Danici". Sve sam mogao 
zamisliti, ali da ću govoriti o Toni Kujundžić pod svodom ove lijepe crkve, 
nisam niti sanjao. 


Ali, eto, dogodilo se i nesanjano! 
lI. 


Prvi nesvjesni susret tek novorođenog djeteta - Tone Kujundžić - tamo 
na početku prvog svjetskog krvoprolića je patnja i bol. Svoga oca nije 
upoznala. Pao je daleko, daleko na istočnom bojištu kod Lemberga (Lavova) 
u Galiciji. Rođena je 13 dana poslije njegove pogibije. 


I. o IL 

Koliko tuga, koliko suza, koliko neoznačenih raka krije ta tužna 
Galicija, to poprište užasa i smrti! 


Osjeća Tona nestanak oca, nedostatak u kući tate, Ranka, kako su 
nazivali oca. 


Vapije, traži, osjeća nepravdu koju rat nanosi svima, osobito djeci. Zato 
vapije: 


Ah, Ranko, Ranko, zašto je to tako 
Da tolika djeca u svakome ratu, 
Mala - nerođena, izgube svog tatu? 


(Pjesma "Ranko", našem ocu) 


Tate nema, ali mama je uzor, ona pruža, daje putokaz u labirintima 
života. 


Zato stihove podjeluje i majci: 


"Draga naša mama, 
Topla tebi hvala 

Sto si nam životom 
Dobar primjer dala!..." 


(Pjesma "Mami") 
Jedan naš pjesnik, Jure Kašelan, piše: 
Pjesma je preobražena patnja. 


Tona zna što je patnja i bol života. Sve njene pjesme se mogu obuhvatiti 
ovom sintagmom, sa ove dvije riječi: preobražena patnja. 


Sve Tonine pjesme mogu se svrstati pod motto, kojega je sama napisala: 


Gospode! 

Predajem što imam, 

Sve što šalješ, primam! 

(Ispisano pred grupom pjesama "U zagrljaju s patnjom") 


II. 


Tona nije mnogo pisala. Svega oko sedamdeset pet pjesama. Od toga 
broja je još manje objavljeno (u "Bačkom klasju" i "Subotičkoj Danici"), 
svega dvadeset tri pjesme (neke su više puta objavljivane). 

Malo je pisala, malo je i objavljivano. 


- ————— — EE MV 

Rano je Tona počela bolovati. (1937. godine, od one godine kada su 
mnogi naši mladomisnici prikazivali svoju prvu svetu misu. Među njima je 
bio i pokojni biskup Matiša Zvekanović i nježni pjesnik Aleksa Kokić.) 

Još malo pa Tona može proslavljati šezdesetu obljetnicu svoga 
bolovanja. Hoću li kazati: Nažalost! Ne! 


Sjetimo se zapisanog (ponovo citiram): 


Gospode! 

Predajem što imam, 

Sve što šalješ, primam! 
ka 


Još jedan jubilej može Tona prosljavljati. Pedesetu obljetnicu kako piše. 

Njena poezija je nastajala sa ratnim metežom, koji je u općem 
svjetskom klanju zahvatio 1 ovu našu domaju, ovu našu voljenu i pitomu 
ravnicu. 

Ne zaboravimo: U prvom krvavom obračunu okrutnih i hladnih 
"moćnika" izgubila je oca! 

Nemili ratni događaji su prvi impuls za Tonine pjesme. 

Razumljivo! Tona je svoj život posvetila vjeri 1 narodu. A sve se to 
ljuljalo. Nestajalo u patnji 1 bolu. 

kk 


Ima Tona još jedan impuls za bavljenje poezijom. Još jednu patnju i bol. 
Svoju nesmiljenu bolest, koja je 1942. god. krenula na gore. (1943. god. je 
primila i zadnju pomast.) 

Bolest, razmišljanje mlade, bolesne djevojke - sve su to poticaji za 
pjesme: “Bolest'" (dvije varijante pjesme); "Nemoć"; "Predanje u patnji"; "U 
zagrljaju s patnjom“... Sve su ove pjesme nicale na bolesničkom krevetu, 
izražavale tuge bolesnice, njene mladenačke sanje. 


Tona je pisala 1941, 1942, 1943. godine. Sve u svemu oko tridesetak 
pjesama. 

Tada nastupa prekid od skoro četiri desetljeća. Ponovo je počela pisati 
tek osamdesetih godina (1982. godine). 


Zašto ovaj dugogodišnji muk - pitam se. To su godine represije, 


progona 'žitara“, godine tuge i patnje narodne (ne samo osobne!) 

U pjesmi "Ranko" nailazimo na odraze takvog stanja: 


Dugo već branim kuću nam otetu, 
Cuvam je ko baštinu tvoju svetu. 
Nosim je u srcu, uspomenu milu, 
Jer u njoj se osjećam ugodno, toplo, 
Ko dijete na očinskom krilu..." 


Razumljiv mi je Tonin muk od četiri desetljeća! 


Trebalo je preživjeti te godine, smiriti se, obnoviti snagu, doživjeti novi 
optimizam. Uzeti pero u ruke. 
(Neću o tome duljiti. Moj predgovornik je o tim godinama Toninog 
života izneo svoje mišljenje.) 
ka 


Tona piše evo već duže od pet desetljeća. 


Nije nalazila na podrške. Dugo, dugo. Sve dok joj podršku ne donosi 
“Bačko klasje" i "Subotička Danica". 


To je, nažalost, naša stara bolest, naš jal. Preostaje nam samo da tražimo 
lijeka toj bolesti. A ima ga. Ima! 


IV. 


Pogledajmo, prelistavajmo, pročitavajmo Tonine teke u koje je svojom 
drhtavom rukom ispisala svoje pjesme. 


Sve napisane pjesme mogu se grupirati u veće cjeline. 
Neću ih nazivati ciklusima, jer pjesme nisu dograđene, zatvorene, 
pjesme nisu povezane svojim sadržajima, svojom cjelovitošću. 
Dakle, ne ciklusi, već grupe pjesama. 
Te grupe pjesama su: 
- Jadi ratnih dana; 
- San i sjeta; 
- U zagrljaju s patnjom; 
- Šta ja volim. 
Ukupno četrdesetak pjesama. 


Jedan dio pjesama je prekucan. (Zahvaljujemo Toninoj sestri, č.s. 
Anđelini.) 


-———- pp pp jj VS 

Desetak pjesama koju su objavljene nisu zapisane u rukopisu. 
V. 


Rekosmo da je Tona počela pisati početkom rata, 1941. god. 

Prvi zapisan tekst je na početku ratnog križnog puta,rata koji je 
uskovitlao i ova prostranstva. To je lamentacija djevojke nad voljenim 
gradom. 

Lirska proza pod naslovom "Subotici": 


"Ljubavi moja! 

U ivojem krilu svi smo odnjihali, tvojom ljubavlju svi smo 
ogrijdni. 

Sunce nam u tebi uvijek lijepo sjalo 1 toplo nas, toplo 
svagdje obasjalo. 


IVOJUJE ulicama hodali smo sjetni, u nadi i boli, ali uvijek 
sretni". 


Slijedeće pjesme su posvećene  "Preuzvišenom biskupu  Lajči 
Budanoviću": 
"Preostala nam samo 
Da molimo Bogu 
Za tvoj drag povratak, 
Za mir 1 slogu!" 


Druga pjesma "Presvijetlom g. Blašku Rajiću" 


"Za te se molimo iz ljubavi čiste, 

Bog da nam te vrati, i nas tebi iste; 

Da nam jednom sinu ljepše srećni dani 
Ljubavi 1 bratstva, slogom povezani". 


Traju jadi ratnih dana. 

Svi odjeci tutnjave topova, neprijatnog zujanja aviona, rušenje zgrada, 
odražava se i na ovim metama, odražava se u duši djevojke Tone. 

Pjesmom se obraća onom šarenom leptiru, koji nam tka jedno ljetnje 
veselje, ali sada u sjećanju. 


Leptinću, kliratiću, 

Sto oblijećeš moje cvijeće, 
Tugu moju bar ti slušaj 
Kad već drugi niko neće. 


(Pjesma "Leptiriću") 
Po e m gj A A 

Kakve su to tuge? 
Obraća se i slavuju dok bigliše u njenoj bašči: 


"O njima pjevaj u svome lugu, 
Nek čuju ljudi mog roda tugu. 
Jer ko tL i on hoće slobode 

Dok drugi njega u ropstvo vode!" 


(Pjesma "U mojem vrtu") 


U pjesmi "Tužni časi" se moli: 


"Tugo moja, ne mori me, 
Nado draga, sokoli me, 
Vjero sveta, pouči me 
Uvijek slavit Božje ime!" 


To je kraj. Put Bogu, slaviti Božje ime. 
ka * 


Ima u ovakvim ratnim kovitlacima toplih lirskih passagea. 


Slika Tona svoj šor, koji nosi ime po Ljudevitu Gaju, prvaka ilirskog 
pokreta. 


"Susjedi se svi tu paze 
Ko rodovi najbliskiji, 

ene - sestre, ljudi - braća, 
Djeca, druzi najmiliji". 
(Pjesma "Mojim šorom") 


Ili onaj oduševljeni poj salašarski: 


"Što je mornaru to more SVOJE, 
Bunjevcu sinu, ravnica to je; 
Za nju on živi, znoji se, radi 
Da sebe i rod čuva od gladi!" 


(Pjesma "Moru klasova") 

Ne mogu zamisliti drukčiji kraj ovih pjesama od usrdne molitve Kralju - 
Mira - Kristu: 
"Ta ljubav Tvoja, čista 1 sveta, 
Mir će donijeti s kraja, na kraj svijeta. 
Mir Tvoj, mir nam treba, više neg sve ino, 
Udijeli ga, Kriste, ponizno molimo. 


(Pjesma "Tvoj mir, Kriste, nam daj") 


Poslušajmo nekoliko Toninih pjesama. 

Tona je počela pisati obraćajući se biskupu Lajči Budanoviću, 
presvjetlom g. Blašku Rajiću. 

Nastavimo pjesmom "Zlatomisniku biskupu Matiji Zvekanoviću". On je 
nasljednik biskupa Budanovića; on je dugogodišnji župnik ove župe. 

"Tuga" je lirska proza. 

Čut ćemo i pjesme "Sestricama" i "Riječ sestri". 


VI. 


U pjesmama koje je Tona nazvala 

"San 1 sjeta" 1 

"U zagrljaju s patnjom" 

još uvijek se osjećaju ratna strujanja, te besmislene smrti po krvavim 
europskim razbojištima. 

To su godine kada se Tonino zdravlje pogoršava. 

Čitajmo odraze u pjesmama: 


"Čemu budit mašte, sanje 
O ljepoti svoj, 

Kada mora pust i hladan, 
Teći život moj?" 

(Pjesma "Sjeta") 


Ili. 
"Teška mora srce mi izjeda, 


Na kra Bol udova živjet mi ne da." 


"Za tu patnju, za to umiranje, 
Daj mi Bože vječno uživanje". 
(Pjesma "Bolest") 

Da li je neobično pitanje, neobičan uskličnik: 


"Jer čemu sanjat, čemu budit nade 
Dok bolest snagu i mladost mi krade". 


(Pjesma "Proljetni san") 


U potpunom predanju vjeri i Božjoj providnosti zključuje: 


Ja neću da saznam 

Sta bi moglo biti! 

Samo znam i hoću 
Smiješkom tugu skriti, 
Patnju - zagrliti". 

(Pjesma "U smiraj mladosti) 


Opet ćemo čuti nekoliko pjesama 
"Na harfi patnje", "Cvrčak u noći". Prelazimo i na optimističkije pjesme. 
“Kuća kraj parka" i konačno, "Voljeni grad Subotica". 


VII. 


Rekao sam da je dio Toninih pjesama prekucan. To su uglavnom 
pjesme koje se mogu svrstati pod opći naslov "Šta ja volim", a drugom dijelu 
sam ja stavio naslov "Voljeni grad Subotica", po naslovu jedne Tonine 
pjesme. 


Ima Tona mnogo prigodnih pjesama ("Šta ja volim") ispjevanih u počast 
"našim velikanima" - (pokojnicima), kako je naslovila jednu pjesmu. Tako i 
počinje svoje pjesništvo. Biskupu Lajči Budanoviću, Blašku Rajiću. Te 
pjesme sam već spominjao. 

Na drugoj strani tu su pjesme posvećene duhovnim i narodnim 
predvoditeljima. Nabrojmo neke: Kardinalu Franji Kuhariću, biskupu Matiši 
Zvekanoviću, biskupu Ivanu Antunoviću, 0. Radoslavu Kujundžiću, župniku 
preč. Beli Stantiću, preč. Lazaru Ivanu Krmpotiću, preč. Gavri Crnkoviću, o. 
Anti Stantiću. 


Pjesme posvećene mladomisnicima, mladim dušama, koje stupaju pred 
oltar Božji (0. Krešimir Kujundžić, Franjo Ivanković, Josip Kujundžić). 

S posebnom radošću spominjem "Odu franjevcima" i pjesmu upućenu 
č.s. Mirjam Pandžić. 

Ove pjesme su pisane po nekakvom ustaljenom ritmu, ustaljenom 
kalupu: 

Pitanje što se dešava u gradu, kakva je velika radost obuzela ljude. 
Ubrzo se odgovara da se proslavlja značajan, značajan događaj za nas, za 
grad, za vjeru, za narod. Zahvalni smo Bogu, molimo se za zdravlje i plodan 
rad slavljenika. Neka nas Bog usliši! 

Ove pjesme se ne mogu razmatrati samo kao pjesme. Iz njih navire 
dubina osjećaja, ljubav prema gradu, prema narodu, prema duhovnim i 
narodnim predvodnicima. 


++ 


Šta volim? 

Pjesme odgovaraju: "Ranko", "Mami" (govorio sam o njima), 
"Sestricama“ (čuli smo tu pjesmu). "Bačka ravnica", "Moja ulica*, “Moja 
kućica", "Mojim šorom" (spominjali smo tu pjesmu), "Moru klasova“ (i ovu 
smo spominjali)... 

*.. 


Ima Tona pjesama u kojima slavi narodne običaje: Materice, Oce, 
Dužijancu. 


VIII. 


Za kraj sam ostavio one već poznate, manje poznate ili nepoznate 
Tonine pjesme. 

To nisu pjesme posvećene samo voljenom gradu Subotici; to su 
rodoljubive pjesme, možemo kazati: voljenom narodu. Od Bune - rijeke i 
Mostara - grada, možda simbola stoljetnih lutanja kada su se prije tri stoljeća 
usidrili u ovim dragim ravnima. 

Preci su počeli kopati i obrađivati crnicu i živjeti svoj život. Možda 
mislimo i na šest stoljeća povijesnog pomena grada Subotice. 

*.. 


Čut ćemo pjesmu: “Buno - rijeko", "Mostar - grade", "Moja katedrala“ i 
*Kapelica". 

Na početku sam naveo da Toninu putanju zamišljam u kretanju trokuta 
ili četverokuta. Sada bih dodao da se to kretanje od roglja do roglja može 
ponoviti 1 proširiti. 

Neka ponovo krene, polako, ali sigurno. 

Sada neće naići na zapuštenu Kapelicu sv. Elizabete! 

treba i obnovljenoj Kapelici pjesma. 

Nadamo se. 


Napomena: 

Ivo Prćić, mlađi je pročitao ovo predavanje na svečanoj akademiji u nedjelju, 24. travnja 1994. 
god. u crkvi Isusova Uskrsnuća u Subotici povodom 80. obljetnice rođenja naše pjesnikinje i 
zaslužne kulturne radnice, Tone Kujundžić, a organizator priredbe je Književni klub "Miroljub" 
pri Institutu "Ivan Antunović". 


o NA HARFI PATNJE 
Ke 

i] Gospode! 

S Na harfi patnje, iskrivljenim prstima, 

q Ja prebirem često tanke žice, 

S Izvodim melodije života teškoga bola, 


| padam pred Tobom nice... 


Gospode! 

Hvalu Ti pjevam za dar patnje, 
Makar se čulo često stenjanje 

| pokoji uzdisaj. 

Duša se moja predaje posve Tebi, 
A srce ne pada u očaj. 


Gospode! 

Ti si sa mnom u svakom času, 

Ma da se činilo da sam napuštena sama. 
Providnost Tvoja nada mnom bdije 

| onda kada se nadvije svuda 

Prividna pustoš i tama. 


Gospode! 
Hvala Ti što nikada nisam očaina 
i sama! 


ama —_—_—_l_l_dr_dp_prpnd_ EEE... đŠVČčaxv 

Tona Kujundžić 

U ZAGRUAJU S PATNJOM 


Ah, što je lijepo 

U zagrljaju s patnjom 
U susret Raspetom 
Kristu iĆi!... 


I što je divno, 

Iscrpljen od boli 
Svakome bratu - čovjeku 
Sa smiješkom prići 


Progutat boli vlastitog srca 
I pažljivo slušati druge, 

I sav se predati 

Da razumiješ 

Njihove priče duge... 


I nikada ništa od čaše jada 
Preliti njima, 

Jer bi im moglo 

Biti teško, dosadno, 

Ili u srcu zima. 


I zato duboko u duši 

Ja nosim patnju svoju. 

I ne dam da itko zaviri u dno 
I tako upozna tu istinu moju. 


Jer u dnu duše ja 
Hvalim Bogu 

Za duge patnje 
Veliki dar. 


Samo ga jedno molim 
I želim : dami ne 
Oduzme hrabrost 
I ljubavi za patnju žar. 


Jer, eto, bliži se valjda kraj 
Tog puta, punog trnja i pruća. 
A ja se radujem, 

Skidanju s križa, 

I jutru - Uskrsnuća. 


Korizma 1983. 

Tona Kujundžić 


MOJA KATEDRALA 


Ja volim našu 
Crkvu malu 
Sto se u parku 
Cedno skriva 


Još više velebnu 
Katedralu, 

Sto se pod oblake 
Uzvisila! 


Dva draga tornja 
Katedrale, 
Ko nebu pružene 
Dvije ruke, 


Kao dva krila 
Andđeoska, 


Sto nose k Bogu 
Naše muke. 

Tona Kujundžić 

I ništa mi nije 
Draže čuti 

Nego brujanje 
Velikog zvona. 


Kad razliježe se 
Ono gradom, 
Ja čujem glase 
Sa Stona! 


Tornjevi grada 
SVI SU mi mili, 
Al ovima se 
Zanosno divim! 


I dok prolazim 
Kraj Katedrale, 


Zastanem - sretna, 
Sto tu živim! 


PN Ma 

Ivo Prćić, mlađi 


PJESNIKINJA TUGE | TAVANKUTA 


(Uz osamdesetu obljetnicu života Marge Stipić i pedesetu obljetnicu 
pjesništva) 


Prije četiri godine (1989. god) u izdanju Hrvatskog književnog društva 
Sv. Ćirila i Metoda objavljena je jedna skromna knjiga poezije: 

Marga Stipić: "Moje tuge", pjesme. 

Skromna knjiga po obimu, ali puna iskrenog lirizma, nabijena vrelim 
čuvstvima djevojke prema kojoj se život samo maćehinski odnosio, šibajući je 
svakovrsnim nedaćama. 

Danas, kada se podsjećamo na obljetnicu njenog rođenja, njenog 
književnog rada, kada joj se odaje priznanje, bez obzira koliko kasni, ovo 
podsjećanje je neka vrsta promocija njene zbirke pjesama: "Moje tuge". 

Šturi su objavljeni biografski podaci o Margi Stipić, teta Margi. Rođena 
u predvječerje prvog svetskog rata (3. studenog 1913. god.), otac joj pogine u 
tom bezumnom svjetskom klanju. To je oprijedijelilo njenu dalju životnu 
stazu. U bespućima života nalazi svoj put - put stvaralaštva, slikarstva 
( slamarke"), put poezije. Napomenimo da je Tavankućanka, da živi u gradu 
(Subotici). Stihovima se javlja u "Bačkom klasju" i "Subotičkoj Danici". Da li 
ovim možemo i zatvoriti krug njenih biografskih podataka? 

Zbirka pjesama "Moje tuge" sadrži sedamdeset i dvije pjesme, svrstane, 
ako tako možemo reći, u četiri ciklusa: 


Moja ljubav, 

Moje misli, 

Tavankutu, 

Moje molitve. 

Ove zamjenice "moja", "moje" (a mogao je biti naslov i "Moje selo") daje 
naslutiti jednu intimu, lirski izražaj svih osjećanja ljubavi, razočarenja, sjete, 
tuge, do neke nevidljive trajne spone sa rodnim selom, do nekog smirenja u 
molitvi, naročito molitvi "Srcu milosrđa", "Svetoj Majci". 

Već prvi stihovi zbirke, prve pjesme "Meni nije dosuđeno" (str. 3) 
intoniraju jednu tešku bol, razočaranost, tugu, jednu probuktalu želju za 
ljubavlju mladog djevojčeta, ali te ljubavi nema, jer: 

Meni nije dosuđeno 
Da sa nekim radost dijelim. 


I dalje: 


Meni nije dosuđeno 
Da me neko nježno ljubi,. 


Treba li veće tragike mladih dana, a osjećati se zapostavljen, odbačen, a 
nekakva neizreciva čežnja se kroz srce provlači. I na kraju u jednom slomu 
razbuktalog osjećanja, u scenografiji zimskih večeri: 


Zaboravit tebe, 
A1samu sebe. 


("Neka čežnja", str.4) 


Vrijeme protječe, razum hoće da zagospodari, da odbaci ta bolna 
iskustva mladoga života. 


Nemoj, srce, više nikad 
Zbog ljubavi suze ronit. 
(Nemoj, srce, više nikad," str.5) 


Ali. Ali oko nje je sve u pokretu, oko nje se kreću sretni ljudi, oko nje je 
život. A ona? 


Kad vidim sretne ljude, 
Uhvati me sjeta. 

Sreća meni nikad nije 
Bila naklonjena. 


( Kad vidim sretne ljude", str.6) 


Mladost vri, neda se ukrotiti razumom. Budi se nova ljubav, a s njom 
očaj, nova razočarenja. 


Teško tebi, srce moje, 
Rak ranu si zadobilo. 


Vapije, prigovara svom srcu: 


"Što si tako nerazumno" 
(“Teško tebi, srce moje", str.8) 


—_______/_j/j/ŽŽ/|________/.-—_—_-—--fžžA 

U pjesmi "Ja ću odsad ići svijetom“ (str.10) nastavlja isti motiv prigovora 


srcu, obuzdavanja srca: 
Ja ću probat svoje srce 
Okovati, da ogrubi, 
Da se odsad ni u koga 
Više nježno ne zaljubi. 


Pitam se, nazire li se nekakav osobno - poetski izlaz iz ovakvog teškog 
labirinta mladosti? 
Marga Stipić možda naslućuje izlaz, možda ga i zna. 


Tiho, srce, tiho, tiše, 

Ljubav mora da se briše, 

Ma da znadem kad se voli 
Najlipša se pisma piše. 
("Tiho, srce, tiho, tiše,“ str.9) 


Jedan izlaz je i poezija. 
U kolopletu života ima 1 pozitivnih vrednota, nije sve košmar 
nerazumijevanja, odbacivanja: 


Kad je u srcu sjeta, 

A u duši tuga, 

Onda nesvljesno tražim 
Prijatelja - druga. 

("Kad je u srcu sjeta", str.11) 


Ovaj ciklus nosi naziv Moja ljubav". Vrijeme protječe. Koliko? - Ja ne 
znam. Imam dojam da u smirenosti životnog iskustva proistječu poruke 
upućene mladosti. 


“Ako želiš biti mlada, 

Starosti se ne pridajL. 

Ako želiš ostat mlada, 

Ti u srcu ljubav gaji" 

( Ako želiš biti mlada", str.13) 


Ima li ljepše optimističkije poruke? 
Da li je Marga Stipić našla svoje razrješenje?! 

Život ju je udarao, on je nemilosrdan prema njoj, ali ona je izvlačila 
svoje zaključke iz tih i takvih udaraca, uopćavala ih i saopćavala nam sva 
svoja razmišljanja, lutanja, traganja, sakupljanja iskustva na pragu svojih 
zrelijih godina. 

To nam govori drugi ciklus njenih pjesama pod naslovom "Moje misli". 
Ovo je obimniji ciklus u zbirci, u koji je uključeno 22 pjesme. (Samo ciklus 
Tavankutu" broji 25 pjesama.) 

Ciklus počinje pjesmom "Sirotica mala" (str. 16). 


Tu je u nekoliko stihova (pet strofa po četiri stiha) ispoljen čitav život.. 
"Od ditinjstva sam ostala sirotica mala". 


roditelja dragog nisam 
niti upoznala." 


Nikada se nije osjećala sretnom, a 


"Nesrića me kroz život, 
često susritala". 


Živjela Je svoj život, doživljavala svoju intimu i skrivala suze, srcem 
plakala. 


“al se rana od ljubavi 
ne mož priboliti". 


S takvim osjećanjima ne vjeruje da u životu postoji sreća, laž je da 
postoji. 

Marga sreću nikada nije doživljela, ona bi se prije poklonila bolima, 
patnjama, tuzi. 

No, kako iskusna zna da se sreća ne može odvijati, da iz srca ne možemo 
istisnuti sreću, - latentna nada je prisutna - u srcu. 


AlL rič je "srića" kobna, 
Odzvanja u srcu nimo. 
Makar mi šta poduzeli, 
Da je iz njeg istisnemo, 
To zaista ne možemo! 

("Šta je srića", str.17) 


Čovjek, čovječje srce je nabijeno proturječnostima: žalost i radost, 
ljubavi i tuga, mržnja i nada, zavist i samilosti, plač i pjesme, nemir i strava. 


Subotica, 1994. \147 


Srce je nekad od čelika tvrđe, a nekad ko vosak meko: jednom bi 
zagrlila čitav svijet, a drugi put nikoga ne poznaje. 
Da li su to dileme Marge Stipić, njene protivnosti? Vjerujem, svakako. 


Protječe vrijeme, prolazi dan za danom, kako pjeva u jednoj pjesmi 
("Prolazi dan za danom/, str.19), prolazi mladost, ostaje tuga, sjetna starost. 


Pored svih udaraca života, pored razočaranosti, pored starosti (Ja bih 
rekao: otkucaja starosti), srce i duša je mlada, osjeća se mladost, jer ljubav 
još uvijek treperi, javlja se, tu je, prisutna je... 

U svom tom bespuću života, izgubljenosti u labirintima životnih staza, 
Marga Stipić nalazi prijatelja, pravog prijatelja. 


"Tisi mi prijatelj pravi. 
Kad sam u nevolji, Bože, 
Pomoć se Tvoja javi" 


I na kraju: 


"Tisi mi prijatelj najbolji. 
Uvijek si pokraj mene 
Kada sam u nevolji". 


(“Tisi mi prijatelj pravi", str.20) 


Ljudi ne osjećaju te Božje pomoći i njegovo prijateljstvo. Zlo je 
prisutno u svijetu, jer su ljudi skloni zlu i poroku, sve od praiskona, kako 
kaže Marga ("Sve od praiskona"), str.21), a ja bih dodao od Abela i Kaina. 


Sve se moralne mijene odražavaju u životu Marge Stipić. Patnja je 
rezultat toga, patnja njenog srca, patnja osjetljive duše. Nju ne shvataju ljudi, 
njeni bližnji, ostaje zatvorena u sebe, - otvorena samo svojim pjesmama. Želi 
sama sebe primorati da zaboravi sve nanesene uvrede, sve boli. Moli život 
obraća se životu, životu koji joj je bio okrutan. 


Zivote, bar si 

U smiraj dana 
Budi čarobna 
Fatamorgana. 


("Živote, šta si", str.25) 


Primiče se starost, ali impulsi života, ti nemirni trzaji, žive u mašti, a dani 
prolaze, raskršće puta dolazi... 

Nabijena iskustvom, u stalnoj nadi, bez suza, vesela, nikada tužna; ne 
zna za mržnju; uvijek s ljubavlju; ne poznaje osvete, nego samo široko, 
kršćansko praštanje. Tako ne doživljava bol i razočaranja. Odbacuje 
sebičnost, širi dobrotu. 


Eto žive poruke tako aktualne, svježe, kršćanske i danas. ("Nikad sa 
suzama , str.28) 


Ozračje sreće je u prijateljstvu, u dobrom, iskrenom prijateljstvu: 


Ako stekneš peljatelja, 
Prema njemu iskren budi. 
Nemoj da vas ikada 
Zavade zlobni ljudi. 


( Ako stekneš prijatelja", str.29) 


Još jedna poruka Marge Stipić! 
Godine se ređaju: Nova godina, Stara godina; Stara godina, Nova 
godina... 


I čovjek je promenljiv kao dani u godini. Nekada radostan, stvaralački 
radostan, a nekada se pretvara u neizmjernu tugu; nekada je razdragan, a 
nekada mu je sve mrsko, dosadno. 


Ima dana kada smo 
Pisme mož da piše. 


(“Ima dana", str.31) 


Jedno otkrivenje je i poezija (naglasio sam već). 

Marga živi u prirodi, u svom rodnom selu, ali ne razumijeva sve odnose 
u prirodi, ne vidi sve što kruži prirodom, za što služi, sumnja u život, 
besmislenost življenja. Ali, skrivena nada živi, probija se. 


Jer će ljudi zla prisiti 
Nebu pogled okrenuti. 
( Ponekad se meni čini", str.33) 


U smirenju živovanja se okreće nebeskim visinama, Bogu, 
Svevišnjem, nebeskoj domovini. 


Ne možeš se ode sminit, 
Gori imaš domovinu. 


("Šta to moje srce", str.34) 

Nebeskom domovinom Marga Stipić završava svoje misli, završava drugi 
ciklus pjesama "Moje misli". 
k** 


Najobimniji ciklus pjesama u zbirci "Moje tuge" nosi znaziv 
"Tavankutu", rodnom selu teta Marge. Na početku predavanja sam naveo da 
se ovaj ciklus može slobodno nazvati "Moje selo". 


Da. Zaista! 


Ovo predavanje sam naslovio "Pjesnikinja tuge i Tavankuta". Ako 
možemo kazati da postoji pjesnik neke regije, grada, sela, onda je pjesnik 
Tavankuta samo isključivo Marga Stipić. (Nije pjesnik Tavankuta 
"Gospodar", Ivan Prćić.) 


.we.s 


Na početku ovog ciklusa određuje, definira svoj stav prema rodnom 
selu. 
Ne mogu, rodno selo moje, 
Ne mogu, priznajem s tugom, 
Da se sa gradom razgovaram 
Kao sa pravim drugom. 


( Nećeš nikad selo moje", str.38) 


Koliko god voljela selo, pitanje je da li joj je selo vraćalo ljubav, da li je 
voljelo nju, Margu. Zašto pjeva: 


Volila sam selo malo, 
Al mi ljubav nije uzvraćalo. 


("Volila sam selo malo", str.39) 


Pored sveg nerazumijevanja, odbacivanja, Marga svoje rodno selo u 
svom srcu nosi. 
Niko ne mož moj Tavankut 
Iz mog srca izbrisati. 


( Niko ne mož moj Tavankut", str.42) 


Pita se da li svatko svoje rodno selo voli, kao ona svoje rodno misto. 


Pismo moja teci, teci, 
Cilom svitu ovo reci: 

Da to selo srce voli, 

Da me duša za njim boli. 


( "Pismo moja, teci, teci," str.49) 


Svoje opredeljenje izražava stihovima: 


Nikad neću zaboravit 
Moju viru, crkvu, selo. 
Ono mi je sve pomoglo 
Da ponosno dižem čelo. 


( Nikad neću zaboravit", str.50) 


Margin ciklus pjesama o Tavankutu samo sam pretrčao, iako bih mogao 
dalje o njemu još pisati, ali ovaj ciklus iziskuje posebnu, detaljniju obradu, u 
jednom širem razmatranju, a ne samo kao jedan od četiri ciklusa. Ne 
zaboravimo: Marga Stipić je pjesnik Tavankuta! 


kk 


Poslije svih lamentacija, poslije svih tužaljki, žalosti i tuga, 
nerazumijevanja i ljubavi, iskustva i spoznaja života, Marga Stipić nalazi 
svoje smirenje u molitvi. Četvrti ciklus su "Moje molitve". Dvanaest pjesama, 
dvanaest molitava, upućeno Nebeskoj Majci, Srcu Majke, Majci grišnika, 
Gospi Trsatskoj, Crnoj Gospi. U svim tim pjesmama zaziva Nebesku Majku, 
utječe se njoj kao dijete svojoj majci - i pjeva: 


Nek radost cilo mi 
obuzme biće, 

nek srce kliče i piva 
Ave, ave Manja. 


(Ave Marija“, str.74) 


Svojim molitvama traži, moli oproštenje za grije cilog svita, a i za grije 
svoje. (“Tužnoj Majki grišnika", str.63) 
Majka, Nebeska Majka, obraća se molbom, moli Svevišnjeg, moli svog 
Sina: 
Oprosti im, Oče Nebeski, 
Oprosti im, dragi Sine, 
Oni su slabi ljudi, 
I ne znadu šta čine. 
('Tužnoj Majki grišnika", str.63) 


Nalazi svoj izlaz iz stramputica života u Srcu Majke, u njenom 
razumijevanju. 

Lutam stranputicom u tami, 
Naprežem oči svoje, 

I tad na svoju sriću ugledah 
Veliko srce Tvoje. 


("Velikom Srcu Majke", str.64) 


Marga moli za nevrijedne ljude, zalaže se za njih: 


Na nehaj ljudi 
Ne gledaj Majko, 
Poslušaj srca 
Koja Te mole. 


("Srce milosrđa", str.66) 


Obraća se, moli Gospu Trsatsku, moli našu, subotičku Crnu Gospu. 
Pjesmu "Gospi Trsatskoj" (str.68) završava: 


Gospa s Trsata, blago ruke širi, 
Milost svoju dili svima koji mole 
Za zdravlje i radost, Amen! 


Molitvom Gospi Trsatskoj, molitvom za zdravlje i radost svima koji 
mole, zaokružuju se, završavaju molitve i otkrivenja u stihovima Marge 
Stipić. 

ka 


Marga Stipić je prava, iskonska narodna pjesnikinja. Odražava se to u 
svim njenim pjesmama, stihovima, bez obzira da li je sedmerac ili osmerac; 
njen jezik, njena i naša ikavština. 

Rado sam je čitao! 


Sve su pjesme pisane - imam dojam - neposredno, u jednom navrelom 
dahu, pod intonacijom nabujalih čuvstva. Zbog toga je i velika većina 


pjesama napisana ikavštinom. 

One pjesme iz ciklusa "Moje misli" kada je pomalo promišljala, pisane 
su ijekavski, ali čim je više zaokupljena osjećajnošću, prelazi na ikavštinu, na 
ikavicu. 

Marga Stipić nam nije pružila neke izglađene, izbrušene stihove - to 
nitko nije ni očekivao, ali nam je pružila kao na dlanu, razotkrila nam jednu 
dušu, traganje za malo razumijevanja, sreće i smirenja. 


Vjerujem da je Marga Stipić to i našla, barem u svojoj poeziji. 

Na početku sam rekao da je ovo veče neke vrste promocija njene knjige 
pjesama. Nadopunjujem da je objavljivala pjesme u "Subotičkoj Danici" i 
"Bačkom klasju" od davne 1971. god., pa do ove, 1993. godine. 

U biografskim podacima uz knjigu čitam: "Od 1961. član je Likovne 
kolonije KUD "Matija Gubec" u Tavankutu. Izlagala je u zemlji i inozemstvu 
na više od 70 zajedničkih izložbi". 

Ova njena umjetnička, slikarska, "slamarska" aktivnost bi iziskivala 
poseban osvrt, što ne ulazi u okvir ovoga predavanja. 


* 


Marga Stipić nam se tako predstavlja kao iskonska, tavankutska, naša 
narodna umjetnica, pjesnikinja. 

Odajmo joj priznanje - koje je trebalo doći i ranije - i na ovoj književnoj 
večeri uz čestitke za osamdesetu obljetnicu života, završavajući njenim 
stihovima: 

Milost svoju dili svima koji mole 
Na zdravlje i radost...“ 


Molimo za zdravlje i radost tete Marge Stipić: 
Hvala. 


(Predavanje na književnoj večeri Marge Stipić u organizaciji Književnog kluba "Miroljub" u 
dvorani KUD) "Bunjevačko kolo" u Subotici, 15. XT 1993. ) 


Marga Stipić 

Marga Stipić 


AKO STEKNE$ PRIJATELJA 

Ako stekneš prijatelja, 
Našao st sriću, znaj. 
Pnijateljstvu tome nikad 
Gledaj da ne dođe kraj. 


Ako stekneš prijatelja, 
Budi s njim kao brat. 
Između vas nikada neka 
Ne izbije svađa, rat. 


Ako stekneš prijatelja, 
Suglasi se s njim u svemu. 
Nemoj život ogorčavat - 
Niti sebi, niti njemu. 


Ako stekneš prijatelja, 
Prema njemu iskren budi. 
Nemoj da vas ikada 
Zavade zlobni ljudi. 


Zbornik "Ivan Antunović", br. 4-5. 


Marga Stipić 


NIKAD U SUZAMA 


Nikad u suzama. 
Uvik u nadi. 
Srce će inače 
StićI teški jadi. 


Nikada tužna, 
Uvik vesela. 
Nikad zaboravit 
Rodnog sela. 


Nikad sa mržnjom, 
Uvik s ljubavi. 
Mržnju srce mora 
Da navik zaboravi. 


Nikada osveta, 
Uvik praštanje. 
I nećeš doživiti 
Bol, razočaranje. 


Nikada sebičnost, 
Uvik dobrota. 
Tako ćeš sritna bit 
Ciloga života. 

Ivan Stantić 


SELO U PJESMAMA MARGE STIPIĆ 


Marga Stipić, pjesnikinja iz Tavankuta, svojim pjesmama o Tavankutu, 
ispoljila je svoju plemenitu dušu na stranicama svoje zbirke pjesama "Moje 
tuge". Tu ona otkriva svoju ljubav prema selu 1 pjeva: 


Da će reć s ponosom 
Svakom po sto puta: 
Ja sam dite sa sela, 

Iz dragog Tavankuta. 


Pjevajući tako o svom selu, o svom Tavankutu, ona ujedno poziva svoje 
čitatelje u njegovu prirodu, koju iznad svega voli: 


Volim pute 1 stazice, 
Volim polja tvoja, 

Sa tobom je zanesena, 
Cila duša moja. 


Mora se, međutim, reći da po neki čitatelji Marginih pjesama, a naročito 
oni, koji ih ne čitaju, malo poznaju selo i našeg seljaka. Možda neki još imaju 
u svojim rukama već požutjele spise i stare knjige, koje imaju svoju priču o 
selu 1 seljaku. No, da bi se pobliže upoznao seljak, njegova duša, njegov rad, 
njegov cijeli život i njegovo selo, treba mu se približiti i treba mu doći. Nije 
dovoljno o selu i seljaku samo toliko znati, koliko nas još sjećanje služi iz 
naših mladenačkih dana ili stvoriti sliku o krajolicima sela, gledajući ga kroz 
prozore jurećih vlakova. 


Onaj koji želi bolje upoznati selo i seljaka, saznat će da on znojem svoga 
lica hrani kruhom i drugim potrepštinama ne samo svoju obitelj, već i cijeli 
naš narod. 


Seljak svoj rad obavlja pognut prema materi zemlji, on najranije odlazi 
na svoj posao, a najkasnije ga završava; on počinje svoj posao dižući pogled 
k Bogu i s Bogom ga završava. Njega moli za dobar rod i Njemu se zahvaljuje 
što mu ga je dao. Tako sa svojom obitelji slavi svoju dužijancu, taj svoj 
prelijepi običaj, koji je i gradu darovao. 

Kad se seljak ovako upozna, tek se onda dobija prava slika o selu i 
zavoli ga kako ga voli naša pjesnikinja: 


Tavankute, drago selo, 
Rodni kraju moj, 

Svim te srcem 1 sad voli 
Stari pisnik tvoj. 

Volim pute i stazice, 
Volim polja tvoja, 

Sa tobom je zanesena 
Cila duša moja. 


Voli Marga svoje selo, svoj Tavankut. Volimo ga i mi, jer nas je selo 
obdarilo svojim — pjesmama, svojom narodnom glazbom, = svojim 
pripovijetkama. Samo nam je selo moglo dati čarobni bili šlingeraj i divnu 
svilenu - svjetlozlatnu narodnu nošnju, kao izraz razigranih žitnih i cvjetnih 
polja. 

lako se trudimo da se u svojim pismenim sastavima služimo hrvatskom 
književnom rječju, selu možemo zahvaliti što nam je sačuvalo naš narodni 
govor, našu milozvučnu ikavicu. 


S ponosom ističemo da se na selu razvila slikarska umjetnost - posebno 
ona autohtona u tehnici slame. 


Bez pretjerivanja se može reći da je naša kultura nastala i nadograđivala 
se na temeljima koje nam je selo postavljalo. 


Sve ovo dobro zna naša pjesnikinja i zato se njen stvaralački duh često 
vraća svom selu i silazi seljačkim kućicama, žitnim poljima 1 samom 
tavankutskom pisku. I ističe: 


Šta to, drago selo moje, 
U tebi imade? 

Kad mi tako moje misli, 
Moju čežnju krade? 

Sta to, drago selo moje, 
U svom pisku skriva, 
Kad mi taj običan pisak 
Kao biser biva? 


lako sada ne živi u selu, ona mu se srcem vraća i svoj Tavankut nikad 
neće zaboraviti. Ni mi sami nećemo, jer, sjetimo se prošlosti: Tavankut je bio 
stup i obrana naše narodne misli i s ponosom ističemo da je Tavankut više 
služio drugima za primjer, nego što se na druge ugledao. 


Kad govorimo o pjesmama Marge Stipić, sjećamo se velikana hrvstske 
pjesme, Tina Ujevića, a on je rekao:"Umjetnik u najvećoj bijedi nađe 
ljepotu, na svakom trnu da otkrije ružu,makar ona procvala iz krvi ogrebene 
ruke". 


Subotica, 1994. 151 


Bez namjere za usporedbom, misli su nas vukle do spomenutog našeg 
velikana samo radi toga, što i Marga u svojim "tugama' nađe ljepote: u pisku 
biser vidi. Salaše, zlatno žitno klasje i tavankutske cvjetne livade više voli od 
svega što joj grad nudi. Tavankut će joj kao alem-kamen u srcu uvijek sjati. 

Te svoje ljepote pjesnikinja je utkala u svoje pjesme, koje su u stanju da 
čitatelja dirnu u svaki dio njegove duše. 

Srcem nam daje stihove, a mi joj se za taj vrijedni dar od srca 
zahvaljujemo. 


Predavanje je autor pročitao na na književnoj večeri Marge Stipić koju je Književni klub 
, "Miroljub" organizirao u KUD "Bunjevačko kolo" u Subotici, 15. XI 1993.) 


SELO MOJE 
NEĆU NIKAD 


Selo moje, neću nikad 

Iz sićanja da te zbrišem 
Dogod mogu, o tebi ću 
Najlipše pisme da pišem. 


Marga Stipić 


Selo moje, neću nikad 
Zaboravit' rodni kraj. 
On je mojega ditinjstva 
Čarolija, mali raj. 


Selo moje, neću nikad 
Viruj, zaboravit' za te. 
| kad budem umirala, 

| onda ću mislit na te. 


Selo moje, neću nikad 
Čak ni more više voliti 
| njegovoj čaroliji 

Srce moje će odoliti. 


Selo moje, samo ti ćeš 
Uvik biti dragulj moj. 
Čak ni morski pisak 
Neće zasinit' pisak tvoj. 


(Iz zbirke , Moje tuge" 43. str.) 

Marga Stipić 


TAVANKUTE, DRAGO SELO 


Subotica, 1994. 


Tavankute, drago selo, 
Rodni kraju moj. 

Svim te srcem i sad voli 
Stani pisnik tvoj. 


Volim pute 1 stazice, 
Volim polja tvoja. 

Za tobom je zanesena 
Cila duša moja. 


Tavankute, milje moje, 
Moje zlato suvo. 

Tvoj je izgled u srcu 
TVOJ pisnik sačuvo. 


Sliku tvoju virno čuvam 
Ja u srcu svom, 

Sve najbolje uvik želim 
Rodnom selu svom. 


Tavankute, zlato suvo 

I dragulju moj. 

Znaj za tobom 1 sad gine 
Stari pisnik tvoj. 

Branko Jegić 


ZBIRKA PJESAMA IVANA PANČIĆA 
"NATPIVAVANJA" 


Kad vrijeme dozri, tada nešto iz nove klice preraste u život. Uvjeti, 
koliko god bili naizgled konfuzni, ostvarit će putove inercije za razvoj i 
dozrevanje plodova, onako kako se budu osmislili. Osmišljavanje je. moć. 
Snaga. Inercija samoga duha. Ne samo pojedinca, već šireg okoliša u kom se 
živi skupa i stvara sjeme u vremenu, dajući mu ozračuje, kako treba ono 
sazrijevati. 


To nije puki, slijepi zbir tvorevina. To je proces, dozrilo vrijeme. Zdravo 
sjeme. I osmišljenost. Sve ovo troje, djeluje jedinstveno i stvaraju "POMAK 
DOGAĐAJA". 


Dozrilo vrijeme, nisu blagodati nastale iz prilika društvenih podobnosti, 
koje kao neki "inžinjeri društva" kreiraju period da se u ljudskim umovima 
usija žar o novom - edenskom vrtu -, u kom samo sjemenje klija i raste 
potencijom vlastite moći, a da misao kreatora društvenih prilika, tog velikog 
inžinjera duša" daje svakom sjemenu intonaciju osmišljenosti. 


Takovo vrijeme moglo bi se nazvati "nedozrelim vremenom". Ono i jest 
zapljuskivalo dugi niz poslijeratnih godina našu cjelokupnu umjetnost i 
književnost. Tom vremenskom periodom povodilo se za larpurlartističkom i 
socijal-realističkom tipikom. 


Prva veliča čistu umjetnost radi umjetnosti. Tako se izbjegava kriza misli 
živućeg vremena. 

Druga ulaže svu silu u gigant snažnosti ideje rada kao vrednote i jedine 
uslovljenosti čovjekove nadgradnje. 

U našoj lokalnoj književnosti nije zaživio niti jedan takav oblik 
književnosti. Pokušaja je bilo, ali uvjeta nije. Ostali smo na tački 
nepomaknutog događaja. 

Osluškivanje motiva u srcu, koji se nametao iz sredine u kojoj je 
ponikao, bili su zbilja stvarnosti u vremenu, da se na jedan 
rapsodičan-modernistički način izražaja uobliči klica podneblja 1 misao 
iskonski staroga ikavskog jezika, da nam na specifičan način, kako ga Ivan 
Pančić kao umjetnik i psiholog pokušao iznijeti i unaprijed pomaknuti sa 
mrtve točke u svojoj zbirci pjesmama "Natpivavanja", (Subotica, 1972. 
izdanje "Osvit"). 

To kroničar bilježi ovako: 


"Tko nije iz našega grada taj ne zna: 

Umrli paori svakoga jutra izlaze na njive 

Umrli paori svakoga jutra otvaraju gradske kapije 

Umrli paori svakoga jutra puštaju gradske hetije 

Umrli paonri svakoga jutra potpale radost da se izdrže brige 
Umrli paoni..." (9.str.) 


Vrijeme, ta realna kategorija među nama prisutna, obuhvata prošlost, 
sadašnjost i budućnost. Tako izraz "umrli paori" predstavlja prošlost 
taloženog iskustva. Duboko pamćenje. U samom događaju puninu života. 
Izraz "svakog jutra" jest čin, rađanje nade, iz kog djeluje osmišljenost zreline: 


- za izlazak na njive 

- za otvaranje gradskih kapija 

- za puštanje u grad helija i 

- za palenje radosti, da se izdrže brige 


Sva složenost ovog procesa kod Ivana Pančića počinje u prošlosti kako 
pjeva u poemi: "KRENULI IZ BUNE DAVNO" 


"Krenuli smo iz Bune davno 
iz nesriće u tlo plavo 

žito drži ode zore 

u sićanju buči more 


šarov piva đeram škripi 
smrt se budi kiša sipi 
prisnac pršti u tepciji 
jesen duše opakliji 


brkat dida na ulici 
puši vrime na klupici 
grlica u ambetušu 

u me gledi drće dušu 


u avliji zlatno prase 

nikad kraja našem odu 
našem odu u slobodu 
otvaraš mi kapijice 

da naslutim tvoje klice 
Subotico, Subotica... (11.str.) 


Subotica, 1994. 155 


Tu se vremenski poseže davno unazad, u sjećanje prapostojbine i 
nesretnog života u njoj. Ali se ništa više i ne kaže šta je od nje u sjećanju 
ostalo. Kao da je izlaz iz nje, izlaz iz nesreće. Nema nostalgije za prastarim 
zavičajem. 

Već odmah, slijedeća misao u prisutnoj kao već postojećoj zavičajnosti, 
u kojoj smo se našli, poznajemo svaki detalj, kao da u njoj živimo stoljećima i 
poznajemo njeno bilo. 

Tu baš kao i da nismo sretni. Oči su nam uprte u gore. U jedan grad, 
"SVETI GRAD" iako u tlu plavnom žito drži zore, a u sjećanju buči more. 


Šarov, đeram, prisnac... Sve su to trenutne i za Ivana Pančića 
proživljene vrednote. Jesen duše opaklijom, brkat dida puši vrime. Osjeća se 
potreba hoda. 


Nikad kraja našem 'odu, našem odu u slobodu... Pravac njegov su kapije 
Subotice. 


Ova slikovita poema-pjesma pravi pomak od dva povijesna vremenska 
iskustva ka trećem. Novo nastalom. Prepoznatljivi su orisi migracije salaša i 
sela ka gradu. Ali taj "sveti grad" nije nepoznat za čeljad. On je odavno 
stvoren od tih žitelja. 


I ponovo uranja Ivan Pančić u dušu svoga naroda, koja se prisjeća - 
"POVRATKA TURAKA 1692." 


"Usnid lita pade tama 
ganca četa močvarama 
na Ludošu šaša šušti 

na sve strane dim je gusti 


goni trska i Bunjevci 
nimo mriju pogorelci 
rodiše se 1z te krvi 
osvetnici bitkomrvi 


Jesi I ćorav zar ne vidiš 
tu je umro di sad sidiš 
ko to mene noćom zove 
podržava grustne snove 


ko to meni u san plače 
a ko mi to ruku tače? 
VL, to sine Subotice... (19.str.) 

U ovim stihovima kao da čeljad zaziru od svog "svetog grada". Sjećajući 
se nevolja, koje su mu bliže od strahota doživljenih na Buni u staroj 
postojbini. Tu je živa prošlost, da se mogu stvoriti sjećanja na mukotrpne 
graničarske slobode, škrljetke vojnog šanca i na kaputaše na salašu. 


Sve te nevolje dolaze iz grada u kog treba slobodarski ući. Ipak, taj 
sveti grad" je biće žitelju, koje mu je ulilo u dušu, u dušu u kojoj je 
prepoznatljiv i onda kada ona bajkom luta: 


... Kad lumpujem bište s puta 
duša moja bajkom luta 
zauzdavam Boga za se 
pisma drži sve kajase"... (94.str.) 


Da li je ta pjesma misaono bilo? Može li se njome uz zvuk tamburice, 
nevolji odoliti?... Ili je to samo otpor umorne-nostalgične duše koja vapi za 
životom? 

Zato u pjesmi -""JEKTIKA" -, pjesnik kaže: 


"... Nas sve manje samo rake 
ukradu nas tuđe šake 

i ostali već putuju 

da ih zvizde pomiluju..." (73.str.) 


Sve je to samo analitika prebrođenog vremena. Naizgled umorne duše. 
Ali uspavani gorštački duh - ne klone. Odjednom se ponovo uspravlja pa 
kroničar progovara: 


"Tko ne može bez tebe 

Kome srce u ušima bije... 

Kada ti iz vlaka ugledaš tornjeve 
Tome si tii otac i malL.. 

Mogao sam se roditi i u boljem gradu 
Ja smijem da te psujem 

Ovdje je niklo i ovdje će nestati 
sjeme moje." (71.str.) 


Ta idejna klica izrasla iz vremena u život. Taj uspavani gorštački ponos 
ustrajanosti. Motiv je pjesniku da dalje pjeva 'ARENDAŠ U VAROŠI", 
ovako: 

"svake noći ti izgoriš 

svake noći ti uzbudiš 

bakljo svitla u mom stisku 

strijo moja u lovištu 

...Zašvigaram da pobignem 

ali opet tebi stignem 

zarobi me Subatica 

Jedna neznana uličica... (75.str.) 


Taj ponos bića-zarobljen, uopće nije traumatološki. Nostalgičan. 
Naprotiv. Ljubavnički, ponosno je sretan. 


Ta klica ustrajnosti je u onome što je stvorio i sudjelovao u stvaranju 
oko toga. Zeli da cijelim svojim žićem živi. 

Ako bismo postavili pitanje, te želje življenja, mi bismo našli samo jedan 
odgovor. To je opravdanost zarobljenosti cjelokupnog narodnog bića, 
uspavanog gorštačkog duha koji se sam zarobio u ravnicu i svoj "sveti grad", 
Suboticu. 


Svemu ovom daje snagu još 1 vlastiti jezični specifikum - ikavski govor. 
Taj 1 snažni je komutator i kada stari gorštak šuti. A šuti ako ga vrijeđa i 
povreda njegovoga "i". Šuti jer je to njegova praprošlost. Jedino što je ostalo 
u njemu živo od Bune. 


Taj sliv duboke ukorijenjenosti sjećanja o prisutnosti na plavom tlu i 
gorštačka ustrajnost, misaona vezanost za svoj jezik; za svoj "i" čini pomak 
događaja u budućnost. To je zamjetio Ivan Pančić i stavio svoju raspjevanu 
dušu u svoj motiv, u čovjeka svoje sredine. U to vječno naše nadahnuće. 


Tako smo dobili prvu poslijeratnu pisanu poeziju ikavskim jezikom, 
veoma simpatično modernistički spjevanu po ritmu i melodiji bećarca, 
mjuzikla šalajdana. Neka mu je hvala. 


(Branko Jegić je pročitao ovo predavanje na književnoj večeri Ivana Pančića u dvorani KUD 
"Bunjevačko kolo" u Subotici, 27.7. 1993.) 

Ivan Pančić 


GRANIČARSKE SLOBODE 


fićok kruži oko Gata 
rakija je sve do vrata 
bili čaršav usrid neba 
podne nosi mala zeba 


njiše trska oštre smrti 
ovo blato ćutnje prti 

ko tebi daje pravo 

da si mene zaujavo? 


da me tiraš priko plota 
da me držiš na lancima 
da me sadiš u ritove 

da me gojiš za ratove 


da me mećeš u san tici 
puštaš u let na uzici 
ko to tebi daje pravo?... 


oćuv mi je opet mavo 

ko to tebi daje pravo 

da me livo desno vučeš 
grkljan držiš u stra kečaš 


(iz zbirke "Natpivavanja" 21.str.) 

Ivan Pančić 


DUSA MOJA BAJKOM LUTA 


kad lumpujem bište s puta ljubi mene Gradska kuća 


duša moja bajkom luta sva je meka sva je vruća 

kad lumpujem sebe kujem kog grlim ja ne znadem 

do miseca podcikujem svakog dana život kradem 

tanka nit iz violine lupam o sto moje dane 

u čas mi sudbu sine danas jače nego lane 

u grlima vrance budi ko se stidi svoga roda 

u povrzi zoru rudi taj u dubre nek se proda 

dok je ode tamburaša dlanom krijem sičenice 

ide se pisma naša nike slike krilatice 

dok je ode uzlivance sova huji mene čuva 

vrag će samo trljat lance iz voćaka dolnjak duva 

nad ravnicom žita rima kad lumpujem bište s puta 

ist će kruva domovina duša moja bajkom luta 
lice iz tamburice zauzdavam Boga za se 


krase zabat Subotice pisma d : sve kajase... 

Ivan Pančić 

Branko Jegić: 


ZBIRKA PJESAMA LAZARA 
MERKOVIĆA 


Veličina svaka, koliko god mi nju želimo limesom zatvoriti, uvijek svoju 
ekspanziju prema nama usmjerava da nas otvara ka vječnosti. Komunikacija. 
T" postojeća relacija, moguća da biva kroz dvije, tri, ili četiri dimenzije, 
poradi svojih mogućnosti u odnosima među stvarima i ljudima pravi je 
fenomen, napose u saopćenju ljudske misli, utjelovljenje kroz govor, da sav 
izražaj najintimnijih osjećanja može se izliti, prizivajući živo događaj u 
svakom momentu, pa i onda kada on iziđe iz vremenskog trajanja. Zbirka 
pjesama 'OSAME' (Subotica, 1988. izdanje "Osvit") - pjesnika Lazara 
Merkovića utjelovljenje je ljudske težnje ka vrhuncima vječnog i 
komutativnog koje daje sintezu onomu što je vrijedno i potvrdu da to stalno 
ostaje i stalno teče dalje. 


Najveća je šteta što prilike nisu dopustile da kroz dugi period 
pjesničkog stvaralaštva brojne pjesme Lazara Markovića nisu ni do sada 
doživjele svoje izdanje i čekaju bolje dane da ugledaju svjetlo života. 

Ipak i ova zbirka može nam poslužiti da bar djelomično upoznamo 
širinu pjesnikove duše koja komunicira u prostoru, tražeći vječnu vrednotu. 
Taj doživljaj u komunitativnom prostoru pjesnik Lazar Merković plastično 
doživljava u pejzažu i izriče sonetskim tipom forme, zvučno rišući misao, 
kiteći je gotovo romansijerski atributima figura, da bi poruka ostala snažno u 
vremenu i onda kad bi prostor izmijenijo svoje dimenzije. 


Predstavimo sebi nekoliko atributskih figura iz pjesnikovih pejzaža u 
pjesmi "NEMIR JEZERA": 


Bjelutak se smrskao silovanu pobožnost 

1 pritisnuo nož na grlo azurne tišine 

Strani glas je izgubljen za beskonačnost 

ako se ne ukleše u živo meso jezika, 

ako nemušta ptica odleti sa grane govora... (63.str.) 


U pjesmi - "RAVNICA" - susrećemo pjesničke slike: 


Nemušto zlato probudi ševu 
skrivenim žuborom u klasu - 

Osamljena jabuka ponudi 
nevinost kristalnoj lakoći - 
U sjeni ševe zablista sunce. (64.str.) 


U pjesmi - "PRIJEVARA" - ističem metaforu: 


I nebo je iznevjerilo hitre strijele neba - 
pale su na prozračna okna pogleda 
da kljunom riju u srcu za južnim vjetrovima, (69.str.) 


Sav niz figurativnih slika prenaša se u životnu stvarnost. Sve dobiva 
svoje značenje iz kontrasta poslaganih riječi, gdje svaka pojašnjava 
plastičnom slikom misao, koja igra u srcu i izriče realnost igre doživljaja. 

Ako bi analizirali svaku pjesmu ponaosob, svaka od njih bi nam ostavila 
svoju poruku. Jezero je slika koja prizriva u duhu realnu prostornu veličinu 
doživljaja. Nemir jezera uzbuđenje u samom duhu. Cijela drama locirana na 
tom prostoru, evocira napetost snažnim atributskim figurama. Odjednom 
zaključak zvučne riječi " ako ". Taj " ako " pravi prevrat uzbuđenosti riječi, 
koje dramatičnoj cijeloj pjesmi daju alegoričnu misao. Seli se cijeli prostor u 
dugo vrijeme u kom se mijenja dimenzija i daje u njoj nova poruka. 

A sve je tako cjelishodno povezano i sadržajem ispunjeno, da misao svih 
slika cjelokupnog pejzaža oslikava podneblje krajolika sa svim elementima, 
prepoznatljivim kraju u kom živi. 

Ali, svaki elemenat iz kog isijava misao, nosi težinu koju osjeća kao 
zabrinutost, stravičnost, mučninu i sve kao da izrasta u nadu neke nam 
Opipljive bolje vječnosti. 

Taj osjećaj ka boljitku zacijelo je pjesnikova ljubav. 

On ljubi svaki djelić okoliša. Svaki komadić prostora. Svaki život na tom 
prostoru. Svemu se predaje. Od svega se napaja. Ništa ne ruši. Jednostavno, 
sa svim i u svemu bivstvuje - živi. Njegova intimna je pjesma: LJUBAV 


Poljubio sam jabuku - 
Blistala je između 

dva bijela niza! 

Pomislih: vino! 

Ali smjesta se prevarih. 

To je samo ljubav. (36.str.) 


Ljubav je najljepša harmonija ljudskog duha. Njena ekspanzija prelazi 
sve granice. Omeđenost njoj još nitko nije postavio. Nju još nitko nije 

naslikao. Nju još nitko nije ispjevao. Njena širina je puna vertikala. Njena 
visina je puna horizontala. Pjesnikov izražaj o njoj ovisit će na kom pravcu 
leži njegovo usmjerenje. Pjesnik Lazar Merković luta u njenom središtu. 
Prepoznaje nju u nizu događaja. Kada mu se čini, prividno, da je izgubljena 
želi je stvarati. 


Tako u pjesmi: "MEDALJON" govori 


Izmisli ljubav, 
sklopi je oko vrata, 
stopit ćeš medaljon 
plemenitiji - čistiji 
od zlata. (89.str.) 


Ta sfera ljudskog područja vječne čežnje za uzvišenošću, koja raste u 
ovom pjesniku, mogla bi se izreći motom Parnasa: 


“Kleši, pili, reži. 
Neka se tvoj lepršavi san 
ostvari u tvrdom kamenu." 


(Branko Jegić je pročitao ovo predavanje na književnoj večeri Lazara Merkovića u dvorani 
KUD "Bunjevačko kolo" u Subotici, 3. VIII 1993.) 


Lazar Merković 

Lazar Merković 
JUTARNJA PJESMA 


Ugledah jutro ružičasto 
Neispijena čaša vina. 
Osamljena. 


Zašto se spotiče smijeh moj, 
slomljeno zvoni 

u praznoj bandeni 

1 gusto sliva 

niz pločnik? 


Sirena siva 
kroz prozor slvL. 


Kotači kotači 
samo kotači 
Zaustavljen je pokret, 
te opet 

krugovi 

krugovi, krugovi, 
samo krugovi 

Širi 1 bliži, 

dalji i manji 

u menu van mene, 
iz mene, u mene, 
krugovi, krugovi, 
samo krugovi... 


Na ploči plač je pjesma. 
Više ni jutro nije čisto. 


(iz zbirke "Osame", 73.str.) 

Lazar Merković 


SONET ŠESTI 


I prisjetit ćeš se tada: točno, ja sam 

taj cvijet nekada davno posadio u sebi. 
I počet ćeš tada da mrziš i cvijet i sebe, 
htjet ćeš da ga iščupaš iz korijena, 


ali ćeš ubrzo shvatiti da si morao isčupati sebe, 
Jer cvijet je izrastao meko u tvojoj ruci. 

I pogledat ćeš tada u obje ruke svoje i spaziti: 
umjesto dva neba držiš samo dva kamena u ruci. 


I shvatit ćeš da su ta dva kamena postala tvoje godine, 
te da si sam razapet između vlastitih godina, 
između dva pola, između dva velika pola, 


između dva maštanja, između dva praštanja, 


između dva zaborava, između dva golema kamena 
koji su tvoja dva prva i poslijednja neba... (1958.) 


(iz zbirke "Osame", 128.str.) 

Lazar Merković 


ZAŠTO DA PIšEM SVOJU PJESMU 


Ljubiši 


Priljubim ruku uz kamen, 

on mi zapjeva svoju pjesmu 
što traje od prapostojanja. 
Zašto onda da pišem pjesmu, 
zašto da pišem svoju pjesmu? 


Pretvorim kamen u plamen, 
a plamen u titravu zvijezdu, 
tada mi zvijezda zapjeva 


pjesmu svog vječnog izgaranja. 
Zašto onda da pišem pjesmu, 


Da mi ne progoni meki dlan, 

da hitnem tu užarenu zvijezdu, 
daleko, nebu pod oblake, 

da pjeva medu zvijezdama. 

Zašto onda da pišem pjesmu, 

zašto onda da pišem svoju pjesmu? 


Idući ulicom smireno 

nevidljivim pokretom pokupim 

i smijeh, i radost, i tugu, 

i ljubav svakodnevnih prolaznika. 
Oni prelijepo zapjevaju. 

Zašto onda da pišem pjesmu, 
zašto da pišem svoju pjesmu? 


Dohvatim s neba pregršt zvijezda, 
raspem ih svima onima što vazda 
uzalud čekaju spasonosni cik jutra. 
Zašto onda da pišem pjesmu, 
zašto da pišem svoju pjesmu? 


(iz zbirke "Osame", 131.str.) 

Bela Gabrić 


PJESMA ŽIVOTA VITE GRUNČIĆ 


Pjesnici su vjesnici i glasnici svoga vremena i svoje društvene sredine s 
kojom su srasli. S druge strane pjesnici svjedoče o svojim doživljajima u 
određeno vrijeme i u određenoj društvenoj sredini. 


Poznata je stara misao da svaki pjesnik čitav život piše jednu pjesmu. To 
je njegova pjesma života. Ona ima mnogo naslova, mnoštvo stihova, ali to je 
jedna pjesma, pjesma života. Pjesnik svjedoči kako doživljava susrete s 
ljudima u svojoj obitelji, u svom društvu, u svojoj ulici, u svom gradu, u svojoj 
domovini. Pjesnik svjedoči kako je to sve_u njegovoj duši i srcu praćeno ili 
tugom, ili radošću. 

Među brojnim našim pjesnicima koji su obogatili duhovnu baštinu 
hrvatske književnosti u Bačkoj, večeras želimo upoznati tu pjesmu života 
naše pjesnikinje Vite Grunčić. To je doista pjesma života, jer je njen život od 
najranijeg djetinjstva pa sve do naših dana ispisivao sve stihove ove duge 
pjesme sa mnogo naslova i sa mnoštvo stihova. 

Sjećajući se svog djetinjstva, praćenog siromaštvom, zabolile su je 
nezarasle rane pa kaže: 


Hijela bih razgrnut koprenu gustu 
1 tamnu što uspomene skriva, 
izbrisat sve boli i patnje... 


Kad navru sjećanja, ja plačem, 
rukama lice skrivam 

i tiho jecam bez suza. 

To mi pomaže da me težina 

ne skrha, ne baci u očaj... 


( Sjećanje na djetinjstvo") 


Kao draga i nezaboravna uspomena iz djetinjstva je lik oca, nosača sa 
brojem pet koji poguren pod teretom dočekuje vlakove na peronu. U izrazu 
ljubavi prema tom dobrom čovjeku nastali su ovi potresni stihovi: 


Ja grlim to moje drago biće 
1 ljubim mu znojave ruke 
uz toplo i ljudsko "hvala" 
za sav trud i muke. 


("Nosač broj pet") 


Subotica, 1994. 167 


Ovom iskrenom pjesmom kćerka je stvorila vječni spomenik tom 
jednostavnom, ali plemenitom čovjeku. 

Mi znamo i čitali smo mnogo pjesama i mnogo lijepih stihova, koji su 
posvećeni majci kao biću u kojem su utjelovljene najveća ljjubav i 
najplemenetija žrtva, ali sa sigurnošću možemo reći da stihove Vite Grunčić 
možemo uvrstiti među najdirljivije kada se obraća svojoj majci i kaže: 


tebi, koja si nam večeru svoju - 
poslije napornog rada - 

dijelila pravedno svima, 

a ti si ostala gladna, 

želim reći "Hvala!" 


("Mojoj mami') 


Ako netko bude pravio izbor pjesama o majci, ne smije mimoići pjesmu 
"Mojoj mami" zbog njene ljepote u cjelini. 

Druga okolnost je bila sudbonosna u ispisivanju pjesme života Vite 
Grunčić. Ona je bila učiteljica 31 godinu (od 1947. do 1978.), a zatim je od 
1979. do 1984. god. nastavnik hrvatskog jezika u gimnaziji 'Paulinumu". 

Kroz taj dugi period bila je odgojiteljica. Učila je svoje učenike da budu 
plemeniti, da vole svoje drugove i sve ljude, a da ne znaju za mržnju i svađu. 

To je kod nje stvorilo životni stav da je odgoj moguć jedino uz veliku 
ljubav i saosjećanje, jer dječje srce 1 duša su nježni kao pupoljak ruže. Ako se 
taj pupoljak ozlijedi, ostaje trajan ožiljak. Ona je znala ako mlado srce 1 
dječja duša bude povrijeđena, ostaje i neizlječiva rana kroz čitav život. 

Zato je ona kroz sve te godine svojim učenicima darivala ljubav. Ne 
znamo da li je izbrojala koliko je pred njom prošlo generacija i koliki je broj 
učenika prošao kroz njezin školski dnevnik, ali iz njenih stihova vidimo da ih 
je sve volila, jer kaže: 

Čitavim bićem svojim bdjela sam 
nad svakim đakom svojim 


iL rado se sjećam uspjeha njihovih 
kao 1 nestašluka svih... 


Kad bi suza zaiskrila, 

a duboki uzdah bi popratio, 
Ja opet sam bila s njima, 
obrisala suzu sa lica, 

Jer sam voljela njih... 


("Voljela sam ih") 

Zašto je Vita Grunčić tako primala svoje učenike, svjedoči u svojoj 
pjesmi "Bit ću učiteljica" koja nije još nigdje objavljena. 

Obnavljajući svoje tužne uspomene iz djetinjstva, kaže da je došla u 
školu bosa u sirotinjskoj haljini. Čudila se zašto uvijek sjedi u zadnjoj klupi 
premda uvijek sve zna. Za vrijeme odmora prišla je s drugom djecom 
učiteljici kod stola 1 silno je čekala da 1 nju učiteljica pomiluje po kosi kao 
drugu djecu, ali to nikada nije dočekala. Zato kaže: 


Ostajem u klupi svojoj 1 shvaćam 
da mi je duša puna i prepuna 
nepravde 1 teškog bola... 


I tada se u meni javi inat, 
misao mi poleti kao ptica: 

Ja ću kad odrastem, voliti ljude, 
voliti djecu bogatu i bijednu, 
da, 1 ja ću biti učiteljica. 

("Bit ću učiteljica") 


S radošću i priznajem možemo istaći da je Vita Grunčić ispunila to svoje 
obećanje, jer sve njezine pjesme su molitva za ljubav i ljubav prema njima. 
Humanizam, ljudska toplina i iskrenost su najveća vrijednost tih pjesama. 

Zato mali izbor njenih pjesama, koji je objavljen kao prilog u listu 
"Bačko klasje" za Uskrs ove godine (br.2. 1993.), ima slikovit naslov: "Srce 
otvoreno za ljude". Taj naslov najbolje odgovara, jer ona kaže da ljudi 


...hikad shvatiti neće moj 

plači patnju 

zbog tuge koju vidim 

na licu prolaznika, 

da u meni živi vječno 

Jedno pitanje i odgovor traži 
"Zašto nam svima nije dodijeljen 
istl komad sreće?!" 


("Kažu...") 


Da bi za tu ljubav i razumijevanje prema ljudima uvijek imala snage, ona 
se obraća u molitvi: 
Nauči me Tvom milosrđu, 
ispuni saznanjem 
da Ti je ono milije od žrtve. 
Pomozi mi shvatiti 

da sve moramo međusobno dijeliti: 
radost, patnje, borbe 
kako nitko ne bi bio ostavljen od drugih... 


( Nauči me ljubavi i milosrđu") 


Vrhunac svog humanizma i ljubavi prema ljudima Vita Grunčić je 
izrazila u jednoj od svojih najljepših pjesama pod naslovom "Ti me učiš". Da 
je čujemo u cjelini: 

Hvala Ti što sa mnom 
otvaraš vrata usamljenih 
1 dijeliš s nama bol i brige, 
što mi daješ snage 

da brišem tude suze 

dok svoje gutam... 

il zaboravljam sebe. 


Hvala Ti što me učiš 

da sreću 1 radost dijelim tuđu, 
da se u meni ne rađa zloba 
što u tom nalazim uvijek 

1 SVOJu radost i sreću, 

koju mi samo Ti možeš dati. 


Hvala Ti što učiš moje srce 
da ljubi bližnjeg uvijek 
kad je radostan ili kad pati. 


svi 


( Ti me učiš") 


Ona je sretna i zahvalna Bogu što joj je srce obogaćeno ljubavlju prema 
ljudima koji pate, jer je ta ljubav najveće bogatstvo i duhovna vrijednost koju 
čovjek može postići u svom životu. 

Zašto ističemo humanizam kao najveću vrijednost u pjesmama Vite 
Grunčić? 

Zato što je u naše dane među jugoslovenskim narodima nestalo 
humanizma i međusobnog poštovanja i ljubavi. Posljedice vidimo i svjedoci 
smo strahovitih nesreća i patnje u svim djelovima naše uže i šire domovine. 
O tome ne treba nikoga uvjeravati, a svaka naša riječ je preslaba da izrazi 
patnje svih naroda u tim krajevima. ć 

Mi znamo da glavna zapovijed Božja glasi: “Ljubi bližnjega svoga" i to je 
glavna ideja kršćanstva kroz skoro dvije tisuće godina. 

Ali, svjesni smo da uza sve to, kroz povijest nisu se mogli riješiti svi 
problemi i pitanja u ljudskom društvu i među narodima. No, znamo iz 

neumoljivog povijesnog iskustva da ako nešto nije moglo naći rješenje 
dogovorom i ljubavlju, to se nikako i nikada nije moglo riješiti mržnjom, 
nasiljem i ratom. 

Zbog toga sam u ovom prikazu najveću pažnju obratio pjesmama Vite 
Grunčić sa naglašenom humanom idejom, ali ona ima niz rodoljubnih 
pjesama, koje zaslužuju posebnu pažnju i analizu, ali zbog ograničenog 
vremena to treba učiniti drugom prilikom. 

Večeras želimo da Vam sve pjesme Vite Grunčić postanu bliže i da im 
možete pristupiti s novim poznavanjem, a to je potrebno zbog njihove 
vrijednosti, ljepote i ljudske iskrenosti. 


Subotica, 1. V 1993. 


(Predavanje je pročitao vlč. Andrija Anišić na književnoj večeri u dvorani KUD "Bunjevačko 
kolo" u Subotici 3. V 1993. god. ) 
(Organizator priredbe je bio Književni klub "Miroljub" pri Institutu "Ivan Antunović" u Subotici) 


TO SI TI 


Kad mi suza zaiskri 


u dubini oka, 
vidim Te i znam, 
to SI TI. 


Kad mi bol razdire grudi 
i šutke podnosim sve, 
vidim Te | znam, 

to si Ti.. 


Kad poletim iznenada 
na krilima sreće, 
Vidim te i Znam, 

lOfSL TI. s: 


Kad Ti sve moje želje i sebe 
stavim na dlan 
i spokojno krenem u novi dan, 
vidim i Znam, 
TOISIETIJSK! 

Vita Grunčic 


Subotica, 1994. DITI 


Vita Grunčić 
MOJOJ MAMI 


Tebi, koja si dolazila kući sleđena 
zbog mokrog skuta kraj korita tuđa, 
želim reći: "Hvala!" 


Tebi, što si nam večeru svoju - 
poslije napornog rada - 
dijelila pravedno svima, 

a ti si ostala gladna, 

želim reći: "Hvala!" 


Tebi, koja si ruke sklapala i 
patila tiho, i rijetko se čula tužba, 
želim reći: "Hvala!" 


Tebi koja si u siromaštvu 

vezana za krevet strpljivo podnosila 
bol, nemoć i uvrede, 

želim reći: "Hvala!" 


Tebi, koja si s krunicom u ruci živjela, 
svaki trenutak u duši nosila 

duboku vjeru predanost, 

želim reći: "Hvala!" 


Tebi, koja si me u svojoj školi života 
učila kršćanskom življenju u patnji, 


za sve, draga mama od srca 
želim reći: "Hvala!" 


Subotica, 12. X 1968. 

s. Fides Vidaković 


POEZIJA RELIGIOZNE INSPIRACIJE 
VITE GRUNCIC 


Vrijednost i ljepotu poezije razumjet će više oni u kojima postoji i 
razvija se smisao za ljepotu, istinu i dobrotu. Bog je sklad, radost i punina! 
Narav čovjeka je slika Božja - stvaralačke prirode. Njegovo stvaralaštvo nije 
završeno kroz sedam dana! Ono se nastavlja po Kristu uskrslom i živom, ali 
se očekuje i od čovjeka suradnja na najvišoj slobodi na razne načine i 
mogućnosti, a za bolji svijet - osmi dan stvaranja. 


Poezija zahvaća dio ljepote samog života, a kakva je ta ljepota "poezija 
našeg sluha" koji je prima, jer ljepota stvari živi u duši onoga koji je 
prepoznaje. Više puta sa razlogom pomišljam da poezija živi u svakom 
ljudskom biću kao čista ljepota njegova osobnog života koji nije svijestan, ili 
je ne zapaža opterećen nepotrebnim brigama. U vrijeme, kada se nazriju i 
zažive smirenje etape (razdoblja) i čišće staze koje vode unutrašnjosti, 
otvaraju se oči da ugledaju "poezijom svoga vida" vlastita milosna zbivanja i 
sve što nas okružuje, da bi razabrale opstojnost pjesme. 

U religioznoj poeziji dolaze jasnije do izražaja temeljne kršćanske 
vrijednosti! Ona je bila nazočna i prije u kulturi čovječanstva, ali nije imala, , 
it_rijetko, mogućnosti javnog predstavljanja. Tako u knjizi "Hrvatska 
duhovna lirika“ - izišla u Rimu 1968. godine, teolog dr. Đuro Kokša 
(sadašnji zagrebački biskup) piše: "Teologija i književnost, teologija i 
poezija, star je to problem, opterećen nepovjerenjem, nerazumjevanjem, 
osudama! Drugdje je tako bilo, a drukčije nije bilo ni kod nas." 

Međutim, II Vatikanski koncil, pun širine i nadahnuća, dao je zeleno 
svjetlo religioznoj poeziji. Suvremeni teolog, književnik i pjesnik prof.dr. 
Ivan Golub uvjerava nas, kako sve više takva poezija ulazi u prostore 
crkvenog života. Pun zanosa piše u svojoj knjizi Darovana riječ - 1984. "I 
naša kršćanska vjera je zapravo riječ pjevana. Pjesma je vjera, pjesma 
putnika na svadbu Jaganjčevu, pjesma uzvanika, bitno pjesma radosna! I sve 
nedaće puta koje se mogu desiti i dese se, ne bi smjele zasjeniti radost 
Evanđelja, niti zagušiti pjesmu pozvanih!" Obrazlaže potom, da se "poetsko" 
pokazuje i kao otvorenost sveukupnosti zbilje ne samo umom nego i srcem. 

Pokušajmo sada, i u ovo ograničeno vrijeme, ući u poeziju religiozne 
inspiracije Vite Grunčić da bi je čuli. Predmijevam, da je većina ovdje 
prisutnih imala u rukama Književni prilog "Bačkog klasja" - izbor njenih 
pjesama. Međutim, pisana riječ, zato što nema u nje visine i boje glasa; 

topline i mekoće kojom se izgovara, predaha 1 naglašavanja, izražava ono što 
može, a prepušta čitaocu ostalo, često i značajno za život. Kako je morao biti 
potresan 1 duboko doživljen onaj božansko-ljudski izričaj najvećeg pjesnika i 
mislioca samoga Isusa Krista mnoštvu koje ga je s pažnjim slušalo: "Riječi 
koje sam govorio Duh su i Zivot!" Dovoljno da sine svjetlo i zaživi ljubav. 
Iako se poetsko u samoći stvara, može se u zajedništvu dublje doživjeti! 


Izlaganju prof. Bele Gabrića o životu i radu Vite Grunčić, dodala bih 
da s puno pažnje prati sve događaje u zemlji, zbivanja u Kristovoj Crkvi, gdje 
se, kad ustreba, sva daje da posluži. Posjeduje pouzdanje u očinsku ljubav 
Božju, u njoj nalazi sigurnost u svojem kršćanskom življenju i svedočenju, a 
nosi u sebi razvijenu dimenziju molitve. Vjerojatno je zato njezina duhovna 
lirika pod nekim vidom poetski Dnevnik. Nazvah ga tako = nakon 
upoznavanja tridesetak njenih pjesničkih ostvarenja. U njemu Ona 
stihovima opisuje kronologiju svog života u dragom zavičaju. To je njezin 
profil iz kojeg se mogu razabrati osobiti trenutci unutarnjeg zahvaćanja i 
doživljavanja, sve što intuitivno takne njenu osobnost kao radost, patnja, 
nada ili zatreperi kao zabrinutost, neočekivanost, teška spoznaja. Uskoro će 
nam Recitatori prenijeti izabrane pjesme s puno uživljavanja, a bit će to 


w 


"darovane riječi" Vite Grunčić večeras svima nama. | 

Koliko njezina poezija niče iz dubine i punine doživljaja, potvrdit bi 
moglo poetski ostvareno nadahnuće MOLITVA prilikom svečanog 
otkrivenja spomen - ploče u katedrali u Mostaru, 1987.g. (nakon, što se 
godinu dana prije obilježila u Subotici 300. godišnjica dolaska naših dalekih 
predaka u plodne Panonske ravni.) 

Osluhnimo sada zajedno pjesmu "Molitva". 

Pretpostavljam da je tada grupni hodočasnički posjet zemlji naših 
pradjedova zahvatio srce i dušu, nadahnuće sinulo i ostavljalo vremena 
riječima da se pretaču u slike, da sazrijevanje u dubini daruje vanjsku i 
unutarnju ljepotu same pjesme... 

Tijekom razvoja poezije u posljednjih nekoliko decenija izražajna 
vrijednost riječi biva sve manjom i manjom, a stvaralačka vrijednost sve 
većom. Tako se danas više ne trudi mnogo da se pobude čuvstva povodom 
nepoznatih doživljaja, a više se stremi onoj ljepoti koju nam pruža uranak 
sunca, tišina mora, igra oblaka pod suncem i oko mjeseca... 

Iz religiozne poezije izabrala sam po koju pjesmu gdje sam zapazila 
sažetu puninu stihova, dovoljnih da izraze bit i skrate suvišne riječi. Vrijedan 
je početak pjesme MILOSRĐE kada duša ispunjena nadom, ćuti veličinu 


božjeg milosrđa i ne zna se što prevladava, ali je dovoljno za živi hod u vjeri. 
Glasi: 


-.--.-_.;.;_..— pje ra aroneevanan 

Na krilima tvog milosrđa 
Ja kročim Bože 
ispunjena nadom. 


Da postoji u čovjeku iskonska nada, neko praočekivanje da će sve biti 
dobro. Postoji u njemu i neka čudesna volja za životom usprkos neizbježivih 
teškoća. Gdje nema nade, suši se duša i ostaje bez snage. U pjesničkom 
izražaju MOLITVA NOVOROĐENOM ISUSU postoje također puniji i 
snažniji stihovi koji bi se mogli odvojiti od ostalih, jer daju sažetu viziju 
osmišljenog života: 

Vrati nas s naših bespuća, 
ljubavlju nas ogrlj, 
da zajedno s tobom budemo Ljubav! 


Bogorodici i Majci našoj Mariji posvećena je pjesma TVOJA 
SVETISTA u kojoj se ne izriče samo osobna ljubav, nego širinom duha 
zahvaćeni su nebrojeni hodočasnici, opterećeni nevoljama života, tražeći 
snage. I Vita pjeva: 


Sva tvoja svetišta u srcu nosim... 
Cesto čujem zvona sa tornjeva tih, 
tada molim: 

Marijo, budi Majka nas svih! 


Marija danas šuti, to je samo zato, jer je šutnja njezina svetost u kojoj se 
može čuti samo Krist! 


Kršćanska ljubav nije jednodimenzionalna i ne vodi čovjeka jedino 
Bogu-Isusu Kristu koji je pošao u smrt da spasi čitavo čovječanstvo, nego ga 
upućuje da zapaža i razumije mnogostruku patnju i bijedu čovjeka i onda 
kad šuti, a njegov se govor može čuti i kad ne govori, jer iza riječi nalazi se 
još nešto više, neizrecivo. Tim putem susreće se Krist! Primjećivala sam 
češće u pjesmama Vite Grunčić, koliko je ona duboko supatnički 
raspoložena i sa nepoznatim prolaznicima Subotice, na kojim zapazi odraz 
tuge i brige. Kao da je muka bližnjeg nekako ukopana i u njenoj svakidašnjoj 
životnoj tegobi. Taj njezin stav izriču jasno stihovi: 


Ne mogu prolaziti hladno 
kraj ljudi u čijem oku 

na blijedom licu i 
odrpanom odijelu 

vidim da je tužan... 

(iz pjesme KAŽU) 

Pjesma ŽAO MIJE živo iznosi samaritansku ulogu srca: 


Srela sam tebe, Kriste 
u bespomoćnoj starici, 
bolesnoj devojci 
i Ti strekao: hvala! 
... A ne prepoznah Te 
u nemiru dragog bića 
pokraj sebe. 


Sadržaj zrači osobnošću, iskrenošću. Vrijedna je zapažanja i pjesma 
MOLITVA ZA MLADE (za naš cvijet!), u kojoj Vita Grunčić, kao 
dugogodišnji pedagog, zabrinuta za osmišljeni život svojih bivših učenika, 
obraća se molbom kroz sthove Bogu i pjeva: 


Pomozi im da Te izaberu kao: 
Ljubav, Prijatelja, Nadu, Sigurnost... 
uđi u njihovu dušu sa dobrotom, 
blagoslovi im korake, htijenja | 

da k Tebi, koji si Put, Istina 1 Zivot, 
povedu u 21 stoljeće svijet. 


Svaka osoba, zabrinuta za bližnjega, otkriva prije ili kasnije ljepotu te 
nesebične ljubavi kao dar Božji i kao takav čuva ga u svom sjećanju! I u 
pjesmi MOLITVA U PROLJEĆE žari ljubav dok ispovijeda vjeru u 
praštanje, razumjevanje u ljepše "sutra". Čut ćemo pjesmu u cijelosti iz usta 
male njezine unuke, pa i složiti se da je ljepota proljeća, sa svim što u sebi 
nosi, kadra otvoriti nas prema nadnaravnom... 

Istakla bih još neka zapažanja u poetskom Dnevniku Vite Grunčić. Više 
puta polazi ona od stvarnosti, od onoga što čovjeka čini čovjekom, što 
izaziva u njemu radost, nadu, zahvalnost, ljubav. Pjesme se osjećaju kao 
življenje 1 niču iz dna bića. Njena su nutarnja slika kroz dulje vrijeme, prostor 
misli i osjećanja. Osobito one u kojima se osvrće, i na jedva primjetljiv način, 
svojoj obitelji, zrače toplinom, intimom, iskrenošću. Poput kristalnih žarišta 
često su naglašene ljubav, nada, patnja i bijeda! Uočavala sam mnogo snage 
u pjesmama pod naslovom "molitva" i one su uspjele očuvati svježinu misli. 

Ne bih mogla zaključiti da su sve religiozne pjesme "poetski" i uzdignute 
jer u nekima mjesto dubljeg poetskog zanosa, dolazi na površinu neposredna 
stvarnost, a to ima svojih razloga. Iz lirskih proživljavanja rado iznosi pred 
drugoga, trudi se dijeliti s njim naravnom toplinom i svjetlom duše. 

Zacijelo je preostalo dosta toga nezapaženog i skrivenog. 

Nikada ne osjećamo toliko da jesmo, kao kad stvaramo nešto. Stvarati je 
dobro. Bog je stvorio čovjeka i na sliku svoje radosti da bi svojom mišlju 


primio radost stvaranja i da bi je uzdigao Njemu u ljubavi. Trudimo se pjevati 
u životu, jer sav život pjeva! 


(S. Fides Vidaković je pročitala ovo predavanje kad je bilo književno veče Vite Grunčić u u 
dvorani KUD "Bunjevačko kolo" u Subotici, 3. svibnja 1993. god. Herz. 


DRAGA SUBOTICA 


O U krošnji kićenih kestena, 

e = opijena mirisom bagrema i lipa, 
5 ispunjena pismom veselih ptica 
O živi moj najlipši grad 

= moja draga Subotica. 


Stare kuće pokrivene trskom 
nose s ponosom teret godina 
| ne tuže se na starost svoju. 
Sretne su što grad raste 

i dobije po koju kuću novu. 


| kao bedem dragog mi grada 
S ljudima koji žive u njima 

u zlatnom moru stoje salaši, 
čuvari i ikavice drage, 

u njima se čuju napjevi naši. 


Šorom često odzvanjaju akordi 
naše tamburice mile, 

igra se na ledini kolo i piva, 

a suknje šuškaju od svile, 

dok zvečke na čizmama zveče. 


Sretna sam što sam dite baće i nane, 
sjaj mi od sriće obasjava lice, 

ja volim svoj bunjevački-hrvatski rod, 
ikavicu moju dragu, 

ponosna sam ćer Subotice. 


4 


Subotica, 1994. m» 77 
| ba 


Vita Grunčić 


DOK SKUPUAŠ | DIJELIŠ 


U svemirskom prostranstvu 
uz sjaj zvijezda, sjaji 1 ljubav. 
Cuje se uzdah radosti 1 sreće, 
1 čini ti se da oluje nema, 

Jer Sunce 'nikad zaći neće!" 


I dijeliš radost i nadu uz priču, 
a život teče neumitno, 

ne primećuješ kako oko tebe 

il problemi niču. 


Čudne okolnosti se isprepliću, 
a svaka ima značenje svoje. 
Pogledaš u svemir, čini ti se 
da je put prazan, 

da je uništio sve sanje tvoje. 


A Ti se, još uvijek nadaš. .. 


Pališ "Svijeću" i dižeš visoko, 
želiš da ti bude vodič u tami. 
Supljaš dobrotu, osmjeh i radost 
kao poklon onim koji su tužni 
uz saznanje, da nisu sami. . . 


A onda suza zaiskri . . . 


i tuga nagoveštaj da, 

Jer, samo ona dubina bola 
1 težinu trenutka 

Jedino otkrit zna. 


Tad saznaješ za patnje, 
neprospavane noći duge, 

1 skupljaš ljubav u hodu, 

saznaješ adrese usamljenih patnika 
i želiš osloboditi svijet od tuge. 


Sve dotle ti je skriveno ime. .. 


= — — =. o mo 

Prostor 1 vrijeme nose te do stvorenja 
Dišeš uz napor njihova imena, 

a pored okrepljenja svakog dana 
dijeliš ljubav, dostojanstvo 1 dobrotu 
umjesto bezvrijednih znamenja. 


Kad u svemirskom prostranstvu 

u sjaju zvijezda potražiš smisao svega toga, 

a u mreži sklopljenih ruku nadeš "Bogatstvo Neba". .. 
shvatiš, da jeu svemu COVJEK I BOG !! 


I noć se spušta . . . Uskoro će novi dan! 


Izbrojiš zvijezde, nasloniš umoru glavu 
sa puno nade u njegov topli dlan... 


(Ovu pjesnu sam recitirala 15. VI 1994 na proslavi prve godišnjice osnutka AMOR VINCIT u 
Subotici, u prostorijama restorana KUD "Bunjevačko kolo"). 


Vita Grunčic 

Vita Grunčić 


ODABERITE VRIJEDNOST ŽIVUENJA 


Kad bi mi poklonili 

sva bogatstva ovog svijeta, 
i kad bi me poveli stazom 
na kojoj samo cvijeće cveta 
Ja ne bih bila sretna. 


Da me Sunce svojom toplinom 
danonoćno grije, 

da se samo pjesma čuje 

a suza ne lije, 

Ja, ne bih bila sretna. 


Da mi u ovom siromaštvu 
otvore, sve trezore banaka 

i da me vuku k njima, 

Ja bih bila užasno nesretna 

1 ostala bih sigurno praznih ruku. 
Tad bih bila sretna! 


Al" da mi netko pokloni 
dobrotu, ljubav i nježnosti vir, 
za sve nas, da nam vrati 
dostojanstvo mir, 

Ja bih bila sretna. 


Samo u miru možemo živjeti dostojni 
kao COVJEK sred svijeta tog, 

pozivam Vas poštovani, dragi posjetioci, 
da zajednički odaberemo 

najviše vrijednosti življenja: 

a to su "ČOVJEK I BOG"... 


(Ovu pjesmu sam recitirala na književnoj večeri koju je meni organizirao Književni klub 
"Miroljub" u dvorani KUD "Bunjevačko kolo" u Subotici, 3. svibnja 1993.god.) 


TL ČL ŠA A Sd 

Vita Grunčić 


PUTOKAZI ZVIJEZDA 


(pjesme Silvane Bilinc-Žigmanov) 


Uz sreću i zadovoljstvo smatram čašću da Vam večeras predstavim 
mladu pjesnikinju Silvanu Bilinc Žigmanov. Istina, za mnoge je ona manje 
poznata po pjesmama, iako je poput skromne ljubičice "cvjetala" pod 
svodovima crkve "Isusa Radnika" i Katedrale sv. Terezije i u krilu 
Katedralnog zbora "Albe Vidaković" u Subotici. Dakle, bila je prisutna u 
životu Crkve i kulturnim zbivanjima hrvatskog naroda. 


Rođena je 16. svibnja 1968. god. u Subotici od oca Branka, majke 
Milke, rođene Lučić i, kako nam ponosno kaže, ima sestru Nadu i brata 
Vjekoslava. 


Poslije završene osnovne i niže muzičke škole završava srednju 
ekonomsku, ekonomski fakultet, odsjek marketing u Subotici. Danas je 
zaposlena u Novom Sadu, gdje živi sa svojim mužem Perom Žigmanov. 


Od V razreda osnovne škole tj. od 1980. god do 1993. god. svira kao 
kantor u crkvi Isusa Radnika u Subotici. 


U katedralnom zboru "Albe Vidaković" pjeva od 1984. god. I danas 
učestvuje u pjevanju povremeno, ili prati pjesme zbora na orguljama. 

Više puta se javljala u "Bačkom klasju" kao dopisnik o gostovanjima 
zbora. "Subotička Danica" joj je objavila pjesme. (1992. 62. i 64. str.) 

Pjesme počinje pisati još u osnovnoj školi. Sa mnogo ljubavi i 
poštovanja kao svoj uzor spominje dragog "Kiku" tj. strica Mirka Bilinca, koji 
je u nju ulio ljubav prema knjizi i pjesmi, jer je i sam pisao. "Subotička 
Danica" 1971. god. mu je objavila pjesme: "Litno veče na ravni" i "Maj" (177. 
i 162. str.) pod pseudonimom Bilimir. 


Što se tiče upoznavanja javnosti sa pjesmama Silvane Bilinc do sada je 
to bilo malo. Dugo je nismo otkrili. No, večeras održavajući ovu književnu 
večer želimo je izvući iz anonimnosti i odati priznanje, i dati joj podršku za 
dalji rad, 

Silvana _Bilinc Žigmanov se oprobala i kao kompozitor pjesama. 
Poznate su joj kompozicije i tekst koji je sama napisala: 1."Molitva za mir", 
2."Hvala Ti, Albe"-u povodu 20. god. Katedralnog zbora "Albe Vidaković", 
kao i pjesma "Mirjam" na tekst Viktorije Grunčić, a u povodu 20 god. 
Katedralnog zbora "Albe Vidaković". 

Od srca joj i dalje želimo mnogo uspjeha u radu na polju poezije i 
muzike. 

Pjesme Silvane Bilinc Žigmanov odišu fantazijom i realnošću. Sadržaj 
im je veoma zanimljiv. Karakteriziraju se jasnoćom, jednostavnošću 
kazivanja, ljepotom književnog stila. Jezik pisanja je tečan i bogat. 
Kompozicija pjesme je jednostavna i skladna. 

Prisutna su u njima razmišljanja na temu života. Tako u pjesmi "Život i 
rijeka" vrši metaforom poređenje života i rijeke i kaže: 


"Zar nije isto kad kažeš 
život I rijeka? 
I život teče i rijeka teče..." 


Nastavlja dalje pjesmu: 


“Ali najveća tajna to je 
da život i rijeka ne stoje, 
bez prestanka oni teku... 
do novog života, 

u novu njeku... 


("Život i rijeka") 
Maštom pjesnikinja ide po lepršavoj mjesečini, putokazima zvijezda, da 
bi se poslije vratila u realnost. 
Alegorijom dočarava nemoguća zbivanja. U pjesmi "Ulica života" nam 
kazuje: 


"Vjetrovi su šibali nemilice, 
kišne kapi su padale niz lice. 
Ljudi su nijemo kor. cali 
uvijeni u kapute, sićušni, mali. 
I ja sam tad bila mali prolaznik 


što korača ulicama svog života" 
("Ulica života") 


U pjesmi "Opet sam sama" nastavlja svoj hod: 


"I opet sam sama, 
potpuno sama 

u tišini noći 

u miru jednog grada. 
Prepuna boli, 

prepuna tuge, 

sa mnogo sumornih misli 


m... 

1 tako puna jada, 

ali kome da kažem? 

kome da povjerim 

bar jedan san. 

SKnili su se svL, 

nevidljivi su, 

Ja ne mogu da ih ugledam." 


Personificira - oživljava u toj svojoj samoći drveće, crne jesenje noći i 
kaže: 
Idem naprijed bez cilja 
1 drugujem samo sa siluetama drveća, 
u jezovitim noćima 
U crnim jesenima, 
isprepletenim grdnim paučinama." 
('Iopet sam sama") 


Na krilima fantazije otišla je u pijesmi "Put u beskraj" 


Idem dalje u tišini 
po lepršavoj mjesečini 
pod sjajem neba, 

pod oblacima 

i putokazima zvijezda" 


Zatim se vraća u stvarnost: 


"Mada toga puta nema, 
Ja ipak idem dalje 
usamljena, 

sjetna, 

snena." 

( Put u beskraj") 


Sad ćemo čuti pjesme: "Život i rijeka", "I opet sam sama", i "Put u 
beskraj". Recitirat će Zlata Lacić. 

Pjesnikinja budno prati zbivanja u prirodi, duboko ih doživljava. 
Izazivajući u njoj razna osjećanja: "mučnu tišinu", "blagu sjetu" ili kaže 
"odlazim da sanjam ljeto." 

Više ćemo o tome čuti u recitiranju Blaženke Babičković u pjesmama 
"Prašnjava staza", "Jednog jutra", "Tiho jesenje jutro". 

Svojom fantastikom u pjesmama: "Tama' - "Kako je mirna ova noć", 
"Oda zvijezdi ': 
- uspavljuje se sunce, 
zvijezdani odsjaj zasipa grad 
("Tama") 


Ukazuje čovjeku na potrebu budnosti da ne izgubi svoju zvijezdu, tj. 
vrijednost-svjetlost koja ga vodi sreći. ("Oda zvijezdi"). U ovim pjesmama se 
osjeća povezivanje života pjesnikinje sa vremenskim prilikama. Čujmo 
pomenute pjesme koje će recitirati Zlata Lacić. 

Inspirisana ljepotom prirode u pjesmama "Vojvodina" i "More" pored 
idilične slike prirode stavlja u sadržaj i svoja osjećanja kao i uspomene. 
Personifikacijom upotpunjuje ljepotu opisa jer: 


- lahor mrst i povija vito klasje, 
- uspavljuje kosu plodnog žila, 

- more čašom snova nazdravlja, 
- tiho šapuće, 

- strasno grli 

- Lpitomo ljubi 


Pjesme: "Vojvodina" i "More" recitirat će nam Blaženka Babičković. 

Kao svako dijete pjesnikinja živi u okruženju obiteljske ljubavi i pažnje. 
Tu su otac i majka koje vole i čuvaju, brinu o njoj. No, kako često biva, 
majka je u njoj "Svjetlost, toplina i snaga". Svojom nesebičnom ljubavlju i 
velikim srcem oslonac je i vodič i sigurnost u hodu djeteta. Iskreno dječje 
srce bez obzira na godine odgovara na ljubav, ljubavlju. Pjesme koje su 
posvećene majci iskrene su i tople. Pita se: 


“KOJA je najsvetija riječ, 
riječ ljepša od riječi bajka, 
a jednako vrijedi diljem svijeta 
ta najsvetija riječ jeste "Majka!" 
( Najsvetija riječ") 
U pjesmi "Majci", kaže: 
"Ti najljepše moje cvijeće 
1 sto puta hvala Ti 


ti kraljice moje sreće 
Hvala. Hvala. Hvala Ti!" 

Čujmo ove divne pjesme u recitaciji Zlate Lacić. 


Ljubav prema prirodi, ljudima crpi na "Izvoru Vječne Ljubavi"... Ona 
moli: 
Jedno veliko srce od mene stvori, 
u diva ljubavi mene pretvori“. 


("Molitva za ljubav") 


Ne skriva da ljubi Boga. U pjesmi "Volim Te, Bože" piše: 


"Volim Te 

1 kad prvo jutro osvane. 
Volim Te 

kroz sve Tvoje Božje dane." 


("Volim Te, Bože") 
Ona je i Marijino dijete. Njoj se ovako obraća: 


"Samo Tebi, Zvijezdi sjajnoj, 
koja svakim danom sve je bliža, 
Samo Tebi, svejetlosti bajnoj 
koja nam rasvjetljuje "put križa" 
( Gospi) 


Ljubav, vječna tema umjetnika Sij je data diskretnim kazivanjem, ali 

u širokom rasponu osjećajnosti: o jasa posebne vrste, do 
nagovještaja one iskonske potrebe za zbližavanjem srodnih duša. Svaku 
misao prati odgovarajuća emocija od tonova tihe radosti, blagosti i zova, koje 
su isprepletene i rešiBiii Eo Me Ove prelijepe pjesme posvetila je 
svom suprugu Peri Zigmanov. Pjesme su iskrene, tople 1 izraz pjesničkog 
SICA: 

Pisat ću ti pjesmu o dvije ruže, 

reći ću ti tajnu dva srca, 

odat ću ti, samo dođi bliže 


da ti čujem srce, kako kuca 
("Dvije ruže u vazi") 


I u ovim pjesmama, pjesnikinja se vraća u stvarnost. Ona u pjesmi "U 
ogledalu tvoj lik" pita: 


"Hoćeš li biti tu 
i lik tvoj da li će me pratiti 
kad prestanemo maštati 
ki nemo stanti, 
a li ćeš me s ljubavlju gledati?" 
("U ogledalu tvoj lik") 


Subotica, 1994. 185 


Molim Zlatu Lacić, da nam recitira pomenute pjesme. 

Na kraju želim, da Silvana Bilinc Žigmanov uspješno nastavi tradiciju 
lijepe riječi i stiha, koja nam je uvijek potrebna na ovim našim prostorima. 
Neka nam oni pomognu da bolje razumijemo sebe, ljude i prostor koji nas 
okružuje. 


Vita Grunčić je pročitala ovo predavanje kad je bilo književno veče Silvane Bilinc Žigmanov u 
dvorani KUD "Bunjevačko kolo" u Subotici, 20. VI 1994. god. u organizaciji Književnog kluba 
"Miroljub" pri Institutu "Ivan Antunović". 


Silvana Bilinc Žigmanov 

Silvana Bilinc Žigmanov 


Subotica, 1994. 


DVIJE RUZE U VAZI 


Pisat ću ti pjesmu o dvije ruže, 
reći ću ti tajnu dva srca, 

odat ću ti, samo dodi bliže 

da ti čujem srce kako kuca. 


Samo dodi bliže, samo dođi tiše 

i napolju promatraj drveće što se njiše 
i blistave bezbojne kapi kiše 

1 osjeti prirodu koja miriše. 


Osluškuj melodiju pjesme jasne 
1 šapat ljubavi tople i krasne. 
Zatvoni očL, odsanjaj san 

1 vjeruj da ljepši bit će novi dan. 


Nek osmijeh ozani tvoj nježan lik. 
Iz duše, iz srca čut ćeš klik. 
Zaroni u vječne ljubavi boje 

da osjetim toplo srce tvoje. 

Pisat ću ti pjesmu o dvije ruže, 
reći ću ti tajnu dva srca, 

odat ću ti, samo dodi bliže 

da ti čujem srce kako kuca. 


Subotica, 1982. 

U OGLEDALU TVOJ UK 


(Posvećeno suprugu Peri) 


Dok promatrah sebe u ogledalu, 
vidjeh tvoj lik 

1 OČI me tvoje gledaše dugo. 

I pitah se 

Je si li sa mnom uvijek, 

radosti moja i tugo, 

dok spavam i dok se budim? 
Hoćeš li mi pružiti ruku 

u dane bola i očaja, 

pokazati smiješak 

kad nema izlaza, ni kraja? 
Hoćeš li biti tu 

1 lik tvoj da li će me pratiti 

kad prestanemo maštati 

1 počnemo stani, 

da li ćeš me s ljubavlju gledati? 


Subotica, 1992. 

Bela Gabrić - 
Subotica 


ZAVIČAJ U PJESMAMA 
SUVREMENIH HRVATSKIH 
PJESNIKA U BAČKOJ 


U književnost bačkih Hrvata javljaju se pjesnici čim su objavljene 
prve publikacije. 


Ivan Antunović je 1870. god. u Kaloči osnovao "Bunjevačke i šokačke 
novine" sa književnim prilogom slikovitog naslova "Bunjevačka i šokačka 
vila , gdje su objavljene većinom rodoljubne pjesme. Učitelj Mijo Mandić je 
u Baji 1884. god. pokrenuo časopis "Neven", gdje su uz druge književne 
priloge objavljivane brojne pjesme naših pjesnika. Svećenik Pajo Kujundžić 
je uredio "Bunjevačko-šokačku Danicu ili subotički kalendar" za 1884. god. 
Taj kalendar uz kraće ili duže prekide izlazi do naših dana kao "Subotička 
Danica". Zatim su se javili pojedini časopisi u Subotici i Somboru. 

U svim tim publikacijama javljali su se naši pjesnici. Većinom to je bilo 
anonimno ili samo sa inicijalima pa su danas nepoznati za povijest hrvatske 
književnosti u Bačkoj. 

U ovom prikazu bit će obuhvaćeni suvremeni hrvatski pjesnici koji su 
prisutni u našem književnom i kulturnom životu u Bačkoj poslije drugog 
svjetskog rata sve do naših dana. To je lijep broj naših pjesnika 1 svaki ima 
svoje zasluženo mjesto u carstvu poezije. 

U najstarijoj generaciji su Ivan Prćić (Čikerija, 1901. - Subotica, 
Tavankut, 1988.), Ante Jakšić (Bački Breg, 1912 - Zagreb, 1987.), Jakov 
Kopilović (Subotica, 1918.), Ante Sekulić (Subotica, Tavankut, 1920.), s. 
Fides Vidaković (Subotica, 1921.), Vita Grunčić (Subotica, 1925.) 


Među hrvatskim pjesnicima srednje generacije u Bačkoj istaknuto 
mjesto zauzimaju Lazar Merković (Subotica, 1926.), Ivan Pančić (Subotica, 
1933. - Subotica, 1992.), Petko Vojnić Purčar (Subotica, 1939.), Petar Vukov 
(Subotica, 1941,), Branko Jegić (Subotica, 1944.), Vojislav Sekelj (Subotica, 
1946.), Milovan Miković (Subotica, 1947.) 

U mlađoj generaciji su pjesnici 
Lazar Francišković (Subotica, 1948.), Stipan Vojnić (Subotica, 1950.), Ante 

Vukov (Subotica, 1955.), Mirko Kujundžić (Subotica, 1961.), Dominika 
Krečak Čakić (Subotica, 1970.), Silvana Bilinc Žigmanov (Subotica, 1968.) 


U pjesmama i zbirkama ovih pjesnika svih generacija susrećemo se sa 
brojnim pjesničkim motivima i pjesničkim slikama i nemoguće ih je sve 
obuhvatiti u ovom kratkom prikazu. Zato ću obratiti pozornost samo na 
jedan motiv koji je najčešće zstupljen i kod većine navedenih pjesnika svih 
generacija. Da ih upoznamo redom po starosti. 

Uz druge motive u pjemama IVANA PRĆIĆA (zbirke: "Zrnca biserja" 
1981. 1 Zrnca biserja i sedefa iverja" 1988.) možemo istaći kao posebnu 
vrijednost da je on pjesnik Tavankuta. Svoje selo opjevao je u njegovoj 
okruženosti ljepote prirode. Ima poseban ciklus pjesama, posvećenih svom 
zavičaju. 

Vjerni sinovi Tavankuta vjekovima su ga čuvali i Voljeli, ali sada su došla 
neka čudna, nova vremena. Mnogi su ga ostavili u želji za "zaradom i 
profitom". Zato se pjesnik obraća svom selu s bolnim pitanjem: 


Tavankute, selo milo, 
Je l'ti srcu teško bilo 
Sto te mladi napuštaju, 
Na starcima ostavljaju. 


( Tavankute, selo milo") 


Odgovora nema, ali ga naslućujemo. Čitajući pjesme 1. Prćića uočavamo 
da je on pjesnik bogatog jezika, a njegove pjesme su izraz tople iskrenosti. U 
njegovanju vlastitog stila i stiha obraćao je najveću pažnju da svaka pjesma 
ima svoju melodiju riječi i melodioznost pjesme u cjelini, popraćeno ritmom 
koji odgovara sadržaju i naglašenim mislima. Vidljivo je naglašena 
pjesnikova želja za ljepotom izričaja. 

ANTE JAKŠIĆ je na svom životnom putu veoma rano otišao daleko od 
rodnog zavičaja. Poslije diplome na Filozofskom fakultetu u Zagrebu 1937. 
god. bio je srednjoškolski profesor hrvatsko-srpskog jezika i književnosti u 
nekoliko naših gradova pa i u Subotici od 1953. do 1956. god. U mirovinu je 
otišao 1. XII 1970. god. i živio je u Zagrebu, gdje je umro 30. XI 1987. god. a 
sahranjen je 4. XII na seoskom groblju u rodnom Bačkom Bregu. 

Uz druga prozna djela (dvije zbirke pripovijedaka i četiri romana) A. 
Jakšić je kod izdavača ili u vlastitoj nakladi objavio dvanaest zbirki pjesama, 
od prve zbirke "Biserni đerdan" (Sombor, 1931.) do zadnje zbirke pod 
slikovitim naslovom "Prema drugoj obali" (Đakovački Selci, 1987.). 

(Biografija i bogata bibliografija A. Jakšića objavljena je u Zborniku 
"Ivan Antunović", Subotica, 1992. br. 2-3. str.149-152.). 

Zato možemo zaključiti da je A. Jakšić među najplodnijim pjesnicima u 
Bačkoj i uopće u hrvatskoj književnosti, gdje mu zasluženo pripada dostojno 
mjesto. 

Vrlo je široka lepeza motiva i tema u njegovim brojnim pjesmama i 
zbirkama, ali ovom prilikom ću predstaviti A. Jakišića samo kao pjesnika 
svoga zavičaja. 

Još za vrijeme gimnazijskog školovanja u Subotici, Travniku i Somboru 
napustio je svoj rodni Bački Breg (Bereg), ali neizbrisive slike djetinjstva 
ostavile su duboke tragove u njegovoj duši i on se često vraća tim 
uspomenama. Što je vrijeme više prolazilo, to vraćanje je bilo češće i sa 
mnogo sjete i tuge za onim što je davno prošlo i nestalo. 

Prolazeći ulicama dalekog grada, on se sjeća svog rodnog kraja i u 
zanosu kliče: 

Blagoslovljena da je ova zemlja 


1z koje sam došao na sunce 
medu ljude. 


Blagoslovljena da je ova kuća stara 
gdje sam prvi put osjetio majčinu ruku 
i prve radosti 

kad se nejaka krila bude." 


("Na rastanku") 


I kao da se zavjetuje, obećaje trajnu ljubav prema rodnom kraju i sam 
sebe pita: 
"Zar bih mogao zaboravili 
ove ljude na zlatnim našim poljima, 
ovaj jezik narodni, 
ove pjesme vesele, 
ove pjesme šokačke". 


Dok se u duhu vraća u svoj rodni kraj, vidi na plodnim bačkim njivama 
svoje seljake kao orače i sijače koji s ljubavlju njeguju svoje oranice. 
Zato on iskreno priznaje da je trajno vezan sa svojim rodnim krajem pa 
kaže: 
Nema dana da se u meni zavičaj ne budi 
1 da mi se žitom obasjana polja ne jave. 


Pozdravljam ga po oblacima što u daljini plove 
1 pomalo tugujem i šutim iz prikrajka. 


—. =. m o e 

SvL smo se davno razišli na sve četiri strane 
ik njemu vraća me samo još molitva smjerna". 


( Grančica maslina") 


To je samo mali izvod iz velike grupe pjesama i stihova, posvećenih 
zavičaju kojem je pesnik A. Jakšić ostao uvijek vjeran i privržen do kraja 
života. 

JAKOV KOPILOVIĆ među pjesnicima Subotice zauzima posebno 
časno mjesto, jer je svom rodnom gradu posvetio brojne pjesme sa 
pjesničkim slikama, gdje je u stihovima izražena ljubav prema svom zavičaju. 


Kad je za vrijeme rata 1941. god. morao napustiti svoju Suboticu, kao 
izbjeglica u Zagrebu je napisao pjesme pod snažnim dojmovima 
nezaboravnih trenutaka rastanka od rodnog grada i od svojih najbližih. 

To su stihovi bola, ali i zakletva da nikada neće zaboraviti bačku 
ravnicu, dragu Suboticu i drage zemljake. U dalekom gradu misli na SVOJE 1 
tako su nastale pjesme tuge i čežnje za zavičajem. 


U tim teškim ratnim danima nastala je zbirka pjesama J. Kopilovića 
"Daleko od zavičaja", a objavilo ju je Društvo bačkih Hrvata u Zagrebu 1944. 
god. 


Odmah poslije završetka rata 1945. god. gonjen ljubavlju prema zavičaju 
i rodnom gradu, sa grupom izbjeglica pješke se vratio u Subotici. Uz svoj rad 
kao profesor srpskohrvatskog jezika i književnosti u srednjim školama 
uključio se i u književni i kulturni život svoga grada. Surađivao je i u 
subotičkom književnom časopisu "Rukovet". Kod izdavača je objavio sedam 
zbirki pjesama, a u vlastitoj nakladi još devet. To nisu velike knjige po 
obimu, ali u mnoštvu stihova J. Kopilovića susrećemo se sa različitim 
temama 1 pjesničkim motivima. 


Ovom prilikom ističem samo njegove pjesme posvećene Subotici i 
rodnom zavičaju. Subotica je kao "suza u oku ravnice" otok u moru zlatnih 
klasova, grad dragih uspomena iz djetinjstva i mladosti. Za pjesnika je 
Subotica "golubica bila /širi krila mira /iznad tihih njiva / pod nebom ko svila" 
("Subotica"). 


Kao za sve sinove bačke ravnice i za pjesnika J. Kopilovića zlatni klasovi 
su najljepši ukras. Za njega je dužijanca blagdan zrelog žita i žetve, ali u ove 
naše dane pjesnik kao da se čudi što se to prelomilo u srcu i u duši naših 
mladih kada tako lako napuštaju zemlju koju su njihovi djedovi i očevi kroz 
stoljeća toliko voljeli i uporno čuvali. Njegove pjesme odjekuju kao krik na 
bačkoj ravnici, jer "Ruše se salaši / naši bački./ U prašini / zidovi i grede./ 
Starice i starci / plačni sjede. ("Stari salaši"). 

Zaljubljenik ravnice ne može mirno gledati kako se ruše stara ognjišta i 
kako se život gasi tamo gdje je dugo čuvan i branjen. 

Pjesnik svoju ljubav i svoju povezanost sa brazdama i sa klasovima ne 
želi nikada prekinuti. On kaže da je brazdi rođen i zato želi da mu brazda 
bude grob. 

(Biografija i bibliografija J. Kopilovića objavljena je u Zborniku Ivan 
Antunović", Subotica, 1992. br.2 - 3. str. 172 - 192.). Izbor članaka o J. 
Kopiloviću objavljen je u ovom broju Zbornika Ivan Antunović", 

ANTE SEKULIĆ u svojim pjesmama, uz druge brojne teme i motive, 
pokazao se u prvom redu kao pjesnik bačke ravnice (zbirke pjesama "Sin 
nizine", 1941., "Zvona bjeline", 1946., "Vijenac uspomena", 1968., 
"Popudbina", 1994.). 

Stihovi i pjesme u ovim zbirkama mogu razveseliti čitatelja svojim 
pjesničkim slikama o ljepoti našeg zavičaja. Bačka ravnica je najljepša kada 
je obasjana ljetnim suncem i zakićena zlatnim klasovima. 

Poslije diplome 1946. god. i doktorata 1947. god. na Filozolskom 
fakultetu u Zagrebu A. Sekulić je radio kao srednjošolski profesor 
hrvatsko-srpskog jezika i književnosti u Sinju, Virovitici i Delnicama u 
Hrvatskoj, a zatim kao profesor hrvatskog jezika na Pedagoškoj akademiji 
na Rijeci do sredine 1972. god. Tada je kao žrtva političkog nasilja tih godina 
proživio teške dane. Sada živi u mirovini u Zagrebu. 

Kako vidimo, veoma davno ga je životni put odveo daleko od rodnog 
zavičaja, ali svim svojim bićem uvijek mu je ostao vjeran i privržen kao pravi 
"sin nizine“, 

Zato bijeli bunjevački salaši u svojoj usamljenosti i izgubljenosti na 
širokim prostranstvima bačke ravnice izazivaju u njemu blagu melankoliju i 
tihu čežnju i žalost za minulim danima, jer sve je prošlo, a ostale su nam 
samo uspomene iz djetinjstva i nezaboravne slike ravnice, nakićene zlatnim 
klasovima. U duši nosi sliku svog salaša koji je okružen visokim jablanima, ali 
nema više ni salaša ni jablana. 

Pjesnik je našao svoju izvornost u stihovima koji su okićeni ljepotom u 
opisu, ispunjeni blagošću i iskrenošću u svom izričaju, a onda posebno ističe: 


“...sreća je moja 

zov vrlo dalekih 
mojih dragih polja". 
("Sin nizina", 16.str.) 


Još kao gimnazijalac u Subotici A. Sekulić se od 1938. god. javlja u 
Subotičkim novinama , u subotičkim časopisima 'Kolo mladeži" i "Klasje 
naših ravni i u kalendaru "Subotička Danica", ali poslije rata u novim 
političkim prilikama novi književni časopisi nisu primali njegove pjesme. 
Zato je napisao i objavio relativno malo pjesama, ali na našu veliku sreću sve 
svoje stvaralačke snage posvetio je znanstvenom radu i napisao je mnogo 
članaka i studija uz nekoliko knjiga iz područja književnosti, jezika, povijesti 
i etnografije bunjevačko - šokačkih Hrvata u Bačkoj. To je velik doprinos u 
istraživanju i proučavanju naše kulturne baštine i našeg narodnog života. 

(Biografija i bogata bibliografija A. Sekulića objavljena je u Zborniku 
Ivan Antunović", Subotica, 1992. br.2 - 3.str. 193 -204.). 

IVAN PANČIĆ je po zanimanju psiholog. Diplomirao je na 
Filozolskom fakultetu u Beogradu, 1976. god. je završio postdiplomske 
studije specijalizacije iz kliničke psihologije. Radio je u subotičkoj Gradskoj 
bolnici do svoje tragične smrti 16. lipnja 1992. god. 

Uz svoj svakodnevni humani posao velika ljubav bila mu je poezija. 
Pored suradnje u književnim časopisima, objavljeno mu je osam zbirki 
pjesama. 


Ovom prilikom, u skladu sa temom ovog prikaza, treba istaći zbirku 
pjesama I. Pančića 'Natpivavanja" (Subotica, 1972.) koju je posvetio svom 
rodnom gradu i njegovim vjernim čuvarima koji su ga kroz stoljeća gradili, 
čuvali i voljeli. 

S posebnim priznanjem ističemo da je to prva zbirka pjesama poslije 
drugog svjetskog rata napisana bunjevačkom ikavicom i narodnim jezikom 
toga kraja. Ta je zbirka bila veliko pjesničko osveženje i to je u tim godinama 
bilo hrabro svjedočenje rodoljublja i domoljublja. 

Poslije toga u narednim godinama javili su se drugi pjesnici koji su 
njegovali bunjevačku ikavicu, kako vidimo u ovom prikazu . 

Sada želim obratiti pozornost na zbirku pjesama I. Pančića "Bećarske 
balade" (Subotica, 1986.). Pjesnik je u podnaslovu označio da je to 
dokumentarna balada" i kaže: "Ova dokumentarna poema posvećena je 
bećarima koji me u snu pohode". 


osvećivali. 


Iskazujući bol tih buntovnih patnika i beskućnika, pjesnik govori u 
njihovo ime i njihovim riječima. Sve pjesme su spjevane u osmercu u 

strofama od četiri stiha. Pjesme odjekuju ritmom narodne pjesme, ali iz tog 
tvrdog ritma izbija prkos, a ponekad krik stradalnika u nadi da ništa ne može 
uništiti Sveslobodu. Ta nada je neuništiva premda patnik vidi _1 osjeća 
društvenu nejednakost i nepravdu. Zato bećar dovikuje: 


"MI jednaki nismo, brate. 
Kad ti otmeš, to je pravo, 
kad je uzmem, ja sam krao. (24.str.) 


Mnogo je nesretnika prošlo našom Bačkom i nitko im ne može 
prebrojati neznane grobove, pa zato se pjesnik pridružuje toj golemoj tuzi, 
jer 

Plače sunce nad ravnicom 
nad nesnićnom svojom dicom. 


("Gvozdena Mara", 65.str.) 


Pjenik I. Pančić završava svoju zbirku baladom gdje je potreseno 
opisano mučenje zatvorenika koji i u najtežim časovima vjeruju da će na 
kraju pobijediti Pravda i Svesloboda. Ta završna pjesma-balada je tužna u 
opisu stradanja, ali je poletna u prkosnoj vjeri u pobjedu pravde. Balada je 
puna bola, ali iz nje zrači prkos, pa mučeni bećar dovikuje mučiteljima: 


"Klečit ćete vi pred robom, 
kunem vam se Sveslobodom..." 


("Hrli atar Sveslobodi", 67.str.) 


U ovim svojim baladama pjesnik I. Pančić je iskreno izrazio svoj pijetet 
prema patnji tih nesretnika koji su bili u sukobu sa moćnicima, jer su težili 
prema pravdi i slobodi. U toj borbi vijek su pali kao nemoćne žrtve, ali 
poslije njihove smrti te patničke duše prešle su u dušu pjesnika pa su tako 
nastale ove pjesme balade 1 ovi potresni stihovi kao suza 1 plač nad grobom 
neznanih patnika i stradalnika u vremenu koje je davno prošlo, ali je blisko u 
našim sjećanjima. 

Zato "Bećarske balade" I. Pančića s radošću uvrštavamo među istinske 
vrijednosti kulturne baštine u hrvatskoj književnosti u Bačkoj. 

PETKO VOJNIĆ PURČAR je najsvestraniji hrvatski književnik u 
Bačkoj s najviše priznanja i nagrada. Objavio je niz romana, dvije zbirke 
novela, nekoliko drama i radio drama, a uz to dvije zbirke pjesama: "Kameno 
žito“ (1980.), "Sol u vjetru" (1985.). 

U pjesmi "Kameno žito" (12.str.), po kojoj je zbirka dobila naslov. 
pjesnik se vraća u daleku prošlost svog zavičaja. To je izraženo u pjesničkoj 
slici: 

“Kopam noktima toplu crnicu 
Tražim kamenje nalazim mrtve 
Puževe proklijale kukuruze 


Tražim pretke da sebe vidim 
tražim sutrašnju istinu 
Jučerašnja izbrisana 

nalazim vatru mramora tišinu" 


Zbirka "Sol u vjetru" je neobična po svojoj kompoziciji, jer ima 
nekoliko ciklusa pjesama koji su među sobom veoma različiti i ne daju 
cjelinu. 

Ovom prilikom treba obratiti pozornost na ciklus pjesama pod 
slikovitim naslovom "Antilegende", jer je to mali niz legendi našeg zavičaja, 
niz pjesama koje su posvećene našim ljudima. 

Petko Vojnić Purčar je proveo kao profesor srpskohrvatskog jezika u 
Učiteljskoj školi u Subotici i kao pedagoški savjetnik u Novom Sadu i kao 
urednik kulturne rubrike na Radio stanici u Novom Sadu i tako je stalno bio 
uključen u kulturni život svoga kraja. 

VOJISLAV SEKELJ radi kao nastavnik stručnih predmeta u 
Mašinskom elektrotehničkom školskom centru u Subotici. Međutim, u 
subotičkoj kulturnoj javnosti je poznatiji kao pisac, pjesnik i književni 
kritičar. 

U Subotici je objavio tri zbirke pjesama: "Djetinjstvo" (1972.), "Sad 
znadeš sve " (1979.), "Poljubac izdaje" (1988.) i moderni roman "Daleka 
zvona“ (1983.). 

Najveću pozornost i priznanje je izazvala njegova najnovija zbirka 
pjesama "Rič fali" (1991. i 1993.) sa ilustracijama akademskog slikara Ivana 
Balaževića. Ova zbirka je izazvala zanimanje zbog veoma uspjele likovne 
opreme, a zatim zbog svog sadržaja. i pjesničke vrijednosti. 

V. Sekelj u ovoj zbirci piše bunjevačkom ikavicom, koristeći narodne 
riječi i izraze bačkog podneblja. Ali, možemo reći da meka raspjevana. 
melodična ikavica našem pjesniku nije poslužila samo kao sredstvo ritma i 
melodije stiha, nego pjesnik je želio otkriti bogatstvo jezika u riječima koje 
su već skoro zaboravljene. 

Sve to omogućilo mu je da prikaže već minuli svijet salaša i život ljudi 
bačkih ravnica. Želi nas uvesti u bogatstvo riječi koje nisu istrošene stalnom 

uporabom u pjesmama. On im želi dati i otkriti njihova nova značenja koja u 
određenom kontekstu imaju svoju posebnu alegoriju i slikovitost. 

Uz različite motive u ovoj zbirci ovom prilikom ističem pregršt 
autentičnih pjesama o našem bačkom zavičaju. 

Nad propašću bunjevačkih salaša u Bačkoj u naše vrijeme napisano je 
mnogo tužbalica, ali nitko sa tako malo riječi nije toliko mnogo rekao kao V. 
Sekelj u svojoj pjesmi "Poplašen vitar": "Ni gornjak / ni dolnjak / kroz odžak / 
salaša mog / više ne / duše“. 

Ledeni sjeverac i topli južni vjetar poplašio se tužne slike napuštenog | 
srušenog salaša. Ostao je samo osamljeni odžak kao zadnji svjedok nesreće i 
propadanja koje je zadesilo i zahvatilo naša narodna ognjiša u Bačkoj. 

I poslije ove zbirke V. Sekelj je nastavio to plemenito nastojanje da 
njeguje 1 čuva u svojim pjesmama bunjevačku ikavicu, narodni govor 1 
bogatstvo narodnih riječi. Neka u tome bude ustrajan pa novi uspjesi u 
novim zbirkama neće izostati. 


MILOVAN MIKOVIĆ je istaknuti pjesnik srednje generacije u 
Subotici. Vrlo rano počeo se baviti novinarstvom. Bio je angažiran na 
subotičkoj Radio stanici 1 u Subotičkim novinama". Već niz godina je glavni 
urednik subotičkog časopisa "Rukovet", a od nedavno je postao glavni i 
odgovorni urednik "Subotičkih novina". Napisao je veoma mnogo članaka, 
jer dobro pozna probleme u kulturnom životu svoga rodnoga grada. 


U novije vrijeme svake godine obdari nas novom zbirkom pjesama: 
"Ispitivanje izdaje" (1989.), "Iza ne" (1990.), "Avaške godine (1991, 1992, 
1993.), "Praznina" (1993.). Sve navedene knjige obljavljene su u Subotici. a 
posebno je zanimljiva i vrijedna Mikovićeva zbirka pjesama "Avaške godine". 


Prvo, za one, koji nisu iz Subotice, treba objasniti izraz "avaške". Mast ili 
slanina je 'havaška - avaška" kada je užegnuta i pokvarena pa zbog toga je 
neupotrebljiva za ljudsku hranu. 

Pjesnik M. Miković je svoju zbirku u podnaslovu označio da su to 
fragmenti iz poeme". To je poema, ali bez jedinstvene kompozicione 
cjeline. Zbirka je sastavljena od niza opisa pojedinih prizora iz dalje i bliže 
povijesti kad su za naše ljude, za naše Bunjevce u Bačkoj bile doista "avaške 
godine", nepodnošljive za život. U tim pjesničkim slikama ima niz metafora 
koje lako prepoznajemo u njihovom značenju. 


Poema je napisana bogatim upravo raskošnim narodnim jezikom koji je 
pjesnik ponio iz djetinjstva. Još i sada mu odzvanjaju u ušima zvučne riječi 
naše ikavice. Taj naš narodni jezik ima mekih, blagih, ali i oštrih, često vrlo 
oštrih riječi i tvrdih tonova. U njima se može naslutiti i osjetiti radost, ali i 
jauk od udaraca nepravde. 

Ponekad je to u ovoj zbirci popraćeno teškim riječima koje se ne 
uklapaju u sklad cjeline. 
Dok čitamo te pjesme, pred nama se kao na filmu redaju slike davno 
minulih dana i u nama se bude nova prisjećanja i suosejećanja prema svim 
našim precima koji su imali tu zlu kob da ih zadese te "avaške godine", u 
Bunjevci su ih imali sasvim dovoljno da osjete koliko su doista "avaške", to 
jest nepodnošljive za život. 
Poema počinje stihovima za koje je teško reći da li su jauk ili kletva nad 
ironijom naše povijesti. Pjesnik se obraća našem čovjeku i u sažaljenu mu 
kaže: 
divljačnog već nana te rodila 
panduri ti vrime oglobili 
orobili otimali odvajali 
samoća te vaća di dovaća 
to zlamenje svudan te prati 
Fa) 
al ne vidiš da si manit 

u ti drugi stežu 

u žvale te mamuzaju 

u nevolju lako prežu 

u srce ti ajer meću 

u priliku nameću 

i podase podmeću 

beno slipa kraj očivi (7.str.) 


carevi i kraljevi 

župani i knezovi 

vrime ti zavezali 

vrime ti rastezali 

gnječili rastezali 

zagasili potpirili 

razgrćali zagrćali 

žbiima namišćali (8.str.) 


To su prizori iz života Bunjevaca u novoj domovini nakon seobe u 
Bačku prije tri stoljeća. To su bile *avaške godine", a zatim se u poemi redaju 
slike iz života običnih ljudi i žena, a daleko je od toga da te slike budu vesele 
Pjesnik često želi sve to pokriti blagom ili oštrom ironijom, ali nekada sc 
ispod toga osjeća golema tuga i suza nad nesrećom nesrećnog naroda. 


boga jevačkog govora. 
mnoštvo riječi koje su već zaboravljene, ali nisu istrošene u 
vesele svojom svježinom i zvučnošću. 


198 Zbornik *tvan Antunović*, br. 4-5 


bunjevačka zvučna ikavica i izvorni narodni govor imaju u sebi bogatstvo za 
pjesničke slike i za pjesničko izražavanje. U tome je velika zasluga pjesnika 
M. Mikovića i vrijednost ove zbirke pjesama koja je dragocjeno blago naše 
kulturne baštine u Bačkoj. 


LAZARA FRANCIŠKOVIĆA među mladim našim pjesnicima treba 
istaći zbog osebujnosti njegovih pjesničkih slika u zbirci "Utva bez krila 
(Subotica, 1980.). To su najčešće slike rodnog zavičaja. Date su sa malo 
riječi, ali snagom mašte pa je čitatelj poveden u vlastiti svijet doživljavanja 
već doživljene svoje okoline. Zato te pjesničke slike primamo kao bliske, jer 
svi smo mi "ispod krstina i / vrućine suhe oranice i / parasničke peći / davno 
ponijeli /poemu ravnice“ ("Ispod krstina '). 


U raskošnu pjesničku krunu svome rodnome gradu, koju su ispleli svi 
naši pjesnici, i L. Francišković je dodao svoj biser pjesmu "Subotica" 


"Varoš / kao hrid u moru / šibana hordama vremena 1 ljudi / kupana 
smrznutim vjetrom / urasla u godove / ravnice / kao hrid"). (29.str.). 


Sa malo riječi rečeno je sve, sa malo boja snažna slika koja podstiče 
nove slike i nova maštanja. 


k ko 


Zbog ograničenog prostora nisu svi naši pjesnici iz Bačke obuhvaćeni 
ovim prikazom. To se osobito odnosi na pjesnike mlađe i najmlađe 
generacije, ali njima želimo nove uspjehe da svoje pjesničko stvaralaštvo 
ostvare u svojoj punini ljepote. 

Na kraju ovog prikaza moram istaći jednu žalosnu istinu. Za veliku 
većinu spomenutih pjesnika i njihovih knjiga, koje sam naveo u ovom 
prikazu, nitko ne zna u Hrvatskoj i među Hrvatima u Mađarskoj. Nije mi 
poznato da u Hrvatskoj ili Mađarskoj objavljen prikaz bilo koje navedene 
zbirke pjesama. 


Također, objavljivanja pjesama spomenutih pjesnika sasvim je 
zanemarljivo malo izvan Bačke, a i u Bačkoj za pojedine nije ništa utješnije 
stanje. 

Neću bacati krivicu na bilo koju stranu, nego želim izraziti želju | 
potrebu da se to popravi. To su nam obostrani zadaci i dužnosti. Ističem 
želju da dođe do boljeg poznavanja i veće međusobne suradnje. 


Bela Gabrić 
Subotica, 25. IV 1994. 

(Bilješka: 
Autor je pročitao dio ovog predavanja na Drugom međunarodnom znanstvenom skupu o temi 
"Književnost i jezik Hrvata u Mađarskoj" u Sveučilištu "Janus Pannonius", na Filozofskom 
fakultetu, na Katedri za slavensku filologiju u Pečuhu, 28 - 30. travnja 1994. god. Ovo 
predavanje je bilo na rasporedu 29. travnja u predavaonici D 523. Zbog ograničenog vremena 
na 15 minuta, predavanje nije pročitano u cjelini. ) 


Bela Gabrić 

Lazar Ivan Krmpotić 


DR JOSIP ANDRIC, HRVATSKI 
VELIKAN XX. STOLJEĆA 


Ravno prije 25 godina, u povodu 75. obljetnice rođenja Dr Josipa 
Andrića u motelu Ristovača nedaleko od povijesnog gradića Bača, 30) 
kolovoza 1969. godine održan je znanstveni skup o dr Josipu Andriću. Na 
tom znanstvenom skupu bilo je pročitano deset referata 1 pet znanstvenih 
priopćenja, organizirana je izložba u istom motelu o životu i radu dr Josipa 
Andrića. Dan kasnije u hrvatskom selu Plavna, rodnom mjestu njegove 
majke, desetak kilometara udaljenom od Bača i isto toliko od rodnog mu 
Bukina (danas Mladenova) postavljeno je brončano poprsje u dvorištu 
tamošnje župne crkve, rad zagrebačkog akademskog kipara, Hrvata iz 
Bačke, sada već preminuloga Neste Orčića. 


(Taj su spomenik komunističke vlasti po neodgovornim elementima 
dale srušiti, pa je poprsje preneseno u crkvu, gdje i danas stoji.) 

Svi ti materijali objavljeni su u knjizi koja nosi naslov "Dr Josip Andrić 
1894-1967. Zbornik") u izdanju i oko odbora znanstvenog skupa | 
Hrvatskog književnog društva sv. Cirila i Metoda u Zagrebu 1971. godine. 
Ta publikacija je zahvatila sržno veoma razgranatu i mnogostranu djelatnost 
dr. Josipa Andrića i predstavlja polazišnu točku za daljnja istraživanja 
njegova života i rada. Svako pojedino područje zahtijevalo je poseban studij. 
To bi istovremeno bila nova studija, a možda i posebna knjiga. 


Sada kad se spremamo proslaviti stotu obljetnicu njegova rođenja, a u 
Slovačkoj znanstvenim skupom želimo osvijetliti njegove veoma bogate | 
duboke veze sa Slovačkom i cijelim slovačkim narodom, smatram za 
potrebno da se napiše jedan kraći prikaz njegova života i njegove velike 
kulturne i duhovne djelatnosti. 


DRJOSIPANDRIĆ (biografskipodaci) 


Rođen je 14. ožujka 1894. godine u Bukinu, u selu u tadanjem kotaru 
Bačka Palanka u šokačkoj obitelji. Kao petogodišnji dječačić ostao je bez 
majke, a kad se otac oženio po drugi puta, cijela obitelj se seli u srijemsko 
selo Morović. Tu dječak počinje i završava svoje osnovno školovanje. 
Gimnazijsko školovanje nastavlja u Nadbiskupskom orfanotrofiju u Požegi. 


Još kao dijete pokazuje veliki interes za glazbu. Već kao 
osmogodišnjem djetetu otac mu kupuje bisernicu, a malo kasnije | 

harmoniku. To će mu uvelike pomoći u razvijanju svoga talenta. Već sa 
petnaest godina sklada svoju prvu izvornu skladbu "Tihi uzdah . 


U četvrtom razredu postaje dirigent tamburaškog zbora požeškog 
orfanotrofija. Ubrzo poslije toga sklada i svoju prvu religioznu skladbu Ave 
Maria" za mješoviti zbor i orgulje. Istovremeno osniva svoj list "Veteran , 
koji je nakon drugog broja bio zabranjen. Surađuje u drugim omladinskim 
listovima "Slavonac" (Požega), "Đačka lira" (S. Karlovci), "Tamburica" 
(Sisak). 

Do mature već ima 40 kompozicija, koje je izdao u albumu "S dačke 
lire". Plod je to i njegove dopisne formacije na bečkom konzervatorijumu. U 
tom vremenu se okušava i u skladanju opernih djela. Na tekst prijatelja 
Silvija Cirakija sklada opersku pastrisku igru "Šumska pjesma". 


Gotovo istovremeno studira pravni fakultet u Zagrebu, koji je završio a 
tri godine kasnije je na njemu i doktorirao. (28. II 1920.) Istovremeno je 
studirao u Pragu Trgovački fakultet, koji također apsolvira. Svoj boravak u 
Pragu koristi za studij glazbe. Studira poznata djela europske, slavenske i 
posebno češke glazbe. To je imalo veliko značenje za njegov daljnji glazbeni 
razvoj. Za vrijeme svojih studija uređuje "Luč". Kroz to vrijeme studira na 
insbruškom Filozofskom fakultetu dva semestra filozofije. 


Po završenim studijama počinje sa uredništvom "Seljačkih novina“, a 
član je redakcije "Narodne politike", a u Vinkovcima uređuje tjednik "Pučka 
politika" putujući iz Zagreba svaki tjedan na tri dana. 

Izabran je 1921. god. za urednika Hrvatskog književnog društva sv. 
Jeronima, gdje je ostao cijeli svoj život. Tu pokreće i 16 godina uređuje 
obiteljsku reviju "Obitelj", a za svoga uredništva objavio je oko 500 knjiga u 
oko 1.850.000 primjeraka. 


Veoma je mnogo putovao (Češka, Slovačka, Poljska, Austrija, 
Njemačka, Italija, Švicarska, Francuska, Engleska, Irska, Grčka, Palestina, 
Libanon, Sirija i Egipat). Svoja zapažanja pretakao je u reportaže ili 
putopisne knjige: "U Kristovoj domovini" (1931), "Na Zelenom otoku" 
(1934), "Najljepši među otocima"(1938) i "Irska (1942). 

Na području beletristike (književnosti) objavio je nekoliko knjiga: 
"Srijemske elgije', roman "Velika ljubav", "Dunje ranke' (1923), "Nove 
brazde" (1924), mali roman "Svega svijeta dika' (1926) te glumu “Vuk u 
vučijoj koži" (1933) i jedna nedovršena drama "Ukleto srce“ (1938). 


Sa pravnog i gospodarskog područja napisao je studije ' (Češko-slovački 
ustav" (Hrvatska prosvjeta 1922), "Gospodarska politika" (1923), "Žito u 
svjetskom gospodarstvu" (1927), "Slovački ustav"(1940). 

Na području glazbe dr. Josip Andrić se okušao kao sakupljač narodnog 
melosa, sakupljanog po Bačkoj, Srijemu, Slavoniji i na otoku Hvaru. To je 
oko 2000 zabilježenih melodija. Na području znanosti o glazbi napisao je 
djelo "Slovačka glazba" (1944) prvu povijest slovačke glazbe, Ruska opera' 
(1923), "Kako ćemo razumjeti glazbu“ (1939), "Škola za tamburu" (1954). U 
rukopisu su "Glazbene studije", "Nauka o tamburi“, te nedovršene Povijest 
tambure i tamburaške glazbe" i "Lužičko-srpska glazba. 

O skladateljskom radu dr. Josipa Andrića bit će još riječi. Ovdje je 
dovoljno reći da se okušao u skladanju opera, opereta, simfonija, 
simfonijeta. Za glasovir je komponirao sonate, sonatine, suite i skladbe za 
glas i glasovir u bezbroj varijacija. 


Svakako je najplodniji na području tamburaške skladbe. Sklada i 
crkvene skladbe, Mise, Te deume, te cijeli niz crkvenih popijevki u čast 
presvetoj Djevici i svecima, osobito hrvatskim. 


Posebno je poglavlje Andrićeva života njegovo nastojanje na 
upoznavanju hrvatskih svetaca, blaženika i uopće velikana naše povijesti. U 
tu svrhu organizira hodočašća na razini cijeloga naroda, podiže oltare našim 
svecima, pokreće cjelonarodne molitvene akcije, piše životopise... 


Dr. Josip Andrić je bio iskreni prijatelj malih naroda u Europi. Pohađao 
ih je, proučavao njihovu povijest i kulturu. Pisao je o njima sa željom da ih 
upozna što širi krug ljudi. Riječ je o Ircima, Lužičkim Srbima, o 
Gradišćanskim Hrvatima i na poseban način o Slovacima. 

Slovaci su posebna Andrićeva ljubav još od vremena svojih studija u 
Pragu pa sve do svoje smrti. Osim već spomenute Povijesti slovačke glazbe, 
Andrić je napisao i prvu "Slovačku slovnicu" (1942). Pripremio je materijal 
za "Slovačko-hrvatski rječnik", a i jedan od svojih romana posvetio je 
Slovačkoj. ("Velika ljubav") 

1929. godine sklopio je Josip Andrić brak sa Stankom Heneberg. Imao 
je petoro djece, kojima je kao i svojoj supruzi posvetio mnogo od svojih djela 
osobito pojedine skladbe. 

U obiteljskom krugu je i završio tijek zemaljskog života 7. prosinca 
1967. godine. Pokopan je na zagrebačkom groblju Mirogoj uz najveće 
crkvene počasti. Zar to jedan ovakav život nije zaslužio? Dodajmo k tome da 


je dr. Josip Andrić bio kao svjetovnjak crkveni odlikovanik odličja "Pro 
Ecclesia et Pontifice". 


DUHOVNI PROFIL DR. JOSIPA ANDRIĆA 


Svakog čovjeka u njegovoj formaciji određuju mnogi elementi, osim 
osobnih karakteristika i nasljednih elemenata. To su u prvom redu obitelj, 
sredina, škola, osobe sa kojima dolazi u susret, politički sistem i druge 
odrednice. 


202 Zbornik "Ivan Antunović", br. 4-5. 


Tako je na duhovni razvoj dr. Josipa Andrića imala presudnu ulogu 
prije svega kršćanska obitelj - tradicionalna hrvatska (šokačka) katolička 
obitelj u kojoj se rodio. Tu formaciju kasnije nastavlja očeva sestrična u 
Šarengradu, a zatim nova obiteljska zajednica koju je otac zasnovao svojom 
drugom ženidbom u Moroviću. Značajnu ulogu u formaciji Andrićeva lika 
imao je njegov učitelj i posebno župnik Ivan Mikić. Oni su utjecali na oca da 
darovitog dječaka dadne na daljnje školovanje. Svakako najjači utjecaj na 
njegovu formaciju imao je njegov boravak u Nadbiskupskom orfanotrofiju u 
Požegi, gdje je proboravio 6 godina kao pitomac, a dvije posljednje godine 
provodi u kući požeškog pjesnika Franje Cirakija. Sve je to ostavilo trag na 
duši tog mladog i darovitog mladića. 

Za vrijeme svojih studija upoznaje se sa najvažnijim predstavnicima 
Hrvatskog katoličkog pokreta koji je poveo krčki biskup Antun Mahnić. Bili 
su to osobno Rudolf Eckert i dr. Petar Rogulja. Susret sa tim pokretom imao 
je odlučni utjecaj na njegovo daljnje usmjerenje. Tom dušom dolazi u Prag 
na studij trgovine i zato na Andrića liberalni Prag nije imao negativnog 
utjecaja, dapače tu se Andrić susreo sa europskom širinom, ali i sa 
katoličkim intelektualcima iz Slovačke, koji su bili nadahnuti idejama velikog 
slovačkog narodnog buditelja i vođe prelata Andreja Hlinke. 


Kasnije se i osobno upoznao i sprijateljio sa tom velikom osobom 
slovačkog naroda i kulture. To je svakako imalo znatan utjecaj na duhovni 
razvoj. Ne treba zaboraviti ni njegov kratki studij filozofije na insbruškom 
sveučilištu. A kroz kasniji njegov rad u Hrvatskom književnom društvu sv. 
Jeronima dolazi u kontakt sa predstavnicima svih intelektualnih strujanja 
kako među Hrvatima tako i u kontaktu sa svijetom inteligencije ostalih 
naroda sa kojima je na svojim putovanjima dolazio u dodir. Sve je poput 
dobrog sjemena nalazilo polodno tlo u toj plemenitoj i darovitoj duši i 
donijelo obilati urod na svim poljima kulturnog života hrvatskog naroda. 
Njegov boravak u nacističkim zatvorima u Grazu a kasnije u Beču od 22. 
travnja 1941 do 16. srpnja iste godine, na putu za koncentracioni logor u 
Dachau. Iz tog zatvora su ga oslobodili njegovi slovački prijatelji dr. 
Aleksandar Mach, tadašnji ministar unutarnjih poslova Slovačke 1 prof. 
Vilijam Kovar. Za to im je do smrti bio zahvalan i svake godine im je na taj 
dan pisao zahvalni list. I ova činjenica je neizbrisivo obilježila njegovu dušu i 
dala joj pečat ozbiljnosti. 

ZNAČAJNE ODLIKE ANDRIĆEVA 
ŽIVOTNOG DJELA 


NASTOJANJE OKO MEĐUNARODNOG 
PRIZNANJA HRVATSKOG NARODA 


Dr. Josip Andrić, intelektualac, bio je svjestan činjenice da jedan narod 
biva međunarodno priznat istom onda kada netko od njegovih sinova ili 
Kćeri bude upisan u popis svetaca Katoličke Crkve, u katolički martirologij. 

Zato je Andrić još vrlo mlad uložio sve svoje intelektualne sile, osobna 


poznanstva i diplomatsku umješnost da se pokrene široka djelatnost u cijeloj 
Crkvi u Hrvata da se najstariji svetački kandidat za oltar bl. Nikola Tavelić 
(umro mučeničkom smrću u Jeruzalimu 1393. godine) proglasi svetim. 
Organizira dva hodočašća u Svetu zemlju sa nakanom da bl. Nikola bude što 


prije kanoniziran. 


U tom cilju preko svojih veza uspjeva podići oltar na čast ovom 
hrvatskom blaženiku u Češkom gostinjcu u Jeruzalemu. Organiziran je u tu 
svrhu poseban odbor, kome je duša bio dr. Josip Andrić. Taj odbor je 
pokrenuo cijeli niz akcija za proglašenje svetim bl. Nikole. Osim spomenutih 
hodočašća, od kojih je drugo snimljeno kao prvi živi igrani film na 
religioznom području, Josip Andrić piše životopis bl. Nikole, potiče biskupe 
da pišu okružnice o ovom blaženiku. Radi na tome da njegov kult bude 
uveden u cijelu Crkvu u Hrvata. 


U tom vremenu podižu se brojni oltari, crkve, kapele, domovi, 
posvećeni jeruzalemskom mučeniku. U tom kontekstu treba razumjeti i 
njegovu akciju da je podigao oltar u čast ovog blaženika i u hrvatskom selu u 
Slovačkoj (Chrovatsky grob). Andrićev trud, makar je u doba komunističke 
diktature prividno zaustavljen, ipak je donio obilati plod. 21. lipnja 1970. 
godine papa Pavao VI. proglasio je bl. Nikolu Tavelića svetim uz višetisućnu 
prisutnost hrvatskog naroda, koji je za tu zgodu došao u Rim. 

Andrić to nije doživio na zemlji, kao i toliki drugi veliki kulturni i 
duhovni pregaoci. Josip Andrić je propagirao i druge hrvatske blaženike i 
Božje ugodnike pišući njihove životopise, izdavajući molitvenike, skladajući 
himne i popijevke njima u čast, a pisao je i igrokaze iz njihova života. 

Dakle, zamisao da hrvatski narod bude kroz upis katolički 
martirologij međunarodno priznat, postala je stvarnost unatoč žestokim 
protivljenjima mnogih koji su sa Hrvatima imali drugačije planove. 

TRAGANJE ZA ISTINSKIM PRIJATELJEM 
SVOGA NARODA 


Kad čovjek promatra Andrićevu djelatnost na međunarodnom polju ne 
može se oteti dojmu da Andrić nije slučajno usmjerio svoju pažnju na 
određene narode u Europi, pa i među slavenskim narodima. Andrić je bio 
čovjek koji je uvijek bio s "nogama na zemlji" i nije patio ni od osobne, a još 
manje od narodne megalomanije, čega je u povijesti, pa i u našem narodu, 
bilo. 


Bio je skroman i razuman. Zato među narodima bira one koji su imali 
sličnu tešku povijest, kao i mi i koji su bili izloženi pritiscima i asimiliciji. U 
tom kontekstu treba vidjeti smisao njegovih putovanja, ali i putopisa, koji su 
plodovi tih putovanja. 

(U tome je pravi učenik biskupa Ivana Antunovića, koji je to isto činio 
pedeset godina prije njega!) Zašto je baš izabrao malo slovensko pleme i 
narod, koji je takorekuć nestao u njemačkom okolju? Nije to samo 
slučajnost da je neke Lužičke Srbe našao na studiju u Pragu. Nije li to 
trebalo biti upozorenje do koje mjere mogu biti pojedini procesi opasni, a 
čiji su se prvi vidljivi znaci već onda jasno orisavali u toj novoj zajednici 
naroda. 

Ali sa tim procesima se nije slobodno pomiriti makar protiv sebe imali 
svjetsku velesilu, kakovu je imao u protestantskoj Engleskoj mali katolički 
irski narod. Čini se da je to druga Andrićeva poruka iz njegove ljubavi i veza 
sa Ircima. 


No, svakako njegova "velika ljubav" i rekao bih najveća bili su slavenski 
Slovaci. Povijesni usud ovog naroda u svemu tako sličan, da ne reknemo isti 
sa našim. U svojoj narodnoj mladosti Slovaci gube svoju vlastitu državu, 
ulaze u veliku obitelj, najpre Ugarskog kraljevstva, a zatim Austro-Ugarske, 
boreći se za vlastiti opstanak i čuvajući jedino svoj jezik i identitet. Poslije 
raspada te Monarhije 1918. god. oni ulaze u jednu umjetnu tvorevinu i dalje 
trpe u njoj do konačnog osamostaljenja (1.1.1993.) 


Andrić u tim narodima ne vidi samo prijatelje od kojih trebamo nešto 
naučiti ili dobiti, nego u njima vidi istinske prijatelje kojima treba pomoći i 
učiniti za njihovo dobro sve što je u našoj moći. 

U tom smislu treba razumjeti da Andrić piše i za Lužičke Srbe 1 za 
Slovake njihove = slovnice, = gramatiku, = povijest = glazbe, — zatim 
hrvatsko-slovački, odnosno lužičko-srpski rječnik. 


Toj su svrsi trebale poslužiti i dvije organizacije koje je osnovao i u 
njima doživotno surađivao. To su: "Društvo prijatelja Lužičkih Srba" i 

Društvo hrvatsko-slovačkog prijateljstva "Tatre-Velebit'". Istom Cilju služile 
su 1 konkretne akcije smještaja iz Praga prognanih studenata za Vrijeme 
drugog svjetskog rata u Zagrebu. O njima očinski brine. 

Organizira obilježavanje značajnih povijesnih datuma i s tim u svezi 
podizanje spomenika prvom zagrabačkom nadbiskupu i hrvatskom kardinalu 
Slovaku po rodu, Jurju Hauliku (1929). 


Andrić propagira veliku suradnju hrvatskog i slovačkog novinstva, 
pomažući se tako za očuvanje vlastitog identiteta. 


ANDRIĆEV ODNOS PREMA SELJAŠTVU 


Dr. Josip Andrić nije nikako mogao previdjeti da je u njegovo vrijeme 
veliki postotak hrvatskog naroda pripadao seljaštvu. Radi toga cijeli 
Andrićev rad ima tu činjenicu pred očima i to dolazi do izražaja ne samo u 
izboru tematike, nego i u pristupu i u stilu njegova pisanja. 

On je bio urednik "Seljačkih novina" i drugim sličnim novinama i 
općenito se može reći da je kroz sve svoje članke i sva Jeronimska izdanja 
uvijek u službi seljaka i to veoma konkretno. Piše i jednu cijelu knjigu koja je 
sva posvećena problematici žita u svjetskom gospodarstvu. Andrić istinski 
poštuje i vrednuje seljaštvo i zato se trsi kako bi pomogao njegovom 
duhovnom i kulturnom rastu. : 


U svojim književnim i skladateljskim radovima tematiku izabire upravo 
iz života seljaka. Njegova opera posvećena je dužijanci kao jednom 
seljačkom narodnom običaju bačkih bunjevačkih Hrvata, a opereta na "Na 
VIbi svirala" također je posvećena seljačkom življu šokačkog hrvatskog življa 
iz jednog bačkog sela. (Plavna) 

Tamburašku glazbu svojim skladbama uvodi u svijet muzički oblikovane 
glazbe preko svojih svita i kola. Andrićevo stvaralaštvo nikada nije bilo 
kabinetsko, nego život koji je on i sam veoma intenzivno proživljavao. Tako 
je i njegov odnos prema seljacima bio potvrđen istinskim prijateljstvom 
tolikih seljaka diljem cijelog hrvatskog naroda, a da pri tom nije zanemarivao 
ni narastajuće radništvo. 


DR.JOSIP ANDRIĆ, UREDNIK OMLADINSKIH LISTOVA 


Od svoje četrnaeste godine pokazuje interes za uređivanjem listova, pa 
tako sam pokreće list kojega je nazvao "Veteran", a izišla su mu samo dva 
broja. To daje naslutiti kako će taj čovjek imati osjećaja za potrebe mladih 
naraštaja koji nadolaze. Kao srednjoškolac surađuje u omladinskim listovima 
i časopisima ("Slavonac" kasnije "Jelen", "Seljačke novine") Kasnije je kao 


urednik svetojeronimskih izdanja pokrenuo i uređivao dječiji list "Mala 

mladost". Od posebnoga je značenja serijal "Knjižica dobre djece. Za 
mladež pokreće i uređuje omladinski list "Mladost" ("Krijes") Dugi niz 
godina uređivao je omladinski časopis "Luč". Ovi navedeni podaci jasno 
govore koliko je taj čovjek sudjelovao na oblikovanju hrvatske misli u 
pokoljenjima koja su nadolazila. 


ANDRIĆEVDOPRINOS HRVATSKOJ OBITELJI 


Dr. Josip Andrić, iako se kao zauzeti katolički intelektualac 1 ozbiljni 
kulturni radnik relativno kasno oženio u svojoj 35. godini, imao je petoro 
djece, a i usvojio je nekoliko siročadi, osobito u vrijeme rata. Djeci je svojoj 
posvećivao svu moguću pažnju. Mnoga od svojih književnih i glazbenih djela 
posvetio je svojoj supruzi i djeci. I tako je još jednom potvrdio da u njegovu 
životu nema dvojstva između načela i života. No, dr. Josip Andrić je za 
hrvatsku obitelj učinio neobično mnogo time što je još 1929. godine 
pokrenuo obiteljsku katoličku reviju, koja se zvala "Obitelj". Sam ju je 
uređivao punih 16. godina, sve do njezina utrnuća 1945. godine, kada su 
komunističke vlasti zabranile sav katolički tisak. 


POLITIČKA OPREDJELJENOSTDR.JOSIPAANDRIĆA 


J.Andrić je radi svojih veza sa ljudima iz Hrvatskog katoličkog pokreta, 
od kojih su neki bili pristaše "Hrvatske pučke stranke", nakon smrti Dr. 
Petra Rogulje, preuzeo uredništvo stranačkog lista tjednika Seljačke 
novine" u kojima surađuje do 1928. godine. 


No, kada je postao glavni urednik Književnog društva sv. Jeronima, on 
svoju političku, bolje reći stranačku djelatnost sve više zamrzava. To je posve 
logično, jer odkako je stao na čelo jedne narodne ustanove, neprilično je biti 
aktivnim pripadnikom jedne političke stranke, jer bi to uvelike kočilo 
njegovu objektivnu djelatnost. 


Bili bismo neobjektivni kada bismo previdjeli Andrićevu zdravu 
političku djelatnost koja je došla do izraza u njegovim djelima koja imaju 
izrazito političku poruku, kao što su: Ustavno pitanje Cehoslovačke“ 
(1922), "Gospodarska politika" (1923), "Politika kao nauka“ (1926). Ovi su 
spisi sigurno doprineli rastu zdrave političke misli u Hrvata, a to je osnovno 
Andrićevo usmjerenje - opcija - poslužiti svom narodu. 


ANDRIĆEV DOPRINOS HRVATSKOJ KULTURI 


Kao pobornik ćirilometodske misli vjerovao je u njihov ideal da narod 
dolazi do svoje pune slobode živeći intenzivno svoj vlastiti identitet, 
razvijajući vlastitu kulturu. Put do toga cilja je prosvjeta i intenzivno življenje 

što više kulturnih dobara. Osigurati svom narodu što više tih dobara glavni je 
zadatak i životno usmjerenje Andrićeve djelatnosti. 


Probuditi u narodu svijest da u sebi otkrije vlastite vrijednosti, osobito u 
svom književnom stvaralaštvu. Zato zdušno potiče izdanje pučkih 
pripovjedaka i narodne poezije. Kako bi ta književnost bila bliža puku, 
Andrić preporuča da se počne sa regionalnim pučkim stvaralaštvom, pa tako 
izlaze "Bunjevčice" zbirka pripovjedaka iz Bačke. Srijemske elegije", 
 Bosančice', 'Hercegovke"... Potiče da se izdaju regionalni časopisi za 
kulturna pitanja npr. u Subotici "Klasje naših ravni". 


U tom svjetlu treba vidjeti njegovu sakupljačku djelatnost narodnih 
napjeva na cijelom hrvatskom govornom području. Broj ovih zapisa prelazi 
2000. 


SVoj hrvatski narod želi oplemeniti prijevodima književnih dijela drugih 
naroda i zato pomno bira koje će romane prevesti i objaviti. I tu je uvijek 
tražio one dodirne točke sa hrvatskim narodnim bićem. Klasični primjer je 
prijevod Martina Kukučina: "Kuća u strani", koja opisuje problematiku 
našeg iseljavanja u prekooceanske zemlje, da upozori na taj naš veliki 
problem. 

U Andrićevim književnim djelima opisan je redovito život jednostavnog 
malog čovjeka, negovi problemi i usud, ali i tu je uvijek prisutna ta hrvatska 
narodna nota kao spona koja vezuje pojedince, obitelji, pa i cijele narode. 
Opet spominjem kao primjer njegov roman "Velika ljubav" koji kroz 
hrvatsku nacionalnu manjinu u Slovačkoj povezuje sudbinski ta dva naroda. 

Jedna posebna karakteristika Andrićeva stvaralaštva jest nastojanje 
povezati sve hrvatske krajeve i što više produbiti svijest pripadnosti 
jedinstvenoj cjelini hrvatskog naroda. 


U tomu je pravi virtuoz. Njegova djela obuhvaćaju prostore od rodne 
mu Bačke do Istre, od Boke Kotorske do Međumurja, od Hercegovine i 
Bosne pa do našeg Gradišta u Austriji. Ne zaboravlja ni one male oaze 
hrvatskog življa u Slovačkoj i Moravskoj. 


Sve on to čini tako vješto i neusiljeno u svim svojim (jeronimskim!) 
izdanjima, člancima, novinama, časopisima, a napose u kalendaru "Danica" 
koji uređuje do svoje smrti. 


To se ponavlja i u njegovom skladateljskom radu. Kola, suite, 
simfonijete, simfonije, kantate do opera i opereta, sve to povezuje cijelo 
hrvatsko narodno biće, ali tako da nije zaboravljeno ni jedno veće hrvatsko 
selo sa kojim je Andrić imao bilo kakovih veza. To Opet počevši od svog 
rodnog kraja Bačke, pa susjednog Srijema, preko Slavonije (osobito Požege) 
do Međumurja, Istre, Dalmacije (otoka Hvara!), Boke, Hercegovine, Bosne. 
Ne zaboravlja ni one koji žive u susjednim državama kao nacionalne 
manjine. Sve je to ugrađeno u jedinstveni mozaik hrvatkog nacionalnog bića 
i njegova života. 

Kako bi još jače naglasio ovu misao, on sklada na tekstove pjesnika 
A.Kokića, S.Bešlina, Ante Jakšića do Ivana Gorana Kovačića, Dragutina 
Domjanića... opet sa ciljem posvijestiti misao o jedinstvenosti hrvatske 
kulture u njezinim mnogostrukim i različitim oblicima. 

Ovo je jedna od najdragocjenijih poruka čitavog Andrićevog životnog 
djela, koja su danas možda aktuelnija nego u vrijeme kada ih je Andrić 
stvarao. 


I tu Andrićev smisao za stvarnost dolazi do punog izraza. Bio je vješt 
organizator. Hrvatsko književno društvo sv. Jeronima doveo je 1 
organizacijski do svog zenita. 


Kroz gustu mrežu svojih jeronimskih povjerenika nastojao je povezati 
cijelo hrvatsko govorno područje. U tom je uvelike i uspio. Nastojao je 
organizirati što veći broj knjižnica po selima, župama, društvima, školama. 
No, tu nije uspio do onog željenog cilja da time obuhvati cijeli narod. 


DR.JOSIPANDRIĆ, GRADITELJ"CIVILIZACIJE 
LJUBAVI" 


Kad čovjek zaokruži čitavo djelo dr. Josipa Andrića, koje je posve u 
službi svog hrvatskog naroda i njegove kulture, čovjeku se postavlja pitanje: 
"Nije li to stanovit anahronizam u vremenu kada se govori o ujedinjenoj 
Europi, dapače o ujedinjenom svijetu? Andrićeva ljubav prema vlastitom 
narodu nije ekskluzivna, zatvorena u sebe, tražeći samo vlastite ciljeve, nego 
je otvorena kršćanskom širinom sa ciljem dijaloga i suradnje, koja mora 
računati s postupnošću, jer razum govori da se dijalog lakše započinje i vodi 
sa onima koji imaju sličnije i bliskije poglede. To je Andrić tako majstorski 
pokazao koji su to narodi sa kojima valja uspostaviti dijalog i prije kulture a 
zatim politike. 

Mislim da se često puta u brzopletoj trci u Europu previđa upravo ova 
činjenica kao i činjenica da samo onaj narod koji je svjestan svog vlastitog 
identiteta, sposoban za jedan međunarodni dijalog. Jer jedna ujedinjena 
Europa, koja ne bi respektirala identitet svakog pojedinog naroda, bila bi 
nova nesreća za sve narode ovoga prostora i izvor novih napetosti i nemira, a 
možda i ratova sličnih ovom kojemu smo još uvijek svjedoci. 

Andrićeva vizija tog ujedinjenog svijeta je takva da u njoj ima mjesta za 
posebnosti i različitosti koje nisu zapreke jedinstvu, nego izazovna ljepota 
jedinstva u raznolikosti. 


Tako je dr. Josip Andrić kroz 73 godine svojim životom, svojim perom i 
skladateljskim štapićem gradio temelje ujedinjene Europe i svijeta na tisuću i 
sto godina staroj baštini sv. Braće Cirila i Metoda, koju je II. Vatikanski 
koncil prihvatio i preporučio kao izvornu evanđeosku poruku prikladnu za 
naše vrijeme kako bi se na njoj gradila "civilizacija života i ljubavi!“ 


Đurđin, 18.3.1994. 

Julije Njikoš 
DR JOSIP ANDRIĆ 


Uz 100-tu obljetnicu rođenja (1894 - 1994) 


Dr. Josip Andrić rodio se 14. ožujka 1894. godine u Bačkom selu 
Bukinu. Šarengrad sa srijemske strane Dunava, a Bukin sa bačke strane, dva 
su bliska sela, koja su među sobom uvijek bila u prometnoj i gospodarskoj 
vezi svojih stanovnika. Bukinski Šokci ženili su se Šarengračankama, 
Bukinske Šokice udavale su se za Šarengračane. 


Baka dr. Andrića bila je Šarengračanka. Kad mu je kao petogodišnjem 
dječaku umrla ma jka Eva rođ. Fabry iz Plavne, sela ma se Vukovara, za 
nj se neko vrijeme brinula njegova tetka Reza Maričić iz arengrada - majka 
našeg poznatog glumca Josipa Maričića. Kasnije se preselio u Morović kraj 
Šida u Srijemu, u kojemu je proveo mladost do svršetka osnovne škole. 1. 
rujna 1905. godine upisuje ga otac u gimnaziju u Požegi. Već u drugom 
razredu otkrio je njegov talenat prof. Rikard Krestin. U ono vrijeme bio je 
zborovođa dačkog tamburaškog orkestra požeške gimnazije "Bisernica" - đak 
Dragan Korenić, koji ga je uveo u orkestar. Tambura je bila prvo glazbalo 
koje mu je otac kao morovićkom pučkoškolcu kupio 1903. godine u 
Srijemskoj Mitrovici, dakle iste godine kada je u Sisku počeo izlaziti časopis 
"Tamburica". 

U proljeće 1909. godine za vrijeme jednog pokusa tamburaškog 
orkestra, mali je J. Andrić prišao zborovođi Koreniću, pružio mu note svoje 
prve skladbe zamolivši ga da se to odsvira. Kada je ta mala skladba, koju je 
nazvao Proljetna pjesma", bila izvedena, njegovi vršnjaci, odobravajući, 
zagledaše se u četvrto školca, biserničara, koji se usuđuje već i komponirati. 
Tri godine nakon toga članovi tamburaškog zbora "Bisernica" birajući sebi za 
slijedeću školsku godinu svog novog dirigenta, pošto je dosadašnji đak 
Korenić prešao na zagrebačku gimnaziju, na tu dužnost izaberu 15-godišnjeg 
učenika Josipa Andrića. Tako je mladi skladatelj došao do prvog 
jednodušnog priznanja. 


Za vrijeme školskih praznika skladao je u Moroviću koračnicu: "Na 
Sokolovac", sjećajući se mnogih šetnji na to požeško brdo, a u rujnu, 
početkom nove školske godine, kao mladi dirigent i skladbu "U jagodnjaku". 
Te dvije skladbe, zajedno sa onom prvom - "Proljetnom pjesmom", čine 
ciklus prvih Andrićevih glazbenih ostvarenja, kojima je dao zajednički 
naslov "Pod požeškim brdima" i označio ih kao SVOJ Opus 1. 

Bačka sela Bukin i Plavna, iz kojih je po ocu i majci potekao, srijemsko 
selo Šarengrad, odakle je jedna grana njegovih predaka i u kojemu je kao 
dječak boravio, drugo srijemsko selo Morović, u kojemu je završio osnovnu 
školu, te Požega, gdje je kao gimnazijalac stekao svoje izobrazbe pa i 
glazbene - jesu područja odakle je dr. J. Andrić udisao narodni duh, kojim 
diše sva njegova glazba, a to je duh slavonsko-srijemsko-bačke narodne 
glazbe. 


Slavonija, Srijem, Baranja i Bačka su jedno glazbeno područje u našoj 
narodnoj glazbi. To je područje sličnih melodija, istih ritmova, istog 
glazbenog izražaja. Područje s kojeg je tambura postala naše glavno i 
općenito narodno glazbalo. Bačka zapremajući zemljovidno sjeveroistok tog 
glazbenog područja, ističe se posebno etničkom šarolikošću, koja začudo nije 
bitno utjecala na glazbenu fizionomiju pojedinih etničkih skupina. 

Šokački elemenat je onaj koji je jedan od najstarijih živih spona između 
sva četiri sastavna dijela tog područja. Glazba tog šokačkog elementa jedna 
je od najznačajnijih kulturnih tradicija koja je ondje do danas sačuvana. 
Šokački glazbeni folklor sačuvan je sa svojim specifičnim karakteristikama 
kao osebujnost u velikom bogatstvu cjelokupnog hrvatskog narodnog 
glazbenog blaga. 


Dok je glazbeni folklor slavonskih, srijemskih pa i baranjskih Šokaca 
sakupljivan, zapisivan i proučavan u našoj melografiji, glazbeni folklor 
bačkih Šokaca ostao je dugo vremena po strani - nezapažen, nezapisivan i 
neproučavan. A nije mnogo bolje bilo niti sa bunjevačkim glazbenim 
folklorom, koji se u Bačkoj nadovezuje na šokački. 


Osnivač hrvatske muzikologije Osječanin Franjo Ksaver Kuhač, koji je 
prvi zapisivao i proučavao narodne melodije svih južnih Slavena, zalazio je i 
u Bačku. U njegovim poznatim zbirkama među dvije tisuće južno-slavenskih 
narodnih melodija ima 47 pjesama iz Bačke. Poslije Kuhača i kasnije dr. 
Vinka Žganeca nije više nitko sistematski posvećivao pažnju šokačkom 
glazbenom folkloru u Bačkoj. Dr. Josip Andrić, potaknut od Akademije 
znanosti i umjetnosti u Zagrebu, poslije Drugog svjetskog rata da kao rođeni 
Bačvanin sistematski zapiše narodne melodije bačkih Sokaca i Bunjevaca, 
popunio je prazninu koja je postojala u našoj melografiji. Od 1947. godine 
obavljao je taj posao pa je za nepunih 12 godina sakupio 1 zapisao oko 1300 
narodnih melodija iz svih bačkih mjesta u kojima žive Šokci i Bunjevci. Od 
toga broja otpada oko 900 zapisa iz sela bačkih Šokaca, a ostali su iz 
bunjevačkih mjesta. 

Počeo je u Plavni - rodnim selom svoje majke. To selo ima svoju izrazitu 
folklornu fizionomiju sa svim elementima šokačkog narodnog života i u 

ikavskom govoru, u pjesmi i plesu, narodnoj nošnji i narodnim običajima. 
Nivelizacijom koju provodi civilizacija, ti su folklorni elementi potiskivani, 
njih pomalo nestaje, ali jezgra je još uvijek ondje i neće još dugo odumrijeti. 
To se posebno očituje u velikom glazbenom blagu, koje je baš u samoj Plavni 
doktor Andrić otkrio. Jer, od 900 narodnih melodija, koje je zapisao među 
bačkim Šokcima, 280 ih je iz same Plavne. U cijeloj Hrvatskoj nema valjda ni 
4-5 sela u kojima je zapisan tako veliki broj narodnih melodija. Tridesetak 
pjevača i pjevačica, većinom starijih osoba, pjevalo je u Plavni pjesme za te 
tolike Andričeve zapise. Najstariji kazivači bili su Kata Vinković, Manda 
Marijanov, Ivka Bartulov i Miša Pinter. 


U Požeškoj dolini doktor Andrić zapisuje također oko 350 narodnih 
melodija. Većina njih ugledala je svjetlost dana u Andrićevoj zbirci 
Slavonske narodne pjesme iz Požeške doline" (Požega, 1962. god.) 


Osim toga dr. Andrić je zapisao u Slavoniji oko 210 narodnih melodija, 
pripremio je zbirku od 120 narodnih pjesama s otoka Hvara i 20 narodnih 
melodija iz Zrinja, Turopolja i karlovačkog kraja, zapisanih 1951. godine. U 
rukopisu je i zbirka od 25 narodnih pjesama slovačkih Hrvata iz 1943. 
godine. 


Duh narodnog glazbenog folklora slavonsko-srijemsko-bačkog tipa 
provijava gotovo sva njegova djela, a do danas je on svakako skladatelj koji 
je dušu tambure najbolje poznavao i u svojim skladbama za tambure 
najvjernije iznosio. Vođen tim duhom, Andrić je stvorio u razdoblju između 
1912 1 1956 godine i 125 novih kola i 82 pjesme na vlastite i narodne stihove 
kako je narod Slavonije, Srijema i Bačke stvarao svoja kola i pjesme 
stoljećima. Slušajući te Andrićeve pjesme i kola mnogi neće vjerovati da to 
nisu izvorne narodne melodije. 


Nikad nitko nije glazbom uzveličao slavonska, srijemska i bačka sela 
tako kao što je dr. Andrić to učinio svojim novim kolima, od kojih je svako za 
sebe posebno karakteristično. Jedna njegova zbirka obuhvaća oko 25 raznih 
kola u kojima je skladatelj dao naslove raznih mjesta Bačke, svoga rodnog 
kraja kao: "Bukinsko kolo", pa plavanjsko, monoštorsko, bođansko, 
somborsko, subotičko, novosađansko kolo i tako redom. Zatim slijedi zbirka 
od 25 kola s imenima raznih mjesta Srijema - kraja Andrićeve mladosti. Tu 
Su opet u prvom redu šarengradsko i morovičko kolo pa se onda nižu redom 
šidsko, iločko, mitrovačko, tovarničko, vukovarsko i tako dalje te zbirka kola 
iz raznih mjesta Slavonije u koju je uvrstio osječko, požeško, brodsko, 
valpovačko, donjomiholjačko, rokovačko i još neka kola. Osim toga dr. 
Andrić je skladao veći broj kola kojima je dao razne idilične nazive kao na 
primjer: “Kolo na raskršću", "Kolo pod lipom", "Kolo u šljiviku", "Kolo kraj 

bunara", "Kolo na ledini", zatim nazive po raznim vrstama rada kao: 


Bg o“ TT T= === 
212 Zbornik "Ivan Antunović", br. 4-5. 


"Radničko kolo", "Učiteljsko kolo", "Lađarsko kolo", "Žetelačko kolo" i 
"Pudarsko kolo". Neka od tih kola građena su u malom obliku. Većina ih je u 
širem obliku nego ona izvorna narodna, a ima i takovih koje je skladatelj 
razvio u koncertni oblik. 

Ovdje ne ubrajamo njegovih 16 u širinu razvijenih plesova koji nose 
nazive po raznim krajevima kao "Slavonski ples", "Srijemski ples“ i "Šijački 
ples" opus 140, "Baranjski ples", "Zagorski ples" i "Međumurski ples“ opus 
141, "Primorski ples" i "Hrvatski ples" opus 142, "Bunjevački ples" i "Šokački 
ples" i "Bački ples" opus 143, te "Bosanski ples" i "Hercegovački ples", opus 
144. U ovaj ciklus svrstani su i "Gradišćanski ples", "Ples slovačkih Hrvata' te 
"Ples moravskih Hrvata" opus 145. Navedene koncertne plesove skladao je 
dr. Andrić u razdoblju između 1947 i 1950. godine. Instrumentirani su za 
razne sastave: simfonijski orkestar, mali orkestar, gudačli orkestar, 
tamburaški orkestar, violina i klavir i klavir solo. 

Još kao mladić tražio je Andrić umjetničke tragove u tamburaškoj glazbi 
i počeo se taj smjer boriti pisanjem u sisačkoj "Tamburici" i isticanjem 
posebnog značenja Canićevih skladbi za tamburaški orkestre. Polazeći 
njegovim primjerom, stao je odlučno na stanovište da svaki instrumenat 
vrijedi toliko koliko ima za nj dobre izvorne glazbene literature. Uz to počeo 
je sve više skladati nova djela u Canićevom smjeru, pa je tako u razdoblju od 
1910. do 1918. godine nastao niz koncertnih skladbi za tamburaški orkestar, 
koje su ga dovele do stvaranja "Morovićke suite" opus 2 (1910. god.) 
"Večernje rapsodije" opus 23 (1911. god.), suite "Balkanska zora: opus 19 
(1912. god.), idiličke rapsodije "Na bunaru" (1914. god.), "Srijemske 
rapsodije" opus 37 (1914. god.), "Pastoralnog pentagrama“ opus 49 
(1917.-1956. god.) i suite "S prozora moje mladosti" opus 46 (1918. god.). 
Nekako u to vrijeme, točnije rečeno između 1914. 1 1916. godine Andrić 
boravi u Pragu gdje privatno studira glazbu budući da mu pokojni otac nije 
dozvolio upis u konzervatorij. Sveučilišne nauke završava u Pragu, Insbrucku 
i Zagrebu gdje je apsolvirao na pravnom fakultetu 1917. god., a za doktora 
prava promoviran 28. veljače 1920. godine. 

Već kao sveučilištarac objavljuje novele "Srijemske elegije" koje je 
kasnije skupio i izdao u posebnoj knjizi 1938. godine prigodom 25-godišnjice 
svoga književnog rada. Početkom 1921. godine izabran je za urednika 
Hrvatskog književnog društva sv. Jeronima i na tom mjestu ostaje do 1946. 
godine. U toj funkciji je uredio i tiskom objelodanio oko 500 knjiga. 
Osnovao je i 16 godina vodio i uređivao tjednik "Obitelj'. 

Pisao je i mnoge putopisne reportaže 1 knjige kao: "U Kristovoj 
domovini" (1931.), "Na Zelenom otoku" (1934.), "Irska" (1942.), "Najljepši 
među otocima" (1938.). Na području beletristike osim spomenutih 

Srijemskih elegija“ te romana "Velika ljubav" (1942.) njegova djela su: 
"Dunje ranke“ (1923.), "Nove brazde" (1924.), "Svega svijeta dika" (1926.), te 
gluma Vuk u vučijoj koži" u dva čina, (1933.), i nedovršena drama "Ukleto 
srce (Hrvatska prosvjeta 1938.g.). Dr. Andrić je autor i više studija s 
pravnog i gospodarskog područja. 


Posebno je proučavao Slovačku i njenu kulturu, pa i je i autor knjiga 
Slovačka slovnica“ (1942.) prva slovačka gramatika napisna izvan Slovačke, 
te Slovačka glazba" (1944.) zapravo prva cjelovita povijest slovačke glazbe 
uopće. 

Prvi svjetski rat zaustavio je tamburašku glazbu u njezinom razvoju, pa 
je tako i Andrićevo stvaralaštvo na tamburaškom polju jenjavalo. 


Kada je 1936. godine u Zagrebu pokrenut časopis "Hrvatska tamburica", 
njegov urednik Vjekoslav Mutak stao je otkrivati i na novi rad pozivati 
skladatelje koji su bili zanijemili. Josip Canić (4.VI.1879. - 10.1X.1933) je već 
bio umro, a Vinko Vodopivec, Roko Šimunaci, 0. Kamilo Kolb, Zlatko 
Špoljar, dr. Josip Andrić, Slavko Janković, Boris Krnic, Josip Stojanović i još 
mnogi drugi skladatelji mogu baš revnom uredniku "Hrvatske tamburice" 
zahvaliti što ih je opet privukao stvaranju novih djela za tamburaške 
orkestre. 


Godine 1937. osniva se u Osijeku - gradu Paje Kolarića 
(17.1.1821.-12.X1.1876.) Hrvatski tamburaški savez u kojemu je dr. Josip 
Andrić vršio dužnost potpredsjednika, a kasnije i predsjednika. U spomen 
osnutka Saveza skladao je uvertiru - koračnicu “Raspjevanom Slavonijom". 
Riječju i perom širio je misao o potrebi sve umjetničkijeg afirmiranja 
tamburaške glazbe. Ideal jedne tamburaške filharmonije, orkestra, koji bi 
izvodio tamburaška djela simfonijskog karaktera, lebdio mu je stalno pred 
očima te je o tome radio i iznosio planove. Zagrebački Hrvatski tamburaški 
orkestar ZAJC priklanjao se sve više u svom radu Andrićevim idejama, koje 
su probile u tadanji Hrvatski tamburaški savez i na koncertni podij i na 
zagrebačku Radio stanicu. Trebalo je samo stvarati nova djela koja su tim 
idejama odgovarala. 


Tako se rodila 1939. godine i Andrićeva "Bačka simfonijeta", opus 76, 
rađena posve u klasičnom simfonijskom obliku. I stavak u sonatnoj formi u 
kojem prikazuje rodni dom i rodno selo na širokoj bačkoj ravnici. II stavak u 
trodijelnom obliku je elegija o majčinom grobu nad kojim se razliježe pjesma 
o Bačkoj. III stavak Scherzo - plesnog karaktera - u kojem opisuje radost 
bačkog sela, dok IV stavak u formi Ronda iznosi pred nas dušu bačkih 
salaša, sela i gradova - te završava himnom radosti. 

Prvo skiciranje "Bačke simfonijete" započeo je dr. Andrić u lipnju 1933. 
godine i to najprije drugog stavka. Tek u jesen 1939. godine započeo je 
skladati I. stavak, kojega je završio 18. veljače 1940. godine. Več u travnju 
iste godine izveden je na koncertu Hrvatskog tamburaškog orkestra ZAJC u 
Hrvatskom glazbenom zavodu u Zagrebu. Uspjeh I. stavka kod gledalaca 1 
glazbene kritike doveo je do odluke da tamburaški orkestar ZAJC u proljeće 
iduće godine izvede prvi puta cijelu "Bačku simfonijetu'. Tri stavka već su 
bila uvježbana, a kod završetka TV. stavka prekinuo ga je rat, tako da je ova 
Andrićeva simfonijeta doživjela u cjelosti svoju praizvedbu 1947. godine po 
Tamburaškom orkestru Radio Zagreba, a pod ravnanjem Josipa Stanojevića. 

Uz "Bačku simfonijetu" spomenimo još njegovu "Srijemsku simfonijetu, 
opus 100, "Malu seosku simfonijetu", opus 109 (iz 1946.) 1 "Radničku 
simfonijetu". 

U tamburaškoj glazbi prvi je koncertne skladbe s nazivom elegija 
skladao dr. Josip Andrić. Prva je "Šokačka elegija", opus 83, skladana 31. 
prosinca 1940. godine. Nju je skladatelj posvetio svom rodnom selu Bukinu 
u Bačkoj. Kako se i po čisto hrvatskom imenu vidi, to je selo odavna 
naseljeno Šokcima. No, u drugoj polovini 18. stoljeća stali su se u tom selu 
naseljavati Nijemci koji su pomalo potiskivali starosjedioce  - Šokce. 
Skladatelj nam u ovoj elegiji iznosi sudbinu svog rodnog sela, iz kojega se i 
on kao dijete preselio u Srijem. Kroz lijepu - šokačkim duhom prožetu 
melodiju te skladbe osjeća se tugovanje koje je izazvano Andrićevim 
sjećanjem na rodno selo. "Bunjevačka elegija", opus 43 (1943.) jest možemo 
reći prava glazbena sestra "Sokačke elegije. Nju je skladatelj posvetio 
bunjevačkim salašima. Poznato je da u Bačkoj žive dvije grane Hrvata: 
južnije su naseljeni Šokci, a sjevernije Bunjevci. I jedni i drugi su se za stare 
Austro-Ugarske Monarhije teško odupirali odnarođivanju 1 tuđinskom 
ugnjetavanju. Bunjevci, koji su živjeli kao seljani uglavnom na svojim 
salašima izvan sela i gradova, gdje je bilo veće prisilno odnarođivanje, 
sačuvali su svoj jezik, svoju narodnu svijet, svoju bunjevštinu. To je lebdjelo 
pred očima skladatelja kada je usred II. Svjetskog rata, dok je Bačka opet 
stenjala pod tuđinom, skladao "Bunjevačku elegiju" koju je završio 12. rujna 
1943, godine. Iako iz melodije te skladbe proizlazi tuga, ipak kroz nju probija 
i vedra nada da će jednom doći i prava sloboda. Rodni kraj čovjek nikad ne 
zaboravlja. Uz njega nas veže cijeloga života posebna ljubav koja u raznim 
trenutcima dolazi do jakog izražaja. 

Tako se i radnja Andrićeve operete "Na vrbi svirala" odvija u Bačkoj i 
Srijemu. Radnja se događa u selu Plavni, koje leži s druge strane Dunava 
nasuprot Vukovara s kojim je to selo od davnine najuže ekonomski 
povezano. Skela između Plavne i Vukovara i u ovoj je opereti važan faktor. 

Prva zamisao te operete potječe iz 1912. godine kada je skladatelj još kao 
požeški maturant skladao uvertiru. Iza toga je prošlo preko 40 godina dok 
nije 1955. god. konačno operetu dovršio, te je 1. veljače 1956. u samoj Plavni 
bila i njega praizvedba. Bio je to značajan kulturni događaj: mladež malog 
bačkog sela izvela je operetu u kojoj su i radnja i glazba i libretista-skladatelj 
i svi izvođači iz istog sela. Neka su u Plavnu ugledaju i druga naša ne samo 
sela nego i gradovi, kako se s mnogo ljubavi, volje, kulturnog smisla i 
ustrajnog rada mogu uz čedne sile postići i lijepa ostvarenja. 

Značajnu pozornost posvetio je dr. Josip Andrić skladanju većih 
koncertnih opusa za tramburaške orkestre. Tako u njegovom glazbenom 
stvaralaštvu bilježimo i postanak sedam koncertnih uvertira. 


Prva uvertira Josipa Andrića NA VRBI SVIRALA, opus 36 nastala je 
1912. godine dok je bio đak požeške gimnazije. Oblik uvertire je rapsodički 
sa pet glazbenih tema, koje se oslanjaju na našu narodnu melodiku, a dvije 
od tih tema su upotrebljene kao djelomični citati ("Oj Savice" i "Moj se dragi 
na put sprema ). Uvertira koja počinje s kratkim motivima frule (Svirale), 
cijela je mladenački poletna i živa te kulminira kad je skladatelj 
melankoličnog motiva pjesme "Moj se dragi na put sprema" razvio završni 
dio u bravuruznom Allegru vivo koji ostavlja na slušaoce snažan dojam. 


Druga po kronološkom redu nastajanja je uvertira REPUBLIKA, Opus 
99, koju je Andrić započeo skladati 1916. godine kao svečanu uvertiru 
SLOBODE, a poticaj za to dala mu je vijest usred Prvog svjetskog rata, da je 
tadašnja Antanta postavila kao svoj cilj omogućiti narodima Austro - 
Ugarske da se oslobode i stvore svoje vlastite samostalne republike. Obuzet 
radošću nad tom činjenicom, skladatelj je napisao Uvod te uvertire kojom je 
izrazio čežnju za slobodom hrvatskog naroda i radost u očekivanju njena 
ostvarenja. Iz uvodnog motiva Slobode razvio je kasnije uvertiru 
koncipirajući uvertiru u sonatnom obliku. Cijela glazba te koncertne uvertire 
nadahnuta je svečanim karakterom, kroz koji probija borbeni zamah i 
radostan polet dovodeći do glazbene kulminacije zanos što će biti ostvarena 
sloboda, ovjenčana Republikom kao njenom najjačom garancijom. 


Ireća uvertira Josipa Andrića nosi naslov SAĆURICA I ŠUBARA, 
opus 159. Zapravo uvertira veseloj igri istog naslova književnika Ilije 
Okrugića. Dr. Andrić je sa svojim roditeljima iz Bačke doselio 1901. godine u 
Morović u Srijem te je uz to selo bio vezan puna četiri desetljeća. U tom je 
selu jedna od najstrijih kućnih zadruga Okrugića, kojoj temelj postoji u 
potomcima sve do danas. I maćeha dr. Andrića bila je rodbinski vezana s 
Okrugićima. Iz te morovićke zadruge Okrugića potekao je i pjesnik Ilija 
Okrugić, poznat po svom najpoznatijem igrokazu ŠOKICA. Uz to djelo 
istakao se i svojom veselom igrom SAĆURICA I ŠUBARA kojoj je 

skladatelj Andrić u ljetu 1947. godine napisao i uvertiru, skladnu u slobodnoj 
sonatnoj formi s dvije teme u narodnom duhu: prva je u nekom veselom 
varoškom ugođaju s guslarsko-slijepačkim karakteristikom, a druga je tema 
široko raspjevana lirska melodija. Uvertira se ističe vedrim ugođajem. Među 
svim Andrićevim uvertirama, ova je po svom osnovnom glazbenom sadržaju 
najbliža uvertiri NA VRBI SVIRALA. To su dvije vedre, vesele uvertire. 


Četvrta Andrićeva uvertira - RISARSKA UVERTIRA, opus 200 - 
skladana je kao uvertira prve bunjevačke opere DUŽIJANCA. U njoj je 
sadržana glazbena srž tog Andrićevog opernog djela koje je na subotičkoj 
opernoj sceni doživjelo veliki uspjeh. Početak nastanka ove uvertire pada u 
jesen 1947. godine. Tada ju je skladao kao predigru svoje ŽETELAČKE 
SUITE, izvođene na Radio Zagrebu 1948. godine. Tu kratku orkestralnu 
predigru preradio je Andrić 1952. godine proširivši je u sonatnu formu Ss 
dvije teme. Prva je tema građena na motivima "Bunjevačkog momačkog 
kola" kao teme bunjevačke mladosti, a drugu je temu skladatelj formirao na 
vlastiti motiv u duhu narodne melodije kao temu žetelačke ljubavi : ljubavi 
prema nepreglednim bačkim njivama s dozrelim klasjem i ljubavi mladih 
žetelačkih srdaca, koje nakon žetve čeka vjenčanje. Ova uvertira izvedena je 
često u koncertima orkestra Radio Osijeka pod ravnanjem Lava Mirskog. 
To je zpravo simfonijska poema o žitorodnoj Bačkoj i trijumfu žetelačkog 
rada na bunjevačkim salašima. Tom je uvertirom dr. Andrić uz jednako 
efektan BUNJEVAČKI SIMFONIJSKI PLES dao svojoj rodnoj Bačkoj 
prva reprezetativna bunjevačka orkestralna djela. 


Petoj svojoj uvertiri dao je skladatelj slavonski sadržaj. Njegova 
POŽEŠKA UVERTIRA, opus 201 - simfonijska je poema Požegi. Požega je 
grad u kojem se skladatelj Andrić, kako je s ponosom pričao - muzički rodio, 
jer je u tom gradu kao gimnazijalac stekao prvu ljubav za glazbu, prvu 
glazbenu izobradu, prve glazbene uspjehe i započeo svoje glazbeno 
stvaranje. Požegi je dr. Andrić posvetio veliki broj skladbi, među ostalima i 
operu OTMICA ŠIJAKINJE na libreto Franje Cirakija, pjesnika klasičnih 
Florentinskih elegija. 

Tako je o Požegi skladao i ovu uvertiru koju je dovršio u listopadu 1954. 
godine. Uvertira je skladana u sonatnoj formi s dvije teme. Već u uvodnom 
Marciale basovi najavljuju motiv prve teme, teme grada na Orljavi prema 
motivu popularne pjesme " U Požegi na Orljavi", koju temu preuzimaju 
zatim ostala glazbala. Nakon razvoja te prve glavne teme slijedi druga 
sporedna tema prema motivu narodne pjesme "Oj Požego, željo moja" koja 
se u raznim varijantama pojavljuje u mnoštvu narodnih pjesama požeškog 
kraja. 


o ——z—z—_——_—awwwwwwwweeeooooo—————————e deo 


Subotica, 1994. 217 


U šestoj Andrićevoj uvertiri - RADNIČKOJ UVERTIRI, opus 209 - 
skladatelj je - nakon što je u RISARSKOJ UVERTIRI stvorio glazbeni 
hvalospjev radu seljaka - želio ostvariti tvorničkom radniku. Obje te uvertire 
jedna drugu idejno nadopunjavaju, RADNIČKA UVERTIRA skladana je u 
travnju 1953. godine istog mjeseca kada je RISARSKA UVERTIRA s 
operom DUŽIJANCA doživjela svoju praizvedbu. U ožujku 1955. godine 
instrumentirao je skladatelj uvertiru za tamburaški orkestar, a izvelo ju je na 
praizvedbi STD (Slavonskog tamburaškog društva) PAJO KOLARIĆ u 
Osijeku. 

I ova Andrićeva uvertira skladana je u sonatnom obliku s dvije teme. Iza 
polaganog uvoda, u kojem se javljaju karakteristični ritmovi rada, slijedi prva 
energična tema rada u Allegru. Njome je karakteriziran rad radnika u 
njegovu živom elanu i zamahu. Drugom temom - ljubavi prema radu 
prikazuje skladatelj osjećajni odnos radnikov prema radu kao glavnom 
Sadržaju i smislu radnikova životna zadatka. U Provedbi - glazba uvertire je 
sagrađena na motivima obiju tema, a Repriza vodi obje teme u punoj 
melodijskoj raspjevanosti i ritmičkoj bujnosti k triumfalnom završetku, k 
trimfu ideje rada. 

Sedmu svoju uvertiru posvetio je skladatelj Andrić Osijeku - napisavši 
UVERTIRU PAJO KOLARIĆ, opus 214, kojom je uzveličao lik prvog u 
povijesti glazbe istaknutog osječkog glazbenog stvaraoca Paje Kolarića. Ta 
je uvertira skladana u srpnju 1955. godine, partitura za tamburaški orkestar, 
posvećena Slavonskom tamburaškom društvu PAJO KOLARIĆ u Osijeku, 
zavrešena 3. kolovoza 1955. Prva je izvedba bila u Osijeku, 17. siječnja 1956. 
(na godišnjicu rođenja Paje Kolarića). Svirali su je članovi STD Slavonskog 
tamburaškog društva "PAJO KOLARIĆ", pod ravnanjem dirigenta Julija 
Njikoša. 

Upotrebljen je motiv najpoznatije Kolarićeve pjesme TKO JE SRCE U 
TE DIRNO, a za sporednu temu motiv Kolarićeve popjevke ŠETO SAM 
SE GORI, DOLI. S te dvije teme karakterizirana je u toj uvertiri pojava 
istaknutog osječkog predstavnika naše narodne romantike iz doba ilirskog 
pokreta koji je uz tamburu dao narodu niz popularnih pjesama te s njima još 
i danas živi duh Paje Kolarića u narodu. Sama je uvertira - zapravo djelo, 
kojim je glorificirano jedno glazbeno razdoblje Osijeka, duboko zasječeno u 
kulturnu povijest Hrvatske. Glazbeno snažno građena, ta je skladba možda 
jedna od najboljih što ih je Andrić napisao za tamburaške orkestre. 

U tematici ovih sedam uvertira skladatelj dr. Josip Andrić reda pred 
nama Bačku, Srijem, Slavoniju - Suboticu, Požegu, Osijek, Morović, Plavnu, 
Dunav, Orljavu, Dravu - narod s njegovim idealom Slobodne Hrvatske, 
državu u njenoj najdemokratskijoj formi Republike, seljaka s kosom i srpom 

u ruci na žitorodnim sunčanim ravnicama i radnika s čekićem u ruci sred 
bučnog ritma tvorničkog života, te ideal narodne glazbe koja se nadovezuje 
na narodna glazbala: frulu i tamburu, a ljubav lirskom melodikom 
raspjevanih mladih srdaca dolazi do izražaja u gotovo svim sporednim 
temama. 


Šest od sedam uvertira građeno je na uzoru klasične sonatne forme, a 
melodika i ritmika crpljena je uglavnom iz vrela našeg narodnog glazbenog 
izražaja. Dvije od tih uvertira instrumentirane su za simfonijski orkestar, 
jedna za simfonijski i tamburaški orkestar - a ostale u dvije verzije: 
simfonijskoj i tamburaškoj. 

Sve te sadržajne i formalne činjenice znače da je skladatelj dr. Josip 
Andrić s tih sedam uvertira dao našoj glazbenoj kulturi skupinu djela, koja 
su idejno itekako značajna, a po glazbenom sadržaju i strukturi odaju 
stvaraoca koji je u svom stvaranju osluškivao kucanje narodnog srca. Kako 
su to orkestralne skladbe, karakteristično je da ih je skladatelj u jednakoj 
mjeri namijenio i simfonijskom i tamburaškom orkestru, manifestirajući time 
težnju da, dajući i tamburaškom orkestru internacionalnosti instrumenata pa 
ponekad veže i oba orkestra u jedinstvenu cjelinu. U tom smislu su 
Andrićeve uvertire posebni dragocjeni dokumenti hrvatske glazbene kulture 
uopće, a tamburaške glazbe napose. 


Prve skladbe dr, Josipa Andrića nastale su u Požegi, koju je on radi toga 
nazivao svojim glazbenim rodnim gradom. Prve su mu skladbe o Požegi, a 
kasnije je ovom gradu posvetio još cijeli niz svojih djela. Nisu to bile samo 
skladbe za tamburaški orkestar, nego i skladbe za pjevanje, za simfonijski 
orkestar, pa čak Požegi posvećuje svoju operu u tri čina iz požeške prošlosti 
OTMICA ŠIJAKINJE, opus 202, na libreto Franje Ciraki-a, skladane 
između 1953. i 1956. godine. 

RASPRŠENO KOLO, opus 225, opera iz slavonskog života u I činu na 
libreto Viole Marinović, treća je Andrićeva opera, 

Četvrta Andrićeva opera MATOŠ, na libreto Gene Senečića i Bore 
Pavlovića, ima za glavnog junaka pjesnika Antuna Gustava Matoša koji se 
rodio u Srijemu u Tovarniku, a potječe iz Bačke. Nažalost, ovu operu Andrić 
nije uspio završiti. 

I Andrićeva prva opera DUŽIJANCA, opus 200, (dva čina sa 
intermecom), na vlastiti libreto, napisana 1952. godine. Praizvedba je 
održana u Narodnom pozorištu u Subotici 29. IV 1953. godine. Građena je u 
stilu koji vuče korijenje iz bačkog glazbenog folklora pa je bez sumnje naišla 
na jak odjek u najširim narodnim slojevima. Sadržaj opere DUŽIJANCA 
zasniva se na bunjevačkom žetvenom narodnom običaju. Kada je žito 

požeto, onda Bunjevci slave svoju proslavu žetve: dužijancu. Prema toj riječi 
dobila je i Andrićeva prva bunjevačka opera svoje ime. Sva glazba opere 
DUŽIJANCA izrasla iz dva osnovna motiva, rekao je dr. Andrić - iz motiva 
“Bunjevačkog momačkog kola" i motiva o žetvi "Ej, što je lipo žito". Svi ostali 
motivi, koji se pojavljuju u pojedinim djelovima opere, a ima ih ukupno 25 - 
mogu se svesti na ta dva osnovna motiva iz kojih su svi redom izrasli 
poprimivši u pojedinoj svojoj glazbenoj funkciji vlastitu fizionomiju. Prvi od 
ta dva osnovna motiva, motiv "Momačkog kola", daje temeljnu notu, 
temeljni ugođaj cijeloj operi, koja njim u uvertiri počinje i njim u ZVIŠNOJ 
baletnoj sceni završava. Plesni karakter tog motiva obilježava radost i 
vedrinu kojom je cijela opera prožeta. Taj najtipičniji bunjevački narodni 
motiv označuje najjasnije da je srž svega zbivanja i scenskog i glazbenog u 
ovoj operi bunjevački život, glorificiran u okviru glavnog bunjevačkog 
godišnjeg rada - žetve. Kada odmah na početku prvog čina mlade risaruše 
zapjevaju Jarko sunce odskočilo, a naši momci uranili", osjećamo ovdje 
melodijski i ritmički oslon na motiv bunjevačkog momačkog kola. Glazba i 
pjev na taj motiv prati mlade risaruše i risare kroz cijeli prvi čin, sve dok se iz 
pletenja uža ne zaigra kolo. Drugi glavni motiv DUŽIJANCE, motiv pjesme 
O žetvi postaje i motiv ljubavi bandaša i bandašice, koji su predvodnici žetve i 
središte risarskog rada i slavlja. Radnja opere se događa na salašu u okolici 
Subotice, pa je i Subotica ovdje dobila svoj poseban svečani motiv u glazbi 
DUŽIJANCE, motiv koji je manifestativno istaknut osobito u orkestru. 
Takva je glazba DUŽIJANCE s obzirom na motivičku građu. Iz te gradnje 
razvijaju se melodije, koje su stvorene u duhu bačkog glazbenog folklora. 
Niti jedna melodija nije citat poznatih narodnih melodija, nego ih je 
skladatelj stvorio u duhu ili na način narodnih melodija. Jedino motivi 
BUNJEVAČKOG MOMAČKOG KOLA nastupaju djelomično citirani. 
Dapače, sva tri motiva toga kola javljaju se raštrkano u glazbi završnog 
baleta. Citiranje ovog najznačajnijeg bunjevačkog glazbenog motiva ima soje 
obrazloženje u biti i značenju opere koja je izražaj bunjevačkog života i 
bunjevačke radosti u najsvečajnijem času bačkog stogodišnjeg rada - napisao 
je dr. Josip Andrić uoči premijere. Opera DUŽIJANCA po svojoj glazbi 
doista je prava bačka, prava bunjevačka narodna opera. Ona je toliko 
popularno narodna, da će u njoj naći sebe i svoje uživanje svaki salašar, a uz 
to je ona toliko umjetnički odraz bačkog života da će biti doživljaj za svakog 
uopće tko voli ono najljepše i najvrednije što Bačka u sebi ima. 

Dr. Josip Andrić napisao je i mnoge glazbene studije i eseje, osobito s 
područja slavenske glazbe. Neke su tiskane i u posebnim knjigama kao 
RUSKA OPERA (1923.g.), KAKO ĆEMO RAZUMJETI GLAZBU 
(1939.g.), SLOVAČKA GLAZBA (1944.g.), ŠKOLA ZA TAMBURE 

(1953.g.) i TAMBURAŠKA GLAZBA - povijesni pregled (Požega, 
1962.g.). Andrićeva knjiga SLOVAČKA GLAZBA prva je potpuna povijest 
slovačke glazbe uopće. On je na primjer i autor SLOVAČKE SLOVNICE 
(1942.g.) prve slovačke gramatike, napisane izvan Slovačke. U rukopisu se 
nalaze povijesni prikaz LUŽIČKOSRPSKA GLAZBA, RAZVOJ 
HRVATSKE OPERE U PRIKAZIMA I KRITIKAMA, mala tamburaška 
enciklopedija, monografija BOŽIDAR ŠIROLA i monografija o narodnom 
pjevaču IVANU ČAKALICĆU. 


Andrić je bio vječiti putnik. Posebno sa svojim radom zadužio Hrvate u 
dijaspori: Gradišćanske i Slovačke Hrvate kao i Hrvate Bajskog trokuta u 
Madžarskoj. Rad za male narode odveo ga je i do mnogih drugih malih 
naroda: Slovaka, Iraca i Lužičkih Srba kojima je posvetio mnoga svoja 
glazbena i književna djela. 


Andrić je skladao i niz kompozicija za violinu i klavir od kojih izdvajamo 
LJUBAVNU PJESMU, opus 179, broj 6 (1946.g.) diptih RASPJEVANA 
LJUBAV, opus 192 (1950.g.). Treba spomenuti i njegov klavirski trio 
BAČKO PROLJEĆE, opus 227 (1946-1956.g.) Za simfonijski orkestar 
skladao je Andrić pet suita: POŽEŠKU SUITU, opus 104 (1946/48.g.), 
RADENSKU SUITU, opus 160 (1928-48.g.), VESNINU SUITU, opus 157 
(1947-48.g.), RANKINU SUITU, opus 160 (1928-48.g.) i PLITVIČKU 
SUITU, opus 164 (1948.g.). 


Na području crkvene glazbe napisao je Andrić više od pedesetak 
skladbi, počevši od opusa 4 - AVE MARIA za sopran, mješoviti pjevački 
zbor i orgulje (travanj 1910.g.). Ova skladba tiskana u dačkom listu 
SLAVONAC -III godište, broj 5 u svibnju 1911. godine. Zatim slijede četiri 
crkvena muška zbora PRED MARIJINIM OLTAROM, opus 12 iz 1912. 
1913. i 1914. godine. Kao opus 16 bilježi dr. Andrić TRI CRKVENA 
MJEŠOVITA ZBORA: GRIJEŠNIČE JADNI, ZLATNIH KRILA - uz 
pratnju trombona - i U SLAVU SRCA SVETOG iz 1912. godine. Zatim 
slijede DVA OFERTORIJA za muški zbor, opus 24. te kao opus 33 MISSA 
IN HONOREM B. MARIAE VIRGINIS, skladana 1913. godine. u 
Moroviću i poslana na natječaj SVETOJ CECILIJI U Zagreb. Pokojni 
maestro Franjo Dugan veoma se pozitivno izrazio o pristigloj misi i 
predložio je za tisak Andrićev melodram KRALJICI na riječi Nedjeljka 
Dugonjića - Vrhovčića nastao je 1922. godine i odmah izveden na akademiji 
u Jeronimskoj dvorani. To je djelo i tiskano 1937. godine. Šest pjesama za 
dva glasa, mješoviti pjevački zbor i orgulje pod zajedničkim naslovom 
PJESME SVETIM HRVATIMA - opus 81. nastale su u razdoblju između 
1937. i 1947. godine. Posvećene su sv. Nikoli Taveliću, Blaženom Marku 
Križevčanu, Blaženoj Ozani Kotorki i Blaženom Augustinu Kažotiću. Pod 

opus 108. nailazimo na TRI MARIJANSKE PJESME za glas i orgulje: 
ZDRAVO MARIJO i ZDRAVO KRALJICE iz 1946. godine. i SPOMENI 
SE - skladanu u Splitu 1951. godine. Treba spomenuti i Andrićevu pjesmu 
OČE NAŠ za glas i orgulje, opus 111, zatim dvije meditacije za orgulje. 
PRVI SUSRET S ISUSOM i MEDITACIJA O SVETOM NIKOLI 
TAVELIĆU opus 115 iz 1946. godine. MISSU IN HONOREM Sv. 
NIKOLI TAVELIĆU za mješoviti zbor i orgulje opus 125. 


Dr. Andrić je bio neizmjerno angažiran i vodio hrvatsko poslanstvo u 
Jeruzalem. Angažirao se oko gradnje oltara i kanonizacije Nikole Tavelića. 
TRI PSALMA za glas i orgulje: ZAŠTO SE BUNE NARODI, Psalam 2, 
OVO JE DAN, Psalam 117 i POKLIKNI GOSPODU, Psalam 99. - kao 
opus 130. Osam MARIJANSKIH PJESAMA pod zajedničkim naslovom 
UZ VEČERNJE ZVONO - za jedan i dva glasa uz orgulje, opus 150. 
SVETAČKE PJESME za duet, zbor i orgulje posvećene sv. Antunu, Sv. 
Jurju, Sv. Petru i Pavlu, Sv. Mariji Tereziji i Sv. Petru Fourieru i TE DEUM, 
opus 204 za tenor (sopran), mješoviti zbor i orgulje iz 1954. godine, djela su 
dr. Josipa Andrića na području duhovne glazbe. 


Posebno mjesto među najranijim Andrićevim vokalnim skladbama za 
glas i klavir zauzimaju TRI BUNJEVAČKO-ŠOKAČKE POPIJEVKE, 
opus 77: SUBOTICI - na stihove Petra Pekića, SUTON sklada na stihove 
Ante Jakšića i PISMA RISARA na stihove Aleksandra Kokića. Ove pjesme 
izdane su tiskom 1940. godine u nakladi DRUŠTVA BAČKIH HRVATA u 
Zagrebu. 


Među Andrićevim skladbama za klavir se ističu BAČKA SONATINA -, 
opus 107. SUBOTIČKE IMPRESIJE, opus 112 sa stavcima: Sunce nad 
tornjem Gradske kuće, Radost ide subotičkim ulicama, Na bajskom groblju, 
Subotičko veče i Na bunjevačkom prelu, te suita BUKIN, opus 183 sa 
stavcima: Čežnja za rodnim selom, Pred rodnom kućom, Sokak mog 
djetinjstva, Na majčinom grobu i Radost rodnog Obrovca, Bača, Selenče, 
Vajske, Bođana, Plavne i Novog Sela pokraj Dunava - na jugu Bačke - staro 
je slavensko ime - od bukovih šuma toga kraja. Postanak Bukina seže valjda 
još u IX. stoljeće kada je slavenski apostol Sv. Metod kao panonski 
nadbiskup (870 - 880.) osnovao BAČKU NADBISKUPIJU sa sjedištem u 
BAČU po kojem je i BAČKA i dobila ime. Oko Bača nastala su manja 
naselja pa tako i Bukin i Plavna. Iza osmanlijske najezde 1526. godine 
doselili su u opustošenu Bačku ŠOKCI-HRVATI iz Bosne preko Slavonije. 
U to se vrijeme pojavljuju ANDRIĆI u Slavoniji, Srijemu, Bačkoj i Baranji. 
U suiti BUKIN skladatelj iznosi svoja intimna osjećanja prema selu svoga 
Oca 1 groba svoje majke te sjećanje na vlastito bukinsko djetinjstvo. 

koko 


Andrićevo glazbeno stvaranje - što se tematike tiče - ima još jedno 
posebno obilježje. On muzički opjevava mjesta i krajeve koja su mu posebno 
srcu prirasla. O mnogim gradovima i selima Bačke, Srijema i Slavonije, gdje 
se rodio, gdje je živio i kamo je dolazio, stvorio je po koje djelo. U nizu tih 
Andrićevih kompozicija o hrvatskim krajevima zapaženo je i devet kantata. 

Prva njegova kantata pojavila se na programu Radio Zagreba 1948. 
godine pod nazivom ŽETELAČKA iz koje je kasnije izrasla njegova prva 
bunjevačka opera DUŽIJANCA. Godinu dana nakon toga napisao je 
kantatu ŠOKAČKI SVATOVI, opus 182. koju mnogi ubrajaju među 
najbolja Andrićeva glazbena ostvarenja. U njoj skladatelj prikazuje 
svatovske običaje šokačkog sela u 6 stavaka. Prvi stavak - 'Svatovska 
predigra" iznosi dva glavna motiva kantate, uzeta iz svatovskih pjesama 
"Svatovi su uranili" i "Metla nogu na potegu". Bez stanke prelazi predigra u 
drugi stavak "Prosci nose jabuku" koju izvode mladenka - sopran solo - i 
ženski zbor uz tamburaški orkestar. Treći stavak "Momačko veče" čini 
živahni kontrast pređašnjem stavku, a izvode ga mladoženja - tenor solo - 
muški zbor i tamburaški orkestar. Četvrti stavak "Majka čeka svatove s 
vinčanja" počinje kao svatovska koračnica te prelazi u elegični pjev alta 1 
mješovitog zbora. Peti stavak "Čajin vinčac" neke je vrsti svatovske 
humoreske u kojoj glavni lik čajo ili čauš (bariton) šaljivim pjevom uz 
bockanje i smijeh svatova (mješoviti zbor) unosi veselo raspoloženje. Šesti 
stavak - "Svatovi u kolu" građen je u ritmu kola, te se ovdje ples i pjesma 
razvijaju u živi glazbeni tok. Svatovi su tako uz kolo "svu noć propivali“, ali ni 
to im nije dosta. Želja im je da "zora ne sviće sedam dana", jer su nekad, dok 
su se još držali stari svatovski narodni običaji - znali kad-kada toliko i trajati 
gdjekoji veseli šokački svatovi. 

Poezija požeškog vinogorja zanosila je od rane mladosti skladatelja 
Josipa Andrića. Kada je u šestom deceniju svog života opet jednom, kao i 
toliko puta prije, zašao u požeške planine, u vinograd svog školskog kolege 
dr. Đure Kuntarića, rodila se u živoj požeškoj jesenjskoj prirodi zamisao i 
skica kantate POŽEŠKA BERBA, kojoj je sadržaj i glazba duboko 
povezana s dušom cijelog požeškog kraja. Plastičnog slavonskog glazbenog 
folklora triumfira u umjetničkoj nadogradnji melodijske raspjevanosti koju 
je skladatelj iz elementa narodnog glazbenog izražaja razvio u novi tok 1 u 
širinu gotovo scenski zorno razvijene kantate. 


Zatim slijede njegove kantate PASTIRSKA PJESMA na tekst Franje 
Ciraki-a, opus 28.(1911.g.), KANTATA O RANKI, opus 168. (1949-1950.g.) 
te za PRVI FESTIVAL TAMBURAŠKE GLAZBE U OSIJEKU - 1961. 

godine skladanu kantatu FRUŠKA GORA. Da bi uzveličao goru uz koju se 
rodio i prvi decenij proživio - stvorio je reprezentativno djelo za program 
Svečanog koncerta Festivala čiji je bio i jedan od idejnih pokretača. 
Praizvedba kantate PAPUK uslijedila je 1965. godine u okviru Svečanog 


koncerta na III Festivalu tamburaške glazbe u Osijeku. 


KANTATU O KOLARIĆU za sopran, bariton, dječji zbor i tamburaški 
orkestar napisao je dr. Andrić u spomen 120-godišnjice osnutka prvog 
tamburaškog zbora u Osijeku (1847-1967.g.). KANTATA O KOLARIĆU je 
poslijednje djelo koje je napisao dr. Andrić neposredno pred sam IV Festival 
tamburaške glazbe na kojem je i manifestacije tamburaške glazbe dobije još 
jedno djelo o osnivaču tamburaškog zbora. Zamislio je napisati TRIPTIH O 
KOLARIĆU, kojem je ova kantata trebala biti prvi stavak. Nažalost, pri 
tome je samo ostalo. Pero u rukama bolesnog maestra napisalo je poslijednje 
taktove njegova bogatog opusa. 


Dr. Josip Andrić je već u ranijim opusima više svojih skladbi posvetio 
liku Paje Kolarića. Osim jednog manjeg djela, KOLO PAJE KOLARIĆA, 
programnom uvertirom PAJO KOLARIĆ, opus 214 (1955.g.) glazbeno 
oživljava pojavu Paje Kolarića, kada je ovaj istaknuti osječki pobornik 
ilirskog pokreta, čedniji od Lisinskog, Livadića i Rusana s velikom ljubavlju 
prema tamburi utisnuo neizbrisiv trag u hrvatsku glazbenu kulturu sredinom 
XIX stoljeća. S tamburom u ruci dao je narodu nekoliko popularnih 
popjevaka u kojima njegov duh do danas živi. 


Krajem listopada 1956. godine pred osamdesetu godišnjicu smrti 
Kolarića napisao je dr. Andrić ELEGIJU O KOLARIĆU u polaganom 
tempu i melodijski raspjevanoj lirici, te Sherzo kojemu je dao naslov 
TAMBURA PAJE KOLARICA - za brač solo i tamburaški orketar u kome 
solistička dionica zorno doziva pred oči Kolarića kao tamburaša - umjetnika, 
izdižući tim njegovu izrazitu ličnost u zvučnom svijetu tambure. Obje 
skladbe: Elegiju i Scerzo - svrstao je pod zajednički naslov DIPTIH O 
KOLARIĆU, opus 230. 

KONCERT U A MOLU za brač solo i tamburaški orkestar, opus 259 
(1961.g.) - praizveden na PRVOM FESTIVALU TAMBURAŠKE 
GLAZBE U OSIJEKU 24. IV 1961. godine, prvo je djelo te vrste u cijeloj 
tamburaškoj literaturi. 


Ako navedenome pribrojimo balet JURJAŠI, Opus 210 (1953.g.) prema 
jednom narodnom običaju iz Turopolja, čija je praizvedba bila u Berlinu 
1960. godine, a zatim 6 koncertnih uvertira, 10 elegija, 7 rapsodija i 3 idile - 
dobit ćemo tek pravu sliku o opsežnom skladateljskom stvaralaštvu dr. 
Josipa Andrića, čiji opus dosiže preko 700 skladbi. 

Posvećujući ove redke dr. Josipu Andriću i njegovom radu htio bih na 
kraju podsjetiti da veličina njegovih skladateljskih ostvarenja izvire iz 
autohtone pučke umjetnosti. Odan tim  napajalištima, pragovima 
nacionalnog smjera, simbolici, krajevima i zemlji kojoj je strasno bio 
priklonjen, on je od plejade najplodnijih iz tog smjera i skladatelj čiji opus i 
čiji tragovi utjecaja čekaju daljnja vrednovanja. Bačka, Srijem i Slavonija, 
krajevi njegovog rođenja, djetinjstva i mladosti, možda će tek u budućnosti 
spoznati u pravom što je životna snaga njegovih inspiracija i ocijeniti što im 
je posebno dao. 


DUŽIJANCA 


Narodna opera iz bunjevačkog života u 2 čina s međuigrom 
(Interm zzomj 


Libreto napisao i muziku komponirao: 
Josip Andrić 
osobe: 


Ruža, bandašica.......sopran 
Blaško, bandaš ARENE tenor 


DOMOĆI čase tčvana bas 
CICA e e testova tenor 
POG bariton 
njegovi sinovL... 

STAN MG. sze naaasteca sopran 
REeduSa. zna vožečnnea alt 
ROaRKO e veevenseaca alt 
CObAfE sesradiirečsesasce: banton 


Risan 1 risaruše 
Događa se na bunjevačkom salašu u žetvi: prvi čin u rano jutro na 
početku žetve, drugi čin posli podne na završetku žetve, a međuigra između 
prvog i drugog čina. 
Prvi čin 
Bunjevački salaš. Livo kuća. Desno gospodarske zgrade. Straga po 
strani bunar s đermom. U pozadini njiva sa zrelim klasjem žita. 


Prid kućom Baćo, Čiča, Stanarica i Reduša. Skupila se već 1 skupina 
mladih risara i risaruša. 

Rano je litno jutro na dan žetve, za koju je sve pripravno, samo da se 
ispletu uža za snopove. I da se skupe svi risari... 


Čiča i Baćo: 
Jarko sunce odskočilo. 
Stanarica 1 Reduša: 
Požurite, divojke 
uža napletite, 
žetva već triba da započne. 
Mlade nisaruše: 
Jarko sunce odskočilo, 
a naši momci uranili, 
ko da iđu usvatove. 
Mladi risari: 
Nismo jutros uranili, 
da iđemo u svatove 
nego u risare. 
Mlade risaruše: 
Naši momci uranili, 
svoje kose naoštrili, 
pa iđu u risare. 
Mladi risari: 
Kose su nam naoštrene, 
risaruše lipo sakupljene. 
Kad se počne kositi, 
klasje će nam snositi, 
rukovetat, slagat, stezat, 
a snopove vezat. 
Mlade risaruše: 
Kad se počne kosit, 
klasje ćemo nosit, 
rukovetat, stezat, 
u snopove vezat. 

(Risari i risaruše odlaze smijući se veselo) 
Stanarica i Reduđa: 
Samo kad su otišli, 

da poso svoj brzo obave. 
(Vrzu se oko svog posla. Ruža izlazi i gleda u daljinu.) 
Ruža: 

Rano jutro svanilo, 

a moje srce svu noć strepilo: 

oće 1 ovaj dan, toliko željkovan, 

mom Blašku biti radostan, 

da sad mi dođe nasmijan? 

Moje srce samo za njim vene. 

A ko zna, ljubi 1 tako i on mene... 
(Odlazi s uzdahom u kuću. Za njom se zagledale Stanarica i Reduša.) 
Stananica: 

Naša golubica čeka svog goluba. 
Reduđa: 

A njega nema. 

Stanarica: 

Čeka Ruža Blaška. o 

S 


Reduša: 

Još evo nema njenog Blaška. 
Reduša: 

Ko bi znao, di se je zadržao. 
Stananica: 

Lip je on momak. 
Reduša: 

Mogle bi druge divojke 

na njega oko da bace. 
Stanarica: 

Mogle bi i druge 

na njega oko da bace. 
Stananica 1 Reduša: 

Nikad momku virovati nije! 
(Spaze, da Blaško dolazi.) 

A gle, eno ga, iđe! 
Stanarica: 

Sav vedar! 
Reduša: 
Veseo! 
Stanarica: 

Nasmijan! 
Reduša: | 

Žuri se! 
Stanarica: 

E, pa dakako! 
Reduša: 

Divojci! 
(Vide, kako je s druge strane došla i na Blaška naišla neka varoški 

obučena divojka, pa su se oboje zaustavili i upustili u divan.) 

Stanarica i Reduša: 

A šta je sad to? 

Reduša: 
Nika divojka! 
Stananica: 
Strana divojka! 
Reduša: 
Mlada i lipa! 
Stananica: 
Lipo obučena! 
Stanarica 1 Reduša: 
Varoščanka! 
(Vide, kako su se Blaško i ona zagrlili.) 
Ju! Pa oni su se čak i poljubili! 
(Blaško i ona divojka odu zajedno prema onoj strani, otkud je Blaško 
došao.) 
Reduša: 
Odlaze zajedno! 
Stanarica: 
Sad znamo, zašto je zakasnio! 
Reduša: 
Pa neće možda više ni doći! 
Stananica 1 Reduša: 
To moramo što prije Ruži reći, 
Nek zna, kakvoga momka ima! 


(Odu u kuću. Dotle već pomalo pridolaze risari, a iz kuće izlazi 
domaćin s čuturicom rakije.) 


Domaćin: 

Pijte, risari, rakije, 

da vam se srce zagrije. 

Dok ste u ladu, 

vaćajte, da do mraka kosa kosit ne pristane. 
(Nudi ih rakijom iz čuture) 
Risani: 

Čutura mora rositi, 

dok kosa ne počne kositi. 

Šljivova grana 

i dobra rana 

to je risu kandžija, 

što risara povija 

Žito kosit, vezat, slagat 
u krstine. 


(Iz kuće izašli i Čiča i Baćo,a Stanarica i Reduša donele slanine, pa 
nude risare.) 


Domaćin sa sinovcima i snajama: 
ljte svi redom slanine 
i pijte triput rakije. 
To će bit snaga 
risarskog rada, 
da svršite cili ris naš 
do večere. 
(Mlade risaruše vraćaju se noseći naramke nakošenog klasja.) 
Mlade risaruše: 
mi žurimo uža plesti, 
snopove njima risaruša svaka 
svom će koscu vezati. 
Mladi risari: 
Svaki svojoj risaruši 
uže drži i pomaže, 
da ga plete. 
Mlade risaruše i risari: 
Lipo je na travu sisti, 
uža plesti i s drugim se 
malo podivanit. 
(Odu za kuću plest uža. Zato vrime izašla je izkuće opet Ruža i stala 
uz bunar gledajući u daljinu.) 
Ruža: 
A mog Blaška opet nema! 
Kad ga je sinoć moba na divanu 
izabrala za mog bandaša, 

ja sam sva srićna 1 u veselju 
mislila: to ljubav naša 

bit će žetvom ovom 
okrunjena srićom novom. 
A sada mog Blaška nema... 


(Još s risarima došao je i čoban s tamburiconm u ruci. Vrze se ovamo 1 
onamo praveći šaljive kretnje. Dok Ruža piva, prišuljo se 1 hvata zgodu, 
da je bocne...) 


Čoban: 
Ne će ni doći, ne će ni doći, 
badava čekaš ga ti. 
Moba ga je izabrala 
tebi za bandaša, 
da kroz ris taj do svatova 
dođe ljubav vaša. 
A kad je Blaško u veselju 
ositio mladu pustu želju, 
poljubit te tajno tio 
(aja sam to, Ružo,vidio), 
ti si ga odgurnila, 
pa se uvridio. 
Zato ga sad nema. 

Ruža: 
Ponosna, znaj, divojka sam Ja, 
to nek svaki čestit momak zna. 
Do vinčanja ljubiti se ne dam, 
a od vinčanja ljubit će me 
samo jedan. 

Čoban (šaljivo): 
A to bi ti mogao biti ja. 
Ded uzmi mene, Ružo, 
misto Blaška za bandaša. 
Ja sam čoban mlad, 
čoban od ovaca, 

ti ćeš čobanica 

bit od jaganjaca. 

Lako je žito kosit, 

samo kosom maši, 

al teško je stado čuvat: 

ustani pa vrati. 

Od čobanskog života 

lipčega ti nema. 

Zato ajde ,Ružo, 

u čobanski raj, 

nigdi tako lipe sriće 

nećeš naći, znaj. 

Zato uzmi mene za bandaša, 

a kad jesen dođe, 

budi moja snaša, 

to pravi bit će za nas raj. 
Ruža: 

Neću tebe. Stipe, 

neću za bandaša, 

a još manje da ja budem 

tvoja snaša. 

Moj Blaško će ipak doći. 

Čoban: | 
Ne, neće, neće ti doć. 

Ruža (u duetu s Čobanom ije 
Kad ga je sinoć moba na divanu 
izabrala za mog bandaša, 
na tom ja ništa menjati neću, 
1 Blaško zna :našu sriću, 
sad čeka nada nova, 
kad prođe žetva ova. 

Zato ja Blaška sad čekam, 
od njeg odvratit se ja 

nikako nedam. 
Čoban (u duetu s Ružom): 
Ja sigurno znam, da neće doć, 
uvridila si ga prošlu noć. 
Zato je bolje, da uzmeš mene 
sad za bandaša, 
a na jesen da budeš moja snaša, 
to bi bila bila srića naša. 
Badava njega ti čekaš, 
a meni bandaš bit ne daš. 
(Ruži pristupa Čiča, a kasnije 
i snaje, pa onda 1 Baćo.) 
Čiča: 
Uzmi sejo, uzmi Stipu, 
nemoj pustit zgodu lipu. 
Čoban dobar je i tamburaš, 
bit će možda i dobar bandaš. 
Ako ne bude znao kosit, 
on te neće smit doći prosit 
Stanarica i Reduša: 
Uzmi Stipu za bandaša, 
Mi bi ti o Blašku mogli svašta reći. 
Nemoj Blaška čekat, on ne će doć. 
Da ti znaš, šta nas dvi znamo o njemu! 
Ruža (preneraženo): 
Šta znate? Recite! 
Stanarica: 
Bolje da ti ništa ne reknemo! 
Reduša: 
Nećemo da svađu zametnemo! 
Stanarica: 
Samo to velimo: bolje pazi! 

Reduša: 
Kud ti momak nekad odlazi! 
Stanarica: 
Jer kada momak jednu gleda... 
Reduša: 
A s drugom se lipo ljubi... 
Stanarica: 
Nasrid puta... 
Reduša: 
U po bila dana... 
Stanarica 1 Reduša: 
To bome nije lipo! 
Ruža (odlučno): 
To ne može biti! 
Vi to samo tako kažete! 
Moj je Blaško najbolji od sviju momaka. 
Stanarica 1 Reduša: 
Mi ti ništa ne kažemo, 
Mi nikad ne lažemo. 
Reduša: 
Virovati nemoj nama! 
Stanarica i Reduša: 
Zar ne vidiš, gle, i sama, 
da ti Blaška eto nema? 
Uzmi, Ružo, Stipu za bandaša, 
nek vidi Blaško, da i bez njeg može 
počet žetva naša. 
Čiča i Baćo: 
Uzmi Stipu, uzmi za bandaša, 
ko zna oće l' Blaško doć. 
Nek ga inat prođe, 
kad prikasno dođe. 


Zbornik "Ivan Antunović", br. 4-5. 


4 


Ruža: 
Pa šta ću sada ja? 
Čiča, Baćo, Stanarica i Reduša: 
Zato, sejo, uzmi Stipu, 
nemoj pustit zgodu lipu. 
Vidiš, Blaško ne drži riči, 
neg od prkosa svog se liči. 
Kad te vidi sa Stipom kositi, 
proće ga već volja prkositi. 
Ruža: 
Mila braćo, mile snaje, 
ne mogu ja poslušati sad vas. 
Mlade risaruše 1 risari: 
(Vraćaju se s ispletenim užadima.) 
Sva su uža ispletena, 
pa su sada sva za žetvu pripravljena. 
Dok se kosit ne počne, 
hajd da poigramo 
kolo od risara 
i od mladih risaruša, 
kolo od veselja 
i od mladih želja. 
(Uvate se u kolo. Dok kolo igra Ruža i Čoban razgovaraju.) 
Čoban: 
Ajdemo, Ružo, i mi u kolo. 
Ruža: 
Ne mogu, Stipe, 
kad mi srce nije veselo. 
Čoban: 
U kolu, Ružo, prođe svaki jad. 
Ruža: 
Možda će, Stipe, i moj proći, 
samo ne znam kad. 

Mladi risari (u kolu): 

Lipo je u kolu, risari. 

Mlade nisaruše (u kolu): 
Lipo je u kolu, risaruše, mile druge. 

Mlade nisaruše 1 risart: 

Lipo nam je u kolu, ej! 

Mlade nisaruše: 

Ajd u kolo, risari, 

da svijamo slamke, 
slamke tanke. 

Ajd u kolo, pa sad žitni 
vinac da vijemo. 

Mladi risari: 

Kad kolo odigramo 
i žito pokosimo, 
neće još ni biti mrak. 

Mlade nrisaruše: 

Žurit ćemo klasje snosit, 
dok ne bude mrak. 

Mladi risani: 

Klasove skupit ćete, 
da vinac ispletete, 
u sredinu crven mak. 

Mlade nisaruše: 

U sredinu uplest ćemo 
lip crven mak. 

Ruža (gleda razdragano u kolo): 
Ej, što mi Blaška sada nema, 
da do njega u kolu 
igram veselo. 

Čoban: 

Ajd, Ružo, sa mnom u kolo, 
na Blaška da zaboraviš 

i na sinoćno prelo. 
Ruža: 

Neću, Stipe, Blaška ja 

zaboravit ne mogu. 
Čoban: 

Ajde, Ružo, budi vesela. 
Ruža: 

Nema veselja, kad je srića uvela. 
Mlade risaruše: 

Naše kolo, risari, 

savit će iz žita 

zlatni vinac našoj Ruži 

da joj srića cvita. 
Mladi risari: 

Bandašici Ruži 

od sinoćnog prela 

srića procvala, 

al je ipak nevesela. 
Mlade nisaruše: 

Sinoć smo joj Blaška 

dali za bandaša, 

već je tribo doći, 

da možemo žito kosit poći. 
Mladi risari (u isto vrime): 

Nema Blaška, 

a već nam je tribo doći, 

da možemo kosit poći! 
Čoban (u isto vrime): 

Zašto nisu mene 

izabrali Ruži? 

Ja joj ne bi prkosio. 
Domaćin sa sinovima i snajama: 

Sad već triba počet kosit. 

Risan i Risaruše: 
Kako ćemo počet kosit, 
kad Blaška dosad nema? 

Ruža (u isto vrime): 

Kako će počet kosit, 

kad Blaška dosad nema? 
Čoban (u isto vrime): 

Ja ću bandaš biti, 

kad Blaška nema. 

Domaćin: 

Komu iza prvog otkosa kosu dam, 

taj će bandaš biti. 
Risani i Risaruše: 

Komu kosu prida sad, 

taj će bandaš biti. 

Ruža (sva tužna): 

Blaška još nema. 

Komu će sad otac kosu dat, 

da mi bandaš bude? 

Teško meni! 

Čoban (u neprilici): 

Šta ću sad? Zar da zbilja 

bandaš budem ja? 

A kud ću s tamburicom svojom? 
(Domaćin iđe s kosom prema žitu na njivi, da počne kositi. Svi 
zaprepašteno gledaju za njim. Uto se iz daleka začuje Blaškova pisma.) 
Blaško (iza pozornice): 

Ej, došlo je lito, 

ajdemo kosit divojko! 

Ruža (radosno). 
Evo mog Blaška! 

SVI: 

Evo nam Blaška! 

Blaško (približavajući se): 
Ej, zove nas žito 
u klasje žuto visoko. 
Ruža: 
Lipo mi piva! 
SVL: 
Čuj, kako lipo piva! 
Blaško (dolazi sve bliže): 
Žito ću kositi, 
ti ćeš ga snositi. 
Ja ću te ljubiti, 
ti ćeš se srditi. 
Makar mi se ti oliš 
znam da me svim srcem voliš. 
(Stiže među risare.) 
Ej, došlo je lito za žetvu naše mladosti. 
SVI: 
Došlo je žarko lito... 
Blaško: 
Ej, zove nas žito 
u naručaj klasja i radosti. 
SVI: 
Zove nas zrilo žito... 
Ruža (u isto vrime): 
Cilo sam jutro te čekala, Blaško, 
a svi su mi rekli da nećeš doči. 
Čoban (u isto vrime): 
Sriću ti nosi to lito, 
s Ružom ćeš kositi žito, 
a ja ću s tamburicom čuvati stado, 
drugom se nisam ni nado. 
(Šaljivo:) 
Al da nisi sad ti došo, 

možda bi baš ja bio 
i tamburu kosom zaminio. 
Domaćin: 
Sad kad je bandaš evo došo, 
ajde kosit da počnemo! 
Stanarica 1 Reduša (u isto vrime): 
Ajde, kosit da počnete! 
Čiča i Baćo (u isto vrime): 
Ajde, kosit da počnemo! 
Domaćin: 
Moj prvi otkos... 
(Zamahne kosom.) 
A sada evo, Blaško, tebi kosa. 
(Pridaje mu kosu.) 
Blaško: 
Za mnom, sada risari. 
Risanri i Risaruše: 
Zrelo nam klasje šušti i piva, 
na suncu naša kosa sad siva. 
Klasje sad šušti, klasje sad pada, 
a sva risarska srca nam mlada 
pivaju lipe pisme o žitu, 
pisme o mladoj i srići lipom ovom litu. 
Ej! 
Ruža: 
Pivaj, Blaško, pismu 
o mladoj srići i litu. 
Blaško: 
Kosom mašem, sve kapa mi znoj, 
po salašu nek ori se poj: 
Pisma rada, mladosti 
i naše risarske radosti. 

Ruža: 
Lipo mi, Blaško, pivaš... 
(Svi odlaze.) 
Čoban: 
Ode mi s Blaškom bandašica, 
misto kose ostala mi moja tamburica, ej! 


Međuigra 
(INTERMEZZO) 


Dok glazba svira, zastor je spušten. Tek malo kasnije pojavi se iza 
zastora Coban s tamburicom u ruci. 


Čoban: 
Evo me da vidim, 
da 1 još čekate, 
da gledate 
ovu žetvu vridni' salašara. 
Prid vama ja se ne stidim, 
vi me svi sigurno znate, 
pa svaćate: 
od čobana nikad risara. 
Volim sidit kraj stada ovaca, 
neg se znojit u kolu kosaca. 
Volim pivat uz svoju tamburicu, 
neg bandašit uz lipu Ružicu. 
Mislili ste, znadem, 
da ja ljubav kradem, 
da sam se za Ružom pomamio, 
kad sam se za bandaša ponudio, 
a ja sam se, virujte mi, 
samo našalio. 
Prava ljubav 
prirode sveti je dar, 

kad ona srce zagrije, 

sriće pun je njen žar. 

U njoj je mladosti sjaj, 

u njoj života sav raj. 

U njoj mlad i star 

žuđeni nalazi čar. 

Kad dvi duše 

poveže ljubavi plam, 

to najlipče je, 

što u životu ja znam. 

Vidili ste Ružu, 

kako Blaška virno čeka. 

To je prava ljubav, 

koja dragog izdaleka 

žarkim srcem dan i noć doziva, 
makar želju za poljupcem sakriva. 
Sad njih dvoje lipo bandašuju, 
pa risare sve redom nadmašuju. 
A što su se sinoć bili zavadili, 
to su sad već valjda lipo izgladili. 
Blaško može srićan biti, 

što se Ruža nije dala 

sinoć poljubiti, 

jer poljubac nije šala. 

To svi znamo, jelte? 

Što se kasnije daje, 

ljubav dulje traje. 

Rade risari, 

uz pismu ris im sad teče, 

za umor ne mare. 

Još prije nego dođe veče, 
poslidnji će pokosit klas 

i pozvat i mene i vas, 

dužijancu slavit da dođemo, 
da se s njima veselimo! 
A dotle ću 

poći k svome stadu 

da se malo 

odmorim u ladu, 

na tamburi 

da mi ruka šara, 

ej, ipu novu 

pismu od risara... 
(KRAJ PREDIGRE) 


Drugi čin 


Isto misto kao u prvom činu. Samo je u pozadini na pokošenoj njivi žito 
u snopovima složeno u krstine. 

Litno je poslipodne. Žetva je završena. 

Domaći izlaze iz kuće dočekujući risare, koji se s pismom vraćaju iz risa. 


Risani 1 Risaruše: 
Žito naše sve smo pokosili 
pa smo sada srićni i veseli. 
Risu sada je kraj, 
pismu zapivaj, 
is pismom se uvatimo u kolo, 
dužijancu slavit ćemo veselo. 
Domaćin: 
Kad ste nam ris tako lipo svršili, 
zapivajte veselo, 
nek se zna, 
da je žito dožeto. 
Risari: 
Bandaš će pismu zapivat. 

Blaško: 

Pivat ću vam pismu novu. 

Risaruše: 

S njim pivat će bandašica. 

Ruža: 

Pivat ću vam pismu lipu. 

Risari i Risaruše: 

Pivat ćemo svi, 
pivatko ivi 
jednu lipu novu 
pismu od risara. 

Ruža i Blaško: 

(Pivaju u duetu, a risari i risaruše za njima:) 
Sedam dana u nedilji dana. 
Svi su dani od srebra kovani. 
A subota je od zlata 
nedilju će doneti, 

a nedilja će diku sa salaša, 
dika meni medeni kolača. 

Risari i Risaruše: 

(Sa zanosom gledaju i radosno pivaju obavljenoj žetvi.) 
Oj, risu radosti naša, 
ti kruno naših salaša, 
ti si nam bogato rad naš naplatila, 
naše salaše snopljem pozlatila. 
Risara sad je raj, 
što risu došao je kraj. 

Ruža (Blašku): 

Na prelu sinoć ti si se, Blaško 
uvridio. 

Blaško (odlučno): 

Kosa je naša pristala da žanje, 
sad naša ljubav čeka 

na srićno vinčanje. 
Ruža (iznenađena za sebe): 
Ja ipak mislim, 
da su me snaje samo privarile. 
Risan i Risaruše: 
(Okupili su se oko njih pri kraju njihova razgovora): 
Ko što smo svi dočekali 
risa srićni dan, 
tako ćete 1 vi dočekati 
svoje sriće lipi san. 
(Blaško zahvaljuje razdragan risarima, a Ruža risarušama.) 
Risani (risarušama): 
Žitni vinac sad, divojke, spletite! 
Risaruše (risarima): 
A vi i druge risare pozovite! 
Risan i Risaruše (zajedno): 
Pa da ovu dužijancu 
veselo svi proslavimo, 
da bandaša i bandašicu 
žitnim vincem nadarimo, 
vinac da od risa ovog 
čuvaju do risa novog. 
Blaško 1 Ruža: 
Čuvat ćemo taj naš lipi običaj. 
U zdravlju svi risari 
žetvu novu dočekali, ej! 
Risani i Risaruše: 
U zdravlju svi mi risari 
dočekali do godine žetvu novu! 
(Odlaze.) 
Ruža i Blaško: 
S pismom veseli svi sad odlaze. 
Na dužijancu svi će opet doći, 

bit će veselo sve do noći. 
(Blaško odlazi s risarima.) 
Domaćin, sinovi 1 snaje: 
Risari sad odlaze. 
Kad dođu, večerom ih triba dočekat 
Još prije noći. 
(Domaćin, sinovi mu i snaje otišli u kuću. Risaruše otišle, da donesu 
klasja za žitni vinac. Ruža ostala sama gledajući zamišljeno za Blaškom.) 
Ruža: 
Ja ne znam, šta da o Blašku mislim. 
Je LV mi još viran ili me vara? 
(S osićanjem:) 
Neće on nikad učinit to, 
da me u ljubavi svojoj privari. 
Ja više njemu virujem, 
nego cilom svitu. 
Ja ne znam, da ne će on 
učinit nikad to, 
da našu lipu ljubav pokvari... 
(Blaško iđe s Rankom izdaleka. Ruža ih spazi i prenerazi se.) 
Ah, šta je to? 
Blaško s nikom divojkom! 
(Blaško prođe s Rankom.) 
O Blaško nevirniče! 
A Ja sam tebi slipo virovala! 


(Stanarica i Reduša vidile su kroz prozor Blaška s Rankom proči, pa 
izlete slavobitno Ruži.) 


Stanarica: 

Eto, Ružo, jesmo |I ti rekle... 
Reduša: 

Sad eto vidiš... 

Stanarica i Reduša (zajedno): 
...da tvoj Blaško ima 

još i drugu divojku. 

Stanarica 1 Reduša: 
Ti ga više nemoj ni pogledati, 
neka vidi, da si ponosna ti divojka 
i da se varat ne daš! 
(Blaško dotrči s one strane, kud je bio prošo s Rankom.) 
Blaško (veselo): 
Evo me, Ružo, 
znam da me čekaš. 
Ruža (okrene se od njega): 
Ne čekam! Ne čekam! 
Nemam koga da čekam! 
(Bolno:) 
Oćeš li mi 1 sad reći, 
da si samo mojoj srići 
ŽIVOt svoj naminio 
ida mi nisi nikad ništa skrivio? 
Blaško (inenađeno): 
Ja skrivio? 
Jel to što sam te sinoć, 
poljubiti tio? 
Ruža: 
Nemoj se nevišt pravit 
i ludo se šalit! 
Stananica: 
Kaki je, može sve 
lukavo tajiti. 
Reduša: 
Pa može 1 nas 
i lude praviti. 
Stanarica: 
Kad može varati... 
Reduša: 
...može 1 lagati. 

Stanarica i Reduša (bisno Blašku): 
Na što smo spale 
i to od tebe, Blaško, 
dočekale! 


Blaško (ne može u čudu da se snađe): 


Ta šta vam je, ženske glave? 
Zar ste se najile lude trave? 
Stanarica 1 Reduša (zajedno): 
Nismo to mi, nego si ti. 
Da nisi lude trave io, 
ti ne bi tako šta radio. 
Blaško: 
Pa šta sam uradio? 
Ruža: 
Mene si privario jadnu! 
Stanarica 1 Reduša (zajedno): 
Siroticu Ružu snubiš, 
a s varoščankom se ljubiš! 
Blaško (dosića se): 
Ha-ha-ha-ha-ha! Što, zar je to, 
zbog čega ste na me skočile? 
Stanarica 1 Reduša: 
Da smo ti oči bar ispile! 
Blaško (veselo): 
Ha-ha-ha-ha-ha! Šta mi to 
niste rekle već prije? 
Ruža (očajno): 
I on se još smije! 
Blaško: 
Pa to mi je sestra rođena. 
Stanarica 1 Reduša (iznenađeno): 
Sestra rođena? 

Ruža (blaže, ali još nepomirljivo): 
= Tisi imo samo jednu sestru malu u ratu nestalu. 
Blaško: 
Kad su nas dušmani harali, 
pa kad smo prid njima bižali, 
moja se sestrica Rankica, 
curica od sedam godina, 
na tome bigu izgubila. 
Mislili smo, da je poginila. 
Dospila je priko granice. 
Od nestale naše male divojčice 
narasla je divojka Ranka. 
I to je, znajte, eto 
ta moja varoščanka. 
Jutros se vratila, pa sad rođake 
obilazi. 
(Ranka se vraća.) 
Ha, eno je! 
(Zove:) 
Ranka! Sestrice! 
Dodi, čekaju te znanice! 
Ranka (ne snalazi se): 
Oće | me tu kogod poznati! 
Ruža (poleti k njoj i zagrli je): 
Ranka, drugo moja! 
(Svi su ganuti.) 
Stanarica i Reduša (Blaško): 
Tebe, Blaško, srića prati, 
lipa li je seja tvoja, 
baš ko pokojna ti mati. 
Blaško (Stanarici i Reduši): 
Jesam li još kriv sad prid vama? 

Stanarica: 

Izgorilo ko prazna slama! 
Reduša: 

Ju, kuvanje moramo prigledati! 
(Ode u kuću sa Stanaricom.) 
Blaško (Ruži): 

Oćeš li Ružo, 

sad me lipče pogledati? 

Ruža (raširi ruke prema Blašku): 

Blaško moj, sve moje na svitu! 
Blaško (zagrli je): 

Ružo moja, ti najlipči cvitu! 
Ranka: 


Curica sam bila kad sam od vas odlutala. 


U tudini sama, od kuće daleko 
čekala sam, da mi dođe neko, 
da me kući vodi, 

povrati slobodi, 

da pod rodnim krovom 

živim srićom novom, 

pa da s vama kosim žito, 

koje: rodi svako lito 

Bačka sva, zemlja naša 

na ovi salaša. 


(Stanarica i 1 reduša izlaze i vode Ranku u kuću. Ruža i Blaško idu za 
njima. Dolaze risaruše i namiste se, da pletu vinac. ) 


Risaruše (pletući žitni vinac): 
Žito divojka je dožela, 
tri je lipa vinca isplela. 
Prvi je od pšenice, 
nosite ga, momci, u polje, 
da nam polje rodi bolje. 
Drugi je od lozice, 

nosite ga u naš vinograd, 
da nam vino rodi slađe. 
A treći od cvića je isplela, 
za dragog je srce svoje 
u njem sakrila... 
(Pletu dalje. Ruža i Blaško iziđu i zagledaju se u pokošene njive.) 
Blaško: 
Ej što je lipo, žito kad kose 
mladi risari. 
Ruža: 
Ej što je lipo, kad žito kose 
mladi risari. 
Blaško: 
Ej, još je lipče, dragin kad obraz 
rumen se žari. 
Ruža: 
A litno sunce 
nad njima žari. 
Blaško: 
Radost je gledat zlaćano klasje, 
umito rosom, 
u naručju ga sabira draga 
za mojom kosom. 
Ruža: 
Lipo je zlatno klasje, 
umito rosom, 
u naručju ga sabirem ja 
za tvojom kosom. 
Blaško i Ruža (zajedno): 
I slažem snoplje ko dukat žuto, 
Ljubav nam žarka pozdravlja pismom 
zemlju 1 lito. 

EJ, što je lipo, u vridnom radu 
ris kad nam prode, 
i s dikom čekat, 


ljubavlju mladom srića da dođe, ej! 
Risaruše (dovršavaju pletenje vinca)!: 


Žito divojka je dožela, 

lip je žitni vinac isplela, 
vinac žetve svršene, 
vinac mlade sriće žuđene, 
za kojom joj srce vene. 


(Risaruše svršile vinac. Jave se prvi motivi momačkog kola, počinju 
pridolaziti izdaleka risari. Iz kuće izašli domaćin, sinovi mu i snaje. A tu 


se stvorio i Čoban.) 
Domaćin: 
Evo nam risari dolaze, 
sad će bit veselja. 
Čiča, Baćo, Stanarica i Reduša: 
Evo nam risari dolaze. 
Čoban (s tamburicom u ruci): 
Evo vam i mene. 
Uz tamburu kad zasviram, 
Svi će risari u kolo, 
igrat će ga veselo. 
Risan 1 Risaruše (već su se skupili): 
Ajd, zasviraj sada, Stipe, 
da igramo naše kolo lipo. 
Čoban: 
Našem kolu bunjevačkom 
nema para, 
kad se slavi dužijanca 
Svih risara! 
Ej! 
Risani i Risaruše: 
Dužijancu slavi 


Zbornik "Ivan Antunović", br. 4-5. 


svaka kuća naša, 

pa je dužijanca 

radost svih salaša. 

Na tu slavu veselu 

došli smo sa svih salaša. 

Čoban (u isto vrime): 

Sada triba risari sa svih salaša 

da vide, kako mi cinimo bandašicu 1 
bandaša. 

Risaruše (pokazuju žitni vinac): 
Za tu slavu; vinac smo isplele, 
vinac za bandaša 1 bandašicu. 

Risanri (pridaju vinac Ruži i Blašku): 
Sad taj vinac žetveni primite, 
pa ga virno do novog risa čuvajte. 

Domaćin, sinovi mu 1 snaje: 
Čuvajte vinac taj virno. 

Blaško 1 Ruža: 

Čuvat ćemo vinac taj 
do godine virno. 

Risari 1 Risaruše: 

Nek vinac taj 

naš vam bude dar, 
što je risu kraj, 

pa on za vaš mar 
rad risara kruni, - 
veseljem srce puni, 
što je risu sad kraj. 

Domaćin, Čiča, Baćo, Stanarica i Reduša: 
Našoj Ruži divojački san, 
vincem kruni risa ovog dan. 

Nek jojsriću kruni, 
veseljem je puni. 

Ej mladosti 
lipa radosti, 
to je pravi raj. 

Blaško 1 Ruža (u isto vrime): 
Posli risa 
dužijanca lipim darom 
ovog žitnog vinca 
ljubav našu kruni, 
veseljem srce puni, 
što Je risu kraj. 

Čoban (Blašku i Ruži): 
Zar nisam reko? 
Salašarski to je dar 
Za sriću vašu. 

A da sam bandaš posto ja, 

te sriće ne bi bilo, to se zna, 

da vam život kruni, 

veselem srce puni. 

Ej, sad smo svi 

srićni, radosni, 

što je risu tako lip kraj. 
(kolo zaigra. Svi su veseli. Čoban se vrze prid svima, pa onda zapiva.) 
Čoban: 

Žetva svršena 

u dužijanci 

momačkim se kolom slavi, 

pa se tome vesele 

svi Bunjevci pravi. 
Risan: 

U kolo bunjevačko, 

u kolo momačko! 

Risani 1 Risaruše: 

U tom kolu bunjevačkom 

u veselju žetelačkom...haj! 
Blaško 1 Ruža: 
Dužijancu slavimo. 
Risanri 1 Risaruše: 
Haj, haj, slavimo. 
Čoban: 
Vesele pisme pivamo. 
Blaško 1 Ruža: 
Vesele pisme pivamo. 
Risan 1 Risaruše: 
Haj, haj, pivamo. 
Vito kolo igramo, 
haj, haj, igramo. 
Čoban (u isto vrime): 
Ja vam u tamburu sviram 
ovo lipo kolo, 
pa je zato veselo. 
Ruža 1 Blaško: 
Svi u kolu 
iza našeg lipog risa 
dužijancu slavimo. 
Risari i Risaruše (u isto vrime): 
U tom kolu svi risari 
iza našeg lipog risa 
u veselju dužijancu slavimo. 
Domaćin, sinovi mu 1 snaje: 
U zdravlje vaše, 
risari i risaruše! 
I do godine svi 
ovaku dužijancu slavili! 
Risari i Risaruše (u isto vrime): 
Veselje bunjevačko 
to je kolo momačko. 

Čoban (nadovezuje se na riči domaćih): 
A ja da onda bandaš budem 
s jednom lipom bandašicom 
ko Blaško sa svojom Ružom, 
pa i meni taka srića da dođe, 
taka srića, ej! 

Čiča, Baćo, Stanarica i Reduša: 
Ti nam, Stipe do godine 
bandaš bio. 

Mi ćemo ti onda naći 
mlađanu bandašicu, 
pa se njom oženio! 

Domaćin (u isto vrime): 
Veselje bunjevačko 
i onda će biti 
naše kolo momačko. 

Risan, nsaruše, Blaško i Ruža: 
Veselje je bunjevačko 
naše lipo vito kolo, 


kolo momačko. 
(ZASTOR PADA) dr Josip Andrić 


GLASOVI KRITIKE O PRVOJ 
BUNJEVAČKOJ OPERI 


Premijera opere "Dužijanca" od Josipa Andrića, koja je bila izvedena 
29. aprila 1953. god. s velikim uspjehom u subotičkom Narodnom pozorištu, 
primljena je ne samo od publike s neobičnim oduševljenjem, nego je i od 
kritike popraćena s vrlo pohvalnim prikazima i sudovima. 

Beogradska "Borba" donijela je u broju 5 maja opširnu kritiku koju je 
napisao Mihajlo Vukdragović. Osvrnuvši se na sadržaj i liberto "Dužijance" 
piše i ugledni beogradski muzičar: "Dosledan folklorista, Josip Andrić je u 
"Dužijanci" ceo muzički tok, na sceni i orkestru, zasnovao na folklornom 
motivskom materijalu. Okosnicu čine dva motiva - motiv momačkog kola 
(jedini citat u operi) i motiv pesme o žetvi. Iz ovih motiva i njihovih 

ritmičko-melodijski varijanata kompozitor je izvukao dovoljno bogatu 
tematsku građu, kojom se poslužio da u tradicijama Wagnersovskog 
konstituisanog  orkestarskog toka izgradi celovitu muzičku formu, 
karakterom doduše dosta jednoličnu, ali pak logično povezanu. Andrićeva 
partitura pokazuje lep stepen kompoziciono-tehničke veštine u tretiranju 
tematskog materijala i u orkestraciji, koja pokazuje znalca osnovnih zakona 
romantičarskog orkestarskog zvuka... U stilskoj mešavini Andrićevog 
muzičkog jezika dominuje duh i intonacija našeg folklornog muzičkog izraza 
datog u pristupačnoj i pristojnoj tehničkoj formi. S tim osobinama 
"Dužijanca" prestavlja pozitivan prilog našoj muzici“. Zatim se kritičar osvrće 
na pojedinosti i izvedbe ističući karakteristike pojedinih solista i hora te 
hvaleći najviše orkestar, koji je "otskakao kao najbolji deo izvođačkog 
aparata i pokazao, da može poslužiti kao solidna baza za operska izvođenja . 
Za režiju veli: "Vojmil Rabadan nastojao je da izbegavanjem operskog 
elementa u režijskoj postavci "Dužijance" ostvari što ubedljiviju scensku 
realizaciju žetvenog običaja - Inscenacija "Dužijance: (scenoraf Vladimir 
Marenić) inventivno, sa ukusom i merom dočarala je ambijent bačkog salaša. 
Balentni hor skladno se uklopio i precizno odigrao svoje tačke "Dirigentu 
Asiću dao je najpohvalnija priznanja (koje donosimo na drugome mjestu). 
Uz kritiku iznešena je ilustracija baletne scene iz "Dužijance" . Kritičar se 
osvrnuo zatim i na premijeru Mascagnijeve "Cavallerie rusticane' vrlo 
pohvalno. Novosadski "Dnevnik" donio je u broju od 8 maja pod naslovom 
"Prva bunjevačka opera" Dužijanca "iz pera N. Grbe pomno napisanu 
kritiku. Tu među ostalim piše: "Repertoarskim planom za ovu pozorišnu 
sezonu predviđena je i opera domaćeg kompozitora Josipa Andrića 
"Dužijanca". Postavljanje ovog dela imala je da izvrši misiju u cilju okupljanja 
i buđenja interesa za pozorišnu umetnost kod bunjevačkog življa... Takvo 
delo, sa specifičnim obeležjem i karakteristikama bunjevačkog života, izraslo 
na podlozi njegovog muzičkog folklora. U tipičnom ambijentu i 
odgovarajućim nošnjama kraja pružalo je dovoljno verovatnoće i mogućnosti 
za približavanje Bunjevaca pozorištu i njegovoj umetnosti. Nesumnjivo je, da 
će ono kao takvo stimulativno delovati na bunjevački živalj i uticati na 
formiranje njegovog umetničkog interesa... Bunjevačka opera "Dužijanca" 
imaće nesumnjivo značajnu ulogu i prioritet u ovoj plemenitoj 1 važnoj 
misiji... "Dužijanca" vezana je za specifični bunjevački običaj žetve. Ona je 
više manifestacija bunjevačkog života i događaju u vremenu žetve, a manje 
dublji zahvat u taj život. Ovo delo isključivo je apoteoza, i samo to jednom 
fragmentu bunjevačkog života. "Dužijanca" je stvorena na folklornim 
muzičkim elementima Bunjevaca, koje je kompozitor umetnički obradio i 
povezao u celinu..." 

Osvrnuvši se na jednostavnu fabulu opere ističe kritičar, da "solističke 
partije proizlaze manje više direktno iz horske deonice i u nju se uklapaju i 
ne omogućuju izrazitiju karakterizaciju likova, niti objašnjuju njihov odnos. 
Orkestarska partitura opere ukazuje na Andrićevo vešto vladanje 
kompozicionom tehnikom i na smisao za dobru instrumentaciju. Dužijanca" 
ostaje delo duboko narodno. Kao takvo, ovo delo prisno narodu, iz čijeg je 
muzičkog bogatstva i nastalo, znači doprinos našoj domaćoj operskoj 
literaturi, a bunjevačkom življu prvo njegovo muzičko -scensko delo, koje su 
Bunjevci odista primili kao svoje, o čemu svedoči i njegov premijerni uspeh i 
zahavlnost kompozitoru, koja mu je tom prilikom upućena. 

Izvođački ansambl uneo je mnogo truda i ljubavi u izvođenju ovog dela. 
Posebno treba istaći kvalitetno muziciranje orkestra, koje je sugestivno 
vodio i veoma uspešno spremio dirigent Milan Asić."Zatim se kritički osvrće 
na soliste, zbor, režiju i uspelu inscenaciju. Uz taj kritički prikaz donesena je 
i slika kompozitora Andrića i ilustracija jedne scene iz Dužijance". Na kraju 
se kritičar osvrnuo i na premijeru "Cavallerie rusticane" te SVOJ prikaz 
završuje ovako: 


"Veoma aktivni kolektiv Opere subotičkog N arodnog pozorišta... primio 
se zadatka postavljenja domaćeg dela, koje je, zahvaljujući njegovom 
nesebičnom zalaganju, doživelo i svoju scensku realizaciju i doprinelo i sada i 
u budućem većem interesovanju i približavanju širokih narodnih masa 
pozorišnoj umetnosti. U isti mah, ovakav rad doprineće još većem renomeu 
ove kulturne institucije u njenim pozitivnim nastojanjima." 

Subotička "Hrvatska Riječ" donijela je 8 maja kritiku, koju je napisao 
M. Miljački pod naslovom "Praizvedba prve bunjevačke opere" i u kojoj piše: 

Kompozitor opere "Dužijanca" Josip Andrić izvršio je velik 
kulturno-umjetnički čin, stvorivši prvo operno djelo iz bunjevačkog života. 
Ali je, isto tako, subotičko Narodno pozorište s cijelim kolektivom izvršilo 
velik zadatak na polju umjetničke kulture, što je s velikim razumijevanjem 
prihvatilo izvedbu tog domaćeg opernog djela, te ga je još većim trudom i 
ljubavlju i izvelo. Time je Narodno pozorište steklo možda jedno od najvećih 
priznanja otkad postoji... Muzika Andrićeve Dužijance" prožeta je toplom 
melodioznošću uz bujnu ritmiku i šaroliku harmoniju. Premda je pjevanje 
hora i solista glavno i na prvome mjestu u Operi, ipak i orkestar ima važan 
udio u muzičkoj gradnji djela. Orkestar svojom neprestanom bujnom 
pokretljivošću daje cjelini najveću umjetničku snagu. Kompozitor je u SVOJOJ 
operi, kojom je nastajao ostvariti tip popularne narodne opere za najšire 
slojeve, izbjegavao svaku pretjeranost moderne glazbe i omogućio njenu 
potpunu pristupačnost. Kao što je Verdi u svojim najpopularnijim operama 
stvorio melodije, koje su postale svuda poznate i rado pjevane, nema sumlje 

da će i neka melodija iz Andrićeve "Dužijance" narod prihvatiti pjevati i da 
će se tim pokazati, koliko je kompozitor pogodio pravi narodni ton. 


Što nas, Bunjevce, odmah osvaja u muzici Andrićeve opere, jest to, da 
ona i počinje i svršava s motivom bunjevačkog Momačkog kola. Iz toga 
motiva raste glavni dio muzike čitave opere, pa on dolazi do prave apoteoze 
u krasnom završnom baletu "Dužijanci" i u maestetičnom mutilu grada 
Subotice, kojim je izražen osećaj ljubavi i ponosa prema tom našem središtu. 
Iz te ljubavi posvetio je kompozitor Josip Andrić ovu prvu bunjevačku operu 
Subotici i njenim salašima, te je Suboticu i njene salaše ugradio i u motive 
ove svoje opere. 


Opera "Dužijanca" je vrsta opere na prelazu između kantate i opere. Tu 
nije dramska radnja glavno, nego veličanje osnovne teme: apoteoza žetve. 
To je zapravo veličanstveni slavopjev života i rada koji je vezan uz bačku 
žetvu. Zato je sva ta muzika vedra, radosna i zanosna, ispunjujući vedrinom 1 
radošću i duše slušatelje. 


Dirktor subotičke opere Milan Asić imao je vrlo težek zadatak koji je sa 
uspjehom rješio. Sa sigurnošću je vodio soliste, hor_i orkestar. Milan Asić je 
nesumnjivo mnogo pridonio ostvarenju praizvedbe prve bunjevačke opere, 
te slobodno možemo reći da je ovo njegov najznačajniji uspjeh. Uz dirigenta 
Asića glavni je teret u formiranju muzičke izvedbe nosio horovođa Buzaš 
Janoš, koji je vježbao soliste i hor, te je u vokalni dio naše prve bunjevačke 
opere udahnuo život. 


Prof. Vojmil Rabadan, kao gost-režiser, postavio je scenski izvođače na 
pozornicu u mnogo jednostavniji i mirniji položaj nego što je to zahtjevala 
muzika pisana za ovu operu. Na taj način je uspostavljen kontakt između 
solista, odnosno hora i orkestra." Na kraju kritike je osvrt na pojedine 
izvođače. 

Ta tri kritička prikaza, objelodanjena neposredno iza premijere 
"Dužijance", svjedoče, da je Andrićeva opera ocijenjena kao pozitivan 
uspjeh na području našeg domaćeg opernog stvaranja uopće, a napose je to 
djelo i samo po sebi i po svom kulturno-historijskom značenju kao prva 
bunjevačka opera velika tekovina za kulturu Bunjevaca Hrvata i cijele 
Bačke. 


("Naša pozornica" - "A mi szinpadunk" sezona 1952/53. broj 11-12. szam, 8-12. str.) Objavljuje 
Narodno pozorište - Nepszinkaz, Subotica) 

PRAIZVEDBA OPERE 
DUZIJANCA 


Narodna opera iz bunjevačkog života u dva čina s međuigrom 
Riječi i muzika: Dr. Jodip Andrić 

Dirigrent. Milan Asić 

Koreograf: R. Milošević 

Redatelj: Vojmil Rabadan k.g. 


LICA 

Ruža, bandašica.. ........... Manika Pec 

Blaško, bandaš... ...eesnenen: Drag. Margetić 

DOMAĆU ena Rudolf Nemet 

Oran a Petar Kopunović 

BOĆO!. 342. on. DE -Ant. Crnjaković 
njegovi sinovi 

PANANCO E A res -Analazi Mezei 

REeduša e ee Vera Kovač 
njihove žene 

En e Ang. Klinovski 

Gol Ivo Vargović ili Bela Tikvicki 


Risan 1 risaruše 


Događa se na bunjevačkom salašu u risu. Prvi čin u rano jutro na 
početku risa, drugi čin poslije podne na završetku rada, a međuigra između 
prvog i drugog čina. 

Zborovođa: Janoš Buzaš 

Kostimi: Stana Ceraj-Cerić 

Scenograf: Vladimir Marenić k.g. 

Pomoćni redatelj: Bruno Vujković 

Plesove izvode: R. Milošević i baletni zbor 


(Naša pozornica - A mi szinpadunk" sezona 1952/53. - prigodni broj uz praizvedbu opere 
"Dužijanca! u Subotici, 29. IV 1953. god.) 

Lazar Ivan Krmpotić 


ŠTOVANJE SVETOG KLEMENTA 
OHRIDSKOG U ZAPADNOJ 
(KATOLIČKOJ) LITURGIJI 


Kada govorimo o zapadnoj-katoličkoj liturgiji, tu prvenstveno mislimo 
na rimski obred, koji je najrašireniji obred među kršćanskim obredima na 
europskom Zapadu. On se kasnije raširio i po drugim prostorima svijeta, 
zahvaljujući misionarskoj djelatnosti rimske Crkve. Danas se taj obred 
jednostavno naziva rimskim obredom ili još češće rimokatoličkim. 

Na samom početku valja istaći da kršćanski Zapad nikada nije poricao 
sv.Braću Ćirila i Metoda, njihovo podrijetlo. O tome svjedoči tekst pape Pija 
XI. koji je govoreći o sv.Braći kaže: "Možemo ih nazivati sinovima Istoka, po 
domovini Bizantinci, po poslanju Rimljanima, po plodovima apostolstva 
Slavenima - svima su postali sve da sve pridobiju za jedinstvo "Quod sanctum 
Cyrillum" 13.2. 1927. godine. No, također ne smijemo zaboraviti da su oni 
svjedoci tada još nepodijeljene Crkve. Općenito je poznato da su sv.Braća, 
odazvavši se pozivu moravskog kneza Rastislava, u Velikoj Moravskoj već 
našli pokrštene Slavene po misionarima iz Salzburga i Pasaua. 


Izvan je svake sumnje da oni, poznavajući dobro slavenski jezik, koji su 
još naučili u svom djetinjstvu od djece tamošnjih Slavena, koji su već tada 
obitavali ta područja, preveli na slavenski jezik uz biblijske tekstove i 
liturgijske tekstove zapadne liturgije, jer je njihova veličina upravo u tome 
da su poštivali nacionalni i obredni identitet svakog etnikuma. To je njihova 
poruka koja je danas općenito prihvaćena kao evangelizacijsko pravilo da se 
evanđelje mora tako naviještati da se ono ugradi svojim sadržajima u kulturu 
jednog naroda i da je sačuva u njezinom identitetu. 


To zovemo inkulturacijom. Od tog njihovog nastojanja sačuvali su se 
tragovi samo kod kršćana zapadnog obreda kod katolika u Hrvatskom 
primorju, na Kvernerskim otocima i u Istri. Spominje se također i Sazava, 
stari benediktinski samostan nedaleko od Praga kao jedan od mogućih 
centara, gdje se je barem za izvjesno vrijeme sačuvala glagoljica, ali o tome 
nemamo sigurnih dokaza. 


Dok se slavenska liturgija rimskog obreda u pomenutim hrvatskim 
predjelima sačuvala od vremena sv.Braće pa do II. Vatikanskog koncila. 
odnosno do danas. Od vremena Karla IV. češkog kralja, koji je pozvao 
hrvatske benediktince sa Čokovca na otoku Pašmanu nedaleko od Bidgrada 

na moru, u Prag u čuveni samostan Emauzi "na Slovanech", taj je samostan 
postao centrom koji je čuvao i njegovao tu tradiciju u Češkoj. 

Kada se govori o liturgijskom štovanju sv.Braće Ćirila i Metoda i 
njihovih učenika, misli se prije svega na rimski obred koji se obavljao u 
staroj slavenskoj riječi u spomenutim područjima, jer je univerzalna Crkva 
zapadnog obreda štovanje sv.Braće prihvatiti istom poslije 1880. godine, 
poslije odredbe pape Lava XIII. i njegove enciklike "Grande munus". Ta 
staroslavenska liturgija bila je tijekom povijesti nazivana različitim imenima 
kao: "Liturgija sv.Petra', "Liturgija sv.Jeronima" ili najčešće "glagoljaška 
Misa ili liturgija", jer su se svećenici, koji su služili tu liturgiju na slavenskom 
jeziku, pisanim slavenskim pismom, zvanim "glagoljica" u narodu 
jednostavno zvali "glagoljaši", a po njima je liturgija nazvana "glagoljaškom". 

Poznato je, kako je poslije smrti sv.Metoda buknula borba da se baština 
sv.Braće zatare, kako na Zapadu tako i na Istoku. Učenici su protjerani. 
Sv.Kliment, Naum, Angelar i Sava nalaze utočište u Bugarskoj, da bi 
najvjerojatnije radi svojih ćirilo-metodskih stavova morali povući se na zapad 
Makedonije, na obale Ohridskog jezera, a manje znani učenici monasi 
zapadnog obreda bježe na zapad, bivaju čak prodavani u Veneciji kao roblje. 
Vjerojatno dospijevaju do naših istarskih, kvarnerskih i primorskih 
samostana, gdje se njihovom zaslugom tako ukorijenila slavenska liturgija 
zapadnog obreda, i već 925. godine papa Ivan obraća se biskupima, sabranim 
na splitskoj sinodi, koja između ostalog raspravlja i o slavenskoj liturgiji, koja 
se za svega četrdeset godina, tako proširila da predstavlja ozbiljan pastoralni 
problem o kojem se eto i Rim osjećao pozvanim progovoriti. Bilo je to na 
poticaj i optužbe onih elemenata u zapadnoj Crkvi koji nisu prihvaćali 
Metodovu evangelizacijsku taktiku. 

Zanimljivo je da u tom svom pismu papa spominje, da se Metod ne 
nalazi među svetima i zato se osuđuje "Methodii doctrina" tj. da se 
bogoslužje obavlja u živoj slavenskoj riječi, unatoč izričitoj dozvoli pape 
Ivana VIII. 

Zato nije čudo da se liturgijsko štovanje sv.Braće Ćirila i Metoda nije 
širilo na kršćanskom Zapadu. No, unatoč tome glagoljaške liturgijske knjige 
ipak imaju blagdan sv.Braće Ćirila i Metoda. O tome svjedoče tekstovi 
Beramskog brevijara iz 1396. godine i slavi se 14. veljače, kao što je to 
navedeno i u Asemanovu evanđelistaru, te u Novaljskom brevijaru i još u 
desetak drugih brevijara i žitija u glagoljaškoj literaturi. 

Prve tragove službenog štovanja nalazimo u odobrenju pape Pija IX. 
koji je 5.5. 1862. godine odobrio da se blagdan sv.Braće Ćirila i Metoda u 
Moravskoj može slaviti 5. srpnja. 

Kardinal Juraj Haulik, prvi zagrebački nadbiskup i kardinal, po 
natodnosti Slovak, potaknut tim indultom, zajedno sa ostalim biskupima 
hrvatsko-slavenske crkvene pokrajine, traži da se ta dozvola proširi na ovo 
područje. To je i učinjeno 26.2. 1863. godine i od tada se blagdan sv.Braće 
slavi i u Hrvatskoj 5. srpnja. Kardinal Juraj Haulik i đakovački biskup Josip 
Juraj Strossmayer, uz slovačkog biskupa Štefana Mojzesa iz Banske Bistrice 
u Slovačkoj, glavni su akteri i propagatori štovanja sv.Braće i pokretači misli 
o proslavi tisućite obljetnice moravske misije sv.Braće. 


Prigodom tog jubileja uputili su nekoliko pastirskih listova, kao kleru, 
tako i narodu, u kojima ih potiču na veliko štovanje sv.Braće, povezujući uz 
to štovanje i rad na ujedinjavanju slavenskih naroda, kako na političkom 
planu, tako i na crkvenom. 


Nakon ovih uspjelih akcija oko proslave 1000.godišnjice  moravske 
misije i uz živo zauzimanje spomenutih biskupa osbito Josipa Juraja 
Stossmayera sazrijeva čas da Zapadna crkva u povodu 1000. obljetnice 
odobrenja slavenske liturgije od papa Ivana VIII. pismom 'Industriae tuae' 
koje je upućeno knezu Svetopluku, papa Lav XIII. izdaje poznatu okružnicu 
"Grande munus" izdatu 30.9. 1880. godine. kojom određuje da cijela 
Katolička crkva po čitavom svijetu ima slaviti blagdan sv.Braće Cirila i 
Metoda i to 14. veljače na dan smrti sv.Cirila. 


Sto godina kasnije obilježavajući 1100.obljetnicu odobrenja slavenskog 
bogoslužja, prvi papa slavenskog porijekla Ivan Pavao II. 31.12. 1980. godine 
svojim dekretom 'Egregiae virtuis" određuje: "Snagom ovog pisma, svete 
Ćirila i Metoda postavljamo i proglašujemo kod Boga nebeskim 
suzaštitnicima cijele Europe i dodjeljujemo im sve časti i liturgijske 
povlastice, koje po pravu pripadaju osobitim mjesnim zaštitnicima.“ (Br. IV 
str.55) 

Svi ovi podaci bili su potrebni, da se lakše razumije, kako je u zapadnoj 
rimskoj liturgiji razvijao kult sv.Braće Ćirila i Metoda tijekom ovih 1100 
godina nakon njihovog poslanja i smrti, kako bi lakše razumio razvoj kulta 
njihovih učenika. 


ŠTOVANJE SV. KLEMENTA I DRUGOVA ' 


Dok je kršćanski Istok, osobito Crkva božja u Makedoniji i Crkva u 
Bugarskoj, odmah nakon njihove smrti prihvatila njihovo štovanje, o čemu 
svjedoči čaščenje njihovih relikvija (sv. Klimenta i sv. Nauma), liturgijski i 
hagiografski tekstovi i ikone. 

Posebno su poznate ikone koje predstavljaju pastoricu učenika (Sv. 
Klimenta. Nauma, Angelara, Gorazda i Savu) pod imenom "petočislenici“, ili 

što je još češće, pod imenom "sedmočislenici" ukoliko su naslikani i dvojica 
učitelja tj. sv. Ćiril i Metod. 

Jedna od tih ikona obišla je i zadivila svijet na pozivnici na 
Znanstvenom skupu, održanom u Rimu pod naslovom: "Il cristianesimo tra 
gli Slavi", 8-11. listopada 1985. godine. u povodu proglašenja sv.Braće Ćirila i 
Metoda suzaštitnicima Europe. To je kod nedobronamjernih izazvalo buru 
protesta na račun Vatikana i Makedonske pravoslavne crkve. Dotle je u 
zapadnom krišćanstvu kult ovih svetaca bio vezan uz rast kulta sv.Braće, 
najprije među katoličkim Slavenima, ali i općenito u Katoličkoj crkvi, rasutoj 
po čitavom svijetu. 

Među sjevernim katoličkim Slavenima: Moravcima, Slovacima, Česima i 
Poljacima posebno se spominje i časti sv.Gorazd, koji je najvjerojatnije ostao 
kao misionar među Slavenima na sjeveroistoku Europe, prema nekima kao 
biskup Krakowa(?), ali se njemu pribrajaju ostala četvorica, čija je imena 
povijest zabilježila. 

Među južnim katoličkim Slavenima: Hrvatima i Slovencima, štovanje 
učenika svete Braće Ćirila i Metoda vezuje se uvijek uz ime sv. Klimenta 
Ohridskog i brata mu Nauma. Njihovo se štovanje počinje širiti šezdesetih 
godina ovog stoljeća. Prvi puta njihov je blagdan tj. spomendan ubilježen u 
pučkom katoličkom kalendaru "Danica" koji izdaje Hrvatsko katoličko 
književno društvo sv.Jeronima, danas sv.Ćirila i Metoda, 1967. godine. 
Kasnije tu praksu prihvaćuju izdavači svih kalendara, tako da danas nema ni 
jedan katolički kalendar koji ne bi donio u ovom kalendariju spomen 
sv.Klimenta i njegovih drugova kao spomendan svake godine 27. srpnja. 

Kako se u katoličkoj zapadnoj liturgiji ne mogu uvoditi nikakve 
vlastitosti bez dozvole i suglasnosti Rima, tako su biskupi Slovenije zatražili 
dopuštenje da u svoj vlastiti kalendar uvedu obavezan spomendan 
sv.Klimenta Ohridskog, 27. srpnja. 


Bilo je to još 1972. godine. Tri godine kasnije 1975. isto je učinila 
Đakovačko-srijemska biskupija. Obadvije molbe su bile pozitivno riješene. 
Tako se štovanje sv.Klimenta Ohridskog postepeno ukorjenjivalo među 
Hrvatima i Slovencima. 


Sva su ta nastojanja doživjela svoju kulminaciju, kada je Odbor 
Biskupske konferencije Jugoslavije za proslavu 1100.obljetnice smrti sv. 
Metoda predložio BKJ da zamoli sv. Oca Ivana Pavla II. da se liturgijski kult 
sv.Klimenta i drugova proširi na cijelo područje Jugoslavije, 27. srpnja kao 
obavezni spomendan. 


U drugoj točci izražena je želja da se štovanje učenika svete Braće Ćirila 
i Metoda, dakle: Klimenta, Nauma, Gorazda, Angelara i Save uvede u 

kalendar univerzalne Crkve kao obavezan spomendan, kao spomen na ovaj 
jubilej 1100 godina od Metodove smrti. 

U službenom priopćenju Tajništva BKJ stoji: "Ujedno su biskupi 
zaključili da će uputiti molbu sv. Ocu Ivanu Pavlu da kao što je Lav XIII. 
enciklikom ""Grande munus" (1880) kult sv.Braće uveo u kalendar, misal 1 
časoslov, tako neka on sada, u povodu ovog Metodovog jubileja, u ove iste 
knjige uvede liturgijsko štovanje spomenutih njihovih učenika: sv.Klimenta i 
drugova.“ 


Ovo je odlučeno na svečanoj sjednici BKJ, održanoj u Đakovu 4. srpnja 
1985. godine u okviru završnih svečanosti proslave 1100 godina od smrti 
sv.Metoda. 


Rimska kongregacija za bogoštovlje, 7.4.1986. godine odgovara: 
"Zamolba koju je vaša Uzoritost bila upravila sv. Ocu, tražeći da se 
liturgijsko štovanje sv.Klimenta 1 drugova, učenika sv. Ćirila i Metoda, 
protegne na opću Crkvu, predana je bila kao nadležnome ovom 
Diskasteriju. Sveti Otac je odobrio ishod studija koji je obavljen na 
redovitom kongresu naše Kongregacije. Štovanje gore navedenih svetaca, 
umjesto da se predloži općoj Crkvi, prikladno je da se protegne na sve 
biskupije Jugoslavije i na druge biskupije koje zatraže. Osim toga, spomen 
sv.Klimenta i drugova uvrstit će se u novi rimski Martirologij. Tako će svi, 
koji budu željeli , moći služiti sv. Misu spomenutih svetaca na njihov dies 
natalis" u skladu sa odredbom br.316-b i uredbe "Institutio generalis Missalis 
Romani. 


Tako su sv.Kliment i ostali učenici sv.Braće ušli u sližbeni popis svetaca 
Katoličke crkve, te ih katolici po čitavom svijetu mogu slaviti. Vjernici 
biskupija na teritoriju bivše Jugoslavije trebaju slaviti kao obavezni 
spomendan. A da ova odredba nije ostala samo mrtvo slovo, svjedoče 
hodočašća svećenika Dubrovačke, Riječke i Subotičke biskupije, koji su 
organizirano došli na grobove sv.Klimenta i Nauma. Oni iz Subotičke 
biskupije imali su uz dozvolu g. metropolita Timoteja i i svečani liturgijski čin 
večernje, a kratki govor o sv.Klimentu održao je sam g. Mitropolit Timotej. 


Zanimljivo da je u totalitarnim režimima Istočne Europe nije bio 
poželjan crkveni kult sv.Braće Čirila i Metoda, jer ih se silom htjelo učiniti 
tvorcima slavenske pismenosti i prosvjete. Međutim, padom toga sistema 
naglo je oživio kult sv.Braće. Na desetke novih crkvenih objekata, crkava, 
kapela, pastoralnih 1 i kulturnih centara stavljaju se pod zaštitu sv.Braće Ćirila 
i Metoda, pa i njihovih učenika. Spominjem poimence novu crkvu u čast sv. 
"Sedmočislenicima" u mjestu Sobrance u Istočnoj Slovačkoj uz samu granicu 
prema Ukrajini, koji posebno žele istaći ulogu svetih učenika, pa se 

spremaju zatražiti od Makedonaca pravoslavne crkve djelić relikvije 
sv.Klimenta Ohridskoga da postane centar štovanja učenika sv.Braće u tom 
dijelu svijeta. U Slovačkoj, Moravskoj i Češkoj bio je veliki interes za ovaj 
skup, pa su pomišljali organizirati posebna hodočašća na Ohrid. To je 
radi ratnih zbivanja na ovim prostorima moralo izostati. 


Pojedine biskupske konferencije tih prostora zatražile su od Rima 
dozvolu štovanja učenika sv.Braće, što oni formuliraju "sv.Gorazda i 
drugova'. Tako su slovački biskupi otpisom Kongengracije za bogoštovlje i 
sakramente pod br.1659/92 od 2.10. 1992.godine, dobili dopuštenje da svete 
učenike slave kao obavezni spomendan na cijelom teritoriju Slovačke. 


Proglašenjem sv.Braće Ćirila i Metoda za suzaštitnike Europe, 
pogotovu, kada kršćanski svijet uvidi značaj i važnost toga čina za 
konsolidaciju međuljudskih, međunarodnih i međucrkvenih odnosa u ovoj 
uzburkanoj europskoj stvarnosti, tim činom i kršćanskom Istoku daje se 
zasluženo mjesto u evangelizaciji Europe i svijeta, osobito slavenskog 
kršćanskog Istoka, čija je evangelizacija počela upravo sa ohridskih žala 
zauzimanjem sv. Klimenta i Nauma. 


Tim se činom priznaje krišćanskom Istoku odgovorna uloga u gradnji 
suvremenog europskog doma, koji bi morao biti dom za sve narode, velike i 
male, za njihove kulturne baštine, koje svojim vlastitostima tvore jedinstvenu 
sliku Europe i svijeta. 


U tom kontekstu kult ovih svetaca stalno će rasti i u svijesti kršćanskog 
Zapada. U tomu će, pouzdano se nadamo, doprinijeti i ovaj Simpozij, koji 
će posvijestiti velike zasluge sv.Klimenta i Nauma, ne samo za ovo 
makedonsko područje, gdje su oni polagači temelja slavenske crkvenosti u 
Makedoniji, a time utemeljitelji makedonske kulture i identiteta ovog 
naroda. Na općeslavenskom planu zasluge ovih svetaca nisu ništa manje, jer 
Klimentov Ohridski univerzitet, kroz koji je prošlo više od tri i pol tisuće 
učenika i koji je time postao prvim žarištem kulture na slavenskom jugu, 
zacijelo je imao veliki utjecaj na razvoj kulture među ostalim slavenskim 
narodima, osobito onima na Istoku. 


Činjenica je da je evangelizacija slavenskog Istoka u slavenskoj riječi i 
slavenskom bogoslužju krenula sa Ohrida, preko bugarskog Preslava do 
Kijeva, a odatle dalje do Moskve i do dalekog Vladivostoka. 

Ta činjenica je zapravo najviši evangelizacijski domet kršćanskog Istoka, 
jer kršćanski Istok ni prije i ni poslije nije izvršio jači evangelizacijski pothvat 
među određenim narodima, kao što je bio slučaj sa ovim slavenskim 
narodima. To je zasluga sv.Klimenta i Nauma i zato im pripada neuveli 
vijenac slave i priznanja svih slavenskih naroda cijele Europe i svih naroda 
svijeta. 

(Predavanje na Znanstvenom skupu o sv.Klimentu na Ohridu, 2-6. 7. 1993. ) 

Lazar Ivan Krmpotić 


KARAŠEVSKI HRVATI U 
RUMUNJSKOJ 


Karaševski Hrvati, ili kako ih drugi narodi u Rumunjskoj zovu 
Krašovani, žive u  najzapadnijim dijelovima — Banata, uz samu 
rumunjsko-jugoslavensku granicu, jugozapadno od banatskog grada i 
poznatog industrijskog centra Rešice (koju naši Hrvati zovu Ricica) u 
podnožju visokog gorja Semenik, u krugu od 15 kilometara. Karaševska 
dolina udaljena je tridesetak kilometara zračne linije od Vršca i u njoj su 
smještena sva još živa hrvatska sela. U tih sedam sela živi još uvijek isključivo 
hrvatski živalj. To su: Karaševo, Ravnik, Lupak, Klokotić, Vodnik, Nermid 1 
Jabalče. U još dva sela, Kalini i Slatini, živi neznatna manjina Hrvata koja se 
romanizirala, ali je sačuvala svoju pripadnost Katoličkoj crkvi. Izvan sumnje 
je da današnje ime karaševski Hrvati ili Krašovani dolazi od najvećeg 
hrvatskog sela Karaševa, koje broji gotovo četiri tisuće stanovnika i kroz 
koje protiče čista gorska rijeka Karaš (turska riječ koja znači voda). O 
podrijetlu imena Krašovani međutim postoje različita mišljenja. Interesantno 
je da većina njih dobija mogućnost da je ime izvedeno od rijeke Karaš. 
Najbrojnija su mišljenja kako je to ime dobiveno po nekom gradu iz čije su 
okolice doselili Stare Srbije, Turske, Bosne od varoši Kruševac (pa odatle 
izvode ime Karaševci), Kruševa (pa odatle izvode ime Kruševljani ili 
Krašovani). Zanimljivo je da se spominje i Kreševo, gradić u centralnoj 
Bosni u kojem je stari franjevački samostan. Kako su svi povijesni izvori 
naglašavaju da su ovdašnji živalj doveli bosanski franjevci, najlogičnije bi bilo 
etimološki korijen ovom imenu tražiti u nazivu grada Kreševa. Ovom se 
mišljenju priklanjaju i franjevački i isusovački povijesni izvoi (Protocolum 
Provinciae Bulgariae et Valachiae, str. 247; i Symbolo ad ilustrandam 
historiam Ecclesiae orientalis, Oeniponte 1885. vol. I, str. 796-800), a na ove 
se izvore pozivaju i župne kronike, koje su u prošlosti veoma savjesno 
vođene, i nasreću, sačuvane. 


KRATKI PREGLED POVIJESTI KARAŠEVSKIH HRVATA 

Spomenuti povijesni izvori, navlastito Protocolum Provinciae Bulgariae 
et Valachiae (str.247), govore da je oko 1393. godine, za vrijeme vladanja 
ugarskog kralja Sigismunda, počelo naseljavanje predaka karaševskog 
hrvatskog življa s prostora koje su Turci u to vrijeme osvajali. Ti su se 
doseljenici, u pratnji franjevaca, smještali na prostorima Ugarskog 

kraljevstva u Banatu: oko Lipove (Marija Radna), Rekaša, Lugoša, 
Karanšebeša i drugih mjesta. Isti izvor tvrdi da su to franjevci koji su na 
poziv ugarskog kralja Ljudevita došli iz Bosne, osobito na osvojena područja 
Bugarske, koja je zauzeo isti kralj. Franjevci su poslani od Peregrina 
Saksonca, biskupa bosanskoga, a vršili su misionarsku djelatnost, kako u 
Bosni tako i u Bugarskoj, obraćajući ljude Isusu Kristu i njegovoj Crkvi, 
osobito one koje je / zavelo  krivoverje koje se = zavelo 
bogumilstvo-patarenstvo. Kralj je ove doseljenike smjestio u svoja 
pogranična područja da budu štit pred nadirućim turskim okupatorom. 

U kasnijim zapisima, ali i u životnoj svijesti naroda (o čemu svjedoči 
jedan ovjerovljeni spis Teodora Brite, 85-godišnjeg starca iz Ravnika, 1918. 
godine) ostaju zapisane godine 1434 - 1443, kada pod vodstvom otaca 
franjevaca dolaze skupine iz Turske Bosne, te se navode mjesta iz kojih su 
mogli doći njihovi davni preci, a iz kojih se lako može izvesti naziv 
Krašovani. Tako se spominju imena varoši Kruševac, Kraševci, Kruševo, 
Kruševljani ili Krašovani. Pri tom se ističe da su to Bošnjaci koji su došli iz 
stare Serbie, Turske Bosne. 

Protocolum Provinciae Bulgariae et Valachiae spominje da su se ti 
doseljenici, osobito nakon Mohačke bitke (1526.), raseli i po sjevernijim 
ugarskim prostorima, a neki su se, kako veli spomenuti izvor, povukli ad 
horida et aspera loca Carasoviensia. Zato kroničar s iskrenim franjevačkim 
srcem piše Neka se nitko ne čudi njihovoj tvrdoj naravi... živjeli su po 
šumama, pa su šumske običaje poprimili...Ovi siromasi, koji su živjeli u 
Lipovi (Marija Radna), Rekašu, Slatini, Karaševu i drugim mjestima, naši su 
se fratri brinuli za njihov rast u katoličkoj vjeri, branili ih i čuvali od hereza, 
sve do 1600. godine kada je gospođa Barbara iz Lugoša dala neka dobra 
ocima Družbe Isusove, da se bore protiv Rakocijevih kalvina koji su počeli 
širiti u Lugošu i Karanšebešu". Zatim se navode poimence sva karaševska 
sela: Karaševo, Ravnik, Lupak, Klokotić, Kalina, Nermid i Jablače i pritom 
ističe da običaji Krašovana u mnogome razlikuju od vlaških. Kad pak govori 
O njihovom jeziku, jasno kaže: "Njihov materinjski ilirski jezik u mnogome se 
razlikuje od redovnog ilirskog jezika - ab ordinaria lingua illyrica. (Historia 
par.ecclesiae Rafnicensis, str. 14). 

U poglavlju Catalogus administratorum parochiae Carasovensis ističe 
zasluge franjevaca, kako onih iz Provincije Bosne Srebrne tako i onih iz 
bugarske kustodije, koji su Krašovane u povlačenju pred Turcima preko 
Bugarske doveli u Banat i kroz vijekove im dijelili sakramente i sva sredstva 
spasenja, čuvajući ih u svetoj katoličkoj vjeri u poslušnosti svetoj Rimskoj 
Crkvi pod teškim turskim ropstvom, čuvajući ih od Kalvinove i Luterove 
hereze i posizanja šizmatičkih Grka. Zatim navodi popis imena upravitelja 

Karaševske župe, koji je sačinio u Budimu fra Emerik Pavić. Prvih šesnaest 
pripadalo je bosanskoj redodržavi, četvorica od ovih su pokopani u 
Karaševu: fra Ante od Višegrada, fra Marko od Gradiške, fra Nikola od 
Duvna i fra Filip ubijen u Karaševu "a rebelis", kako piše u kronici. Iz tog 
popisa spomenimo još neka imena: fra Ivan od Maglaja, fra Serafin od 
Olova, Ljudevit od Dubrovnika, fra Božo (Natalis) od Kotora, fra Franjo od 
Đakova, fra Franjo od Ciprovca (u Bugarskoj), fra Serafin od Kopilovca (u 
Bugarskoj), fra Petar od Voršitz, fra Mihael od Bude, fra Gaspar a 
Gyavarino i fra Franjo Tramplović (na drugom mjestu Trampšik) od 
Sarajeva, koji je 4. ožujka 1721. godine Karaševsku župu predao isusovcima. 
Ovaj popis franjevaca jasno pokazuje da je većina ovih svećenika bila rodom 
iz Bosne, ali također pokazuje gdje je u onovremenoj Bosni bilo katoličkog 
(hrvatskog) življa. 

Kralj Karlo VI. 1716. godine dovodi isusovce u Banat, a po želji Barbare 
iz Lugoša oni preuzimaju upravu Karaševske župe kao jedne od najvećih 
župa u ondašnjem Banatu. Od 1726. godine Karaševo postaje misijskim 
centrom Družbe Isusove za cijeli Banat. Među isusovcima se posebno ističe 
0. Mihael Lovinić, koji je nazvan apostolom Karaševa. Rođen je u Kraljevoj 
Sutjesci, u Bosni. Sagradio krasnu baroknu crkvu Marijina Uznesenja u 
Karaševu. Gradnja crkve trajala je svega dvije godine. Tu je shrvan 
napornim radom, umro 1728. godine. Pokopan je kraj velikog oltara u toj 
istoj crkvi. Uz o. Mihaela Lovinića su do 1740. djelovali isusovci: 0. 
Vjenceslav Veigl, o. Stjepan Mikša, o. Josip Locatelli i o. Josip Fabijanović. 
Godine 1740. isusovci se povlače u Temišvar, a župu ponovo preuzimaju 
(ranjevci, ali sada već Provincije bugarsko-vlaške. Zanimljivo je da je u 
popisu upravitelja župe više nema mjesta rođenja, nego se prema 
prezimenima dade zaključiti da je dobar dio njih hrvatskog podrijetla. 
Naprimjer: Franić, Zetić, Grozdić... Godine +785. franjevci predaju župu 
Karaševo biskupijskom svećeniku Mihaelu Delariću, a oni sami još izvjesno 
vrijeme vrše dužnost kapelana. U to vrijeme počinje osnivanje župa po 
drugim hrvatskim selima karaševske doline. 


KATOLIČKE ŽUPE MEĐU KARAŠEVSKIM HRVATIMA 


Pokrajina Banat, koja leži zmeđu Tise, Dunava i Karpatskog gorja, 
crkveno je pripadala staroj biskupiji čije je sjedište bilo u mjestu Čanad, 
danas malom selu na mađarsko-rumunjskoj granici. Biskupiju je osnovao sv. 
Gerard, benediktinac, odgojitelj sina sv. Stjepana mađarskoga kralja, sv. 
Emerika, i apostol južnih mađarskih pokrajina. Ta crkvena pokrajina živi i 
raste sve do dolaska Turaka. Kad je kršćanska vojska bila poražena kod 
Mohača, poginuo je kralj, i katolički nadbiskup Pavao Tomory i šest drugih 

biskupa, a među njima i čanadski biskup Franjo Csaholy. Od tada, gotovo 
dvjesta godina, ova biskupija nema svojega biskupa. Kao i na drugim 
prostorima gdje su zavladali Turci, gotovo jedini katolički misionari bili su 
franjevci Bosne Srebrne, koji su se znali nositi s tvrdim okupatorima. Tako 
su bosanski franjevci pokrivali cijelo područje od Budima do Skadra, te od 
Karpata i Crnog mora sve do Jadrana, često puta prateći izbjeglice i 
prognanike vlastitog naroda, koji bježe da sačuvaju svoj vjerski i narodni 
identitet. Tako se eto pastoralno staraju o našim iseljenicima u Bugarskoj i 
Banatu, gdje kasnije niče Bugarsko-vlaška provincija. Ta njihova službna 
traje sve do konca 18. stoljeća, kada ustupaju svoja mjesta biskupijskom 
kleru, koji stasa obnovom crkvene hijerarhije. 


Godine 1716. obnavlja se Čanadska biskupija, ali sa sjedištem u 
Segedinu. Franjevci se povlače u svoje samostane, a biskupijski kler 
preuzima pastoralnu brigu za narod. Tako je 1785. godine župa Karaševo 
predana biskupijskom svećeniku Mihaelu Delariću i time počinje novo 
razdoblje u vjerskom životu karaševskih Hrvata. U doba dok su franjevci 
pastoralno djelovali među našim življem, oni nisu bili samo dušebrižnici. Iz 
tog vremena ostaviše iza sebe dva poznata marijinska svetišta, od kojih je 
jedno najveće u Banatu, a mirno se može reći najpoznatije u cijeloj 
Rumunjskoj. Riječ je o Mariji Radni, kraj Lipove i Ciklova, nedaleko od 
mjesta Cravica. Ova dva svetišta osnovaše bosanski franjevci, a Mariju 
Radnu i danas vode mađarski franjevci Rumunjske provincije. Franjevci se 
brinu za prosvjetu, zdravstvo i druge životne potrebe svojega naroda. S tom 
praksom nastavit će, više ili manje, i biskupijski svećenici, već prema svojim 
mogućnostima, jer su tu redovnici u boljem položaju, ne samo radi veće 
brojčanosti nego i veće mogućnosti specijalizacije u različitim vidovima 
služenja dobru čovjeka. Sve do naših dana svećeenici su držali i održali dušu 
toga naroda. Brinuli su se, kada su prilike dopuštale, da karaševska sela 
dobiju hrvatske učitelje. Dvadesetih godina ovog stoljeća, zauzimanjem dr. 
Aleksandra Berkovića, župnika u Ravniku, došla je nekolicina učitelja iz 
Hrvatske, koji su u svim tamošnjim selima ostavili duboke tragove, tako da 
su karaševski Hrvati kroz desetljeća komunističke diktature sačuvali svoj 
hrvatski i katolički identitet. Gotovo istovremeno svećenik Stefan Hustik, po 
narodnosti Slovak, po osjećaju Mađar, naučio je hrvatski jezik toliko da je 
mogao ne samo govoriti nego i pisati hrvatski, a u nedostatku liječnika 
pružao je osnovne medicinske usluge svom puku. Tako su župe u povjesti 
tog naroda odigrale presudnu ulogu. Zato učinimo kratki pregled povijesti 


njihova nastanka i presjek djelovanja. 
Najstarija i ujedno matična župa je Karaševo, najveće selo i žitno vrelo 
tamošnjeg hrvatskog življa. Tijekom cijele povijesti ovoga naroda ova župa je 

predstavljala najznačajniji faktor, koji je odlučivao ne samo o sudbini 
karaševskih Hrvata, nego i katolicizma u Banatu, kako u franjevačkom tako i 
u isusovačkom razdoblju. Crkva iz 1726. godine jedna je od najvećih i stilski 
najčišćih crkava u cijelom Banatu, a spada i među najstarije u ovom 
prostoru. Građena je u čistom baroknom stilu, a posvećena je Marijinom 
Uznesenju. Ima karakteristike isusovačkih crkava sa slikama isusovačkih 
svetaca. Ova je župa tijekom stoljeća bila rasadište vjere 1 kulture 
karaševskih Hrvata. Od sedam hrvatskih svećenika, samo jedan nije 
podrijetlom iz Karaševa, dok su ostala šestorica iz karaševske župe, što je u 
poslijednje vrijeme bilo presudno za očuvanje katoličke i hrvatske svijesti 
među karaševskim Hrvatima. Komunistički je sistem poduzimao sve kako bi 
zatro nacionalnu svijest manjina, a tomu su poslužila i masovna raseljavanja. 
U posljednjih pedeset godina svećenici su bili jedini čuvari nacionalne 
svijesti tamošnjega hrvatskoga življa. 

Još za franjevačke uprave karaševskom župom došlo je do 
osamostaljenja kapelanije u Ravniku. Od 1786. godine počinju se voditi 
matice, 1789. godine je već završena skladna barokna crkva posvećena sv. 
Petru i Pavlu, a od 1790. godine imaju i vlastitoga župnika. Važno je 
spomenuti da su pučke misije na prijelazu 1936/37. godine, uz prisutnost 
hrvatskih učitelja, silno pojačale katoličku svijest i svijest o pripadnosti 
hrvatskome narodu. Slične misije obavljene su nakon pada komunizma u 
proljeće 1991. godine. 


Od 1790. godine u Lupaku se osamostaljuje kapelanija koju vodi fra 
Luka Ružinović, a posvećena je sv. Mateju Evanđelisti. U ovoj župi djelovala 
su tri hrvatska svjećenika, i to dvojica bačkih Hrvata: Luka Peštalić, rodom iz 
Baje i Andrija Poljaković iz Subotice, te sadašnji župnik Marijan Tjinkul, 
rodom iz Karaševa. Ovaj posljednji je kao prvi svećenik novije generacije, za 
vrijeme komunističke strahovlade, uspio uspostaviti vezu sa Crkvom u 
Hrvata te je za potrebe svojih župljana osigurao veći broj molitvenika, 
misala, katekizama i lijepi broj ilustriranih Biblija i Sv. pisma Novog zavjeta. 
Počeo je izdavati bilten Glasnik Karaševskih Hrvata. Odmah po padu 
totalitarnog režima organizirao je pučke misije i povezao karaševski kraj sa 
crkvenim i kulturnim ustanovama u domovini Hrvatskoj. 


Župa sv. Filipa i Jakova u Klokotiću spominje se 1780. godine, a od 
1786. ima svoje matice. U svojoj dugoj povijesti ova je župa imala dva 
svećenika hrvatske narodnosti: Josipa Mamužića (1875.) i sadašnjeg, Petra 
Dobru, rođenog u Karaševu, koji se trudi oko oživljavanja hrvatske i 
katoličke svijesti u svojem selu, te zajedno s hrvatskim intelektualcima 
pomaže u organiziranju hrvatskoga školstva u karaševskoj dolini. Zanimljiva 
je primjedba bugarskoga svećenika Mihaela Kurta, koji je bio župnik.u 


ho 

Klokotiću tridesetih godina, a koji piše: "...ovaj se narod mora održati kao 
narod; kao i Bunjevci u Bačkoj, povezanošću vjerskog odgoja, održat će se i 
narodnost. Sa Bunjevcima i ovaj narod ima veze na kulturnom polju". 
(Historia domus parochiae Klokotićensis, str.3). 


Crkva u Vodniku, posvećena sv. Mihovilu Arkandelu, vrlo je stara, iz 
1786. godine, dok su Nermid (Nermet) sa crkvom sv. Jakova i Jablače sa 
crkvom Marijinog Rođenja novijeg datuma, iz 1972. i 1974. godine. Obje su 
podignute brigom tadašnjeg karaševanskog župnika Teodora Katića. Te su 
kapele, uz svoju bogoštovnu namjenu, bastioni koji čuvaju hrvatski identitet 
naroda toga kraja. 


Ostala trojica svećenika na službi su u drugim župama, koje okupljaju 
druge narode. Ona sačinjavaju zajedništvo Katoličke crkve u tom dijelu 
Rumunjske, sa sjedištem u Temišvaru. To su već spomenuti Milja Sima, 
Petar Stojanović i Đured Katić. 


Možda će se nekome činiti da je u ovom povijesnom prikazu pretjerano 
isticana uloga Crkve i klera. Ali tko se temeljitije upozna s prošlošću i 
sadašnjošću karaševskih Hrvata, vidjet će da je to naprosto istina. Svećenici 
su uvijek, pa i onda kada nisu bili Hrvati, nosili barjak hrvatske svijesti. Sve 
kulturne, političke i humanitarne akcije, još i danas vode kroz župne urede. 


(Tjedan Hrvata iz Rumunjske, Zagreb, 20 - 26. 6. 1994. god. Izdavač Hrvatska matica 
iseljenika, Zagreb, 1994. 13-17.str.). 


Ki S i ć a ky%o bLAT A 
Kk roma m SAA“ Mea a o AJAR 

Narodna nošnja 
Karaševskih Hrvata 


= = ŽE > 
272 Zbornik "Ivan Antunović", br. 4-5. 


KNJIŽEVNI KRITIČARI O 
JAKOVU KOPILOVIĆU 
(izbor članaka) 


Subotica, 1994. 

Dr Matija Evetović 


BILJEŠKA O PISCU 


Jakov Kopilović rodio se 9. sronja 1918. god. u Subotici od oca radnika 
Stipana i Marije, rođene Knapec. Sin siromašnih roditelja, od djetinjstva bio 
je upućen na bijedu i neimaštinu. Svršio je četiri razreda gimnazije u Subotici 
1933. god. i po želji oca, koji je tada radio na željeznici, zatražio je službu u 
telegrafskoj radionici u svojstvu šegrta. Četiri godine su prošle dok je, 
odbijen sa raznih mjesta, najzad dobio službu u subotičkoj električnoj 
centrali u svojstvu tramvajskog konduktera. Nakon uposlenja privatno 
nastavlja gimnaziju u Subotici i završava je 1941. god. u Zagrebu. 


Po dolasku mađarskog okupatora biva lakše ranjen te nakon 
ozdravljenja napušta Suboticu. Od tada boravi u Zagrebu, gdje živi u 
najvećoj bijedi, mijenjajući često zanimanje. Godine 1945. napušta Zagreb i 
vraća se u Suboticu, u svoj voljeni rodni kraj. 

Počeo je pisati 1931. godine. 

Od tada se redovno javlja u mnogim hrvatskim listovima i časopisima. 
Godine 1944. izdaje zbirku pjesama "Daleko od zavičaja" u nakladi Društva 
bačkih Hrvata. Mučen krajnjom neimaštinom, nepravdama i patnjama, koje 
su stizale mili mu zavičaj, znao je ponekad bolno zajaukati u pjesmama. Zato 
se u nekim pjesmama ogleda tuga i kao crvena nit provlači se u njima 
pesimizam. Ipak, mladi pjesnik ne podleže ovoj ljudskoj bolesti i slabosti, 
nego podiže oči k nebu i kao nadahnut novom snagom ustrajno i odvažno 
nastavlja životni put. 

U rodoljubivim pjesmama opjeva čežnju za zavičajem koji je čamio u 
teškim okovima okupatora. Svoj križni put malog nezapaženog čovjeka 
opjevao je u socijalnim pjesmama. U ljubavnim pjesmama ciklusa 


Krinzanteme' pjeva ljubav prema svojoj ženi, kojoj je od srca zahvalan za 
mnoge sunčane dane u beskrajnim životnim maglama. 


(Pogovor zbirci pjesama J. Kopilovića: "Tisuću i jedna noć", izd. Subotička Matica, 1946. ). 

Julije Šoltić 


LIRIKA JAKOVA KOPILOVIĆA 


Jakov Kopilović je poseban slučaj čovjeka i pjesnika, koji je u svome 
dosadašnjem životu prošao vrlo mučan i čudan put, boreći se za bolji i ljepši 
život i promijenivši različna zvanja. Rođen u Subotici u siromašnoj 
bunjevačkoj porodici, bio je radnik, tramvajski kondukter, činovnik, 
korektor, pa najzad nastavnik i direktor srednje škole. Sada također radi 
nastavnički posao. Uza sve te tegobe i teškoće i neredovno školovanje, uspio 
se afirmirati kao pjesnik. 

Do sad je izišao pred javnost sa tri zbirke pjesama: "Daleko od zavičaja“ 
(Zagreb, 1944.), "Tisuću i jedna noć" (Subotica, 1946.), 'Soneti' (Subotica, 
1953.)... 


Uz ostalo, u prvim zbirkama prevladava ljubav prema rodnom kraju, 
kojemu je usmjeren najveći dio njegova osjećajnog života. S Bačkom je 
nježnim vezama vezan, te iznosi svoje tjeskobe zbog njezine ratne sudbine ili 
kasnije slika bogat i bujan život na njezinim ravnicama i plodnim žitnim 
poljima. Sam naslov knjige izrastao je iz neugasive čežnje za rodnom 
Bačkom, od tuge što ju je bio primoran privremeno napustiti. Taj ton 
nostalgije sadržajno-tematski nije dovoljno šarolik, što pjeme čini djelomice 
u tom pogledu monotomima. U istome osjećajnom krugu, s nešto jačim 
buntovnim naglaskom, kreću se pjesme iz druge zbirke. 

J. Kopilović uviđa bijedu i socijalnu nepravdu, ali nije dosta uporan u 
traženju njenih dubljih uzroka. 

J. Kopilović veli u jednoj pjesmi da na bolu izrasta poezija, a pjesme su 
kao "krune od cvijeća i trave", ispletene bolom. Drugdje naziva pjesnika 
lovcem na mirne zvijezde s mišlju da on treba otimati ljepote, koje se mogu 
uhvatiti: "Odronila se jedna zvijezda - i lovac na mirne zvijezde - ulovio je 
bljesak sjajni - na obali zanosa - i smirenja'. Pogled na svijet pjesnikov, u 
prvim dvjema zbirkama, dosta je sumoran, s rijetkim svijetlim slikama. 
Gdjegdje se osjeća i odveć napušten. Mrašna raspoloženja znaju prevladati 
njegovom dušom, dok ga opet iznova ne zapljusne svijetli val sunca i zlatnog 
žita s bačkih ravnica i vesela cika djevojaka žetelica. 

Ivjestan broj njegovih ranijih pjesama pisan je u stilu i duhu naše 
narodne pjesme. 

Narodni motivi naročito su uspjeli u ciklusu "I jedan dan" iz druge 
zbirke, ujedno najboljem ciklusu kao cjelina u prve dvije knjige. Tu je 
bunjevačka "Dužijanca - blagdan zrelog žita", naročito pjesme: Risari u zoru; 


Subotica, 1994. 275 


Podne; Pjesma o kosi; Na njivi; Blagdan. Tu se našao sretan među plodnim 
bačkim poljima, ali ne u čežnji za njima, kao u prvoj zbirci, već njima samima 
u trenutku zrenja žita i pjesme djevojaka. I žetva, i košnja, i berba dani su sa 
zamahom veselja, rada 1 radosti nad ljepotom onih nedoglednih polja klasja. 
Oživio je život bačkih kosaca i žetelaca. 


Čini se da bi ova vrsta pjesama, s ovom i srodnom tematikom mogla biti 
najpodesnija za J. Kopilovića kad progovara o rodnoj Bačkoj. 


Treća zbirka pjesama "Soneti' izišla 1953. god. u Subotici u izdanju 
Saveza kulturno-prosvjetnih društava, ima tri ciklusa: Ponornice srca, More i 
ravnice, U sjenci. 

Bavljenje vlastitim unutarnjim duševnim svijetom, odnos ravničara 
prema našem moru i ravnica prema morskim pučinama, kao i sjećanje na 
nedavno preminulog oca, to je tematika te knjige. Odmah valja napomenuti, 
da su pjesme 'Ponornice srca" najjače doživljenje, najprodubljenije, misaono 
najjače pjesme u toj knjizi. U tom ciklusu autor pokazuje svoje nevolje što ih 
u sebi nosi kao čovjek i pjesnik, iznosi svoje težnje i njihovu čestu 
neostvarivost. 

U nekim misaonim pjesmama daje svoj pogled na pitanje sreće. U 
teškim trenucima svija se pod teškoćama života - mučen snovima o ljepšem 
životu. Ali se često dešava i sasvim obrnuto od njegovih želja: Kao da su 
bogovi odredili da baš onaj, što u svom osjetljivome srcu skriva neugasivi 
plamen žudnje za neviđenom i nedostižnom srećom, treba da najjače okusi 
životne gorčine u sukobu s realnim činjenicama u svakodnevnom surovom 
rvanju s golom prozaičnošću. Jer život ne pita da li je netko nježne i 
osjetljive građe ili je obavijen željeznim oklopom grube neosjetljivosti. 

Njegovih pet soneta "Mladost na tramvajskim kolima" predstavlja nešto 
vrlo iskreno i doživljeno među njegovim pjesmama. Uza sve manje 
neizglađenosti i nedotjeranosti u formi, to su doživljaji srca, što je - tesući se 
od groze pri zveku hladnih i znojavih srebrnjaka - čudesnom magijom 
obrnutih proporcija između bola i umjetničkog stvaranja, ključala uskipjelom 
vodom pjesničke energije. Prvi put je tako netko kod nas dao jedan uvjerljiv 
isječak duševnih doživljavanja jednoga tramvajskog radnika. Ta socijalna 
nota o bijednim i gladnim ljudima započela je već u prvoj njegovoj zbirci. 

Ljubavne pjesme Kopilovićeve ne ističu se nametljivo u njegovim 
pjesmama. U prve dvije zbirke vrlo je škrt i suzdržljiv kao ljubavni pjesnik. U 
trećoj zbirci je otvoreniji, smjeliji i iskreniji - više Vojvođanin nego prije. 

U nekoliko pjesama slika pejsaže Slovenije, dajući uz ciklus "More i 
ravnice“ (u zbirci 'Soneti") svoj doprinos još uvijek premalo iscrpljenom 
slikanju našeg pejsaža. Tako, poslije ranije ocrtanih bačkih polja i nizina; 

poslije onih valova zlatnih klasova što ih vjetar njiše; poslije pokošenih žitnih 
polja, načičkanih silnim žutim krstinama pšenice i drugih žitarica, što se tako 
bogato i raskošno rasprostiru prostranstvima Bačke, dajući smjelosti ljudima 
te rodne zemlje - crta i pejsaže drugih naših krajeva. U zbirci 'Soneti" 
pokušao je dati neku sintezu vojvođanskih, slovenskih, primorskih i upoće 
naših jadranskih pejsaža. 

U izražavanju (u zbirci "Soneti") postao je sažetiji 1 zbitiji; služi se 
sonetnom formom. Mnogo se udaljio od svoga mladenačkog pesimizma 1 
životni pogled mu je vedriji i ljepši. Kao da između njegovih pjesama 
prevladava misao da život - uza sve nevolje - u svojim njedrima, bogatim kao 
bačke ravnice, skriva mnogo ljepoga i dobroga, pa ima mnogo smisla živjeti 1 
savladati smjelo sve poteškoće, koje vazda treba učiniti što kratkotrajnijima. 

Na trnovitome putu traženja savršenstva u domenu poezije J. Kopilović 
je do svoje treće zbirke sretno prevalio mnoge poteškoće, ne dajući se smesti 
zaprekama i imajući pred svojim duhovnim očima ona silna bogatstva što 
nam život može pružiti kao one nepregledne ravnice, bremenite najljepšim 
plodovima zemlje. (odlomci) 


(Iz knjige: Julije Šoltić - Gore, more i ravnice, vlastito izdanje, Zagreb, 1955. str.113-120.) 


Jakov Kopilovic 

Josip Klarski 


ZAGLEDAN U SAN |I JAVU 


Ovih dana iz štampe je izišla nova zbirka pesama poznatog subotičkog 
pesnika Jakova Kopilovića "Sjeverna jesen". Veoma jednostavno, ali ukusno 
opremljena, ova - u stvari, sedma po redu - knjiga pesama Jakova Kopilovića 
sadrži četrdesetak pesama podeljenih u dva ciklusa: "Pjeva vječita jesen" i 
“Java periferije", što upečatljivo odražava njegovu pesničku preokupaciju u 
poslednje vreme. 

Već prilično obimno pesničko delo ovog izričitog liričara bačke ravnice, 
njenih polja i vinograda, razbacanih salaša i prašnjavih periferijskih ulica, 
jednom reči, lirskog hroničara jednog vremena, zapljusnutog dahom 
istorijskih prekretnica, ovom zbirkom dobija, moglo bi se reći, jednu 
posebnu dimenziju smirenog, čak pomalo filozofskog pogleda u tihi ljudski 
san, ali istovremeno i razbuktalu životnu stvarnost epohe u kojoj živimo i 
volimo... Otuda, za razliku od ranijeg stvaralaštva, u ovoj knjizi pjesnik je 
više okrenut fenomenu prirode i onim, tako zvanim, malim 
najjednostavnijim stvarima i pojavama koje čine suštinu čovekove 
svakidašnje egzistencije, koju Kopilović jednostavnom fakturom stiha 
uobličava u dimenzije nepatvorenog umetničkog doživljaja. 


(Subotičke novine, XXIII, 22.LX 1967. br.36.str.5) 


Jakov Kopilović 


PJESNIKOVA 
OPORUKA 


Neka piše Volio je krilo ptice 
na mom grobu: koja leti 
Zivio je za Ljepotu... nebom svetim 

zam iznad njiva 
Nadživio i ravnice, 
svome rodu iznad 
lažnu vjeru Subotice, miljenice. 
u slobodu 
tek na odru. Subotica, 1993 

Levat Endre 


SJEVERNA JESEN 


Jakov Kopilović, popularni subotički i hrvatski pjesnik čiji se stihovi 
recitiraju ne samo u gradu, nego i na salašima, do sada je izdao 6 knjiga (ili 
bolje rečeno: 6 svezaka) pjesama i to većim dijelom u vlastitoj nakladi. 

Njegove pjesme imaju prizvuk narodnog stvaralaštva. Kojoj god temi se 
vrati, pa i ako se javi gradski glas, ipak uvijek se vraća bunjevačkom puku 
koji radi na crnoj zemlji. Iz njegova života i običnih dana crpi svoje najljepše 
doživljaje. 

Njegovi soneti i stihovi odaju osjećaj tihog čovjeka koji voli razmišljati. 
Njegov duh nije buntovan i uzavreo. On u provincijskoj tišini i šutnji 
proživljava svoj život dobrog profesora humanističkih nazora. 

Najnovija njegova sveska stihova ima naslov "Sjeverna jesen". Ova 
"jesen" donosi pred nas slične, kao i ranije, pjesnikove poruke i boje, a 
zabavlja se elegičnim tonovima. (odlomak - prijevod s mađarskog) 


Jakov Kopilović (7 NAP, Subotica, 5.I 1968. XXIII, br. 2.str.I2.) 


MOLITVA 
ZA DOMOVINU 


Domovina 
svetkovina 
u domovima 
dok nas ima. 
Trube ratne 


Sveti kraju ljude radne 
zavičaju, kad ugrabe, 
veličajnu zlobe gadne 
Tvoju tajnu pomor pravde 
ljudi znaju. u ponor padne. 
Čovjek ljubi Bogorade. .. 
mir i slogu, 

odjek mudri Subotica, 

u brlogu. 2. VII 1993. 

Josip Klarski 
POVRATAK PEJZAZU 


U toku ove godine, tako reći skoro jedna za drugom, pojavile su se dve 
nove zbirke pesama poznatog subotičkog - i vojvođanskog - pesnika Jakova 
Kopilovića "Njiva patnje" i "Žedan đeram", koje sadrže preko sto deset, 
pretežno kratkih pesama, svrstanih u sedam ciklusa. Poslednja zbirka 
"Žedan deram" u stvari je već deseto pesničko delo ovog našeg plodnog, 
pomalo melanholično raspevanog i intenzivno prisutnog književnog 
stvaraoca u našoj savremenoj poeziji. 

U poslednjim delima svog, inače već prilično obimnog pesničkog opusa, 
Jakov Kopilović kao da se "ponovo" vraća izvornoj inspiraciji prvobitnog 
stvaralaštva. Sentimentalno zagledan u pejzaž bačkog podneblja, u široke 
prostore ravnice, poorane 1 zasejane njive, vinograde i voćnjake, šarolikost 
proleća i sive umiruće jeseni, idiličnu atmosferu razbacanih salaša i tihe, 
periferijske gradske ulice J. Kopilović, lutajući putevima eksperimentisanja 
formom, elegijski, setno produbljuje svoje viđenje sveta i umetničkom 
narativnošću uobličava jednu, naoko mirnu, a u suštini emotivnošću nabujalu 
egzistenciju ljudi i prirode. 

Ova zajednička boja i sadržajna karakteristika obe zbirke neodoljivo 
nameće utisak zaokruženosti jednog perioda Kopilovićevog književnog 
stvaralaštva, a istovremeno - logično je i očekivati - obećava dalji razvoj 
njegovih pesničkih preokupacija. U svakom slučaju, zbirke "Njiva patnje" i 
Zedan đeram'" predstavljaju ponovni prijatan susret sa pesnikom J. 
Kopilovićem. 

(Subotičke novine, XXIV, 4.X 1968. br.38. str. 7.) 

Juraj Lončarević 


POEZIJA JAKOVA KOPILOVIĆA 


Poetski slučaj bačkog Bunjevca Jakova Kopilovića nosi u sebi mnoge 
fermente nastanka, razvoja i sudbine naših hrvatskih pjesnika koji potječu iz 
najsjevernijeg dijela naše zemlje. 

Tomu svemu pridonosi i izuzetan životni put samog pjesnika koji nije 
mogao a da ne ostavi svoje tragove u formiranju njegove poezije. Mogli bi 
smo čak i reći da se dva formiranja u Kopilovićevu životu međusobno 
prožimaju i prate: njegovo formiranje kao čovjeka i intelektualca i samo 
stvaranje njegove poezije koja je dosljedno i trajno pratila sve mukotrpnosti 
pjesnikova života i onda ih živo i uzbuđeno registrirala. Na žalost, u tome 
nije nikada oskudjevala, jer je Kopilovićev ljudski život bio zarana natopljen 
izvanrednim trpljenjem i odricanjem. Dakako da su ti osnovni tonovi i 
ugođaji njegova života postali prisutni i u njegovoj poeziji. 

U tom smislu Kopilovićeva poezija tematski predstavlja sve ono obilje 
njegova života i doživljaja koje je on unio u nju. Zato baš ne može biti 
nikakve zatvorenosti u pogledu izvora njegovih poetskih doživljaja i njihove 
inspiracije, jer se sve to lako može uočiti ili svesti na sam pjesnikov život. 

Isto tako u formalnom pogledu, linija njegove poezije pratit će isto tako 
sve ono što je predstavljalo životne teme i pjesnikova poetska nagnuća, ali je 
u tom pogledu znalo dolaziti i do promjena. Nekad široko zahvaćene slike 
života, njegove punoće i svakodnevne poetske angažiranosti, tijekom će 
godina dobivati sve veću prigušenost i zatvorenost, što će učiniti 
Kopilovićevu poeziju duboko simboličnom i ljudski iskrenom i na taj način 
obraniti od svih onih naplavina koje su se znale nakupiti u njoj u toku njena 
razvoja. 


Ovakve Kopilovićeve pjesme, koje predstavljaju idilu bačke prirode, 
njezinog sunca i neba, sutonske tišine i osjenčene smirenosti, imale su svoju 
tradiciju u bačkoj poeziji još od Alekse Kokića, Ante Sekulića, pa sve do 
Ante Jakišića. Zato će mu one pomoći da zahvati u poetsku građu i da se 
sam okuša u njoj. 

Ali, tako shvaćen razvojni put  Kopilovićeve poezije bio bi i suviše 
jednostavan i nepotpun. On bi nam mogao u najboljem slučaju ukazati samo 
na njezinu tehničku stranu. Poezija je daleko složeniji fenomen koji, u stvari, 
predstavlja simboličan izraz svih onih uzdisaja i previranja koja su znala 
duboko potresti pjesnikov život, njegove osjećaje i misli. Zato će ubrzo u 
idilu poetskih slika bačkog podneblja ući osjećaji koji će izražavati 

pjesnikovu napaćenu dušu i srce. Svoj izraz naći će oni u motivima odlaska 
od kuće, u udaljenosti od drage Subotice, u pjesnikovoj osamljenosti, što će 
Kopilovićevoj poeziji dati još na samu početku - dublju i elegičnu crtu. U 
dalekoj osami, u tuđini pjesnik će se suočiti sa samim sobom. Svi su daleko. 
Nema više slike njegova neba i njegovih ljudi. I baš tada, progovorit će 
njegov rodni kraj, gdje se nalaze zauvijek zakopani i ostavljeni prvi poetski 
poticaji i nepomućeni zanosi rane mladosti. Čut će se tada sitni trzaj žica u 
pjesnikovu srcu. 

Do sada smo nehotično iznijeli samo nekoliko poetskih varijacija koje 
su se neprimjetno još od početka utkale u Kopilovićevo stvaranje. Jednu 
smo od njih otkrili u tišini i sigurnosti domaćeg pejsaža i grude, nad kojima 
se mogao isto tako strgnuti zastor iza kojeg bi se ukazala tužna životna 
svakodnevnost i ozbiljnost ljudske brige. Nisu dakako iznijete, a još manje 
predviđene sve poetske mogućnosti Kopilovićeva izraza. Pridoći će im i 
druge. Jednu će on nači u folklornom uzoru. Ovdje je dakako imala svoj 
utjecaj jaka folklorna tradicija Bačke, koja potječe iz načina i oblika života 
njenih stanovnika. U tom kompleksu narodnih utjecaja javit će se nove 
harmonije, a i nove izražajne mogućnosti Kopilovićeve poezije. Tako će u taj 
izraz uči sve ono što je i onako vezano za dom i rodnu grudu. 

Tako se već u zametku javila u pjesniku potreba da iskoristi sve one 
tendencije koje će pomoći zbijenosti i ekonomičnosti njegova izraza. Ali, 
sve će se to izrazitije odigravati mnogo kasnije. Za sada, u početku, pjesniku 
je dovoljan samo elegičan ton, proćućen vjekovnim narodnim životom i 
njegovim tragičnim iskustvom, koje on pretače u svoj vlastiti život. 

Dakako da tendencije razvoja poetskog izraza imaju u svakog pravog 
pjesnika u prvom redu svoje uzroke u njemu samom. Svi formalni utjecaji 
bivaju podređeni toj potrebi kojoj imaju samo poslužiti. Tako 1EI 
Kopilovićevoj poeziji, pa i onda kad u njoj osjećamo emotivne tokove drugih 
pjesnika. Prijelaz na narodni izraz otkrit će pjesniku mogućnost da prodre u 
skrivene elemente narodne snage, tamo gdje nagonska svijest vlastitog 
naroda i zemlje leže netaknuti - tamo će on naći svoj smisao. Iz erupcije 
vlastita doživljaja svijeta pjesnik će pronaći ugođaje u narodnom predanju 1 
tradiciji kojima će oploditi svoju poezju, davši joj snagu oslobođena izraza 
koji će se kasnije moći dalje samostalno razvijati. 

Prateći na ovakav način pjesnikov razvoj i rast, nismo dakako mogli 
izbjeći sve one opasnosti koje se u takvu poslu kriju. Tražeći razvojne linije 
Kopilovićeve poezije, mnogo smo toga morali kao nebitno ostaviti po strani. 
A_sve je to ipak postojalo u pjesnikovu stvaranju u obliku svakodnevne 
njegove potrebe da treptaje svog uzbuđenog srca baci na papir. U ostalom, 
tako je uvijek u svakom našem ljudskom poslu. 


mPŽŽ__ŽŽŽŽPPŽp 
282 Zbornik "Ivan Antunović", br. 4-5. 


Spomenuli smo već jednom da je bilo upravo preobilje životnih situacija 
koje su podsticale pjesnikov umjetnički rast. Rana borba za kruh, 
mukotrpno uzdizanje na vlastitom životnom putu, gledanje smrti u oči, 
odlazak od kuće u tuđi svijet koji je prigrlio kao svoj. Sve je to pomalo 
učinilo svoje. Čežnja za domovinom vječno je ostala u pjesnikovoj duši. Kad 
se vratio konačno u svoju dragu Suboticu, piše joj zanosne pjesme 1 
pozdrave, ali se ipak u duši sjeća Cmroka u Zagrebu, koji zauvijek ostao 
zakopan u njegovom srcu. 


To su ujedno i psihološke osnove rane Kopilovićeve poezije koja će ga 
učiniti istinskim pjesnikom bačke grude (zbirka "Daleko od zavičaja“, 1944.). 
Nakon zagrebačkog boravka nastat će još dvije zbirke pjesama koje će još 
jednom podcrtati to pjesnikovo formiranje. To su zbirke “Tisuću i jedna noć" 
(1946.), "Soneti" (1953.) koje su napisane u Subotici. 


Sve ove tri zbirke čine i temetski ugođajno čvrstu cjelinu. Zato one 
ostaju i danas dokumenti pjesnikova rasta i onog puta koji će kasnije dobiti u 
njemu svoj  dogotovljeni oblik i smisao. Sve ono što će se dogoditi u 
Kopilovićevu stvaranju, moći ćemo zato razumjeti jedino u sukcesiji njegove 
vlastite poetske riječi. 

Poetski se izraz produbljuje po svojoj vertikalnoj osi, jer je dublje 
iskustvo u njemu prevladalo. Godine 1 vrijeme su donijele svoje. Tišine su 
ostale na kraju puta. Možda treba ipak sve ono, što je bio do sada izrečeno, 
još jednom izreći, ali tako da sve dobije neko novo osvjetljenje. Tako se 
javila zbirka pjesama "U dolu jablan" (1964.). To je sam pjesnik koji suznim 
okom promatra sve ono o čemu je pjevao i što mu je još preostalo od života. 
I ponovo će se javiti stari, dragi osjećaj 1 poetske slike. Ali, pjesnik nije više 
onaj isti. Životni grč i svakidašnju borbu zamjenit će tužna tišina. Zar već 
nije netko rekao da se život svakog čovjeka njome završava. Sve je sad 
prekrila šutnja. Ona postaje krunom svega. Šutnja i stoički mir. Ali, život i 
dalje teče. Kako mu sada prići? Sto reći sada o njemu i stanju u kojem se 
pjesnik našao. može li sve još jednom iznova proživjeti, ili treba samo 
doživljenom dati neki novi smisao i smjer. To su sada dileme J. Kopilovića. U 
već postojećem otkriti konačnu životnu istinu. Pjesnik se opredeljuje za ovo 
drugo. Stari osjećaji dobiće novi smisao. Zivot će ponovo ući u njega, ali mu 
pjesnik znade unaprijed tok, jer na kraju stoje njegove čvrste spoznaje. Dalje 
se više ne može. Doseg je već odavno učinjem u pjesniku samom. Do njega 
se može ići, ali se unaprijed zna kako će se završiti. Tako je postavljena 
konačna razlika prema vlastitoj mladosti koja nije vidjela svoj vlastiti kraj u 
životnoj bujici. Zato se u jednom stihu naziva pjesnik "zaklanim jaganjcem", 
koji bi "zagrlio nizine". Spasa više nema ni otkuda. Sve je dano, ali ništa nije 
natrag vraćeno. I stihovi su tako otišli u svijet ostaviviši pjesnikovo jadno 

srce. Istina, pjevati se još može, ali samo s gorkim okusom spoznaje. Već ga 
ponovo čekaju nestali dragi likovi i uspomene. Ovog su puta oni došli po 
pjesnika da pođe s njima na dalek put. Jesen je života. Nekadašnje 
uzbuđenje zbog gubitka dragih sad se otkriva kao mogućnost da se otvore 
vrata nekog drugog svijeta u kojem pjesnik još nije bio. 


Daljnji taj kvalitetni razvoj stiha možemo pratiti i u drugim inovacijama 
poezije J. Kopilovića. Sto su daljnje zbirke više izlazile, one su postale jasnije 
i izrazite dok nisu došli "Medaljoni' u kojima je taj unutrašnji proces već 
posve dosegnut. Sve je vanjsko i opisno izbrisano kao suvišno. Sve su misli i 
osjećaji koncentrirani na minimum izraza koji trebaju svojim unutrašnjim 
fermentiranjem progovoriti daleko više od mnoštva vanjskih stihova. Izraz je 
postao kondenziran u sebi samom. Tajne su ostale u pjesniku, a on traži u 
stihu samo njihov odraz i impresiju. Zato ovdje daleko više govore daleko 
više od riječi. Svaka nedorečenost traži zato svoju unutrašnju podudarnost u 
pjesniku koji je iza nje skriven. A skriti se može samo onda ako u pjesniku 
zaista nešto postoji. Tek će u tom slučaju u njegovim pjesmama ostati trag 
one prigušenosti koja rječito govori o dubokoj osvjedočenosti takva posla. 
Samo ovdje je put još mukotrpniji! U njemu nema više nikakva kompromisa! 
Ne smije biti promašaja, jer se samo konciznošću prodre u dubinu skrivenog 
smisla. Zato su ovdje pjesnički padovi mnogo strašniji i teže se opraštaju. 
Previše je toga napušteno što je nekad značilo konvenciju forme i 
tradicionalnost i izražavanju. Ali, novi proces teče nesuzdrživo dalje u 
pjesniku. On će sada neusiljeno obuhvatiti sve ono što pjesnik u sebi nosi i 
tamo će naći svoju potvrdu. I taj novi proces traženja i ponovnog nalaženja 
sebe u licu ovog svijeta kao da je u pjesniku dogotovljen i ponovo stišan. Iz 
punih pluća poteći će nova pjesma, nova nadanja i nova proljeća. Srce i 
pjesnikov duh kao da su opet digli. U svakodnevnom pejsažu i poznatim 
obrisima naći će on opet note za svoju pjesmu. 


Listajući danas ponovo poeziju J. Kopilovića nakon njezina 
30-godišnjeg razvoja i trajanja, svugdje u njoj osjećamo topao kucaj srca i 
grčeviti vapaj čovjeka koji u životu traži jedino toplinu i smirenje. Dakako, 
nije ih dobio. Za uzvrat su njegove pjesme progovorile o tome. Počele su se 
nizati, govoreći nam tako o pjesniku i njegovu trnovitu putu. Ponekad je 
životna bura znala toliko stezati njegovo jadno srce da se činilo da ono neće 
biti u stanju sve to izraziti. Nekad su opet pjesnikove životne spoznaje mogle 
naći i u drugih poetsko nadahnuće. Ali sve se to nalazilo samo na liniji 
razvoja Kopilovićeve poezije kojoj je on ustrajno u tišini, i, često zaboravljen 
i prešućivan, tražio pravo izvorište svog bića. Tako je J. Kopilović čovjek 
došao do J. Koplovića pjesnika! Njegove najbolje pjesme dovoljno o tome 
govore. Zadržanu suzu života na svom oku pjesnik je utkao u prozračni biser 
svoje jednostavne i iskrene poezije, učinivši nas tako sve svojom braćom. 
(odlomci) 


(Rukovet, XIV. Subotica 1968. 3-4. br.274-284. str.) 

Matija Molcer 


JAKOV KOPILOVIĆ "GRLICA NA 
GRANI" 


Pred nama je jedanaesta zbirka pesama zrelog stvaraoca Jakova 
Kopilovića, delo posvećeno i inspirisano životom. Kao i u ranijim zbirkama, i 
sada je pred nama umetnik mozaika, iako mu reči izviru jedna iz druge, 
prividnom lakoćom unutrašnje jedinstvo ih čini jedinstvenim. Rečenice su 
mu građene, čini nam se, od kamenčića raznobojnih reči. U dubini svake 
rečenice provlači se nit lire. 


Inteligencija J. Kopilovića je oslobođena i njegove odluke na polju 
poetskog izražavanja su takve da će on opisati sa smelošću i one stvari _koje 
su tabu za jednog modernizovanog poetu, a u tome se upravo i sastoji 
njegova smelost. Jedva da ćemo na našem užem regionu naći izjednačeniju 
liru od njegove. Njegova izražajna sredstva još su ponegde u srodstvu sa 
modusima impresionista: melanholični, nostalgični jedva čujni uzdasi izbijaju 
iz njegovih redova i baš tada čujemo najiskrenije autorove glasove. 

Potpuni antipod pesnicima koji su zagazili u vode modernizacije, koji 
banališu u vodopadu grubih reči, on kao da živi u jednom posebnom svetu, 
sastavljenom od cveća i zvezda. Pesnik neobično čist stoji pred nama u svom 
posebnom svetlu i glavna mu je preokupacija postići čistu melodiju. 
Anđeoski su čiste ove pesme, koje sa nevinom tajanstvenošću otkrivaju tiho 
lirsko priznanje. 

U pojedinim njegovim pesmama oseća se tužna rezignacija patnje. No, 
virtuoznost njegovog pesničkog izražavanja u stanju je da nas natera da 
zaboravimo da su opisane nepravde možda zahtevale i jače reakcije. Jedino 
bi smo mogli učiniti diskutabilnom poeziju J. Kopilovića, ako bismo osporili 
praiskonsko pravo pesnika da stvara lepo. Naš vek je sklon tome. 

Jedna od glavnih karakteristika njegovog pjesništva je svakako 
permanentnost. Pesme J. Kopilovića već niz godina imaju istu temperaturu, 
snagu i boju. Neosporno da su ovo svojstva jednog iskristalisanog pesnika, a 
nikako negative preterane plodnosti. 


Osjećanja su mu prefinjena. Rime i taktovi mu se slivaju u strogoj 
harmoniji zvuka. Posebnu pažnju posvećuje muzičkim elementima. Bolni 
tonovi mu nisu gorki: pre je to u muziku utopljena tuga. Usprkos visokom 
obrazovanju, čini nam se da mu je ukus književnika instiktivan. Izbegava 

danas tako pomodne kulturne reči, čija primena često nije drugo no poza, 
željna intelektualne afirmacije i stilistička greška. 

Često osećamo nedostatak humora u njegovim pesmama, ali bilo bi 
šteta jednog melanholičnim tonom prožetog pesnika time oštetiti. Sa svojim 
nostalgičnim asocijacijama, osetljivim, krhkim slikama kao da ne bi ni mogao 
prozboriti tonom laganog humora, možda pre sarkastičnim , oporim ritmom, 
jer ponekad tihi prefinjeni ljudi znaju izraziti svoja osećanja i najoštrijim 
tonom. 

J. Kopilović čak ni u sadržaju ne ide za modernizmom. 

U carstvu svog pesništva kuje pravdu, kao u pričama najmlađi brat, i na 
taj način, neprimetno, utiskuje u našu svest svoju istinu (odlomci) 


(Rukovet, XVI. Subotica, 1970. 9-10. br.523-525. str.) 


Jakov Kopilović 


TETA NINA IZ 
ĐURĐINA 


Blago svima 

tko ih ima 

Kao Nina: 

Kćer i sina. 

Ta vrlina — Živa bila 

domovina, Nina naša 

snaga svima od salaša 

domovima. do salaša 
majka mila. .. 

jedanaest 

ruzmarina: Subotica, 

kćer do sina 13. XI 1993. 


snaga svima. 
(Nini Poljaković, 


Slava i jest velikoj učiteljici 
za povijest, jedanaestoro svoje 
Blagovijest. .. djece u spomen.) 

Grgo Bačlija 


JAKOV KOPILOVIĆ (9.VII 1918. -) 


Bilo je to nekako sredinom srpnja 1937. godine kada se pojavio na 
tramvajskim kolima u uniformi tramvajskog konduktera jedan mladić koji je 
na svojoj kapi nosio broj 32. 

Mladić, gotovo dječačkog izgleda, niskog rasta i veoma simpatičan brzo 
je postao miljenik putnika. 

Ipak, ovaj mladić sa brojem 32 po mnogo čemu razlikovao se od ostalih 
u kolektivu. Tračak melankolije stidljivo je provirivao ispod smeđih 
trepavica. Preko njegovog lica prelivala se neka tajnovita sjeta. Možda baš 
zato publika se zainteresirala za njega i otkriva neke pojedinosti iz života 
čovjeka sa brojem 32. To je trkač na srednjim i dugim prugama, privatni 
učenik subotičke gimnazije, a u časopisu "Klasje naših ravni“, u kalendaru 
"Subotička Danica" i u drugim novinama i književnim časopisima pojavljuje 
se ime pjesnika Jakova Kopilovića. Novo ime u krugu subotičkih pisaca. I od 
tog vremena, od 1938. godine, pa do danas ime književnika Jakova 
Kopilovića ne silazi sa stranica naših novina i časopisa, a objavio je dvanaest 
zbirki pjesama. Zastupljen je u četiri antologije poezije. I ova knjiga pjesama 
"Skretnice" samo potvrđuje već afirmiranog autora. Ovi su stihovi neka vrsta 
inserta iz života J. Kopilovića i njegovih drugova. 

J. Kopilović je završio filozofski fakultet u Zagrebu pod veoma teškim 
uvjetima, a tokom proteklih 25 godina dao je društvu i našem gradu vrijedan 
prilog u izgradnji kao ugledan prosvjetni i kulturni radnik. 


(Pogovor zbirci pjesama J. Kopilovića "Skretnice", izd. "Subotica-trans", 1971. god. povodom 
75. godišnjice postojanja preduzeća) 

Jakov Ivaštinović 


PJESNIČKO I LJUDSKO TRAJANJE 


Nakon brojnih pjesničkih zbirki Jakova Kopilovića, evo nove zbirke u 
kojoj se on potvrđuje i kao pjesnik i kao čovjek. 

J. Kopilović uporno, dosljedno i talentirano korača u svoje pjesničko 
trajanje, noseći u svojoj svijesti, u svome srcu i u svojim stihovima svoje 
živote, svoje ravnice, svoje jablanove, svoje đerme, svoja sunca i svoje 
oblake. 


On ne govori o stvarima, nego o sebi. Zato kod njega ne treba tražili 
sliku stvari, nego podatke o njegovim raspoloženjima pri susretu sa tim 
stvarima. On ruku pod ruku ide sa svojim snovima i ljepotama, zaustavljajući 
se samo tamo gdje se pjesnik može zaustaviti. 

Njegova ljudska sudbina ostavila je tragove u njegovim pjesma, ali na 
njegov način, u njegovim raspoloženjima, kroz njegova bježanja iz stvarnosti 
u pjesme. 

Kao pjesnik nije ni heroj, ni kukavica, ni skeptik, ni očajnik, ni agitator, 
ni borac, ni predvodnik - nego čovjek koji traži sebe u sintezi svojih osjećanja 
i svoje mašte, svojih stavova i svoje sudbine, svoga snalaženja ili 
nesnalaženja, svoje tuge ili radosti, svoga bijega od tjeskobe i svoga 
vjerovanja u svoje pjesme. 

Njegovi stihovi su njegova aktivnost u krugu njega samoga i vanjski 
pokazatelj te aktivnosti. Oni su oblik njegove komunikacije sa svijetom, 
njegov kulturni čin, njegov oblik prisutnosti u svijetu i vremenu. 

Kod njega ima malo pripovijedanja i radnje, a prema tome i lica, jer 
njegova poezija nije vezana uz događaje, ličnosti i probleme - ili jest, ali 
metaforički, hermetički, enigmatski. Realističkih opisa, gomilanja riječi, 
pjesničke dorečenosti i uhvatljivih stanja ispod kore svijesti ima malo. Sve je 
u skici i naslućenju, zbijeno i njegovo: atmosfera, ugođaj i raspoloženje. 

U pjesmama J. Kopilovića ima neodgonetljive zatvorenosti i 
neprepoznatljivih slika, ima hermetizma koji se ne produžuje u nejasnoću, 
ali ima i jednostavne otvorenosti, ima razumljivih raspoloženja i prihvatljive 
ljepote. Možemo kod njega susresti folklornu jasnoću sa hermetičkom 
zatvorenošću, skromnu jednostavnost sa agresivnim i neuhvatljivim mislima. 


Zbirka pjesama "Cesta pod suncem" je novi pjesnički spomenik bačkoj 
ravnici, salašima i našem čovjeku na njima, onom čovjeku koji ostaje i koji 
nestaje. Istina, prošlost prolazi, nestaju sokaci, niču nove zgrade, ali ostaju 

davno zboravljeni snovi, ostaju ravnice u oku i srcu, ostaju ognjišta sa svojim 
teškim trajanjem, ostaju medaljoni zelenih pejzaža i jake domovine. 

U toj zbirci sumnje su nadjačane željom da se živi, savladani su 
čovjekovi padovi i afirmiran je sveživot trajanja, afirmirane su spoznaje da se 
isplati i živjeti zbog ljepote cvijeta, zbog bogatstva zemlje, zbog suprotnosti i 
snaga u čovjeku, zbog dilema koje vuku:naprijed. 

U zbirci "Cesta pod suncem" žive preskočeni zaboravi, ugašene noći, 
sumorne slutnje, plodne nade, obijesni bećarci i ljudi koji su veliki i onda kad 
nisu veliki. 

(Predgovor zbirci pjesama J. Kopoilovića "Cesta pod suncem". Izd. Društvo književnika 
Hrvatske, Sekcija za Slavoniju i Baranju, Vinkovci, 1983. 5-6. str.) 


Jakov Kopilović 


MOJ JUBILEJ 


(9. srpnja 1993.) 


Sedamdeset i pet 
jedan ljudski vijek 
može biti lijep 
ako nisi slijep. 


Ako nisi prut, 
ako nisi krut, 
ako li si mrav, 
ako li si zdrav. 


Sedamdeset pet, 
obijep je ovaj svijet" 
pjesnik neki veli: 
sretnik li si velik. 


Šta treba za sreću? 
Paukovu mrežu 
izbeći što lovi 

i steći ravnotezu. 


Subotica, 1994. 


Živjeti od jutra 

za danas, za sutra 
od zemlje do neba, 
sunce ti još treba. 


A oblaci tmasti 

| bičevi munje 
odmicu sablasni 
ako nisi zbunjen. 


Sedamdeset i pet 
cvjetova u bašči 
čine vijenac lijep 
čovjeku u mašti. 


Subotica, 8. VII 1993. 


— rođen 9. VII 1918. 

Marko Vukov 
HOD CESTOM ŽIVOTA 


Samim naslovom najnovije zbirke svojih pjesama "Cesta pod suncem" 
Jakov Kopilović izražava što nije+ poruka, niri program, ali je bitno 
raspoloženje, prisutno u njegovu cjelokupnom stvaralaštvu, naglašeno i u 
ovoj šesnaestoj zbirci pjesama. 

Nerijetko ljudi traže svoje mjesto pod suncem. Naš pjesnik ga ne traži, 
bilo da ga je našao, bilo da ga i ne želi naći. Uostalom, o tome nam ne govori. 
Riječ je o životnom hodanju cestom za koju ne kaže da li je ravna, krivudava, 
široka ili trnovita, ali nam govori o svome polazištu, o stvarima, pojavama i 
ljudima s kojima se susreće, kojima se približi ili otvara, koje osjeća i 
poznaje, prihvaća ili odbacuje. 

U ovom kockanju svijeta teško da se može pohvaliti da mu je životna 
cesta suncem obasjana i zato mi se čini važnim što je J. Kopilović stavio u 
naslov da je njegova cesta pod suncem. Ona nije uvijek obasjana. Nekad je 
maglovita i mračna kada se ne zna da li su važniji oprez ili hrabrost, ali zna 
da je i onda pod suncem u da je cesta njegova. Ustrajan je u svome životnom 
putu i pozivu unatoč mnogim nejasnoćama. U tom pjesničkom pozivu, koji 
je otkrio sebi, treba tražiti jedno od polazišta njegove poezije. o tome govore 
pjesme "Moja lira“ i 'Riječ'. S malo riječi, skladno složenih, iražava dječjom 
jednostavnošću dubinski pokret duše da oblikuje doživljaj u riječ koja treba 
postati mati stihu. Dano mu je da osjeti misterij najljudskijeg izraza - riječi i 
nema potrebe za mistifikacijom pjesničkog doživljaja. Strana mu je gordost 
izričaja. U pjesmi "Govor roda moga" u završnom stihu kliče: "Živa bila!" 
Poklič je to radosti i zahvalnosti za govor svoga naroda - ikavicu. Toliko mu 
je bliska da je svojom ritmikom i melodioznošću prisutna i u suvremenom 
izrazu hrvatskog književnog jezika, kojim se najviše služi. Povezanost s 
izvornim govorom svoga naroda - držim da je drugo važno polazište u 
pjesništvu J. Kopilovića. Pokušajte se o tome uvjeriti čitajući pjesme "Govor 
roda mog i "Utjeha. (I jedna i druga su uz tamburice spjevane.) 

Tematika ove zbirke pjesama široka je kao što je širok panonski vidik i 
pjesnikovo zapažanje, koje nije malo, a proširuje ga uspomena i razmišljanje 
o temeljnim pitanjima čovjekova određenja. Za ilustraciju neka posluže 
pjesme "Moja baka" , "Salašar", "Mi tražimo sebe", "Veliki i mali". Zapažanje 
je praćeno razmišljanjem, ili bolje rečeno: pjesnik doživljava i umom i srcem 
i dijeli s nama ugođaj ponosa ili tuge, a nerijetko i nemir pitanja. Kako u 
osjećanju nije podložan modi, tako u misaonim traženjima i rješenjima ne 

slijedi neki misaoni sustav, niti se u nj uklapa, pa čak ni u smislu filozofske 
literature (što je inače pojava u naše vrijeme.) 

On prihvaća životnu mudrost predaka. Njoj ne trebaju dokazi, jer je više 
način življenja, a manje sustav učenja. 

Jedna od značajki poezije J. Kopilovića jest prisutnost trenutka u koji je 
sav uronjen pažnjom osjećaja i misli. Prepuštajući se bez pridržaja 
pojedinostima, objedinjuje ih u jedan viši oblik postojanja tako da mnoštvo 
stvari, počev od kamena "koji sniva svoj bedem" do "jorgovana pod prozorom 
moje mame" i jablanova oko "Bačkinog" igrališta, jednom zahvaćeno 
pjesničkim doživljajem, postaje sastavni dio njegova života 1 prima ulogu 
simbola. 

Istu otvorenost kao prema stvarima, ako ne i veću, nalazimo 1 u odnosu 
prema ljudima, njihovu položaju, načinu života, radosti 1 stradanju. arendaš 
"koji se raspne od brazde do brazde“, salašar “koji u idili živi dok ne posivi na 
svojoj njivi", "čeljad oko stola" duboko su doživljeni likovi i s ljubavlju 
pohranjeni u stihove. Pjesnik osjeća s njima 1 to mu daje pravo da nekad da 
govori u prvom licu množine, ili da svoje razmišljanje o ljudima izrazi 
općenito kao u pjesmama "I kao kometa", "Ne zaboravi", "Tiha pisma“, 
"Starim sokakom“... 


Možemo se zapitati da li je poezija J. Kopilovića religiozna. U smislu 
deklarativnosti njegova poezija nije religiozna, ali ako uzmemo u obzir 
raspoloženja koja su prisutna u njegovim sihovima, nalazimo tonove za koje 
možemo kazati da su jeka Evanđelja. Veliko poštovanje prema djeci, 
prihvaćanje neznatne društvene uloge (pjesma "Veliki i mali"), otvorenost 
prema svijetu i ljudim, odsustvo osude, a ipak moralna jasnoća i povrh svega 
želja za mirom i ljubavlju, naglašeno prisutne u pjesmama "Zadnja patnja“ i 
"Gladnima svijeta", veoma su podudarne s Evanđeljem. (odlomci) 

(Marulić, XVII. Zagreb, 1984. 1. br. 108-109. str.) 

Stipan Stantić 


POVIJESNI PRIKAZ ŠKOLSTVA 
U BAČKOJ 


Školstvo u Bačkoj, općenito, slabo je istraživano a posebno među Hrvati- 
ma. Nešto više je rađeno kod bunjevačkih Hrvata dok o šokačkim mjestima ima 
relativno malo podataka. Stoga se nadam da će ovaj sažeti prikaz biti nekome 
poticaj za izradu jedne opširnije znanstvene studije o ovoj problematici. 

U svom radu povijest školstva sam podijelio na nekoliko perioda: period 
od predturskih vremena do ukinuća Vojne Krajine 1741. g., period od ukinuća 
Vojne Krajine do Austro-ugarske nagodbe 1867. g., period od Austro-ugarske 
nagodbe do stvaranja Kraljevine SHS 1918. g. i period između dva svjetska 
rata. 

Svaki od perioda ima neke od svojih specifičnosti koje su za nas Bačke 
Hrvate više ili manje pozitivne, ovisno o tome kolike su slobode lokalne u 
odnosu na centralnu vlast. 


PERIOD OD PREDTURSKIH VREMENA DO UKINUĆA 
VOJNE KRAJINE (1741. g.) 


O školama na prostoru Bačke u predtursko vrijeme malo se zna. Zna se da 
su one bile pri crkvi gdje je u samostanima i većim župama bilo poučavanje 
uglavnom plemićke djece pošto školovanje nije bilo obavezno pa je za ostalu 
djecu 1 bilo nedostupno. 

Tursko vrijeme u ovim krajevima započinje 1526. g. Mohačkom bitkom i 
padom Budima. No, još izvjesno vrijeme Turci neće u potpunosti vladati 
Bačkom, jer će se pojedini plemići pojedinačno njima suprostaviti (Zapolja, Ivan 
Nenad Crni). Tako će u Suboticu konačno ući tek 1542. g. 1 ostati u njoj 145 g. 

Dolaskom Turaka u ove krajeve 1 prosvjetne prilike se mijenjaju. Sta je 
bilo sa školama pri samostanima, ne zna se točno, jedino su pouzdane vijesti da 
su u to doba bile u Baji i Somboru muslimanske škole. Međutim, ovaj period je 
ipak važan, jer sredinom XVI stoljeća prevladava shvaćanje da je školstvo od 
općeg značaja za državu, a roditelji se pod prijetnjom crkvene kazne pozivaju 
da svoju djecu šalju u školu. 

Propisuju se zakoni po kojima svaka općina mora sagraditi školu. No 
jedno su zakoni, a drugo stvarnost, crkva nije u mogućnosti ni svoje osnovne 
vjerske funkcije obnašati, a kamo li se baviti školstvom na ovim prostorima, jer 
vladaju Turci a oni ne dozvoljavaju da se ti planovi i ostvare. 

U drugoj polovici XVII stoljeća na ovim prostorima bjesnu ratovi između 
austrijske i turske vojske koji će kasnije rezultirati protjerivanjem Turaka iz Bačke. 
Upravo u ovo vrijeme (1686.) Bačka prima znatan broj novih stanovnika — 
bunjevačkih i šokačkih Hrvata koji sa malobrojnim dotadašnjim stanovnicima 
stvaranjem vojne krajine (1702.) postaju graničari. Međutim, mir u Karlovcima (26. 
01. 1699.) nije donio 1 obnovu ovih prostora, jer je već 1703. izbila Rakocijeva 
revolucija. Tek nakon satmarskog mira 1711. nastupa period obnove. 

Period obnove nije zahvatio samo gospodarstvo, nego 1 prosvjetu. Tako 
Patačićevom uredbom započinje rešavanje pitanja pouke djece u naseljima. Otvara- 
ju se prve pučke škole pored franjevačkih u Somboru i Baji 1722. g., a u Subotici 
1732. No, treba reći da su prve škole (franjevačka) u Subotici i Somboru osnovane 
još 1687., a 1696. u Baji. Prvi učitelji su istodobno i orguljaši, a u siromašnijim 
mjestima zvonari 1 sakristani. Od toga perioda pučko školstvo postupno prelazi u 
svjetovne ruke. Nastavni jezik u školama je hrvatski (ilirski), jer je drugih naroda 
malo. 

U to vrijeme je zabilježeno i osnivanje pravoslavne osnovne škole 1710. koja 
je radila pri pravoslavnoj crkvi u Subotici jer je na području vojne krajine bilo i 
Srba, ali u manjem broju. 


PERIOD OD UKINUĆA VOJNE KRAJINE 1741. g. DO AUSTRO-UGAR- 
SKE NAGODBE 1867. g. 


Ukinuće Vojne krajine 1741. pruža nove mogućnosti razvitka. Međutim, novi 
uvjeti života izazvali su teškoće među graničarima, pa i među žiteljima pojedinih 
naselja i među pojedinim narodnim skupinama. 

U nizu događaja koji slijede nakon ukidanja Vojne krajine treba spomenuti 
dobivanje statusa slobodnog trgovišta (kameralnog grada) 1743. g. za Suboticu i 
statusa slobodnog kraljevskog grada 1747. g. za Sombor, a 1779. za Suboticu dok 
Baja još od 1714. ima status slobodnog trgovišta, jer ona nije bila u sastavu Vojne 
krajine. 

U ugovoru između Subotice i Kraljevske ugarske komore između ostalog stoji 
da katolici moraju stanovati odvojeno od pravoslavaca, te da plemići kao i ostali 
građani jednako snose terete obaveza, nameta i doprinosa. To izaziva negodovanje 
prvo pravoslavaca od kojih se 1746. g. veći dio iselio u šajkaška mjesta, te plemića 
koji su na kraju ipak dobili neke povlastice dok se samo manji dio iselio u Lemeš. 
Od 1745. 1 Subotica postaje sastavni dio Bačke županije. 

Ovo je period kada se franjevcima postupno oduzimaju župe i daju svjetov- 
nom svećenstvu. Uz različita tumačenja ipak je to bio gubitak za hrvatske vjernike. 

Za vrijeme vladavine Marije Terezije obavljeno je naseljavanje Mađara, 
Nijemaca, Slovaka i drugih u Bačku. Naseljavanje nije bilo prvenstveno zbog 
ekonomskih razloga nego da bi se razbilo slavensko žiteljstvo (prema popisu 
l715—1 720. većinski narodi u Bačkoj su Hrvati i Srbi). 

Početak AIX stoljeća je u znaku francuskih (napoleonskih) ratova dok je 
sredina u znaku revolucije. Godine 1848. u Parizu je planula revolucija koja je 

imala odjeka po cijeloj Europi pa 1 u ovim krajevima. U gibanjima tih godina 
Mađari traže od Austrije preuređenje carevine sa ciljem samostalnosti Ugarske, a u 
Srijemskim Karlovcima Srbi traže Srpsku Vojvodinu. Slijedeće godine je i osno- 
vana Srpska Vojvodina sa sjedištem u Temišvaru. 

Međutim, ona nije bila duga vijeka, jer je već 1860. ukinuta. Kako je 
Austrijska carevina na međunarodnom planu izgubila nekoliko značajnijih bitaka, a 
sa njima 1 dio svoje teritorije (Lombardija) morala je u potpunosti popustiti 
pritiscima Mađara i pristati 1867. g. na nagodbu. 

Ukinućem Vojne krajine dolazi do osnivanja brojnih narodnih škola i po manjim 
mjestima poput Bača, Aljmaša (1756.), Bajmoka (1783.) Gare (1735), Sonte (1734) 
itd. Županija 1770. g. izdaje naređenje općinskim upravama da grade potrebne 
zgrade, Plod ove naredbe se vidi u tome što je već 1771. g. pedeset bačkih općina 
imalo svoje školske zgrade. U to vrijeme u školama se uči čitati, pisati 1 računati, a 
zatim vjeronauk, povijest, prirodoslovlje 1 dr. Uglavnom se učilo bez udžbenika. 

Pored osnovnih škola osnivaju se i latinske škole koje kasnije postaju gimnazije. 
Prva latinska škola osnovana je u Subotici 1747., zatim u Baji 1757 1 Somboru 
1763. One su imale samo tri razreda 1 služile su na odgoj učitelja i pripremu 
učenika za visoke škole. Predavači u ovim školama su bili franjevci. 

Godine 1777. Marija Terezija donosi uredbu koja nosi kraći naslov ,,Ratio 
educationis'' (Rauo educationis totiusque reli litteraria per regnum Hungariae et 
provincias eidem adnexas). Prema toj uredbi škole su raspoređene u nekoliko vrsti: 
pučke, latinske 1 akademije. 

Na pučkim školama gradila se srednja naobrazba (trorazredna gramatikalna 1 
dvorazredna gimnazija). 

Pečuh postaje sjedište prosvjetnog područja kojem ovi krajevi pripadaju, a 
njemački jezik zauzima svoje mjesto među predmetima koji se uče. Pučko školstvo 
je trebalo prema ovoj uredbi postati obvezatno za svu djecu od 7 do 13 godina, 
međutim to je samo bila želja, a kako se ona sprovodila, može se vidjeti na 
primjeru Subotice gdje šk. godine 1786/87. u školama ima svega 88 djece. Na 
salašima subotičkog područja nije u to doba uopće bilo škole. 

Godine 1790. županija naređuje da se u osnovnim školama u prvom redu, 
upotrebljava mađarski jezik. To je početak mađarizacije Bačke. 

Početkom XIX stoljeća (1806.) objelodanjena je nova uredba o školstvu (prera- 
đena .,Ratio educationis""). Najznačajnija novina je da su djeca od 6 do 12 godina 
obavezna ići u školu, a vjeronaučnu pouku obavlja dušobrižnik, dok čitanje, pisanje 
i druge predmete poučavaju učitelji. 

Međutim, školstvo je bilo ispod razine gospodarskog napretka što se može vidjeti 
na brojnim primjerima (u Baji nema učitelja za Bunjevce, u Čonoplji prije podne 
uče moliti madžarski, a poslije podne bunjevački, u Jankovcu ne uče računati ...). 
Same škole su u jadnom stanju: tijesne učionice, bez podova, i sa oskudnim 
namještajem, ponegdje bez klupa, pa djeca sjede na daskama, a negdje ni njih 
nema, 

Godine 1845. učinjena je opet preinaka školstva prema kojoj su prva dva razreda 
nazvana nižom, a 3 i 4 razred višom pučkom školom. Poslije 3 razreda se išlo u 
latinske škole dok 4 razred je bio kao obrtnička škola. 

Pučke škole i dalje ostaju pod crkvenim nadzorom jer su nadziratelji bili dekani 1 
mjesni župnici. Te iste godine mađarski jezik postaje službeni umjesto latinskoga u 
cijeloj Ugarskoj. 

Nešto pre nemira 1848. dopušta se otvaranje škola u Tavankutu i Kelebiji, koje 
su ujedno 1 prve salašarske škole. Međutim, zamisli o školstvu 1 mađarskom jeziku 
nisu ostvarene već je 1850. uveden ,,ilirski'' jezik kao službeni. Za vrijeme Srpske 
Vojvodine bački Hrvati imaju svoje pučke škole. 

Godine 1855. pučke škole se dijele na niže 1 više sa po četiri razreda s tim što je 
u nižoj bio samo jedan učitelj, a u višoj četiri učitelja (nešto slično kao što 1 danas 
imamo u osnovnim školama). 

Ukinućem Srpske Vojvodine 1 za naše školstvo dolaze teži dani, jer se postepeno 
ukida hrvatski jezik 1 zamjenjuje mađarskim. Ukidanje hrvatskog jezika u školama 
je počelo od 1830. a vidljivo je 1 u izvještaju profesorskog savjeta subotičke 
gimnazije iz 1841. g. gdje se kaže: ,,U ovdašnjoj gimnaziji zna već sva mladež 
mađarski, u sve četiri gramatikalne škole se vjeronauk predaje samo mađarski..." 

Inače subotička gimnazija 1851. g. postaje mađarskom gimnazijom a 1862/63. 
postaje osmogodišnja (potpuna) gimnazija s maturom. Ova gimnazija je imala 
veliki značaj ne samo za Hrvate Bunjevce, nego i za Hrvate uopće jer su u nju 
dolazili 1 mladi franjevci iz Bosne pa je 1 stoga udarac bio veći za nas. U Somboru 
je otvorena potpuna gimnazija 1872. g. na mađarskom jeziku dok su njene 
prethodnice bile na latinskom i hrvatskom, odnosno ilirskom i mađarskom jeziku, 


PERIOD OD AUSTRO-UGARSKE NAGODBE 1867. DO STVARANJA 
KRALJEVINE SHS 1918. 


Poslije Austro-ugarske nagodbe 1867. g. ovi krajevi ponovno ulaze u držav- 
no-pravni sklop Mađarske, pod kojim će ostati sve do svršetka prvog svjetskog rata. 
U gospodarskom pogledu to je bio period naglog napretka. U strukturi gospodar- 
stva događaju se mnoge značajne promjene: grade se željezničke pruge, vrši se 
preoravanje pustare, pošumljavanje pješčara,, a od 1880. g. grade i prva industrijska 
poduzeća. Uzrok naglog gospodarskog napretka je dolazak željeznice, a kasnije i 
izgradnja električne centrale pa se odjednom tržište širi na cijeli prostor Monarhije. 

To je početak razvoja gospodarstva. U okolici Subotice, uporedo sa preorava- 
njem pustara, grade se brojni salaši kojih će pred prvi svjetski rat biti oko 11000. 
Razvojem gospodarstva dolazi do osnivanja velikog broja prosvjetnih, kulturnih. 
zdravstvenih, socijalnih, društveno-humanitarnih, pravosudnih i upravno-adminis- 
trativnih ustanova. 

Ovo je period preporoda bunjevačko-šokačkih Hrvata pod vođstvom biskupa 
Ivana Antunovića i njegovih sunarodnika Ambrozija Šarčevića, Blaža Modrošića, 
Karla Milodanovića, i drugih. 

Od brojnih kulturnih ustanova, koje se u ovom periodu osnovane, su Pučka kasina, 
(1878. g.) koja je bila jedna od najznačajnijih preporodnih ustanova, zatim razne 
čitaonice, Dobrotvorno žensko društvo, Kolo mladeži... Tiskaju se brojne novine od 
kojih treba posebno pomenuti ,,Bunjevačke i šokačke novine'', kasnije ,, Bunjevačka i 
šokačka vila'', ,,Misečna kronika'', ,,Subotički glasnik'', ,,Neven'' i dr. 

Na društvenom planu ovo je period osnivanja Bunjevačke stranke (1880.) ali na 
žalost ona osim u Subotici nigdje nije mogla nastupiti samostalno u izbornu borbu, 
jer je pristašama bila onemogućena djelatnost. 

Kakva je situacija u školstvu, najbolje pokazuje izveštaj gradonačelnika Suboti- 
ce. Na osnovu izvještaja gradonačelnika iz 1868. g. u gradu je pored osnovnih 
škola postojala 1 viša gimnazija sa osam razreda, trgovačka, zanatska škola, niža 
trgovačka škola 1 zabavište, a bilo je 1 privatnih škola. 

U šk. 1870/71. u gradu je bilo 40 učionica u kojima nastavu sluša 1089 učenika, 
739 učenica, a u selima ima još 6 učionica. 

Te 1870. g. od 56 324 stanovnika Subotice svega 8517 je znalo čitati 1 pisati, 
1512 samo čitati, što ukupno iznosi svega 17,9% žitelja Subotice, dok gradsku 
inteligenciju iste godine čini samo 443 odrasla žitelja, većinom doseljenici. 

U to vrijeme u Ugarskoj samo 48% djece pohađa školu, a svega 16% stanovnika 
zna čitati 1 pišati. Na jednog učitelja dolazi oko 104 učenika. 

Godine 1868. u Subotici se otvara Muzička škola, a 1871. g. Državna ženska 
učiteljska škola sa vježbaonicom. 

lako se osnivaju brojne škole, za naš narod je u ovom periodu najznačajnija 
borba za hrvatski jezik u školama. Bez njega, odnosno škola u kojima će se na 
našem jeziku učiti naša kultura, povijest..., kako B. Rajić kaže, narod će biti 
inferiorna masa. Godine 1868. na snagu stupa ,,Skolski zakon'* (zak. čl. XXXVIII) 
prema kojem su narodnim manjinama priznata 1 osigurana bila sva prava u 
školstvu, sudstvu i upravi. No, ovaj zakon je ostao mrtvo slovo na papiru. Dapače, 
1893. g. u bajskoj 1 kaločkoj preparandiji ukinuto je predavanje na hrvatskome 
jeziku, a 1894. g, je zabranjena uporaba hrvatskog jezika u skoro svim školama. 

U borbi za hrvatski jezik u školama se naročito istakao Pajo Kujundžić. On se 
pozivao na zakon iz 1868. g. ali bez ikakve koristi, u školama se 1 dalje koristio 
samo mađarski jezik. Kakva je to nastava bila, najbolje se vidi iz članka objavlje- 
nog u ,,Nevenu'* 15. VIII 1910.: ,,Skoro plačući nam se tužio jedan od ovih (op. a. 
— učitelja koji samo mađarski govore, a namješteni su u bunjevačke krajeve), da će 
morati oboliti na pluća od velikog a ipak uzaludnog napora, jer — veli isti učitelj — 
ne možemo ditetu rastumačit ništa, nego mu moram dotle govorit jedno te isto dok 
ne nauči sve onako sa ustima kao ptica papiga“. 

Pajo Kujundžić se nije predavao, slao je Ministarstvu molbu sa 1200 potpisa 
1896. g. Pošto je molba odbijena, odluči osnovati privatne škole. Za to mu je bila 
potrebna neka institucija koja bi se o njima brinula pa je 1913. g. osnovao Skolsku 
zadrugu. Glavna zadaća zadruge je bila prikupljanje novca za gradnju škola. Tako 
već početkom 1914. g. upućuje pravila zadruge i molbu sa 1155 potpisa Ministar- 
stvu unutarnjih poslova na odobrenje. Pravila su odbijena. 

U međuvremenu počeo je prvi svjetski rat. Njegovim završetkom se završio 1 
period mađarizacije, te započinje jedan sasvim drugačiji period od koga se 
očekivalo mnogo. 


PERIOD IZMEĐU DVA SVJETSKA RATA 


Završetkom prvog svjetskog rata 1918. g. osnovana je Kraljevina SHS (Srba; 
Hrvata 1 Slovenaca) koja trianonskim ugovorom (1920.) dobija granice prema 

Mađarskoj. Po tom sporazumu prvi put u povijesti ovi krajevi su podijeljeni i 
nalaze se u dvije države (Bajski trokut je ostao u sastavu Mađarske). Niti ovaj 
period nije puno bolji u odnosu na prethodne pošto je sada srpska ,,pobjednička?? 
vlast nastojala srbizirati Hrvate sa ovog prostora. 

Međutim, preporod bačkih Hrvata je već uhvatio korijene što se može vidjeti po 
brojnim kulturnim ustanovama koje su u to vrijeme osnovane. Među prvima je 
osnovano Prosvjetno društvo ,,Neven'' 1920., zatim Bunjevačko momačko kolo, 
Hrvatsko akademsko društvo ,,Antunović'' (1924.), u Somboru Bunjevačko kolo 
(1921. &.), Hrvatsko seljačko prosvjetno društvo ,,Seljačka sloga'' (1927. g.) dok je 
Katoličko divojačko društvo osnovano još 1911. g. Za razliku od prethodnog 
perioda, gdje se najviše spominju riječi ,,ilirski'* ili ,,bunjevački'', u ovom sve više 
dominira riječ ,,hrvatski1'". 

Na političkom planu treba reći da se 1923. g. održavaju izbori za narodne 
zastupnike, a već slijedeće godine dolazi do razdora u Bunjevačko-šokačkoj stranci 
nakon čega se od dijela članova formira Vojvođanska pučka! stranka na čelu sa B. 
Rajićem. Ostali dio pristupa Hrvatskoj seljačkoj stranci. Tada započinje i naseljava- 
nje novih stanovnika na prostor oko Sombora, Subotice, Bajmoka i Cantavira. To 
su pretežno srpski dobrovoljci. Djelomično se vrši agrarna reforma. 

Godine 1924. ljudi bliski vladi osnivaju Bunjevačku prosvetnu maticu, ali već 
1933. g. ona prestaje sa radom a zgradu je kupio biskup Lajčo Budanović i u njoj 
osnovao Subotičku maticu. 

I u crkvenom pogledu dolazi do novog ustrojstva pošto je dotadašnja Kaločka 
nadbiskupija prepolovljena pa je u Subotici osnovana Bačka apostolska administra- 
tura na čijem je čelu biskup L. Budanović. Godine 1936. se slavi 250-ta godišnjica 
dolaska veće grupe Bunjevaca u ove krajeve. 

U pogledu prosvjete na početku ovog razdoblja su dani bili bolji. Krajem 1918. 
g. Narodno vijeće je u Subotici donijelo odluku da se u bunjevačkim školama 
uvede nastava na našem jeziku, a slično je i mađarsko ministarstvo prosvjete 
uradilo, ali bilo je već kasno — Ugarske više nije bilo. 

Uvođenjem našeg jezika u škole došao je do izražaja nedostatak učitelja. 
Međutim, to je ubrzo bilo riješeno. 

No, takvo stanje se nije dugo zadržalo, jer je već 1927. g. stoji da su profesorski 
zborovi srednjih učilišta gotovo svi sami Srbi, a učitelji osnovnih škola su 90% Srbi 
(70% stanovnika su Hrvati, a 6% Srbi). 

Pitanja iz prošlosti se i dalje ponavljaju: hrvatski jezik je bio potisnut, a nastavno 
osoblje je iz krajeva gdje je ovdašnja kultura strana. Od 3 razreda se uči ćirilica. 
Pohađanje škole je obvezatno. Kako je to izgledalo može se vidjeti iz slijedeće 
statistike: 


1. 


šk. god. uk. đaka od toga Bunjevci uspješno završili 
ukup. niži VIŠI Bunjevci ostali 
razr. razr. 
1927/28 8506 312 235 77 176 360 
1931/32 1096 299 180 79 82 412 
1934/35 822 161 131 30 78 376 

Broj bunjevačkih đaka je stalno smanjivan, čak što više prepolovljen. U to 
vrijeme, 1928. g. u Subotici je ukinuta Učiteljska škola 1 premještena u Novi Sad, 
pa tako stoji u Subotičkim novinama, narod je ostao bez svojih narodnih učitelja, a 
rezultat toga je da u gradu Subotica na kraju šk. godine 1939. u osnovnim školama 
ima 6796 učenika katolika, a nekatolika 963, dok učitelja katolika ima 65, a 
nekatolika 91, ili npr. Bački Monoštor gdje je učenika katolika bilo 573, a 
nekatolika 4. učitelja katolika 3, a nekatolika 8; Sonta gdje je učenika katolika bilo 
485, s nekatolika 18, učitelja katolika 3, a nekatolika 7. 

Nije bolje ni u srednjim školama gdje u Subotici iste godine u Muškoj realnoj 
gimnaziji ima učenika 638 katolika, a nekatolika 663. Profesora katolika ima 6 (u 
kojih je bunjevački Hrvat samo vjeroučitelj, a ostali su Mađari), a nekatolika 46. 
Odnosno u svim srednjim školama ukupno učenika ima 1844 katolika, a nekatolika 
1285. Profesora katolika 30, a nekatolika 97. 

Takvo stanje je bilo sve do početka drugoga svjetskoga rata, kada su ovi krajevi 
opet dospjeli u sklop Mađarske, što je značilo povratak mađarskog jezika u škole. 
To je trajalo 4 godine kada nastupa nova faza borbe bačkih Hrvata za ostvarivanje 
svojih škola. 


(Stipan Stantić je pročitao ovo predavanje na trećem ,,Razgovoru'' Instituta 
Ivan Antunović'* u Subotici, 15. I 1993. god. u velikoj čitaonici subotičke 
Gradske biblioteke.) 

Lazar Ivan Krmpotić 


IVAN PRČIĆ I BUNJEVAČKI 
NARODNI OBIČAJI 


Zanimljivo je, kako su istinski velikani jednog naroda, svojim genijem 
duboko prodrli u sve ono što je bitno i tipično u životu dotičnog naroda, pa su 
to nastojali svojim istraživanjima 1 svojim djelima, dublje proniknuti, proučiti i 
u pisanoj formi prenijeti drugima, osobito mlađim pokoljenjima. 

Ako biskupa Ivana Antunovića smatramo ,,ocem našeg naroda'' ovdje u 
Bačkoj, to ni u kom slučaju nije pretjeranost, jer on to jeste i to najviše svojim 
djelima. Antunović je svom narodu htio postaviti zdrave temelje narodnog 
života. Zato mu je kao temelj dao teološku-svetopisamsku podlogu u svom 
djelu ,,Bog s čoviekom'". 

Kako bi na tom solidnom temelju mogao graditi, sastavlja mu molitvenik: 
»Coviek s Bogom'', kao odgovor čovjekov na taj Božji izazov — ponudu. 

Nakon što je tako postavio temelje zgrade narodnog života, svojom povijes- 
nom ,,Raspravom o podunavskih i potisanskih Bunjevcih i Sokcih'' točno 
omeđuje granice naše narodne prošlosti, kako bi jasno ukazao na naš narodni i 
kulturni identitet, jer mu je već tada bilo jasno, kako se manipuliralo sa našim 
narodnosnim osjećajima. Već tada smo u samom Podunavlju, podijeljeni na: 
Bunjevce, Sokce, Ilire, Dalmatince, Bošnjake, katoličke Race i Hrvate. 

No, kako bi nam još prepoznatljivije označio naš narodni identitet, biskup 
Ivan Antunović se potrudio pokupiti svu našu etnografsku baštinu, osobito naše 
narodne običaje, koje je publicirao prvo u ,,Bunjevačko-šokačkoj vili** a zatim 
i posebnoj knjizi: ,,Slavjan''. 

U toj je knjizi sabrao sve naše bunjevačke i šokačke narodne običaje, vezane 
Za tijek liturgijske godine. Kroz tu vrst govora Antunović snažno utječe na svoj 
narod 1 budi u njemu zdravu svijest o vlastitom dostojanstvu. 

Cijeli svoj opus je zaokružio: ,,Poučnim iskricama'', gdje u vidu putopisa 
daje vrlo mudre savjete za gospodarstvo, gradnju, kulturu življenja i druge 
mudre naputke za svagdanji život našeg čovjeka. 

Kad pogledamo sve njegove sljedbenike, bilo one iz prvih generacija, ili ovih 
današnjih, to će reći hrvatske intelektualce u Podunavlju, ne možemo se oteti 
dojmu, da svi oni na ovaj ili onaj način proširuju, produbljuju gore opisanu 
Antunovićevu kulturnu baštinu, razumije se svatko na svom području. 

Tako Ive Prćić nastavlja Antunovićevo djelo na području etnografije — 
narodopisa, koji je on započeo svojim djelom ,,Slavjan'', dakako svojim stilom 
i pristupom. 

U svom djelu: ,,Godina dana bunjevačkih narodnih običaja? koje je, I. 
Prćić napisao u vrijeme okupacije (1941—1944.), a koje je još uvijek samo u 

rukopisu, u uvodnoj riječi piše: ,,Hrvatski narod, kao rijetko koji drugi narod, ima 
veliki broj narodnih pjesama, pripovjedaka i poslovica, a 1 mnogo starih narodnih 
običaja. Sav život hrvatskog sela opjevan je 1 ispripovjedan. Svi važniji seoski 
događaji vezani su uz neke običaje, koji su često puta i vrlo stari 1 vrlo različiti, a 
često i vrlo zagonetni. Selo je od vajkada bilo najbudniji 1 najvjerniji čuvar starih 
običaja i narodnih starina. Bunjevački bijeli salaši, usred zlatnog klasja 1 zelenih 
njiva, čuvaju naše starine: naše narodne pjesme, naše narodne pripovjetke, našu 
narodnu nošnju, naše narodne običaje, našu ,,lipu'' i meku ikavicu. Malo je krajeva 
koji imaju tako lijepe i zanimljive običaje. Zivot svakog Bunjevca i Bunjevke, 
počev od povoja pa do pokrova povezan je i ispleten sa narodnim običajima u 
lijepu i skladnu cjelinu. Svaki god, svaki važniji rad vezan je sa kakvim narodnim 
običajem. Svaki važniji događaj u obitelji veličaju 1 poljepšavaju narodni običaji od 
starine. Bunjevci dobro znaju da su im običaji održali jezik, sačuvali narodno 
obilježje 1 spasili u moru tuđinstva od konačne propasti. Zato ih brižno čuvaju da 1 
time pokažu vjernost i odanost svome Rodu i zahvalnost prema pradjedovima, koji 
su ih krvlju svojom zapisali, ostavili nama, svojim potomcima, kao svetu baštinu 
hrvatskoga stabla — bunjevačkoj grani.'' (rukopis str. 1) 

To je, koliko piscu ovih redaka poznato, prvi pisani rad ove vrste među 
bunjevačkim Hrvatima u Bačkoj i šire u Podunavlju. Tim veće priznanje ide Ivi 
Prćiću. jer je na taj način to naše kulturno blago oteo zaboravu 1 kao živi poklad 
predao pokoljenjima koja nadolaze. 

Ive Prćić ove naše običaje nije samo faktografski popisao i opisao, nego je u 
spomenutu studiju unio i odgovarajuće narodne stihove ili poslovice, koje odgova- 
raju dotičnom događaju. Dapače, prvi primjerak je ilustrirao i fotografijama, koje 
prikazuju dotični običaj. 

Čitava studija je potpuno pripravljena za tisak, i treba poželjeti 1 ponadati se, da 
će u dogledno vrijeme ugledati svjetlo dana. 

Ono što ovoj studiji daje još veću vrijednost jest, da se autor potrudio, da svaki 
taj značajniji običaj i dramatizira, to jest priredi za scensko izvođenje. Ti dramatizi- 
rani tekstovi sa opisom scenarija publicirani su 1937. god. u kalendaru ,,Subotička 
Danica'', koji je Ive Pićić više od dvadeset godina uređivao, a objavljeni su 1 kao 
separat, kao posebna brošura ,,Bunjevački narodni običaji!" u Subotici, 1937. 
godine. 

On je svoj dio posla savršeno uradio. 

Ive Prćić je nešto drugačijim redoslijedom prikazao naše narodne običaje nego 
biskup I. Antunović. Dok je biskup I. Antunović kao polazište za opis bunjevačkih 
običaja uzeo liturgijsku godinu i normalno započeo sa vremenom Došašća ili 
Adventa. Jer je bio svećenik, veći naglasak je stavio na liturgijska slavlja i zapravo 
o svakom blagdanu održao katehezu, a običaje samo usputno protumačio naglasivši 
njihov smisao. 

Ive Prćić, želi pratiti obje vrste narodnih običaja 1 one, kako sam kaže: 
»godišnje, kalendarske, vezane uz koji god 1 blagdan ili rad 1 one obiteljske, vezane 
za razne događaje u obitelji 1 rodbini'' (Rukopis str. 3) 

Zato ih je on podijelio prema godišnjim dobima, te ih paralelno obrađuje, već 
prema vremenskom razdoblju u kojem su se određeni običaji vršili. 


Zbornik "Ivan Antunović", br. 4-5 301 


Ovom studijom I. Prćića obuhvaćeni su gotovo svi značajniji običaji. Ne upušta 
se u dublju analizu običaja, niti u mogućnost njihova nastanka, osim u slučajevima, 
gdje sam običaj o tome svjedoči ili živa narodna predaja vezana uz dotični običaj, 
Kao što su npr. mastalundžije ... 

Ive Prčić je učinio svoj dio u sabiranju i bilježenju toga dijela naše bunjevačke 
etnografije — bunjevačkog narodopisa, jer običaji tvore znatan dio te znanstvene 
discipline. 

Ova obljetnica 1 ovaj spomen čin sjajna je prilika, da se pozovu svi istinski 
rodoljubi, da pogledaju kolika područja našeg narodnog života još nisu obrađena, a 
vrlo su značajna za očuvanje naše narodne baštine. Istovremeno, su silno obogaće- 
nje ove naše multinacionalne i mnogovjerske sredine, upravo u ova vremena, kada 
nam tolerancija i poštivanje tuđeg identiteta nije baš jaka strana. 

No, bez te ljudske vrline, nikakav zdravi ljudski suživot nije moguć. Jer 
budućnost Europe, pa i cijeloga svijeta, strogo je vezana za ovo ljudsko svojstvo i 
vrlinu, jer dotle dok ne vidimo nikakve vrijednosti u sebi, nismo sposobni za 
dijalog. Bez svijesti da i drugi ima vrlina koje mogu nadopuniti neke naše praznine, 
nema istinskog suživota. 

Zato svim srcem treba podržati akciju Etnografskog odjela Instituta Ivan 
Antunović", koji serijom brošurica: ,,Običaji bačkih Hrvata'', nastoji sačuvati i 
osvježiti naše narodne običaje i prilagoditi ih suvremenom načinu življenja. 

Običaji redovito nose u sebi jednu pozitivnu poruku, koja ima univerzalno 
poslanje 1 nije vezana ni za kakve civilizacijske oblike. Zato ono, što je u tim 
običajima, bilo vezano za neko vrijeme ili neki civilizacijski ustroj, treba prilagodi- 
ti novonastalim prilikama, budno prateći tokove suvremene stvarnosti i kretanja u 
Njoj. Sve ono, što su nanosi vremena, treba prilagoditi ili zamijeniti novim 
formama, koje odgovaraju suvremenom povjesnom trenutku. 

Zato se već dulje vrijeme osjeća potreba da bi netko napravio sintezu narodopisa, 
osobito bunjevačkih narodnih običaja koje su načinili biskup Ivan Antunović i Ive 
Prćić 1 to u dvije verzije: jednu koja bi to znanstveno obradila, ali je još vrednija 
ona verzija, koja bi poput nekog obiteljskog obrednika ušla u naše obitelji, kako bi 
istovremeno bila i podsjetnik, ali i obrednik po kojem bi glava obitelji mogla 
znalački obavljati te običaje, koji uvijek imaju i neku svoju obrednu formu. 

AKo bi nam se to posrećilo ostvariti, bio bi to veliki doprinos očuvanju, ali i 
oživljavanju naših bunjevačkih narodnih običaja, ali istovremeno to bio značajan 
doprinos našem narodnom preporodu, do kojega svakako treba doći, jer ako ne 
dođe, u pitanju je i naš narodni opstanak. To osobito vrijedi za nas ovdje — Hrvate 
u Bačkoj 1 Podunavlju! 


(Predavanje Lazara Ivana Krmpotića na književnoj večeri u čast Ive Prćića u 
Subotici, 12. kolovoza 1994. god. povodom proslave njegove stote obljetnice 
rođenja.) 

Ivo Prčić, mlađi 


POGLED NA STVARALAŠTVO IVE PRCIĆA 


S osobitim zadovoljstvom govorim o književnom 1 kulturnom stvaralaštvu 
Ive Prćića (starijeg), mog oca. Sa zadovoljstvom. I odgovornošću. Ne želim 
njegov rad ni precjenjivati zbog nekakvih sentimentalno-sinovskih razloga, 
a ne želim niti podcjenjivati, opet zbog nekakve lažne skromnosti. Želim 
se osvrnuti na rad Ive Prćića od njegovih početaka, tamo pred prvi svjetski 
rat, pa sve do njegove teške bolesti, 1949. godine, dok je mogao držati pero u 
ruci. 

O Životu i radu Ive Prćića je pisano i nije. U novije vrijeme u kalendaru 
»subotička Danica''. (Upućujem na BIBLIOGRAFIJU kalendara ,,SUBOTIC- 
KA DANICA ' 1971-1972. 1 1984—1993. god. Subotica, 1994. Poseban doda- 
tak kalendara ,,Subotička Danica'' za 1994. god. Objavljuje Institut ,,Ivan 
Antunović"). 

U ,Subotičkoj Danici'' za 1994. godinu objavio sam članak ,,Minulo je 
stoljeće — u povodu stote obljetnice rođenja Ive Prćića''. Naveo sam u članku 
njegova objavljena (izdata) djela. Istina, proteklo je već mnogo vremena, ali se 
ta djela još uvijek mogu naći, pročitati 1 koristiti. Neću se na njih osvrtati! (Gg. 
Lazar Ivan Krmpotić 1 Bela Gabrić će govoriti o nekim vidovima njegovog 
stvaralaštva.) 

Ja bih se ovom prigodom samo djelomično zadržao na njegovoj književnoj 
rukopisnoj ostavšuni; naveo bih neke osvrte iz tiska, osvrte koji su pratili 
pojavljivanje njegovih knjiga; izneo bih i neke njegove neostvarene planove, 
popraćene samo uvodom, ili sa dvije — tri, tri — četiri skicirane stranice. 


Osvrćem se na neke njegove rukopisne zbirke; nažalost, zbog pomanjkanja 
vremena samo u pregledu. 

.Bunjevačke narodne pripovitke''. 

Ima sakupljeno preko šezdeset pripovjedaka. To mu je ostala najnesređenija 
zbirka. Ja sam je kasnije prekucao. Ima 1100 kucanih stranica, (format A;). 

Negdje 1946. ili 1947. godine dogovoreno je i sklopljen ugovor o izdava- 
nju njegovih narodnih pripovidaka u izdanju HKD ,,Sv. Jeronima" ili Matice 
subotičke, ne znam. Subotička tiskara ,,Globus'"' je tiskala (odnosno, trebala 
tiskati). To bi bila knjižica od stotinjak stranica. Prvi otisak je bio dovršen, 
korektura obavljena. I knjiga se nikada nije pojavila! Sačuvan je samo sadržaj 
i naslovi 37 pripovjedaka koje su trebale ući su zbirku. U rukopisu nema 
podataka o kazivačima. Kako je sve nestalo, zašto je obustavljen tisak i 
izlazak zbirke, zašto je sve propalo — ne znam. Vjerovatno se nikada neće 
ni saznati. 

»Bunjevačke narodne poslovice i uobičajene izreke'? 

»Bunjevačke narodne zagonetke? 

Poslovice su podijeljene u LI (51.) poglavlje. 

Ima zabilježeno 133 zagonetke 1 11 pitalica. 

Svake godine, polako, zbirku objavljujem u ,,Subotičkoj Danici''. (Od 1989. 

i dalje svake godine). 

Spominjem dva vrijedna rada: 

»Bunjevačka narodna nošnja'', popraćena sa 14 fotografija 

»Bunjevačke pučke sigre'' 

Koliko sam obaviješten, malo je pisano o bunjevačkoj narodnoj nošnji. U starije 
vrijeme pisala je Mara Đorđević — Malagurska: Stara bunjevačka narodna nošnja i 
vez, Subotica, 1940. (Mlađe autore ne spominjem!). 

»Bunjevačka narodna nošnja'? ima dva dijela. Prvi dio ,,Stara nošnja“? i drugi 
dio , Sadašnja nošnja". 

Prvi dio sadrži opise: , Najstarija nošnja, muška i ženska*'. Dalje, nošnja prije 
stotinu godina. Slijedi opis stare nošnje, i to: Curdija, Jopka, Ćurak, Dolama, 
Reklija, Prsluk (mider), Suknja 1 Pregača, Košulje. (Naravno, ne možemo se duže 
zadržavati na citiranju opisa.) 

Posebno poglavlje je ,,Glava Bunjevke'' 

Drugi dio , Bunjevačke narodne nošnje? — ,,Sadašnja nošnja? počinje konsta- 
tiranjem o propadanju narodne nošnje u sadašnje vrijeme. Imajmo na umu da je 
OVO pisano pred drugi svjetski rat, dakle, prije pedeset 1 više godina. 

Da bi nam približio narodnu nošnju, slijedi Bunjevku pri oblačenju. Govori o 
rublju, čarapama, cipelama, mideru 1 priređivanju ,,struka''. ,,Povežalj marame'' i 
»Struk"' je odličan znak raspoznavanja. Potom dolazi otunčica ili bluza. 

,.Povežalj'' je umjetničko djelo. 

Nove marame se kupuju za Markovo, Bršančevo, Veliku Gospojinu, Tri kralja i 
Cvitnu nedilju. 

Jedno poglavlje je posvećeno tkaninama. 

Detaljno opisuje ,,udavaču'' i spremu koju nosi. Samo u pregledu navodim. 
Spominje rubenine, cicova ruva, svečana ruva, pa opremu za zimu, zimska otunka, 
marama na glavu, suknenila. Dalje navodi perje, potrebe za kućanstvo, obuću. 
Slijedi potrebna darovina svekru i svekrvi i ostaloj rodbini. 

Svoj rad zaključuje riječima: 

»Govorio ko što mu drago, narodna nošnja kod Bunjevaka rsazvija se i polako 
mijenja, ali je ukusna, određena i još postoji." 


Malo ili nimalo je pisano o pučkim sigrama, Vrijedno je osvrnuti se na zbirku 
»Bunjevačke pučke sigre?'. 

Zbog suvremenosti iznetog shvatanja, bilježim uvod: 

Svaki narod, svaki kraj ima u svačemu nešto posebno svoga, posebno poznato- 
ga. U pismi, u pripovitki, u nošnji, u običajima, pa tako i u dičijim i mladenačkim 
sigrama. 

Po tom posebnom obilježju, onda 1 posli sto godina — kada se povist piše — učeni 
ljudi prosuđuju 1 ustanovljuju pripadnost, vridnost i poštenje toga plemena. Zato je 
od potribe zapisati 1 sačuvati sve, 1 najmanje sitnice iz života naroda 1 kraja našega. 

S tom naminom zapisane su i tako od zaborava sačuvane 1 ove ,,sigre““ 
Hrvata-Bunjevaca u Bačkoj.“ 

»Bunjevačke pučke sigre““ imaju dva dijela. 

U prvom dijelu su obrađene ,,Dičije sigre“*: Brojenje, Žmure — Vije, Sita i 
rašeta, Trganaca, Vezilja, Diljka, Ćupica, Makaza, ke Gusaka, Zlatnih imena. 

Drugi dio su ,Mladenačke sigre““: Šitirli-i..., Erberečke, Ježonja, Vlajalo, 
Bogojan, Kaloper, Pavle — paune, Cembule, Buve.. 

U ,Napomeni““ na kraju teksta piše: 

,» Virovatno je bilo 1 više ovakih, društvenih sigara. Sve narodne pisme zvane 

,Korizmene'* pivale su se uz neke sigre, ali im se trag potpuno zameo. Ni najstar IJI 
ljudi ne pamte kakve su to sigre, ali se dobro sićaju da su se sigrali. Šteta, vična 
šteta, što su se za uvike izgubile. 

Ima još u nas nekih sigara, koje nisu ovdi zapisane. Npr. klisanje, ćuškanje, 
bananje, peglanje, piljanje, šickanje, spužanje itd. Nemoguće ih je skoro opisati, to 
triba pokazati. To je red na omladini da ih jedno drugom pokažu 1 tako od zaborava 
sačuvaju.“ 

Moja napomena: Ove sigre su sabrane i zabilježene pred drugi svjetski rat. 
Današnja mladež ih je sigurno zaboravila, ne zna ih. 


-- * -— 


Spominjem još neka rukopisna djela Ive Prćića: 

»Bunjevački provincijalizmi““ 

Oko 800 izraza koji se upotrebljavaju 1 čuju među Bunjevcima. 

Dalje, njegova originalna djela: 

»U dokolici**, zbirka od desetak originalnih priča 1 crtica. Mahom su sve 
objavljene u ,,Subotičkim Danicama““. 

»Jedinica i gospodar“*, slika iz života bunjevačkih Hrvata u III čina. 

»Skupština žena na staroj ćoši““, šala u I činu po satiri Šime Ivića za pozornicu 
obradio Prijatelj žena (tj. Ive Prćić). 

(Šime Ivić, narodni pjesnik, 1830 — 1903.) 


Ive Prćić je zauzimao viđenije mjesto u kulturnom 1 društvenom životu Hrva- 
ta-Bunjevaca između dva rata. 

Na prvoj sjednici novoosnovane Hrvatske kulturne zajednice izabran je za 
odbornika. Predsjednik je Blaško Rajić, tajnik, dr. Mihovil Katanec, odbornici su 
dr. Ladislav Vlašić, Ivan Kujundžić, Ive Prćić. (O ulozi i značaju HKZ u kulturi 
bunjevačkih Hrvata više će govoriti g. Ivan Stantić.) 


Ive Pričić je počeo izdavati svoja djela 1936. god. (Izuzimam brošure koje ;je 
objavljivao dvadesetih godina.) 


Zbornik "Ivan Antunović", br. 4-5 305 


»Bunjevačke narodne poslovice i uobičajene izreke'', 

»Bunjevačke narodne zagonetke. 

Poslovice su podijeljene u LI (51.) poglavlje. 

Ima zabilježeno 133 zagonetke 1 11 pitalica. 

Svake godine, polako, zbirku objavljujem u ,,Subotičkoj Danici''. (Od 1989. 

1 dalje svake godine). 

Spominjem dva vrijedna rada: 

»Bunjevačka narodna nošnja'*, popraćena sa 14 fotografija 

»Bunjevačke pučke sigre'?. 

Koliko sam obaviješten, malo je pisano o bunjevačkoj narodnoj nošnji. U starije 
vrijeme pisala je Mara Đorđević — Malagurska: Stara bunjevačka narodna nošnja 1 
vez, Subotica, 1940. (Mlađe autore ne spominjem !), 

»Bunjevačka narodna nošnja'* ima dva dijela. Prvi dio ,,Stara nošnja'' i drugi 
dio , Sadašnja nošnja. 

Prvi dio sadrži opise: , Najstarija nošnja, muška i ženska'". Dalje, nošnja prije 
stotinu godina. Slijedi opis stare nošnje, i to: Curdija, Jopka, Curak, Dolama, 
Reklija, Prsluk (mider), Suknja 1 Pregača, Košulje. (Naravno, ne možemo se duže 
zadržavati na citiranju opisa.) 

Posebno poglavlje je ,,Glava Bunjevke''. 

Drugi dio , Bunjevačke narodne nošnje'? — ,, Sadašnja nošnja?* počinje konsta- 
tiranjem o propadanju narodne nošnje u sadašnje vrijeme. Imajmo na umu da je 
OVO pisano pred drugi svjetski rat, dakle, prije pedeset 1 više godina. 

Da bi nam približio narodnu nošnju, slijedi Bunjevku pri oblačenju. Govori o 
rublju, čarapama, cipelama, mideru i priređivanju ,,struka''. ,,Povežalj marame"? i 
»Struk"' je odličan znak raspoznavanja. Potom dolazi otunčica ili bluza. 

.Povežalj'' je umjetničko djelo. 

Nove marame se kupuju za Markovo, Bršančevo, Veliku Gospojinu, Tri kralja i 
Cvitnu nedilju. 

Jedno poglavlje je posvećeno tkaninama. 

Detaljno opisuje ,,udavaču'' i spremu koju nosi. Samo u pregledu navodim. 
Spominje rubenine, cicova ruva, svečana ruva, pa opremu za zimu, zimska otunka, 
marama na glavu, suknenila. Dalje navodi perje, potrebe za kućanstvo, obuću. 
Slijedi potrebna darovina svekru 1 svekrvi 1 ostaloj rodbini. 

Svoj rad zaključuje riječima: 

»Govorio ko što mu drago, narodna nošnja kod Bunjevaka rsazvija se i polako 
mijenja, ali je ukusna, određena 1 još postoji." 


Malo ili nimalo je pisano o pučkim sigrama. Vrijedno je osvrnuti se na zbirku 
»Bunjevačke pučke sigre'?. 

Zbog suvremenosti iznetog shvatanja, bilježim uvod: 

»SVaki narod, svaki kraj ima u svačemu nešto posebno svoga, posebno poznato- 
ga. U pismi, u pripovitki, u nošnji, u običajima, pa tako i u dičijim i mladenačkim 
slerama. 

Po tom posebnom obilježju, onda 1 posli sto godina — kada se povist piše — učeni 
ljudi prosuđuju i ustanovljuju pripadnost, vridnost i poštenje toga plemena. Zato je 
od potribe zapisati 1 sačuvati sve, i najmanje sitnice iz života naroda i kraja našega. 

S tom naminom zapisane su 1 tako od zaborava sačuvane i ove ,,sigre““ 
Hrvata-Bunjevaca u Bačkoj.“ 

Bunjevačke pučke sigre““ imaju dva dijela. 

U prvom dijelu su obrađene ,,Dičije sigre“*: Brojenje, Žmure — Vije, Sita i 
rašeta, Trganaca, Vezilja, Diljka, Cupica, Makaza, dia Gusaka, Zlatnih imena. 

Drugi dio su ,Mladenačke sigre““: Šitirli-i..., Erberečke, Ježonja, Vlajalo. 
Bogojan, Kaloper, Pavle — paune, Cembule, Buve:. 

U ,,Napomeni** na kraju teksta piše: 

..Virovatno je bilo 1 više ovakih, društvenih sigara. Sve narodne pisme zvane 
.Korizmene'* pivale su se uz neke sigre, ali im se trag potpuno zameo. NI najstariji 
ljudi ne pamte kakve su to sigre, ali se dobro sićaju da su se sigrali. Šteta, vična 
šteta, što su se za uvike izgubile. 

Ima još u nas nekih sigara, koje nisu ovdi zapisane. Npr. klisanje, ćuškanje, 
bananje, peglanje, piljanje, šickanje, spužanje itd. Nemoguće ih je skoro opisati, to 
triba pokazati. To je red na omladini da ih jedno drugom pokažu i tako od zaborava 
sačuvaju.“ 

Moja napomena: Ove sigre su sabrane 1 zabilježene pred drugi svjetski rat. 
Današnja mladež ih je sigurno zaboravila, ne zna ih. 


Spominjem još neka rukopisna djela Ive Prćića: 

»Bunjevački provincijalizmi““ 

Oko 800 izraza koji se upotrebljavaju 1 čuju među Bunjevcima. 

Dalje, njegova originalna djela: 

sU dokolici“', zbirka od desetak originalnih priča 1 crtica. Mahom su sve 
objavljene u ,,Subotičkim Danicama““. 

».Jedinica i gospodar*““, slika iz života bunjevačkih Hrvata u III čina. 

»Skupština žena na staroj ćoši““, šala u I činu po satiri Šime Ivića za pozornicu 
obradio Prijatelj žena (tj. Ive Prćić). 

(Šime Ivić, narodni pjesnik, 1830 — 1903.) 


Ive Prćić je zauzimao viđenije mjesto u kulturnom 1 društvenom životu Hrva- 
ta—Bunjevaca između dva rata. 

Na prvoj sjednici novoosnovane Hrvatske kulturne zajednice izabran je za 
odbornika. Predsjednik je Blaško Rajić, tajnik, dr. Mihovil Katanec, odbornici su 
dr. Ladislav Vlašić, Ivan Kujundžić, Ive Prćić. (O ulozi i značaju HKZ u kulturi 
bunjevačkih Hrvata više će govoriti g. Ivan Stantić.) 


Ive Pričić je počeo izdavati svoja djela 1936. god. (Izuzimam brošure koje je 
objavljivao dvadesetih godina.) 

1936. god. izlazi brošura ,,Subotica i Bunjevci““ u izdanju Subotičke matice. 

1937. god. izlaze ,, Bunjevački narodni običaji“*, separat iz kalendara ,,Subotič- 
ka Danica“. 

1939. god. izlaze , Bunjevačke narodne pisme““, u vlastitom izdanju. 

1942. god. izlaze , Bunjevačke groktalice““ u izdanju Matice hrvatske, u ediciji 
Hrvatske narodne pjesme““ knj. 10. sv. 6. 

Ove pjesme su objavljene u desetoj knjizi ,,Hrvatskih narodnih pjesama“, ženske 
pjesme, svezak šesti: Haremske pričalice i Bunjevačke groktalice. 

Tako se 1 narodno stvaralaštvo, kultura Bunjevaca, našla u jedinstvenoj krošnji 
zajedničke kulture hrvatskog naroda. 

Dvanaest godina poslije smrti 

1971. god. izlaze , Bunjevačke narodne pisme““, u izdanju ,,Osvita““, Subotica. 
(Knjiga je označena ,,Prva knjiga“ iako je to treća knjiga bunjevačkih narodnih 
pjesama. Prva knjiga 1939., druga knjiga 1942., treća knjiga 1971. godine.) 


Pojavu svih ovih knjiga prate osvrti, napisi, recenzije, kritike, ne samo u 
lokalnom, subotičkom tisku, već i šire, u većim kulturnim centrima Zagreba, 
Sarajeva, Novog Sada. Takvih osvrta iz ostavštine mog oca imam zabilježeno oko 
dvadesetak objavljenih u desetak publikacija. (Vrijeme ne dozvoljava da ih šire 
navodim.) Spomenut ću samo dr Nikolu Andrića, urednika mnogih zbirka hrvatskih 
narodnih pjesama u izdanju Matice hrvatske. On je jako afirmativno pisao o 
,,Bunjevačkim narodnim pismama““ Ive Prćića, izdanje 1939. godine. 


Ive je radio u tišini svoga doma, skromno, nesebično, predan kulturi svoga 
naroda, svog bačkog podneblja. 

Radio je u tišini kuće, ali rad mu je bio sve poznatiji, sve priznatiji. 

Ušao je u antologije, književne leksikone, pišu se rasprave o njegovom doprino- 
su kulturi Bunjevaca i u proučavanju narodne književnosti ovoga podneblja. 

Još davne 1954. godine g. Bela Gabrić za svoju profesorsku radnju pod 
naslovom ,.Odraz narodnog života u narodnoj književnosti Hrvata u Bačkoj“* za 
podlogu rada uzima i zbirke ,,Bunjevačke narodne pisme“ Ive Prćića. izdanje 
1939. u Subotici i 1942. god. u Zagrebu. 


U ediciji ,,Pet stoljeća hrvatske književnosti“, u knjizi ,Narodne lirske 
pjesme“* uvrštene su pjesme i iz zbirke Ive Prćića. 
Uvrštene pjesme su: Izbor kralja Matijaša; 
Bolesni junak u tuđini; 
Dijete mladoženja; 
Haznadar katana. 

Pored navedenih pjesama, priređivač upućuje na varijante. Otkuda isti motivi u 
pjesmama iz Komiže na otoku Visu i Subotice; 

iz Brušana kraj Gospića 1 Subotice; 

iz Zaglava na Dugom otoku 1 Subotice; 

iz Hrvatskog Sela kraj Topunskog i Subotice. (2!) 

Interesantno bi bilo ispitati kretanje ovih i sličnih motiva od jadranskih otoka do 
bačke ravnice. 

(Sve su ove pjesme preuzete iz X. knjige Hrvatskih narodnih pjesama u izdanju 
Matice hrvatske.) 


Antologičar Krešimir Mlač izdao je ,,Zlatnu knjigu hrvatske narodne lirike““, 
izdanje Nakladnog zavoda Matice hrvatske, Zagreb, 1972. god.) 

U knjizi su zastupljene pjesme Ive Prćića iz zbirke ,,Bunjevačke narodne 
pjesme“, Subotica, 1939 god. 

Iz ciklusa ,,Pobožne““: O Ivane, Krstitelju! (naslov po prvom stihu. U Prćićevoj 
zbirci naslov: ,,Prijateljstvo sv. Ivana“'.) 

Iz ciklusa ,,Dičije““: Oj Ivane medeni (i u Prćićevoj zbirci isti naslov). 

Iz ciklusa ,,Kraljičke“': Od dvora do dvora (u Prćićevoj zbirci ,,Kad iđu od kuće 
do kuće''); Oj ti naša drugo (u zbirci ,,Divojčici“'): Oj borci, vojnici (u zbirci 
,»,Vojnicima“*); Sirotica Milka (u zbirci ,,Sirotici“'); Hitala se Maca (ne hitala, već 
hintala — moja napomena) (u zbirci ,,Novoj snaši““); Dalom-balom kralju (u zbirci 
»Kad se ,kraljice““ razilaze“); 

Iz ciklusa ,,Svatovske“'; Metne nogu na vitinu (u zbirci ,,Kad povedu divojku 
momačkoj kući“'); Zaspa, zadrima cara dvoreći (u zbirci ,,Nazdravica“*); Odbi se 
biser grana od jorgovana (u zbirci ,,Kad se krenu na vinčanje“*); Ajde, divojko, u 
našu zemlju (u zbirci ,,Dok divojka sida na kola“*), 


Geza Kikić u ,,Antologiji poezije bunjevačkih Hrvata“*, Matica hrvatska, Zagreb, 
1971. god. spominje rad i doprinos Ive Prćića. 

U predgovoru ,,Pjesničko blago bunjevačkih Hrvata“* analizira Kikić doprinos 
Ive narodnoj kulturi i naziva ga najznatnijim sakupljačem narodnih pjesama. 

U ,Antologiji proze“! Kikić je uvrstio basne iz zbirke Ive Prćića ,,Ezop- 
čice, priče za katoličku mladež“', izdaje Tiskovno društvo ,,Alfa*', Subotica, 
1928. god. 

Uvrštene su i dvije njegove originalne priče: ,,Čudnovata žica“* i ..Kotrljan““. 

Prikazujući rad Ive Prćića, Kikić piše: Priče je pisao u duhu narodnih 
pripovijedaka, ali s mnogo dubljim i originalnijim umjetničkim idejama, metafo- 
ričnošću stila i poetskim porukama. 

U Jugoslovenskom književnom leksikonu", Matica srpska, Novi Sad, 1971. 
god. Ive Prćić je zabilježen kao pripovjedač i sakupljač bunjevačkih narodnih 
umotvorina. 

(Moja napomena: O Ivi Prćiću je šturo u Leksikonu pisao Blaško Vojnić Hajduk. 
Priložena bibliogralija radova Ive Prićića je nepotpuna i površna.) 


Ovdje posebno isuičem izvorni znanstveni rad Stipe Botuice sa Filozofskog 
fakulteta u Zagrebu: 

Značajke bunjevačke usmene poezije“. 

Citiram samo dvije uvodne rečenice: 

Prcićeva zbirka Bunjevačke narodne pisme“' reprezentira bunjevačku usmenu 
poeziju, osobito u kraljičkim pjesmama i groktalicama. 

Mnoge pjesme pokazuju iznimne izražajne domete ili kao uspjele varijante ili 
popunjavaju motiviku, interesantnu za povijest i razvoj usmene poezije uopće. 

(Rad je objavljen u Radovima Zavoda za slavensku filologiju, 20, 1985., str, 27 
- 36) 


Spominjem i knjigu Stipe Botice ,,Biserno uresje“*, izbor iz hrvatske usmene 
ljubavne poezije, izdanje ,,Mladost'*, Zagreb, 1990. god. 

U ovu antologiju ljubavne poezije Botica je uzeo slijedeće pjesme: 

Di bi bila žena ko divojka?, iz ciklusa Omladinske ili ljubavne pisme; 

Dalje, bećarci: 

Alaj volim curu umiljatu 

Kad joj zveče dukati na vratu. 

Visok, tanak, rumen kao ruža, 

Taj se meni oko srca pruža. 

Za te moje obrvice vrane, 

Gubi dika 1 noći i dane. 

Oči moje žeravice žive, 

Namiguju, nikad ne miruju. 

A šta si me razmazio, diko, 

Razmazio pa me ostavio, 

Da me drugi razmaženu ljubi. 


Sve citirane pjesme su iz zbirke Ive Prćić: Bunjevačke narodne pisme“', u 
izdanju ,Osvita““, Subotica, 1971. g. 

Iz X. knjige ..Hrvatskih narodnih pjesama“ u izdanju Matice hrvatske, Zagreb, 
1942. god. uzeta je pjesma ,,Hasan aga na gori siđaše““ (naslov u X. knjizi pjesama 
glasi: ,Bekriji bi mamuse skovala““). 

Moj otac se razbolio veljače 1949. godine. Tom bolešću prestaje njegova fizička 
i književna, duhovna aktivnost. 

No, u njegovoj književnoj ostavštini ostali su započeti, a neostvareni planovi. 

Navodim ih. 

Ive je mnogo cijenio i volio Ivu Vojnovića 1 njegovu ,,Dubrovačku trilogiju“*. Po 
ugledu na tu trilogiju započeo je svoju ,,Bunjevačku trilogiju““. Prvi dio bi nosio 
naziv ,,Na uranku''. Napisao je dva-tri prizora i kao što u drami nije progovorio 
dida Juriša (jedno od lica drame), i Ive je zašutio da više ne progovori. 


Drugi neostvareni plan nosi naziv ,,Bunjevci — narodopis bačkih Hrvata““. Ovaj 
narodopis je trebao objediniti sva njegova istraživanja i djela o Bunjevcima. Rad 
nosi nadnevak Subotica, 1947. Nije stigao dalje od predgovora, jednog lirski 
intoniranog teksta. 


Nije se uvijek pokazivalo razumijevanje za rad Ive Prćića. Konačno, nitko nije 
prorok u svom selu, tako se kaže. 

Naveo sam već jedan nepotreban i nemio nesporazum oko tiskanja ,,Bunjevačkih 
narodnih pripovidaka““. 

Iznosim još dva slična nesporazuma (blago kazano). 

Kada se poslije rata obratio upravi Matice hrvatske podsjećajući da je on 
sakupljač ,,Bunjevačkih groktalica'“, objavljenih u X. knjizi ,,Hrvatskih narodnih 
pjesama“, odgovoreno mu je da u knjizi nigdje ne mogu vidjeti i utvrditi da je on 
sakupljač. U predgovoru, koji je napisao dr. Nikola Andrić, piše da je sakupljač Ive 
Prićić, vrijedan bunjevački kulturni radnik (str. 5 — 6). Na str. 141. piše ,,Bunjevač- 
ke groktalice'* po Bačkoj skupio Ive Prćić. A gospoda službenici to nisu vidjeli. 
Pitam se da li su bili slijepi ili nepismeni?! 


Negdje 1949. ili 1950. godine, kada je moj otac već bio bolestan, objavljeni su u 
jednom subotičkom kalendaru (ne znam tko je bio izdavač) ,,Bunjevački narodni 
Običaji'' mog oca, ali bez naznake autora, tj. Ive Prćića. Pitam se opet da li je bio 
neki stav u subotičkom izdavaštvu tih godina da se ne priznaje i da se briše 
autorstvo Ive Prćića?! 

Sve je to ostavljalo ožiljke kao poslije infarkta na duši bolesnog i povrijeđenog 
čovjeka. 


U najnovije vrijeme u knjizi ,Lipe riči“. sa podnaslovom ,,iz književnosti 
bunjevačkih Hrvata, Zagreb, 1994. od objavljenih lirskih narodnih pjesama izbor- 
nik ,,lipih riči“ Stjepan Sučić nije našao za shodno zabelježiti da su te pjesme uzčte 
iz zbirke Ive Prćića. 

Zašto, pitam se (po treći put)?! 


Ive je umro (12. svibnja 1959. godine) pomalo ojađen, misleći da je njegov 
životni rad odnijela mutna voda, da je zanavijek propao, nestao. 

No, već od sedamdesetih godina se počinje afirmirati i uvažavati njegov rad. S 
radošću i ponosom ističem da se o djelatnosti Ive Prćića poslije duže stanke prvi 
put počelo ozbiljnije pisati u ,,Subotičkoj Danici“, kalendaru koji je dvadeset 
godina uređivao. (vidi: Subotička Danica, 1985. str. 251 — 260.) 

Vjerujem. Ne. Znam da nas on iz transcedentalnih visina promatra, raduje se sa 
svojom djecom, sa svima nama što njegovo djelo nije propalo, što zauzima 
dostojno mjesto na kulturnom stablu svoga naroda. 

Konačno, kultura jednoga naroda i ne može propasti. 

Nikada. 

Vječna je. 


(Predavanje održano 12. kolovoza 1994, godine na književnoj večeri u spomen 
[ve Prćića, zaslužnog kulturnog radnika u povodu stote obljetnice rođenja. 

Književno veče je organizirao Institut ,,Ivan Antunović““ u okviru ,,Dužijance 
94“ tradicionalnog ,,Dana kruha i riječi““.) (Priredba je bila u dvorani KUD 
.Bunjevačko kolo““, Subotica, Prerado\ićeva 4.) 

Ivan Stantić 


HRVATSKA KULTURNA ZAJEDNICA 
U SUBOTICI | NJEN ZNACAJ U 
. KULTURNOM I DRUSTVENOM 
ZIVOTU HRVATA - BUNJEVACA 


U životnoj utakmici u kojoj baš uvijek ne stižu prvi na cilj oni najbolji, naši su 
se ljudi, znajući to dobro, borili snagom svoje vjere, svoje kulture i snagom 
svoje volje da bi postigli svoj osnovni cilj — da bi sačuvali svoje bivstvo. 

Te snage se uvijek koriste, a naročito onda kad ljudi osjete da su pritisnuti i 
sputani raznim prirodnim i neprirodnim ogradama. Tada se kod njih rađa čežnja 
da ojačaju svoje snage, kako bi u datoj situaciji mogli odgovoriti zahtjevu 
vremena. 

No, kako smo mi svijet kome je prošlost uvijek bliska, a tradicija živa, naši 
su ljudi dobro znali da samo na temelju prošlosti mogu graditi svoju budućnost. 
Vjerovali su da im je sam Bog podijelio sposobnost za višu sudbinu, pa nisu 
željeli ostati na bljeđem kraju spektra, a niti u krutoj životnoj utakmici biti 
posljednji među zadnjima. 

Pošto život uvijek ostavlja prostore i za nove nade, znali su i to da će ih 
udruženim snagama lakše ostvariti 1 ciljeve brže postići, uvjereni da se ciljevi 
ne mogu razdružiti, niti združeni narod raznaroditi. 

Upravo ta potreba za udruživanjem bila je temeljna misao naših ljudi i išla je 
zatim da im osigura samostalni razvitak njihovog narodnog bitka i slobodu 
Imanentnu čovjeku. A da se ona u životu škrto daje, znao je to dobro i veliki 
pjesnik Goethe kad je rekao: ,,Sloboda je nešto što se mora stalno osvajati, 
svaki dan iznova. 

Središnje mjesto prikupljanja snaga naših ljudi, u ne tako davnoj prošlosti, 
bilo je naše kulturno zdanje koje je osnovano 8. ožujka 1936. godine pod 
imenom HRVATSKA KULTURNA ZAJEDNICA, SAVEZ HRVATSKIH 
PROSVJETNIH RADNIKA I DRUŠTAVA U SUBOTICI. 

Osnivačka skupština održana je u prostorijama Subotičke matice u prisustvu 
52 člana osnivača na čelu sa gospodinom biskupom Lajčom Budanovićem. 
Među 52 člana osnivača prisustvovao je 1 Ive Prćić. 

U privremenu upravu ušli su: župnik Blaško Rajić kao predsjednik, dr. 
Mihovil Katanec kao tajnik, te odbornici Ive Prćić, dr. Ladislav Vlašić 1 Ivan 
Kujundžić. 

Prema pravilima Hrvatske kulturne zajednice, ona je osnovana sa svrhom da 
Širi. prosvjetu, utemeljenu na kršćanskoj, katoličkoj, religioznoj i moralnoj 
osnovi i da njeguje hrvatsku autohtonu kulturu. 

Svoj cilj HKZ je postizavala otvaranjem društvenih prostorija, držanjem knjižnica i 
čitaonica, priređivanjem predavanja i zabava, pjevačkih 1 glazbenih priredbi. Zatim: 
njegovanje tradicija 1 čuvanje narodnih običaja 1 nošnji, te izdavanje knjiga i 
ČASOPISA. 

Prva Glavna skupština HKZ održana je 15. kolovoza 1936. Pai na Veliku 
Gospu u Subotičkoj matici na kojoj je izabrano stalno vodstvo: 

predsjednik: župnik Blaško Rajić, 

potpredsjednik: dr. Ladislav Vlašić, 

tajnik: dr. Mihovil Katanec, 

zamjenik tajnika: Ivan Beneš, 

Done NUroslav  Mažgon, 

poslovođa: Ivan Malagurski, 

članovi Upravnog odbora: Antun Skenderović, Petar Pekić, Klement Veren, Martin 
Čudina, Vjekoslav Matanić, Ivan Kujundžić, Bolto Dulić, Matej Jankač, Antun 
Matarić, Mićo Skenderović, Marin Šemudvarac. 

Nadzorni odbor: dr. Bela Ostrogonac, Dragan Mrljak, Matija Mamužić, Grga 
Tumbas, Andrija Sokčić. 

Već ih ovih podaaka se vidi da je Ive Prćić svoje traganje za narodnim blagom 
proširio kroz HKZ i na šire područje kulture. Sakupljene produkte divne duše svojih 
Hrvata-Bunjevaca ostavio nam je u kulturnu baštinu. Tu baštinu 1 vrijedno ime Ive 
Prćića čuvat ćemo da nikad ne bude pokriveno patinom zaborava. 

Ovo je kraći prikaz osnivanja i značaja HKZ u kulturnim i društvenim zbivanjima 
nas Hrvata-Bunjevaca. 

Ona je našim ljudima dala novi ritam u razvitku njihovog kulturnog života i 
intonaciju za svaki javni nastup. 

Omogućila im je da renesansnom snagom svoje volje bolje i obilnije eksploatiraju 
bogatstvo svog duševnog rudnika 1 jačaju svoje kreativne sposobnosti. 

Njena pokretačka snaga i danas živi i djeluje u nama. 

Njenu temeljnu poruku da samo udruženim snagama možemo ostvarivati svoje 
Ciljeve, te odgovoriti svakom izazovu, a bude li potrebno i othrvati se diktatu 
geopolitičke situacije, — to dobro pamtimo. 

Ako bi nam sad netko rekao da HKZ više ne postoji, vjerujem da bismo složno 
odgovorili da je ona tu, jer živi u našoj svijesti, u pamćenju i u našim krvnim žilama. 

HRVATSKA KULTURNA ZAJEDNICA — TO SMO MI SVI! 

Nažalost, 1 danas postoje snage i djeluju s namjerom da nas razdruže. Ali u 
podsvijesti kao da se čuje neki tajanstveni glas koji potiho govori: ,,Budite čvrsti i 
istrajte, jer prije će se razdružiti snage koje žele vas razdružiti““. 

Ako bi mi danas netko rekao da nas samo nekakvo čudo može i dalje udruživati 1 
udružene držati, ja bih, sestre i braćo, rekao da vjerujem u čudo, jer vjerujem u sve 
Vas. 

(Predavanje Ivana Stantića na književnoj večeri u čast Ive Prćića, 12. kolovoza 
1994. god. povodom proslave stote obljetnice njegovog rođenja u Subotici. Ovo je 
bio zadnji javni nastup Ivana Stantića, jer je 13. kolovoza ujutro iznenada umro, a 
sahranjen je 15. kolovoza na subotičkom Bajskom groblju.) 

Tomislav Zigmanov 


USAMLJENIK NA VJETROMETINI 


(Jakov Kopilovic: ,,Moja dužijanca'') 


Započeti govor dostojan ove prigode, večeras, dragi prijatelji, pred Vama, 
započeti govor o književnom djelu našeg pjesnika i sugrađanjina Jakova 
Kopilovića, a u povodu njegove najnovije knjige izabranih pjesama ,,Moja 
dužijanca'', osjećam da je teško, a sam po sebi zahtjeva radostan i svečan ton. 

Osjećam da je teško stoga što je vrijeme u kojemu živimo bremenito 
nizom nezahvalnih i po kulturu teških momenata, i stoga što treba govoriti o 
čovjeku u kojem se zrcali istinska bit svakoga stvaraoca. 

Prije svega, stara dilema, iskazana u dvojbi ,,mač ili knjiga'', više je nego 
prilična već dulje vrijeme našoj zbilji. Ovdje se ne radi o pukom izboru između 
ove dvije stvari ili predmeta, već je riječ o izboru između dvaju svijetova, 
između dvije zbilje, koji svoju točku prijeloma nalazi u dvije pomenute riječi. 
Jer, mač govori o cjelokupnom stanju stvari, ostavljenih od čovjeka a protivu 
čovjeka i svih humanih, kroz povijest dokazanih ljudskih vrednota, dok knjiga 
kao druga mogućnost govori potpuno suprotno prvome. A u takovu svijetu, kad 
na djelu je knjiga, pjesnik pokuša njegovati, na tananoj struni, pjesničke izričaje 
doživljenog svijeta kojega oplemenjuje snagom stiha. 

A kad topovi govore, muze šute. Prisjetimo se, također, večeras i ove 
izreke koja isto govori u prilog tomu. Krhki osjećaj umjetnika stoji uvijek 
protiv neljudskoga, a u vremenu, kojem je na djelu oštrica mača 1 kada se čuje 
govor topova, takav krhki, pjesnički osjećaj biva satjerivan u mučnu tjeskobu 
šutnje... 

Ali, uprkos tomu, pjesnik se večeras javlja među nama u obliku knjige 
»»Moja dužijanca'' kao opomena i prkos, kao dokaz snage i nagovještaj pobjede 
u čovjeku kulturom oplemenjenog 1 duhovnog. 

A sa druge strane gotovo cijeli životni put Jakova Kopilovića i njegovo 
djelo pokazuju na plastičan i zoran način sudbinu i kob svakog istinskog 
stvaraoca u povjesnoj vjetrometini. Povučen u duboku, ali plodonosnu tišinu 
sobe u samoći (kako kaže za sebe u pjesmi ,,Rastanak s mladošću'*, gđe ,,samo 
peć me grije'', ili u pjesmi ,,Još jedan putnik", ,,U tamnom ogrtaču noći / i ja 
sam samotan putnik'') znači u samoći, bira i nalazi na tragu vlastite tankoćut- 
nosti srca pjesničku svezu riječi. Jer, kako kaže u pjesmi ,,Tuga za Tinom 
Ujevićem'': ,,Ko žedan kamen svi smo na studencu'". 

I tako cijelih 50 godina radi Jakov Kopilović, što je rezultiralo s 18 do 
sada objavljenih zbirki pjesama, rješavajući u samosti vječnu upitnost svakoga 
stvaraoca, a koju je on u pjesmi ,,Vječni duh'' izrazio: ,,Gdje da nađem pjesmu 
klasja / da ravnice lice zasja''. 

»Odvojen od svijeta'', skromno će reći za sebe, a mi ćemo nadodati: od 
okolice često zaboravljan, od nekih sklanjan u stranu kao nepodoban, a nekada 
zabranjivan, da ne kažemo tešku, ali primjerenu, riječ: proganjan. 

Ali, pjesnik se lako ne predaje stihiji života, već ustaje protiv toga pun vjere i 
snage, e da bi ostao vjeran sebi i svojemu izaslanju, što govori i u pjesmi ,,Život'': 
»težak mi je život, čemu da se jada / kad glas u daljinu ko u ponor pada. / Ustani, 
ne kloni, koračaj, koračaj! / Kroz patnje u život pođi i ojačaj!' 

Zlobnici bi mogli ustvrditi da vrijeme i okruženje nisu njemu bili naklonjeni 
ili da je bio suviše oštar i zahtjevan, ili ... Mi, međutim, moramo upitati kojemu 
stvaraocu, kada 1 gdje su vrijeme 1 svijet bili naklonjeni. Prisjetimo se ovdje i stiha 
A. B. Šimića ,,Pjesnici su čuđenje u svijetu'', te skromno dodajmo, budući se iz 
čuđenja javlja proročki govor, čiji je sadržaj drugojačiji od drugih i obično proti 
postojećeg, te stoga slijedi 1 u sudbini J. Kopilovića prepoznatiljiva kob pjesnika. 
Svijet 1 okolica ih ne razumjevaju, a sami se povlače, da bi uščuvali vlastitu 
neovisnu poziciju, u samotni kut sobe, u čijoj tišini u samoći zriju tragajući 
pjesama pjev. U takovu svijetu nalaze mjesto za riječ koja čeka ,,Gđe će stati, / na 
koju granu / da bude mati / stihu neispjevanu'" što je u pjesmi ,,Riječ'' iskazao sam 
J. Kopilović. 

I stoji tako pjesnik u vlastitom svijetu kojega dugo i tanano gradi, stoji u 
svijetu svojih pjesama sam, da bi na koncu svoju intimu, svoj svijet, podijelio s 
drugima, s čitateljem u obliku knjige. 

A _darivana knjiga nama čitateljima J. Kopilovića otkriva njegov svijet. Kroz 
svoj naslov ,,Moja dužijanca'' otkrivamo prije svega dvije stvari. Prvo, riječ je o 
osobnom ostvarenju (iskazanom prisvojnom zamjenicom moja), koja onda kao 
takva pomjera uobičajeni smisao druge riječi, dužijanca, u simboličnom smjeru 
njenoga značenja, kao uspješnog svršetka posla. 

U ovome slučaju to znači dugotrajnog i napornog rada na magiji riječi J. 
Kopilovića, a u odabiru onoga najvrednijeg i najuspelijeg iz golemog pjesničkog 
njegovog opusa, kojeg je izvršio Bela Gabrić. Na taj su način pjesnički biseri rasuti 
u dugom vremenskom periodu sada dobili sasma pristojnu i preglednu sliku, 
prikazanih kronološkim redoslijedom. To kazuje, da knjigu ,,Moja dužijanca'' 
možemo smatrai kao svojevrsnu krunu J. Kopilovića, baš kao što je to i bandaševa, 
ali u ovome slučaju ona je ispletena riječima u stihu. 

Tako se Kopilovićev pjesnički opus uspješno prikazao u potpunoj slici, a na 
jednom mjestu, što knjigu čini svojevrsnim malim autoportretom samoga pjesnika. 

Autoportret znanog nam pjesnika pitome i crnom zemljom bogate bačke 
nižije, ,,Rasutih salaša, đermova,...'' pjesnika teškoća i napora koja ta bačka 
zemlja u radu od čovjeka iziskuje, pjesnika Subotice i »lornja gradske kuće", 
pjesnik bunjevačke nane, pjesnik djede, jednom riječju pjesnik kulturnog, socijal- 
nog i duhovnog miljea Hrvata-Bunjevaca, sa sjevera Bačke. 

A pjesnik je J. Kopilović svoj fatum odredio i zadao mu okvire tema i motiva 
naslovom jedne pjesme koji glasi ,,U brazdi rođen''. Stoga ne treba se onda čuditi 
što je on pjesnik gore navedenih značajki. A taj je svijet pitome bačke nizine i svih 
inih stvari njegova krajolika tijekom Kopilovićeva života izmjenio svoju fizionomi- 
ju nadolazećom modernizacijom. Toga i takova svijeta gotovo da danas nema, ali 

se on kroz 1 u pjesmi, kao nadoknada gubitka uspostavio i učvrstio, te od zaborava 
sačuvao u jednom romantično-idiličnom izričaju. Tuga je za svim tim izgubljenim, 
jer povratka na staro nema, a u životu pjesnika duboko proživljenim budući je on 
bio vjerni svjedok laganog i tihog nestanka njegovog, u pjesmama je J. Kopilovića 
zadobila primjeran oblik. Stoga, možemo slobodno reći za J. Kopilovića da je bio 
lirski kroničar smrti staroga na bačkim nizinama i načina života u njoj sa svime što 
je on sa sobom nosio, bilo onoga vrijednoga i lijepoga, bilo onoga u njemu teškoga 
i nepravednoga. 

Završio bih ovo kratko izlaganje mišlju najvećeg među nama Bunjevcima A. 
G. Matoša koja mislim da je najpriličnija za djelo J. Kopilovića, a koja glasi: 
Muke dadoše silu tim pjesmicama''. No, da muka može biti i slatka i po život ne 
tako pogubna, sa time će se nadam se složiti i J. Kopilović, kazuju riječi T. Ujevića 
o pjesniku i njegovoj kobi: ,,Što ima ljepše nego očitovati se kroz flašu tinte''. 
Dokaz za to je 1 pjesnik, o kojemu večeras govorimo, Jakov Kopilović! 


Hvala na pozornosti! 
' s). . va , š . . . 
(Tomislav Zigmanov je pročitao ovo izlaganje na svečanom predstavljanju zbirke 


».Moja dužijanca'' Jakova Kopilovića u subotičkoj Gradskoj biblioteci, 24. X 1994. 
god. sa početkom u 19 sati.) 

SVJETLOST KRIŽA 


Glas iz dubine vremena. 
Sapuće o vrelini zemlje, 


O molitvi i dobroti ratara. 


Vrijeme je to bilo: 
Vjere i poštenja 


I prema drugima. 


Davno. 

Kad je ravnica svoje mijene 
Godišnjih doba 

Mijenjala sporo i točno. 


Kao I svemir. 


Sada ljudsko srce 


U tamu i grabež tame je palo. 


Sred orkana, što njivama bjesni. 
Svjetlost križa! 
Rasipa svoj mir. 


Ko ugaoni kamen novog vremena. 


ALEF 

